
Coperta 1: Vindecarea slăbănogului de la scăldătoarea Vitezda (loan 5,1-16) 


Ioan 5,1-16: „După acestea era o sărbătoare a iudeilor şi lisus S-a suit la Ierusalim. lar în 
Ierusalim, lângă Poarta Oilor, era o scăldătoare, care pe evreieşte se numeşte Vitezda, 
având cinci pridvoare. În acestea zăceau mulțime de bolnavi, orbi, şchiopi, uscați, 
aşteptând mişcarea apei. Căci un înger al Domnului se cobora la vreme în scăldătoare şi 
tulbura apa şi cine intra întâi, după tulburarea apei, se făcea sănătos, de orice boală era 
ținut. Şi era acolo un om, care era bolnav de treizeci şi opt de ani. lisus, văzându-l pe 
acesta zăcând şi ştiind că este aşa încă de multă vreme, i-a zis: Voieşti să te faci sănătos? 
Bolnavul l-a răspuns: Doamne, nu am om, care să mă arunce în scăldătoare, când se 
tulbură apa; că, până când vin eu, altul se coboară înaintea mea. lisus i-a zis: Scoală-te, ia-ți 
patul tău şi umblă. Şi îndată omul s-a făcut sănătos, şi-a luat patul şi umbla. Dar în ziua 
aceea era sâmbătă. Deci ziceau iudeii către cel vindecat: Este zi de sâmbătă şi nu-ţi este 
îngăduit să-ţi iei patul. El le-a răspuns: Cel ce m-a făcut sănătos, Acela mi-a zis: la-ţi patul 
şi umblă. Ei l-au întrebat: Cine este omul care ţi-a zis: la-ți patul tău şi umblă? lar cel 
vindecat nu ştia cine este, căci lisus se dăduse la o parte din mulțimea care era în acel loc. 
După aceasta Iisus l-a aflat în templu şi i-a zis: lată că te-ai făcut sănătos. De acum să nu 
mai păcătuieşti, ca să nu-ţi fie ceva mai rău. Atunci omul a plecat şi a spus iudeilor că lisus 
este Cel ce l-a făcut sănătos.” 


Coperta 2: Vindecarea slăbănogului din Capernaum (Marcu 2,1-13) 





Marcu 2,5.13: „Şi văzând lisus credinţa lor, i-a zis slăbănogului: Fiule, iertate îți sunt 
păcatele! Zic ție: Scoală-te, ia-ți patul şi mergi la casa ta.” 


Prin credinţa în Dumnezeu putem fi tămăduiţi de bolile trupeşti şi sufleteşti. Rămâne doar 
ca noi, în fiecare clipă, să-L poftim pe Mântuitorul lisus Hristos să intre înăuntrul inimilor 
noastre: “Întoarceţi-vă, copii răzvrătiți, şi Eu voi vindeca neascultarea voastră” (ler 3,22). 


Lucrarea este disponibilă şi pe internet: www.scribd.com, www.crestinortodox.ro. 

CUVÂNT ÎNAINTE 


În contextul actual al vieții, când progresul tehnic i-a dat omului tot mai multe griji şi l-a 
făcut să se înstrăineze de Dumnezeu, se constată frecvente cazuri de îmbolnăviri, unele 
incurabile. Însă omul, orbit fiind sufleteşte, caută doar vindecarea corpului prin metode 
chimio-terapeutice, ceea ce nu duce la redobândirea deplină a stării de sănătate. 


Viaţa este cel mai mare dar pe care omul l-a primit de la Dumnezeu. Şi aceasta îşi are 
propriile legi lăsate de Dumnezeu şi transmise nouă prin Sfânta Scriptură şi Sfânta 
Tradiţie. Ori de câte ori aceste legi sunt încălcate de oameni, adică se desacralizează viața, 
apare un dezechilibru intern şi acest dezechilibru este starea de boală, ca urmare a 
păcatului. 


Viaţa trupului este sufletul, iar viața sufletului este Dumnezeu. Doar un trup unit cu 
sufletul său este viu şi doar un suflet unit cu Dumnezeu este un suflet plin de viaţă. Din 
acest motiv, sacro-terapia este o metodă de vindecare care se adresează atât sufletului, cât 
şi trupului, pentru restabilirea stării de sănătate, pentru revenirea la adevărata viaţă, pe 
care omul a avut-o înainte de cădere. Deci, terapia bolilor este în primul rând re- 
sacralizarea vieţii, fără care simpla chimioterapie nu va avea succes, dacă nu s-a eliminat 
cauza dezechilibrului care este păcatul, prin care omul s-a înstrăinat de izvorul vieţii - 
Dumnezeu. 


Dacă nu se vindecă mai întâi sufletul care este viaţa trupului, atunci trupul se va afla într- 
un permanent dezechilibru, care în final va duce la moarte. Însă boala, suferinţa şi moartea 
nu sunt stări fireşti ale omului, ele sunt urmarea păcatului, iar ceea ce omul trebuie să 
omoare în el pentru redobândirea stării de sănătate şi viață veşnică, este tocmai păcatul. 
Acest lucru ne învaţă sacro-terapia, prezentată în această carte, prin mijloacele pe care 
Biserica Ortodoxă ni le pune la îndemână, aşa cum ne-au fost lăsate de Dumnezeu şi cum 
Sfinţii Părinţi ni le-au transmis nouă. 


Binecuvântăm apariţia acestei cărți care vine să completeze alte lucrări asemănătoare, 
arătându-ne totodată metodele sacre prin care omul - ca ființă pământească - poate şi 
trebuie să-şi împlinească vocaţia sa cerească. 


Duminica izgonirii lui t Calinic, 
Adam din Rai, Episcop de Argeş şi Muscel 
21 februarie 1999 


PREFAȚA AUTORULUI 


Cu ajutorul Preabunului nostru Mântuitor şi al Preacuratei Sale Maici, am căutat, în acest 
îndrumar, să plasez problematica bolilor trupeşti şi sufleteşti contemporane în această 
dimensiune a Universului, în care fiecare om să-şi regăsească locul, să-şi recunoască 
neputinţa şi, cu ajutorul lui Dumnezeu, să păşească pe drumul desăvârşirii. 


Acum ştim că singura cale ce ne poate cu siguranță purifica sufletul şi trupul, este aceea a 
Crucii şi a suferinței, deoarece toate păcatele cer curățirea prin suferință a celui ce le-a 
făcut. Să acceptăm, deci, suferinţele cât suntem pe pământ, să le îndurăm cu răbdare şi să 
rugăm pe Bunul Dumnezeu să ne şteargă păcatele aici pe pământ, ca dincolo să scăpăm de 
ispăşirea lor. 


Nu ştiu dacă am reuşit să fac acest lucru, mai ales că această lucrare este prima mea carte 
ce vede lumina tiparului, dedicată cititorilor români în suferință, sperând din toată inima 
să am îngăduința dumneavoastră. 


Prin acest îndrumar, am dorit să dau, cu nevrednicie, o mână de ajutor fraților creştini 
aflați în neputinţă şi preoților iubitori de Hristos, care fac misiune evanghelică şi se 
ostenesc pentru apărarea dreptei credinţe şi mântuirea credincioşilor ce li s-au încredinţat. 
De aceea, rog pe preoţii şi credincioşii care vor citi acest îndrumar să nu mă uite pe mine 
păcătosul la sfintele lor rugăciuni. 


Ampla bibliografie, existentă în tezaurul patristic pe această temă, mă obligă încă de pe 
acum, la o revizuire, în viitorul apropiat, iar sfaturile dumneavoastră îmi vor fi de un 
neprețuit ajutor. 


Mulţumesc Bunului nostru Mântuitor, lisus Hristos, că a binecuvântat cartea aceasta să 
vadă lumina tiparului. 


Mulţumesc Prea Sfinţitului Calinic, Episcopul Argeşului şi Muscelului că a dat înalta 
binecuvântare de tipărire a acestui îndrumar. Mulţumesc tuturor colaboratorilor care au 
contribuit, după putere, la buna reuşită a cărții de faţă. 


Doresc ca această lucrare să fie spre lauda lui Dumnezeu, Celui în Treime preamărit, spre 
cinstea tuturor Sfinților Lui, spre folosul sufletesc şi trupesc al bine-credincioşilor noştri 
creştini şi spre mântuirea sufletului meu, în ziua cea mare a judecății pe care o aştept. 


Mihai Popa 


Mănăstirea Brazi 


INTRODUCERE 


Sprijiniți de mult Milostivul Dumnezeu, dorim ca acest îndrumar să fie în primul rând o 
călăuză către Impărăţia lui Dumnezeu, iar alegerea acestui drum să ne aducă mult dorita 
sănătate sufletească şi trupească. 


Orice boală porneşte dintr-o problemă spirituală, care a dus la îndepărtarea Harului 
Dumnezeiesc, iar procedeele de vindecare, care nu se adresează decât trupului, nu au, din 
acest motiv, decât puţini sorți de izbândă. 


Este necesar să cunoaştem că vindecarea de o boală are mai multe etape şi anume: 
e vindecarea clinică; 

e vindecarea paraclinică; 

e vindecarea bacteriologică; 

e vindecarea imunologică; 

e vindecarea sufletească. 


Prin vindecarea sufletească, care este cea mai îndelungată, se încheie practic procesul 
vindecării. Ea începe odată cu hotărârea de a veni la părintele duhovnic şi a împlini Taina 
Spovedaniei, după toate rânduielile ei, şi se încheie la împlinirea canonului dat de 
duhovnic, care constituie în esenţă tratamentul sufletesc. Nerealizarea acestei trepte de 
vindecare nu va duce decât la mutarea bolii dintr-o regiune în alta a corpului, fără a obține 
succesul deplin. În toate minunile de vindecare pe care le-a săvârşit Domnul nostru lisus 
Hristos, iertarea păcatelor era urmată de vindecare. Prin iertarea păcatelor, se rupea astfel 
legătura dintre cauza şi efectul bolii: „Şi văzând lisus credinţa lor, i-a zis slăbănogului: 
Fiule, iertate îţi sunt păcatele! Zic ție: Scoală-te, ia-ți patul şi mergi la casa ta.” (Mc 2,5.11). 


A sosit vremea ca Biserica să preia practica organizării unor instituţii de sănătate moderne, 
preluând şi dezvoltând exemplul instituţiilor organizate prin lucrarea Sf. Vasile cel Mare, 
în care să fie puse în valoare atât progresul medicinei până la această dată cât şi valoarea 
Harică a Sfintelor Taine pe care le-a instituit Domnul nostru lisus Hristos, aducându-ne 
aminte că Harul vindecării vine numai de la Dumnezeu. 


În trecut, Biserica, prin slujitorii ei, a influenţat întreaga viaţă spirituală a poporului, dând 
naştere şi la o atmosferă de sănătate şi curăție morală. Nădăjduim să o facă şi în viitor. 
Dacă lucrul acesta a fost posibil atunci când mijloacele îi erau modeste, putem spera că, şi 
pe viitor, Biserica va materializa acest proces de însănătoşire, pentru că va dărui omului 
sănătate sufletească şi trupească, bineînțeles dacă slujitorii ei vor continua să cultive cu 
sfințenie aceleaşi raporturi de suflet cu credincioşii, pe care le-au creat înaintaşii lor. 


Pentru ortodocşi, Biserica este o realitate sacră, nu o simplă instituție lumească, având 
dimensiuni sociologice, terapia spirituală practicată în Ea făcând parte integrantă din 
procesul mântuirii. Această terapie spirituală are drept scop vindecarea chipului alterat 
prin păcat şi dobândirea asemănării cu Dumnezeu. Calea către această asemănare se poate 
desfăşura doar în sânul Bisericii, prin Sfintele Taine. 


Vindecarea spirituală a omului aflat pe această cale presupune un efort către asemănarea 
cu Creatorul, bazat pe smerenie şi pocăință, care-l va purifica, îl va ilumina şi-l va 
îndumnezei. 


Comunicarea cu Dumnezeu nu se poate realiza decât prin Biserică, sub ascultarea ei: 

„Supune-te Domnului şi roagă-L pe EI” (Ps 36,7). Dimensiunea slujirii sociale, Biserica a 
primit-o de la Sfântul Apostol Pavel, care strângea ajutoare materiale în Asia Mică pentru 
fraţii din lerusalim. Astăzi, această dimensiune este slăbită, fiindcă o jumătate de secol de 
comunism a restrâns continuu posibilitățile Bisericii de a-şi împlini rolul în societate. 
„Vremea este să lucreze Domnul, că oamenii au stricat legea Ta” (Ps 118,126). 


În momentul actual, când ne confruntăm cu apariţia unui număr mare de boli fără leac, 
opera de caritate a Bisericii trebuie să ducă la înființarea lăcaşelor de sănătate mănăstireşti 
(bolniţe), spitaliceşti şi săteşti în care să se producă vindecarea creştinilor, pentru că viețile 
noastre sunt în mâinile Domnului şi nu în catastifele spitalelor, iar clipa şi ceasul pieirii nu 
sunt cunoscute decât Domnului. Prin urmare, ceea ce se întâmplă cu noi nu este în mâinile 
noastre, ci ale Domnului: „Ci şi perii capului nostru, toţi sunt numărați. Nu vă temeţi, voi 
sunteți mai de preţ decât multe vrăbii” (Luca 12,7). 


Nici o viaţă rostuită după Cuvântul Domnului nu are cum să se irosească. Domnul nostru 
are grijă de fiecare din noi şi tot El, precum un semănător, nu iroseşte nimic din 
puținătatea sau bogăţia experiențelor pe care le-a dăruit pe această lume. “Căci unele le 
face Dumnezeu prin depărtarea Sa de om, altele prin cercetare, iar altele prin purtarea de 
grijă”. 


Lucrarea ne va ajuta să cunoaştem ce comportament trebuie să adoptăm în situaţiile 
patologice şi ce este necesar să împlinim rapid pentru restabilirea armoniei depline. 
Îndrumarul urmăreşte şi scopul duhovnicesc, patriotic al educării iubiţilor noştri 
coreligionari după dreptarul ortodoxiei cu redobândirea binecuvântării, păcii şi milei 
divine, progresării în tot lucrul bun, care va aduce statornica fericire vremelnică şi veşnică. 


E necesar să alegem cu toţii drumul unei vieţi curate, inspirată de cuvântul Domnului, 
beneficiind şi de eficienţa terapiilor naturiste, care au în spate o ştiinţă milenară: aceea a 
ierburilor de leac. 


Trebuie ca fiecare să observe, să se supravegheze zilnic pentru a nu se asemui celor despre 
care aminteşte psalmistul: “Şi, omul în cinste fiind, n-a priceput; alăturatu-s-a dobitoacelor 
celor fără de minte şi s-a asemănat lor” (Ps 48,12), iar cei ce se văd căzuţi, să se ostenească 
a se ridica, căci pot face aceasta cu darul lui Dumnezeu. 


Acum, la cumpăna dintre milenii, poporul nu trebuie să uite că Biserica creştină este 
singura în măsură, prin puterea Harului Duhului Sfânt primit de la lisus Hristos, să 
continue opera de vindecare a societăţii. Să nu uităm cuvintele Mântuitorului nostru lisus 
Hristos: “Eu sunt CALEA, ADEVĂRUL, ÎNVIEREA ŞI VIAȚA; cel ce crede în Mine, chiar 
dacă va muri, va trăi. Şi oricine trăieşte şi crede în Mine nu va muri în veac” (In 11,25.26). 


Dacă vom rămâne statornici sub ascultarea Bisericii şi a slujitorilor ei, atunci se vor adeveri 
şi pentru viața religioasă a poporului nostru, cuvintele Sfântului loan Gură de Aur: 
“Nădejdea noastră este Biserica, adăpostul nostru Biserica şi mântuirea noastră tot numai 
Biserica”. 


Dorim ca puţinele lucruri pe care le-am adunat în acest îndrumar să ajungă acolo unde 
trebuie, adică în cugetele şi sufletele care au nevoie de ele. 


Să ne silim, cu o sfântă întrecere, a ne lumina, a veghea şi a ne ruga lui Dumnezeu, cu cea 
mai curată, înțeleaptă şi înflăcărată credinţă. 


1. ASPECTE PRIVIND SĂNĂTATEA, BOALA, VINDECAREA 


1.1. Sănătatea 


Imediat după ce Dumnezeu l-a făcut pe om din țărâna pământului şi i-a suflat suflare de 
viaţă, sufletul şi trupul său posedau o sănătate deplină, pentru că erau pătrunse de 
energiile divine. Astfel, Sf. Grigore Palama notează că harul dumnezeiesc completa, prin 
foarte multe binefaceri, insuficiența naturii noastre. “Erau feriţi de boală (...) datorită 
darurilor primite la creaţie”, remarcă Sf. Vasile. 


Datorită păcatului neascultării proto-părinţilor noştri Adam şi Eva, am pierdut haina de 
lumină protectoare dumnezeiască, trecând în această lume trecătoare şi pieritoare, fiind 
osândiți să ducem o viață care este prada multor rele şi nenorociri. Acum, sănătatea 
trupului, pentru orice om, nu mai poate fi un bun dobândit în mod definitiv; ea nu există 
niciodată în mod absolut şi de fapt nu este altceva decât un echilibru parțial şi provizoriu, 
o stare de mai puţină boală. 


Sfântul Maxim Mărturisitorul notează la modul general: “O viață bine ordonată este 
cauză a sănătăţii”, în schimb dezordinile spirituale se traduc inevitabil, în suflet şi trup, 
prin tulburări patologice. 


Atunci când sufletul participă la pacea divină şi la ordinea harului, el comunică această 
pace şi ordine funcţiilor trupului, putându-se realiza chiar şi la vârste înaintate o uimitoare 
vigoare şi o tinereţe surprinzătoare. 


În cazul sfinţilor, uneori trupul face dovada suferinței şi a stricăciunii, iar alteori le este dat 
să manifeste în corp sănătate prin harul lui Dumnezeu, transformând soarta obişnuită a 
materiei. Sf. loan Scărarul scrie în această privință: “Atunci când omul este unit şi 
amestecat lăuntric cu iubirea dumnezeiască, se vede strălucind pe trupul său ca într-o 
oglindă, strălucirea şi liniştirea sufletului său, precum s-a petrecut cu Moise atunci când, 
după ce a fost cinstit cu vederea lui Dumnezeu, fața sa a devenit toată plină de lumină”. 
De aici putem trage concluzia că trupurile sfinţilor s-au făcut nestricăcioase pentru că au 
fost curăţite de această flacără prea curată a dragostei dumnezeieşti, fiind pătrunse de 
harul divin, dobândind astfel însuşirea nestricăciunii. Fiind cei dintâi care realizează în 
această lume premizele transfigurării şi ale Învierii asigurate întregului neam omenesc 
prin Hristos, ei mărturisesc înaintea tuturor oamenilor despre sfârşitul oricărei boli, despre 
vindecarea naturii umane totale prin “doctorul suprem al sufletelor şi al trupurilor”, 
manifestând primele roade ale acestora şi aducând o chezăşie a sănătăţii superioare şi 
definitive din Împărăţia cerurilor. 


E firesc deci că trebuie să preferăm sănătatea, dar cu condiţia ca să fie trăită în Dumnezeu 
şi pentru Dumnezeu. Întoarcerea la sănătatea fizică are sens, după învăţătura sfinţilor 
părinţi, în raport cu scopurile ultime ale omului şi cu mântuirea întregii sale ființe, care nu 
este cu putință decât prin biruința asupra păcatului. Dacă omul rămâne bolnav sufleteşte, 
sănătatea trupului nu-i slujeşte la nimic, căci el rămâne “trup” (cf. In. 6, 63 ) şi nu-şi 
foloseşte organele spre a-L slăvi pe Dumnezeu, luând la sfârşitul vieţii pământeşti 
destinația gheenei. 

Sănătatea dată de Dumnezeu şi de medicină nu este aceeaşi. Dumnezeu vindecă atât 
sufletul cât şi trupul, iar medicina cel mult trupul, pentru scurtă durată şi precar. Deci 
sănătatea trupească este provizorie, iar în sănătatea sufletească se cuprinde începutul vieții 
veşnice. Este importantă sănătatea sufletească şi, cu atât mai însemnată, cu cât sufletul e 
superior trupului (Sf. loan Gură de Aur). 


“Dumnezeu este Cel ce dă sănătate celui ce suferă, când voieşte”, zice Sf. Varsanufie, voia 
Sa tinzând, aşa cum am văzut, spre ceea ce este mai bine pentru fiecare din punct de 
vedere duhovnicesc. Deci sănătatea este un dar preţios de la Dumnezeu. Bogăția, fără 
sănătate, este pentru om aproape totuna cu ceea ce reprezintă drumul pentru un om fără 
picioare. În zilele noastre, rareori se întâmplă ca în trupul sănătos să viețuiască un suflet 
sănătos, ci în cea mai mare parte, şi aproape întotdeauna, sufletul sănătos viețuieşte în 
trupul neputincios, iar sănătatea trupului îi deschide omului uşa spre multe capricii şi 
păcate, iar neputinţa trupului o închide (Sf. Tihon de Zadonsk). 


Un bătrân oarecare deseori se îmbolnăvea. In cursul unui an s-a întâmplat să nu fie 
bolnav; bătrânul se mâhnea foarte mult din această pricină şi plângea zicând: “M-a părăsit 
Dumnezeul meu şi nu m-a cercetat” (Patericul egiptean). 


1.2. Boala 


Un însoțitor inevitabil al vieţii noastre este boala. Oricât am vrea s-o evităm, oricât ne-am 
strădui să ne păstrăm sănătatea, totuşi, cândva, aceasta se va clătina şi va cădea şi, astfel ne 
vom îmbolnăvi, adică ne vom găsi în patul durerii: bătrâni, tineri şi copii, bărbați şi femei, 
buni şi răi. Toţi, fără nici o deosebire, trecem prin această “probă de foc” care este boala. 


Dumnezeu îngăduie lipsurile şi neajunsurile în viața noastră nu fără un scop anume; 
întotdeauna scopul lui Dumnezeu este relația noastră cu El. Durerea trupească are drept 
scop să ne determine a ne apropia de Hristos. Nu trebuie să fim dezamăgiţi dacă Hristos 
ne refuză ceea ce Îi cerem şi ne dă altceva mult mai important - mântuirea noastră 
sufletească. Sănătatea sufletească este infinit mai scumpă decât cea trupească. 


O nenorocire gravă, o boală grea şi istovitoare ne nimiceşte egoismul, ne face să înțelegem 
că nu suntem nimic şi totodată ne determină să ne gândim la Dumnezeul Cel uitat de noi, 
să ne pocăim, să ne plângem păcatele, să alergăm la duhovnic şi cu durere în suflet să 
cerem dumnezeiasca milă, iar la sfârşit Sfânta Euharistie. Şi atunci, dar numai atunci, 
sufletul nostru se va uşura şi va reînvia din starea de morbiditate. E mai bine ca în toată 
viaţa de aici să fii bolnav cu trupul, dar cu sufletul să fii sănătos, decât să fii sănătos cu 
trupul, iar cu sufletul să fii neputincios. 


Pentru trup, bolile sunt o băutură amară, iar, pentru suflet, o tămăduire mântuitoare. Aşa 
cum sarea împiedică putreziciunea cărnii şi peştelui şi nu îngăduie să se zămislească în ele 
viermii, tot aşa orice boală fereşte Duhul nostru de putreziciunea şi descompunerea 
duhovnicească şi nu îngăduie patimilor, ca unor viermi sufleteşti să se zămislească în noi 
(Sf. Tihon de Zadonsk). 


Bolile trupeşti curăţă bolile sufleteşti (Schimonahul Macarie). În vremea bolii noi simţim că 
viața omenească este asemenea unei flori care se usucă aproape imediat după ce îşi 
desface petalele şi asemenea unui nor, care se risipeşte şi nu lasă nici o urmă. 


Dacă te molipseşti de vreo boală, nu te deznădăjdui şi nu te împuţina cu duhul, ci 


11 


mulțumeşte-i lui Dumnezeu, că El se îngrijeşte ca să-ți procure prin această boală un bine 
(Avva Isaia). 


Din lecţia rostită către slăbănog:; “lată că te-ai făcut sănătos, de acum să nu mai greşeşti, ca 
să nu-ţi fie ceva mai rău” (loan 5,14), cunoaştem că pricinile bolilor sunt de fapt păcatele 
noastre şi că, prin urmare, cea dintâi lecuire împotriva lor constă, întotdeauna, nu atât în 
picăturile prescrise de doctori, cât în picăturile care curg dintr-o inimă zdrobită şi înfrântă. 
Boala este urmarea îndepărtării harului lui Dumnezeu de omul căzut în păcat, care este 
moarte a sufletului şi a trupului. 


Cele mai grele păcate, care au îmbolnăvit aproape în întregime societatea creştină, sunt: 

e mândria; 

e  neascultarea (ieşirea de sub ascultarea preoţilor duhovnici, implicit a Bisericii); 

e ateismul şi indiferența (“Zis-a nebunul întru inima sa: «Nu este Dumnezeu!» (Ps 52,1). 


In anii de pe urmă, spun Sfinţii Părinţi, trei păcate mari vor stăpâni şi vor pustii tot 
pământul: 1- necredința în Dumnezeu, 2- mândria, izvorul sectelor, 3- desfrânarea, cu 
toate fiicele ei. 


Toate trei sunt simbolizate alegoric în Apocalipsă prin cei trei de şase - 666 (Ap 13,18). 
Aceste zile, prevestite de Sfânta Scriptură şi de Sfinţii Părinţi, cu mulți ani în urmă, le 
trăim acum. 


Moartea sufletească, produsă de aceste păcate grele, a dus la apariţia bolilor în care 
vindecarea este aproape imposibil de realizat. În boală, înainte de a apela la doctori şi 
medicamente, foloseşte-te de rugăciuni (Sf. Nil Sinaitul). 


În vremea bolii, fiecare trebuie să se gândească şi să spună: “Cine ştie? Poate că în boala 
mea mi se deschid porţile veşniciei”. Cel ce se însănătoşeşte după boală, îndeosebi după 
una serioasă şi primejdioasă, trebuie să simtă şi să spună: “Mi s-a dat de sus un termen de 
amânare, ca să mă pocăiesc şi să-mi îndrept viaţa potrivit poruncii lui Hristos”. 


Pravila bisericească ne mărturiseşte că: 

- Boala este urmare a păcatului strămoşesc şi ne serveşte ca introducere sau aducerea 

aminte de ceasul morţii (Fac 3,17-19). “În tot ceea ce faci, adu-ți aminte de cele de pe urmă 

ale tale şi în veci nu vei păcătui” (Sirah 7,38). 

- Dumnezeu sloboade bolile sub diferite forme şi scopuri, pe care Providența le urmăreşte 
pentru binele oamenilor: 

- Uneori, boala arată lucrurile Providenţei şi atotputernicia lui Dumnezeu (loan 9,3.11.4). 

- Alteori, boala este un rău preventiv, spre a nu aluneca în păcate mai mari (2Cor 12,7-10). 

- lar alteori, boala este o răsplată a păcatelor (Exod 15,16; loan 5,14). 


Numai pe cei răi şi nevrednici boala îi duce la deznădejde şi păcat. Pe cei credincioşi - ca 
pe lov - ea îi încearcă şi le sfințeşte trupul şi sufletul, ca şi lui Lazăr (loan 11,1-44; Luca 
16,20-22). Să nu uităm că puterea lui Dumnezeu în cei neputincioşi se desăvârşeşte şi că 
prin multe suferinţe ne este dat să intrăm în împărăţia lui Dumnezeu. 


“Fiule, în boala ta, nu fi nebăgător de seamă, ci te roagă Domnului şi El te va tămădui. 
Depărtează păcatul, tinde-ți mâinile spre faptele cele drepte şi-ţi curățeşte inima de toată 
călcarea de lege”. 

“Să aduci tămâie şi jertfă de pomenire din floarea tămâiei, şi junghie jertfe grase, pe cât te 
ajută puterile. Apoi dă rând doctorului, că şi pe el Domnul l-a făcut; şi să nu se depărteze 
de lângă tine, fiindcă şi el este de trebuinţă, că uneori izbânda este în mâinile lui. Că şi el se 
roagă Domnului ca să-l ajute în meşteşugul lui şi tămăduire să dea spre însănătoşirea 
bolnavului”. 


“Cel ce păcătuieşte față de Ziditorul său să cadă în mâinile doctorului! Domnul scoate 
leacurile din pământ şi omul înțelegător nu le disprețuieşte. 


Oare nu din lemn s-a îndulcit odinioară apa, pentru ca Dumnezeu să-şi vădească puterea 
Sa? şi El însuşi a dat oamenilor ştiinţă, ca să Se preamărească întru lucrurile Sale cele 
minunate. Cu acestea vindecă doctorul şi alungă durerea, iar spiţerul pregăteşte din alifiile 
sale, aşa încât lucrurile Domnului să nu contenească; şi sănătatea, poruncită de EI, să 
stăpânească pe fața pământului” (Sirah 38 4-15). 


Esenţial, pentru om în general şi pentru cel bolnav în special, este ca el să obţină trezvia 
lăuntrică, păzirea minţii şi curăţia inimii, singurele mijloace de a ne întoarce la harul 
desăvârşit al Duhului ce ne-a fost dat la început prin botez. 


“Până la o vreme va suferi cel îndelung-răbdător, după aceea-i va răsări veselia”. 


1.3. Vindecarea 


Pocăinţa şi mărturisirea noastră sinceră trebuie să facă începutul vindecării noastre. Ca să 
ajungem la însănătoşirea trupească, este necesar ca mai întâi minunea să se întâmple 
înlăuntrul nostru. Adică, mai întâi trebuie să ne lepădăm de omul cel vechi şi să ne 
îmbrăcăm cu cel nou. Hristos se află întotdeauna aproape de noi, lângă noi, gata să ne 
ajute; este suficient să-L chemăm. De aceea Domnul ne avertizează: “În lume necazuri veți 
avea, dar îndrăzniţi ! Eu am biruit lumea“. 


Vindecarea omului poate fi prezentată în următoarele etape: 

e vindecarea clinică, pusă în evidenţă prin dispariția simptomelor de boală; 

e vindecarea paraclinică, concretizată prin revenirea analizelor la parametrii normali; 

e vindecarea bacteriologică, constatată în urma dispariţiei agresorilor biologici; 

e vindecarea imunologică, pusă în evidenţă de apariţia anticorpilor specifici de individ; 

e vindecarea sufletească finalizată odată cu îndeplinirea canonului dat de duhovnic şi 
împărtăşirea cu vrednicie cu Trupul şi Sângele Domnului nostru lisus Hristos. 


Foarte important este să parcurgem în totalitate cele cinci trepte ale vindecării, care-l vor 
ajuta pe om să-şi pună în valoare puterile fizice şi spirituale existente în ființa sa, să 
pătrundă în cele mai ascunse taine ale vieţii, îndumnezeindu-şi firea omenească prin har şi 
transformându-şi personalitatea sa într-un mediu de acțiune a energiilor divine. 


Pentru a fi mai convingători în ce priveşte necesitatea restabilirii fără răgaz a fiecăruia 
dintre noi, vă prezentăm didactic, la Anexa 1, schema procesului de vindecare în 
creştinism. De asemenea, aceasta ne va fi de un real folos şi pentru înțelegerea clară a 
informațiilor prezentate, legate de scopul vieţii creştine. 


“De vei asculta cu luare aminte glasul Domnului Dumnezeului tău şi vei face lucruri 
drepte înaintea Lui şi vei lua aminte la poruncile Lui şi vei păzi legile Lui, nu voi aduce 
asupra ta nici una din bolile, pe care le-am adus asupra Egiptenilor, că Eu sunt Domnul 
Dumnezeul tău care te vindecă” (leşirea 15,26). 

Chiar atunci când ne credem deplin sănătoşi, boala se află deja în noi şi va fi de ajuns să 
slăbească unul sau altul din mijloacele noastre de apărare pentru ca ea să apară într-o 
formă sau alta. De aceea, boala şi suferințele nu trebuie considerate ca realități autonome, 
de natură pur fiziologică, ce pot fi tratate într-un mod exclusiv tehnic şi numai în plan 
corporal. 


Medicina actuală trebuie să-l ajute pe bolnav să-şi asume bolile şi să-l facă să creadă că 
starea sa şi destinul său se află cu totul în mâinile lui Dumnezeu şi că tehnicile medicale 
foarte mult avansate nu rămân decât mijloace prin care poate lucra dumnezeirea, pentru 
că Domnul a dat inteligenţa şi ştiinţa oamenilor. În concluzie, bolnavul trebuie, prin 
colaborarea dintre ştiinţă şi credinţă, să treacă de la un mod pasiv de a-şi trăi boala, 
aşteptând vindecarea şi uşurarea numai de la medicină, la un mod activ, printr-un elan 
personal, cerând Creatorului harul vindecării. 


În cazul vindecării bolnavilor mintali, bibliografia patristică ne mărturiseşte: boala poate fi 
produsă şi reprodusă, extinsă, dezvoltată, multiplicată şi întărită şi uneori chiar întrupată, 
de “puterile întunericului şi ale răutăţii”. Diavolii pot deveni unul din principalele izvoare 
ale bolilor, manifestându-se cel mai adesea prin ele în mod indirect, dar uneori şi mijlocit, 
ca în cazurile de posesiune, ocupând atunci ei în om locul gol al lui Dumnezeu. Demonii 
însoțesc stările patologice create, strecurând în sufletul suferinzilor gânduri de descurajare, 
de tristețe, de acedie, de iritare, de enervare, de disperare, de revoltă. Când există 
asemenea situaţii, Domnul nostru lisus Hristos ne dă foarte clar soluţia vindecării: “Dacă 
veți avea credinţă cât un grăunte de muştar veți zice muntelui acestuia: Mută-te de aici 
dincolo, şi se va muta, şi nimic nu va fi vouă cu neputinţă. Dar acest neam de demoni nu 
iese decât numai cu rugăciune şi cu post” (Matei 17,20-21). 


Cu aceste situaţii, oamenii înduhovniciţi sunt uneori chiar mai loviți decât ceilalți oameni. 
Explicaţia, în acest sens, ar avea două motive: 1- iconomia dumnezeiască, 2- acțiunea 
directă a demonilor care caută, în acest mod, să-i tulbure, să le perturbe activitatea 
lăuntrică, să-i deturneze de la sarcina lor esenţială. 


Este important să reținem că Dumnezeu, fără a fi vreodată cauza bolilor şi suferințelor, 
poate totuşi să le autorizeze şi să le folosească în vederea progresului spiritual al omului şi 
pentru zidirea duhovnicească a celor din jurul lui. Cel afectat primeşte în acelaşi timp 
puterea de a folosi necazurile care vin asupra sa spre binele său duhovnicesc. Dumnezeu 
pune unele limite lucrării diavoleşti (cf. lov 12,2.6) şi nu permite ca omul să fie ispitit peste 
puterile sale (1Cor 10,13). lar cei ce vor reuşi să suporte relele diavoleşti în ei, vor dobândi 
imense binefaceri spirituale pe care altfel, după voia lor proprie, nu le-ar fi putut cunoaşte. 


Mântuitorul ne învaţă de asemenea că, în reuşita vindecării semenilor noştri aflaţi în 
suferință, să ne implicăm cu toţii, pentru că nenorocirile sunt legate atât de păcatele celor 
loviți de ele, cât şi de păcatele omenirii întregi. De aceea El îi cheamă pe toţi la pocăință. 
“Fiecare dintre noi este vinovat în faţa tuturor pentru toți şi pentru toate” (Dostoievschi). 


Mulţi oameni duhovniceşti, în fața bolilor personale sau ale celor de care ei se ocupă, cer 
lui Dumnezeu, în primul rând, nu vindecarea trupească pe care îndrumarul a prezentat-o 
sub cele patru aspecte ale ei, ci vindecarea sufletească, care este mai de folos şi aduce mai 
multe binefaceri din punct de vedere duhovnicesc, iar în acelaşi timp face să se rupă 
legătura dintre cauza şi efectul bolii la nivel spiritual. Dobândind vindecarea sufletească, 
Sf. loan Hrisostom ne precizează că Dumnezeu “... a vrut să ne facă mai buni, mai înţelepţi 


şi mai supuşi voinţei Sale, ceea ce este temeiula toată mântuirea”. 

Tot legat de aceeaşi însănătoşire sufletească, Sf. Isaac Sirul scrie: “Priveghează asupra ta şi 
ia seama (...) la mulțimea leacurilor pe care ţi le trimite adevăratul Doctor pentru sănătatea 
omului tău celui dinăuntru. Dumnezeu trimite bolile pentru sănătatea sufletului”. 


Parcurgând toate cele cinci trepte ale vindecării, mai întâi avem prilejul de a ne arăta şi de 
a ne întări credinţa, iar în al doilea rând vom dobândi virtutea fundamentală a răbdării şi 
chiar de a atinge treapta ei cea mai înaltă - răbdarea în durere. “Prin răbdarea voastră veţi 
dobândi sufletele voastre” (Lc 21,19). Din răbdarea astfel dobândită decurg numeroase 
bunuri spirituale cum ar fi de exemplu nădejdea, smerenia, recunoştinţa. “Suferința aduce 
răbdarea, şi răbdarea încercare, încercarea nădejde” (Rom 5,3-4). 


lar dacă vindecarea întârzie, Sf. Varsanufie sfătuieşte: “Fiţi atenţi la capătul răbdării, nu 
disperaţi, nu descurajați”. Căci Dumnezeu este aproape, El care zice: “Nu te voi lăsa, nici 
nu te voi părăsi“ (Evr 13,5). Din punct de vedere duhovnicesc, poate fi mai profitabil 
pentru bolnav să nu primească de la Dumnezeu o vindecare imediată. lar când trebuie să 
suferim asalturile bolii, Apostolul a zis: “Când sunt slab, atunci sunt tare” (2Cor 12,10). 


Şi dacă boala trebuie să ducă la moarte, nu trebuie să ne temem mai mult, căci, precum 
învaţă Sf. Ap. Pavel: “Dacă acest cort, locuința noastră pământească se va strica, avem 
zidire făcută de la Dumnezeu, casă nefăcută de mână, veşnică, în ceruri” (2Cor.5,1). 


Când cerem prin rugăciune, în mod sistematic, numai vindecarea trupului, facem dovada 
unei iubiri egoiste de sine, dorind cu orice preţ îndeplinirea propriei noastre voințe. Dar 
uneori Dumnezeu ne amână vindecarea spre a ne uni mai strâns cu El, prin conformarea 
voii noastre cu a Sa. Voința dumnezeiască înseamnă vindecarea sufletului şi a trupului 
operată de Hristos, dar şi slăvirea lui Dumnezeu, pentru care oferă prilej orice boală şi 
orice neputinţă. 


Parcurgerea în totalitate a celor cinci trepte ale vindecării apare ca o datorie pentru creştin, 
după cum notează, de pildă, Sf. Isaac Sirul: “Cel ce este bolnav şi îşi cunoaşte boala trebuie 
să ceară tămăduire”. 


Hristos Doctorul, care a venit printre oameni pentru a vindeca bolile sufleteşti, n-a ezitat 
niciodată să-i uşureze de bolile şi neputinţele lor trupeşti pe cei ce-L rugau. El n-a văzut în 
ele o durere necesară şi a dat pildă în ce priveşte atitudinea pe care se cuvine s-o adoptăm 
împotriva lor. El nu ezită niciodată să Se prezinte oamenilor ca doctor: “Nu cei sănătoşi au 
trebuinţă de doctor, ci cei bolnavi” (Mt 9,12; Mc 2,17; Le 7,31). 


“ Acesta neputinţele noastre a luat şi bolile noastre le-a purtat” (Mt 8,16-17; Is 53,5). În acest 
sens, Sfinţii Părinţi şi întreaga tradiţie a Bisericii au grijă să-L prezinte atât ca “Doctor al 
trupurilor” cât şi ca “Doctor al sufletelor”. 


Chemându-i pe cei doisprezece ucenici ai Săi, Hristos le transmite puterea Sa de 
tămăduire: El face din ei doctori după asemănarea Sa, dându-le puterea de a porunci 
duhurilor necurate şi de a le izgoni (Mc 6,7; Lc 9,1), precum şi de a tămădui toată boala şi 
toată neputința (Mt 10,1.8; Lc 9,2). Această putere tămăduitoare a fost transmisă apoi 
ierarhiei bisericeşti şi se menţine în continuare până la sfârşitul vieţii pământeşti. 


Hristos rămâne totuşi “singurul Doctor” căci, prin apostoli şi sfinți, EI este întotdeauna Cel 
care vindecă. Atunci când Sf. Antonie săvârşea o minune, întotdeauna mulțumea lui 
Dumnezeu. El le reamintea bolnavilor că puterea de a vindeca nu este a lui, nici a nimănui 
altcuiva, căci acest fapt Îi este rezervat numai lui Dumnezeu. Cei vindecaţi erau învăţaţi să 

mulțumească nu lui Antonie, ci numai lui Dumnezeu. Şi însuşi Sf. Antonie precizează: “N- 
am această putere de a vindeca (...), eu nevrednicul. Tămăduirea este lucrarea 
Mântuitorului; El se milostiveşte, în tot locul, spre cei ce-L cheamă. Domnul Şi-a plecat 
urechea la rugăciunea mea şi Şi-a arătat iubirea Sa de oameni, descoperindu-mi că va 
tămădui (...)”. 


Pentru a-i acorda omului vindecarea pe care acesta o cere, Dumnezeu nu-i cere decât un 
lucru, să se roage Lui cu credință: “Toate câte veţi cere, rugându-vă cu credinţă, veți 
primi” (Mt 21,22), iar Sf. Apostol lacov (lac 5,16) recomandă: “Rugaţi-vă unii pentru alții, 
ca să vă vindecaţi”. 


Să ne obişnuim să ne rugăm Sfinţilor nu numai ca unor rugători şi mijlocitori, ci şi, în 
acelaşi timp, ca unii care au ei înşişi puterea de a vindeca, fiind îndumnezeiţi prin har şi 
făcuţi părtaşi ai Vieţii şi Puterii dumnezeieşti. Să ne rugăm mai ales Născătoarei de 
Dumnezeu, cea dintâi dintre persoanele umane care a fost deplin îndumnezeită şi 
preamărită, “mângâierea celor necăjiţi şi vindecarea celor bolnavi, nădejdea celor fără de 
nădejde, ajutorarea celor fără de ajutor, izvor nesecat şi nesfârşit de tămăduire, care face 
minuni şi izvorăşte tămăduiri”. 


În încheierea acestor câteva consideraţii legate de noţiunea de vindecare, amintim 
creştinilor că nu există nici o piedică de a face apel, în caz de nevoie, la medici şi de a 
aplica remediile preconizate de ei. Sf. Vasile notează în acest sens: “Este o încăpățânare să 
refuzi ajutorul artei medicilor”. 


În funcţie de starea duhovnicească a fiecăruia, Sf. Varsanufie scrie: “Cât despre arătarea la 
doctor, celui mai desăvârşit îi e propriu să lase totul pe seama lui Dumnezeu, chiar dacă 
lucrul acesta îi este cu greutate. lar cel mai slab, să se arate doctorului pentru că nu poate 
încă să se încredinţeze cu totul Proniatorului său”. 


Foarte important este ca, oricând se recurge la medici şi la medicamente, să nu se uite 
niciodată că Dumnezeu este întotdeauna Cel care vindecă prin ele. Medicina şi leacurile 
ei nu sunt decât mijloace ale Providenţei divine care face să strălucească peste toţi soarele 
slavei Sale (Mt 5,45). În vindecare, ca şi în boală, omul nu trebuie să piardă din vedere 
scopul său ultim, care este mântuirea totală şi definitivă a fiinţei sale întregi, în lisus 
Hristos. 

2. ETAPELE RESTABILIRII SĂNĂTĂŢII SUFLETEŞTI ŞI TRUPEŞTII 


Restabilirea sănătăţii sufleteşti şi trupeşti în viața creştină se poate dobândi parcurând 
următoarele etape: 

1. Intrarea sub ascultarea unui părinte duhovnic iscusit; 

2. Rugăciunea sub ascultare; 

3. Postul sub ascultare. 


2.1. Intrarea sub ascultarea unui părinte duhovnic 


2.1.1. Aspecte despre ascultare 


Rari sunt cei ce cunosc taina ascultării. Cel ce ascultă este mare înaintea lui Dumnezeu. El 
imită pe Hristos Care ne-a dat El însuşi pilda ascultării. Cel ce ascultă şi-a pus toată 
nădejdea în Dumnezeu şi de aceea sufletul său este pururea în Dumnezeu şi Domnul îi dă 
harul Său. Domnul iubeşte sufletul ascultător şi dacă-l iubeşte, îi dă ceea ce sufletul a cerut 
de la Dumnezeu. Cel ce ascultă este înger pământesc, dacă face ascultare fără cârtire şi cu 
simplitate. Duhovnicul, pentru creştin, este întocmai ceea ce este calapodul pentru 
încălțăminte, tiparul pentru cărămizi. 


Spitalele de psihiatrie ar fi goale dacă creştinii s-ar mărturisi drept, curat, cu sinceritate, 
smerenie şi ascultare, la duhovnici distinşi, fie ei şi severi, după care să se împărtăşească 
cu vrednicie. 


Ca printr-o sită este cernută întreaga omenire. Trec anii peste noi, suntem surzi la 
clopotele Bisericilor care ne cheamă la pocăință şi doar când vine moartea, durerea şi boala, 
îngroziți că toată ştiinţa medicală nu poate face nimic corpului nostru ruinat, atunci 
alergăm la rugăciunile preoților. E cam târziu! Totuşi ... dacă această nădejde este sinceră, 
din inimă, ca a tâlharului de pe cruce, atunci mila lui Dumnezeu vine chiar în ceasul acela 
să aline durerea celui ce-L strigă cu disperare. 


Metamorfozând rolul părintelui duhovnic, acesta introduce pe bolnav în sala de aşteptare 
a Doctorului trupului şi sufletului nostru. Părintele duhovnic pătrunde dincolo de 
atitudinile şi gesturile convenţionale, în spatele cărora ne ascundem personalitatea atât de 
alții cât şi de noi înşine. El sesizează persoana unică, cea după chipul şi asemănarea lui 
Dumnezeu. 


Când ne îndreptăm către duhovnic, nu cerşim doar iertarea păcatelor, care să ne ofere 
nădejdea mântuirii, ci mai ales aşteptăm întărirea voinţei, pentru a nu mai păcătui, ştiind 
prea bine că voinţa de până acum nu ne-a ajutat suficient, n-am învăţat a o folosi. Această 
întărire a voinţei se face în mod sigur prin rugăciuni şi prin împlinirea canonului ce-l 
primim, dar mai ales prin alegerea căii de a nu mai păcătui. lar CALEA, duhovnicul este 
dator să ne-o arate, să ne încurajeze să călcăm pe ea, să ne ia de mână şi să ne conducă 
paşii noştri neştiutori, nehotărâți pe deplin, neînvăţaţi la acest mers întru curăţire, în 
lumina totală. Să făptuim astfel şi când suntem singuri, să putem fi văzuţi de oricine fără 
să ne ruşinăm. 


Sfatul duhovnicului are mare valoare pentru credincios. Dacă duhovnicul ne va da tămada 

cea mai potrivită pentru boala noastră, în mod sigur ne vom vindeca. Dacă ascultăm de 

părintele nostru duhovnic, dacă avem încredere în el, să nu ne fie teamă că suntem 

povăţuiți greşit. Dumnezeu va găsi întotdeauna mijlocul prin care să ne descopere 
adevărul. A trăi în ascultare, înseamnă să ne facem inima sensibilă la orice schimbare 
duhovnicească din viaţa noastră. Cine nu ascultă de duhovnic, nu ascultă nici de 
Dumnezeu. 


Puțin contează dacă părerea părintelui nostru duhovnic este imperfectă. În măsura în care 
sunt împlinite poruncile în ascultare şi credinţă în Hristos, Dumnezeu va îndrepta faptele 
noastre. Ceea ce părea fals se va adeveri. În schimb ceea ce părea desăvârşit, după judecata 
noastră, nu va fi, adesea, decât reflexul voinţei noastre păcătoase şi Dumnezeu nu va mai 
fi cu noi.“Cel ce vă ascultă pe voi, pe Mine Mă ascultă, şi cel ce se leapădă de voi, se 
leapădă de Mine” (Luca 10,10). 


Fără ascultare, fie el patriarh, episcop sau preot, mirean sau călugăr se poate pierde, 
pentru că Dumnezeu îl părăseşte pe acela care are prea multă încredere în propria sa 
inteligență. Dacă suntem gata să ne urmăm duhovnicul şi să avem încredere în el, 
Dumnezeu sfârşeşte întotdeauna prin a rândui lucrurile întru-un sens pozitiv. 


Taina ascultării este una din realitățile cele mai serioase pe drumul mântuirii. Toată 
lucrarea este a lui Dumnezeu. Preotul numai deschide gura, iar toate le face Dumnezeu. 


In om pot sălăşlui trei voințe: 1 - voinţa sa, 2 - voinţa diavolului şi 3 - voinţa lui Dumnezeu. 
Cea din urmă, voinţa lui Dumnezeu, nu o putem afla decât prin gura părintelui nostru 
duhovnicesc la scaunul Tainei Sfintei Spovedanii. 


Când vine moartea, pe suflet îl iau diavolii, dacă n-a făcut voia lui Dumnezeu. Aceste 
duhuri rele nu fug de noi decât atunci când văd asupra noastră harul lui Dumnezeu 
(flacără dumnezeiască ce-l înconjoară pe omul ascultător), pe care îl vom dobândi în urma 
ascultării de duhovnic. Lumea şi pofta trec, dar cine face voia lui Dumnezeu rămâne în 
veac. 


Ascultarea este o renunțare totală la voința personală şi la cea a diavolului. Aceasta este 
calea pe care trebuie să o urmăm pentru a deveni liberi, pentru a auzi în inima noastră 
vocea Duhului Sfânt. Toţi câți s-au mântuit au făcut ascultare, fără ascultare neajungându- 
se acolo unde dorim să fim şi să rămânem pentru veşnicie. 


Adevăratul ascultător urăşte voia sa şi o acceptă pe cea a părintelui său duhovnicesc. 
Pentru aceasta primeşte libertatea de a se ruga lui Dumnezeu cu minte curată şi sufletul 
său contemplă liber, fără gânduri, pe Dumnezeu şi se odihneşte întru El. El vine degrabă 
la iubirea lui Dumnezeu, datorită smereniei şi pentru rugăciunile părintelui său 
duhovnicesc. 


Sfinţii Părinţi au pus ascultarea mai presus de post şi rugăciune, fiind mucenicie de 
bunăvoie. Pentru că, din nevoinţe ascetice făcute fără ascultare, se naşte slava deşartă, dar 
cel ce ascultă face totul aşa cum i se spune şi nu are motiv să se trufească. Dacă îngerii 
căzuți ar fi păzit ascultarea, ar fi rămas în ceruri şi ar fi cântat întru slava Domnului. Şi 
dacă Adam ar fi păzit ascultarea, atunci el şi neamul lui ar fi rămas în Rai. 


Ascultarea e mai mare ca jertfa, după învățătura Sfintei Scripturi. “Şi se vor binecuvânta 
prin neamul tău toate popoarele pământului, pentru că ai ascultat glasul Meu” (Facerea 
22,18 - momentul când Dumnezeu îi încearcă ascultarea lui Avraam, prin porunca de a 
jertfi pe unicul său fiu Isaac). 


Dacă ne vom pune întrebarea cine este preotul (duhovnicul), atunci vom putea 

spune următoarele: Preotul este un om al lui Dumnezeu şi chemat de Dumnezeu la cinstea 
aceasta a preoţiei. Nimeni nu este mai mare ca preotul pe pământ. Şi după moartea sa, 
preotul tot preot rămâne când se va scula la Judecata cea Mare. Harul preoţiei nu se şterge 
niciodată. “Fraţilor, ascultați pe mai marii voştri şi vă supuneţi lor, fiindcă ei priveghează 
pentru sufletele voastre, având să dea de ele seamă” (Evr 13,17). 


În fiecare parohie este un om care este al tuturora, pentru că e părintele sufletesc al tuturor, 
care este chemat ca martor, ca sfătuitor ori ca reprezentant în toate actele cele mai solemne 
ale vieţii, care ia pe om de la sânul mamei sale şi nu-l lasă decât la mormânt, care 
binecuvântează ori sfințeşte leagănul, nunta, patul morţii şi sicriul, un om la picioarele 
căruia creştinii merg a depune mărturiile lor cele mai intime, un om care, prin starea sa, 
este mângâietorul tuturor nenorocirilor sufletului şi ale trupului, un om care ştie toate şi al 
cărui cuvânt cade de sus asupra inteligențelor şi asupra inimilor cu autoritatea unei 
misiuni dumnezeieşti. 


Preotul, în scaunul spovedaniei, împlineşte trei lucrări: 
1 - PĂRINTE, 2 - DOCTOR, 3 - JUDECĂTOR 
Poartă în el Duhul Sfânt şi prin Duhul Sfânt ne iartă păcatele. 


Dacă am vedea slava Harului Dumnezeiesc în care slujeşte preotul, atunci la această 
vedere am cădea la pământ, şi dacă preotul însuşi s-ar vedea în ce slavă cerească stă când 
îşi săvârşeşte slujirea sa, ar deveni un mare nevoitor (ascet) ca să nu întristeze cu nimic 
Harul Duhului Sfânt care viază în el. 


Preotul cunoaşte pe Domnul prin Duhul Sfânt şi asemenea unor îngeri vede cu mintea pe 
Dumnezeu. Are destulă putere să desfacă mintea noastră de cele pământeşti şi să o 
statornicească în Domnul. Cine-l întristează pe preot, îl întristează pe Duhul Sfânt care 
viază în el. 


Un preot bun poate transforma duhovniceşte şi poate mântui mii şi mii de suflete. Dar şi 
credincioşii iubitori de Hristos, prin rugăciunile lor, pot schimba viaţa şi sufletul preotului 
mai puţin bun. 


Toate slujbele săvârşite de preoţi hirotoniți canonic de Biserică sunt primite la Dumnezeu, 
indiferent de viaţa lor personală, căci nu ei, ci harul Duhului Sfânt primit la hirotonie 
lucrează prin ei şi săvârşeşte toate. Preotul este numai un slujitor, un colaborator al 
Harului, un mijlocitor între Dumnezeu şi oameni. El numai cât rosteşte cu cuvântul şi 
Duhul Sfânt care lucrează prin episcopi şi preoţi toate le săvârşeşte. 


Ştiind că zilele vieţii noastre sunt tot mai puţine, că părinții duhovniceşti iscusiți sunt tot 
mai rari, iar setea de cuvânt de folos este tot mai mare, să cerem de la Dumnezeu, prin 
rugăciune şi lacrimi, păstori cu râvnă fierbinte către Dumnezeu. 


Are Dumnezeu încă destui aleşi necunoscuţi, care pot să călăuzească sufletele pe calea 

mântuirii. lar calităţile unui duhovnic bun sunt acestea: 

e să fie mai întâi om de rugăciune; 

e să iubească biserica şi pe toți oamenii; 

e să fie smerit şi blând cu cei smeriţi care se căiesc de păcatele lor şi aspru cu cei leneşi, 
care nu merg la biserică şi nu părăsesc păcatele; 

e sănufieiubitor de bani şi de lucruri pământeşti, nici să fie iubitor de laudă şi cinste; 

e iar cununa tuturor, să fie gata la nevoie a-şi pune viaţa şi sufletul pentru Biserica lui 


Hristos şi pentru fiii săi sufleteşti. 

Creştinul îşi poate schimba duhovnicul în următoarele situații: 

= duhovniculsăua decedat; 

= duhovniculsău îl nemulțumeşte, deoarece nu-l spovedeşte cu răbdare, după canoane; 
= esterudă cu preotul din sat; 

= duhovnicul spovedeşte în comun; 

= preotuleste prea tânăr şi nu are timp să asculte spovedania fiecăruia; 

„ s-a smintit de duhovnic. 


Insă nimeni nu-şi poate schimba duhovnicul, fără voia celui dintâi, dacă este în viaţă. Cel 
mai bine şi canonic este ca fiecare creştin să se spovedească la preotul parohiei respective 
rânduit de Dumnezeu, căci toţi preoţii au acelaşi har. 


Nimeni nu poate vorbi de rău pe slujitorul şi robul Domnului - preotul. EI spre această 
slujbă e sfinţit. Şi când o săvârşeşte, chiar păcate de ar fi făcut cumva, el e curat şi luminat 
ca şi îngerul. “De va avea şi învăţătură şi aşezare nedreaptă, să nu-l ascultați pe el. lar, de 
va învăţa drept, apoi la viaţa lui să nu vă uitaţi, ci cuvintele lui să le ascultați... Deci, de nu- 
| vei asculta pe el, te vei osândi” (Sfântul loan Gură de Aur). 


Satana nu-i poate suferi pe slujitorii preoțeşti pentru că ei aduc jertfa cea fără de sânge prin 
care este biruit şi ruşinat. De aceea ei încearcă să bârfească pe slujitorii Domnului Hristos, 
cei sfințiți prin Duhul Sfânt, ca să îndoiască pe credincioşi, şoptindu-le multe bârfeli la 
urechi. Domnul Dumnezeu, însă, nu îngăduie aceasta şi le va cere El odată socoteală 
pentru faptele lor. 


Precum focul curăţă fierul, transformându-l din rece şi negru în arzător şi luminos, tot 
astfel Dumnezeu curăță de păcate şi sfințeşte pe preoții Săi liturghisitori. Îngerii vin şi iau 
toate păcatele preotului ce sunt scrise pe foi albe de hârtie şi le aruncă în foc, pentru că 
“Sângele cel Sfânt al lui Hristos le-a curăţat”, iar preoții rămân curați şi luminaţi. Preoții 
sunt făcuți vrednici de împărtăşirea cu Trupul şi Sângele Fiului lui Dumnezeu, pentru ca 
şi ei să îndrepte şi să sfințească pe credincioşi. 


De va avea cineva oricâte cărți şi, citindu-le, să se ostenească a face fapte bune cât de multe, 
dar de nu va avea duhovnic, nu se poate mântui, fiind cuprins de boala neascultării. Toate 
patimile, puţin câte puţin, se vindecă prin ascultare. Vindecarea şi, în final, mântuirea stă 
în deasa sfătuire şi, unde nu este deasă sfătuirea, cad sufletele ca frunzele. 


In concluzie, rolul capital al duhovnicului este de a fi călăuză şi îndreptător al 
credinciosului, ajutându-l să se desprindă din amorțeala păcatului şi a morții şi să afle 
Raiul prin pocăință, smerenie şi iubirea de vrăjmaşi. 


2.1.2. Cuvânt din Patericul egiptean 


A zis un stareț: “Cel ce stă în ascultare, la un părinte duhovnicesc, mai mare plată are, 
decât cel ce stă în pustie şi de sine petrece”. 


Şi zicea: “A spus unul din stareţi: am văzut patru rânduieli în ceruri. Întâia rânduială este 
a omului bolnav, care laudă pe Dumnezeu. A doua rânduială este a aceluia ce are iubire 
de străini şi pe aceasta o slujeşte. A treia rânduială este a aceluia ce viețuieşte în pustie şi 
nu vede om. A patra rânduială este a aceluia ce stă în ascultare la un părinte duhovnicesc 
şi i se supune, pentru Dumnezeu. 


lar acela ce avea ascultarea, purta un brâu de aur şi avea mai mare slavă decât ceilalți. Deci, 

am zis celui ce mă purta pe mine: cum de are mai multă slavă acest călugăr decât ceilalți ? 
lar acela răspunzând mi-a zis: De vreme ce cel ce iubeşte pe străini, a sa voie face, 
asemenea şi pustnicul, de a sa voie se duce în pustie, iar cel ce are ascultare, toată voia sa 
lăsându-şi, se supune lui Dumnezeu şi părintelui său duhovnic, pentru aceasta mai mare 
slavă decât ceilalți are. 


Deci, acum ştiţi, o fraţilor, că bine este a face ascultare pentru Dumnezeu, auzindu-i în 
parte, cinstea şi slava faptelor ei, căreia şi cuvinte de laudă îi voi cânta, ca să o cinstesc: 

O, ascultare, născătoarea tuturor faptelor bune, 

O, ascultare, mântuirea tuturor credincioşilor, 

O, ascultare, aflătoarea Împărăției, 

O, ascultare, deschizătoarea cerurilor, care înalți pe oameni de pe pământ, 

O, ascultare, viețuitoarea cea împreună cu îngerii, 

O, ascultare, deschizătoarea tuturor sfinților, că prin tine s-au sădit şi cu tine s-au săvârşit”. 


Aduceţi-vă aminte de mai marii voştri, care v-au grăit vouă cuvântul lui Dumnezeu, 
priviți cu luarea aminte cum şi-au încheiat viața şi urmaţi-le credinţa (Evrei 13,7). 


2.2. Rugăciunea sub ascultare 


Călătoria noastră pe acest pământ nu este întâmplătoare, ci este un pelerinaj de împăcare 
prin rugăciune, căci numai prin rugăciune se deschid comorile Dumnezeirii şi numai prin 
rugăciune facem ca bunătatea lui Dumnezeu să se reverse peste noi. 


Problematica rugăciunii o vom discuta îndreptându-ne atenţia în două direcţii: 
1 - Rugăciunea particulară; 
2 - Rugăciunea în Biserică. 


2.2.1. Rugăciunea particulară 


Edificiul vieţii sufleteşti este susținut de trei piloni: 
1 - Rugăciunea permanentă; 

2 - Citirea Sfintelor Cărţi; 

3 - Ostenelile trupului. 


2.2.1.1. Rugăciunea permanentă 


Rugăciune permanentă - element indispensabil oricărui progres duhovnicesc - ne procură 
puterea Duhului Sfânt, energia harică necreată care izvorăşte din Sfânta Treime şi care 
vine asupra noastră, ne întăreşte şi ne luminează. 


Prin rugăciune, ne unim cu Dumnezeu printr-un elan personal, ce ne permite, cu întreaga 
ființă, să participăm la viaţa divină. Omul, încă de la creaţie, s-a adresat şi s-a rugat 
Creatorului, rugăciunea fiind o puternică legătură între om şi Dumnezeu. 


Însuşi Dumnezeu a aşezat rugăciunea în Biserica Sa şi în fiecare creştin, care se pregăteşte 
pe sine pentru Împărăţia lui Dumnezeu. Omul, când se roagă, stă de vorbă cu Dumnezeu. 
De aceea, rugăciunile creştinilor, făcute în duh şi adevăr, sunt luate de Sfinţii Îngeri şi duse 
înaintea lui Dumnezeu. 


Rugăciunea întăreşte pe cei slăbănogi şi aduce în staulul Mântuitorului pe cei rătăciți. Ea 
este plăcută lui Dumnezeu numai atunci când mintea noastră, curăţită de păcate, se va 

cobori în inimă. 


Rugăciunea produce o schimbare atât în subiectul care se roagă, cât şi în atitudinea lui 
Dumnezeu față de noi. Şi la Dumnezeu există o alternare de manifestare, oprind pe una şi 
acționând pe alta, în funcție de schimbarea omului. Omul lui Dumnezeu e omul rugăciunii 
şi numai omul rugăciunii poate să fie omul lui Dumnezeu. 


Cine părăseşte rugăciunea şi cuvântul lui Dumnezeu, încetul cu încetul se lasă la vale ca 
peştele cel mort, după valul lumii, şi se robeşte inima lui de patimi şi de dulceţile acestei 
lumi trecătoare, depărtându-se de scopul pentru care a fost creat de Dumnezeu. 


Creştinul care nu se roagă, este ca o casă clădită pe nisip, pe care o povârnesc viforele şi o 
surpă apele, ca o ţară fără armată, care se cucereşte cu multă înlesnire de vrăjmaşii săi. 
Sufletul creştinului care nu se roagă se biruieşte foarte uşor de diavoli, care îl fac a primi în 
fiinţa sa tot păcatul şi toată răutatea. Mare este prăpastia care se deschide înaintea lui, 
mare şi cumplită este căderea lui. 


De creştinul care se îngrădeşte pe sine cu rugăciuni şi molitfe nu cutează a se apropia 
spiritele rele, fiindcă se tem şi se cutremură de puterea ce o are asupra lor sfânta rugăciune, 
însoțită de semnul Sfintei Cruci, făcută dreaptă şi cu cugetare adâncă la însemnătatea ei. 
Casele creştinilor în care se fac rugăciuni se sfințesc mereu. 


Sfânta rugăciune întăreşte sufletele creştinilor, mai mult decât întăreşte pâinea trupul 
omenesc. Nu este altă avere mai cinstită decât rugăciunea, în toată viața oamenilor. 


Rugăciunea poate să pătrundă până în ceea ce psihologii numesc subconştient, pentru că 
inima şi mintea, în rugăciune, sunt în mod indisolubil unite. 


Când două, trei, patru sau mai multe persoane se unesc în acelaşi scop, puterea rugăciunii 
este multiplicată la infinit. Sfânta Scriptură spune:“Vai de cel ce rămâne singur”. În schimb, 
în doi, suntem de neclintit. Numai prin unitatea în Duhul Sfânt vom fi capabili să lucrăm 
la mântuirea noastră. 


Dacă vom căuta să împlinim voia lui Dumnezeu cu simplitate, smerenie şi rugăciune, 
Dumnezeu poate să transforme orice situaţie, chiar şi cea mai grea, în bine. Numai să 
transformăm tot ceea ce trebuie să facem în rugăciune, după cum ne îndeamnă Sf. Ap. 
Pavel: “Ori de mâncaţi, ori de beţi, ori altceva faceţi, toate spre slava lui Dumnezeu să le 
faceţi”. 


Nimic nu poate să țină dacă Dumnezeu nu participă EI însuşi la construcţie. Când mintea 
şi inima noastră sunt îndreptate spre Dumnezeu, totul devine uşor. Deci să nu pierdem 
timpul trăind fără rugăciune. 


Să ne rugăm dimineaţa, seara, noaptea şi în celelalte clipe ale vieţii noastre de zi cu zi, să 
ne rugăm unii pentru alții. 

Ordinea fundamentală în care trebuie să ne rugăm este următoarea: 

a) - rugăciunea de slăvire şi mulțumire; 

b) - rugăciunea de pocăință; 


C) - rugăciunea de cerere. 


a) Prin rugăciunea de mulțumire suntem datori întotdeauna a mulțumi lui Dumnezeu 
pentru viață, pentru sănătate, pentru boală, pentru copii, pentru pâinea cea de toate zilele, 

pentru făgăduinţa vieţii de veci şi pentru Trupul şi Sângele Domnului, atât în cadrul 
rugăciunilor săvârşite în intimitatea ființei noastre, cât şi în Biserică, prin tot felul de 
rugăciuni de mulțumire şi mai ales prin Sfânta şi Dumnezeiasca Liturghie. 


“Doamne, cu umilință şi smerenie Iți mulțumesc pentru boala pe care mi-ai dat-o, pentru a 
ajunge şi eu nevrednicul la cunoştinţa Adevărului”. 


b) Prin rugăciunea de pocăință ne aducem aminte mereu că am greşit şi ne exprimăm 
părerea de rău pe măsura păcatului săvârşit. Numai prin rugăciunea de pocăință luăm 
virtute şi putere asupra păcatului. 


c) Prin rugăciunea de cerere, fiecare din noi dorim ca Dumnezeu să asculte cererile 
noastre şi să ne împlinească tot ceea ce cerem. Pentru ca Dumnezeu să asculte cererile 
noastre şi să ni le împlinească, trebuie ca şi noi să respectăm poruncile Lui şi să împlinim 
voia Lui. 


“Şi Mă cheamă pe Mine în ziua necazului şi te voi izbăvi şi Mă vei preaslăvi. Jertfeşte lui 
Dumnezeu jertfă de laudă şi împlineşte Celui Preaînalt făgăduinţele tale” (Ps 49,16.15). 


Pentru a primi răspuns bun la rugăciunile pe care le adresăm Tatălui nostru ceresc trebuie: 

e să fim vrednici Darului Divin, prin ascultarea, păzirea şi împlinirea cuvântului lui 
Dumnezeu; 

e sănerugăm după legile şi voia lui Dumnezeu, în duh şi adevăr; 

e sănerugăm pururea, în orice vreme şi în orice loc; 

e sănucerem vreun lucru putred, pământesc, vătămător de suflet; 

e ceea ce cerem să nu fie numai spre folosul nostru, ci şi pentru binele tuturor creştinilor, 
spre mântuirea şi fericirea sufletelor şi spre slava lui Dumnezeu; 

e sănu ne rugăm pentru a deveni nefericiți vrăjmaşii noştri, nici pentru pieirea lor - ci 
pentru mântuirea lor. 


Primul folos al rugăciunii este pacea sufletului şi mulțumirea duhovnicească. Oriunde 
suntem, suntem liniştiţi, orice facem, suntem mulţumiţi, ştiind că toate sunt rânduite de la 
Dumnezeu, care ne vede permanent şi cunoaşte nevoile noastre. Următorul folos al 
rugăciunii este împlinirea scopului ei, adică iertarea păcatelor şi mântuirea sufletului, 
indiferent că rugăciunea o realizăm prin cuvinte, cu mintea sau cu inima. 


Fiecare, după cum îl îndeamnă cugetul, duhul şi duhovnicul, aşa să se roage, numai să nu 
piardă mântuirea. Acea rugăciune este mai de folos care izvorăşte lacrimi de umilință, care 
ne ajută să părăsim păcatele şi să creştem în dragoste, în smerenie şi în credință. Prin 
lacrimi multe, ne limpezim ochii sufletului, iar prin rugăciunea neîntreruptă a minţii ne 
învrednicim de unirea nemijlocită cu Dumnezeu. Mintea este liturghisitorul, iar inima este 
altarul pe care mintea noastră aduce lui Dumnezeu jertfa tainică a rugăciunii. Fiecare să se 
roage cu rugăciunea care îl ajută să sporească mai mult în fapte bune şi pocăință. 


Mulţi creştini se plâng că Dumnezeu i-a părăsit şi nu le-a dat cele ce au cerut şi aşteptat ei. 
Aceasta este şoapta diavolului, care întotdeauna caută a îmbrânci lumea în prăpastia 
deznădejdii. Dumnezeu nu părăseşte pe nimeni, însă oamenii, din nefericire, pironindu-şi 
minţile lor la deşertăciunile veacului acestuia înşelător, uită, părăsesc pe Dumnezeu sau 
nu se roagă aşa cum trebuie, precum ne învață Mântuitorul. “Rugaţi-vă şi privegheați 
neîncetat ca să nu cădeţi în ispită...”. Până acum n-aţi cerut nimic în numele Meu; cereți şi 
veți primi, ca bucuria voastră să fie deplină” (loan 16,24). 

Vom aminti, în continuare, principalele însuşiri ale rugăciunii în familie: 

e rugăciunea trebuie să se facă în taină, ca să nu ştie vecinii şi rudele cum şi cât se roagă 
şi posteşte fiecare în casă; 

e rugăciunea să se facă în comun, cu toți membrii familiei - părinți, fii şi nepoți, căci zice 
Domnul: “Unde sunt doi sau trei, adunaţi în numele Meu, acolo sunt şi Eu în mijlocul 
lor.” (Matei 18,20); 

e rugăciunea să se facă din inimă, cu credinţă, cu post şi metanii după putere, cu 
statornicie şi multă smerenie; 

e rugăciunea să se facă neîncetat, adică în tot timpul şi tot locul, atât din carte, cât şi liber, 
din memorie, repetând mereu pe cale şi la lucru rugăciuni scurte, cum ne învață 
Sfântul Apostol Pavel: “Rugaţi-vă neîncetat” (1 Tesaloniceni 5,17). 


Rugăciunile pe care trebuie să le facă familia sunt următoarele: 

- rugăciunile dimineţii din Ceaslov sau din Cartea de rugăciuni. La acestea se mai adaugă, 
după râvna şi timpul fiecăruia, un acatist şi una sau două catisme din Psaltire şi cel puţin 
zece metanii; 

- rugăciunile serii: înainte de culcare, să se citească întâi rugăciunile spre somn şi 
Paraclisul Maicii Domnului; apoi să se citească o catismă din Psaltire şi să se facă cel puţin 
zece metanii şi astfel cerându-şi iertare cei mai mici de la cei mai mari, adică copiii de la 
părinţi şi însemnându-şi patul cu semnul Sfintei Cruci, să sărute icoana Mântuitorului şi a 
Maicii Domnului şi să se culce fiecare în patul său, dând laudă lui Dumnezeu pentru ziua 
care a trecut. 


Acestea sunt rugăciunile zilnice minime, obligatorii creştinului ortodox, iar cine doreşte să 
se roage mai mult, să urmeze sfatul părintelui duhovnic. 


Bolnavii şi creştinii infirmi sunt datori să ştie pe de rost şi să spună în fiecare seară şi 
dimineaţa măcar rugăciunile începătoare, adică Împărate Ceresc, Preasfăntă Treime..., şi 
Tatăl nostru, apoi Crezul, Psalmul 50 şi Cuvine-se cu adevărat... şi să facă câteva metanii 
sau închinăciuni după putere. 


Cei foarte bolnavi, ca şi copiii sub 6 ani sunt datori să facă Sfânta Cruce şi să rostească 
măcar Tatăl nostru de câteva ori pe zi sau să le citească cineva regulat rugăciuni din 
Ceaslov, lângă patul de suferinţă. 


Cei ce sunt la spitale, cei grav bolnavi, cei operaţi, infirmi, orbi, neştiutori de carte şi 
mamele care nasc trebuie să se roage în taină, cu mintea şi cu inima curată rostind mereu 
Tatăl nostru şi să-şi facă semnul Sfintei Cruci. Apoi să repete în gând Rugăciunea lui lisus 
zicând: "Doamne lisuse Hristoase Fiul lui Dumnezeu, miluieşte-mă pe mine păcătosul 
(sau păcătoasa)”. Dacă nici atât nu pot, din cauza durerii, să zică de mai multe ori: 
Doamne miluieşte-mă! Doamne ajută-mi! Doamne iartă-mă! Doamne ai milă de mine! 


Dumnezeu cere în mod deosebit de la cei bătrâni şi bolnavi, să rabde cu bărbăţie boala şi 
bătrâneţea şi să nu cârtească în suferință, ca să nu-şi piardă mântuirea. Apoi să se roage 
mereu, să nu-şi lipească inima de avere, să fie în pace cu Dumnezeu şi împăcațţi cu toți 
oamenii, să fie spovediţi din copilărie, să primească lunar Sfânta Împărtăşanie şi să 
mulțumească Domnului pentru toate, aşteptând cu nădejde despărţirea de trup. Cel ce 
rabdă toate şi se roagă Domnului cu lacrimi şi smerenie dobândeşte sfârşit bun şi odihnă 
veşnică sufletului său. 


De va fi cazul să nu ne mai putem scula cu viață, atunci să fim cu grijă să ne găsească 

moartea rugându-ne, cu nădejdea la Dumnezeu. “Căci în ce ne va găsi moartea în aceea ne 
va judeca...”. 


Să nu ne întristăm peste măsură pentru păcate, chiar dacă am făcut multe, căzând în 
deznădejde, “Căci nu este păcat care să biruiască iubirea Lui de oameni”. Să ne ostenim a 
face rugăciuni cu toată evlavia şi credincioşia şi să nu ne pierdem nădejdea în mila cea 
mare a lui Dumnezeu. “Petreceţi întru Mine şi Eu întru voi”, deci El însuşi ne-o cere 
poruncindu-ne pentru a ajunge cu toții să trăim simţul rugăciunii. 


Dacă cei bolnavi, din pricina neputinței lor, nu vor putea lua parte la slujbele care se 
săvârşesc în Sfânta Biserică, să-şi trimită gândul în Biserică şi să cugete la Dumnezeu în tot 
timpul săvârşirii slujbelor. Lucrul acesta va echivala pentru ei cu o rugăciune făcută în 
Biserică. 


Membrii familiilor care au bolnavi în casă, să-i întărească în credinţă şi răbdare, 
amintindu-le de suferințele Domnului pe Cruce precum şi de suferinţele altor bolnavi care 
au pătimit cu răbdare. Apoi, trebuie să-i îngrijească cu multă răbdare, blândeţe şi dragoste, 
având datoria creştinească pentru ei aşa cum spune Mântuitorul:“Bolnav am fost şi M-aţi 
cercetat” (Matei 25,36). 


Dacă cei bolnavi şi infirmi sunt inconştienți sau muribunzi, să se roage rudele apropiate 
zilnic pentru ei, citindu-le câteva rugăciuni scurte şi să atingă de fruntea lor Crucea şi 
Icoana Mântuitorului. Apoi să cheme preotul să le citească rugăciuni speciale de iertare şi 
uşurare, să facă Taina Sfântului Maslu pentru ei, să-i spovedească şi să-i împărtăşească cu 
Trupul şi Sângele lui Hristos. În situaţia când soţii nu pot să se roage, fiind bolnavi, să 
pună pe copii să se roage în locul lor şi să facă metanii. 


Dorim, în continuare, să menționăm cele mai uzuale rugăciuni ale familiei: 
a) Rugăciunea Tatăl nostru; 

b) Rugăciunea lui lisus; 

c) citirea psalmilor, acatistelor şi paracliselor. 


a) Rugăciunea Tatăl nostru ne-a fost dată de Însuşi Domnul nostru Iisus Hristos (Mt 6,9-13). 


b) Rugăciunea lui lisus sau rugăciunea minții: “Doamne lisuse Hristoase Fiul lui Dumnezeu, 
miluieşte-mă pe mine păcătosul!” constă în repetarea numelui Domnului nostru lisus 
Hristos mereu, cu căință şi smerenie. 


Rostirea ei taie ca o sabie toate patimile şi gândurile din inimile noastre, izgoneşte diavolii 
şi uneşte mintea cu inima prin darul lui Dumnezeu. Poate fi rostită oriunde şi oricând şi 
este foarte potrivită pentru tensiunea lumii moderne actuale, fiind recomandată în toate 
etapele vieții duhovniceşti, de la cea mai elementară până la cea mai avansată. 


c) Psalmii, acatistele şi paraclisele se recomandă de părinţii duhovniceşti la vreme de ispite, 
pagube, judecăţi, primejdii, vrăjitorie, boală şi alte necazuri. 


Cititul psalmilor este trupul rugăciunii, iar înţelesul adânc al psalmilor este sufletul 
rugăciunii. Trupul fără suflet este mort. Adică citirea psalmilor fără cugetare şi atenţie 
aduce puţin folos. Cine citeşte Psalmi imită pe îngeri şi cântă împreună cu ei. “Unde este 
psalmul cu umilință, acolo este şi Dumnezeu cu Îngerii”(Sf. Efrem Sirul). După 
învăţăturile Sf. Vasile cel Mare, Psaltirea este cea mai mare autoritate medicală din lume, 
fiind inspirată de Dumnezeu şi scrisă de Duhul Sfânt, având o practică de cca. 3000 ani. În 


Psaltire găsim un întreg spital sufletesc cu  doctoria potrivită pentru boala fiecăruia, 

care face să înceteze suferințele cele mari. De asemenea, tot Sf. Vasile cel Mare, arată că 
Psaltirea îngrijeşte de creştinul bolnav şi-l păstrează întreg pe cel sănătos. Ea face ca 
patimile adunate de-a lungul vieţii să nu se mai întoarcă în suflete şi să fie îndepărtate. 


Prin acatiste şi paraclise, cerem Maicii Domnului şi tuturor sfinților să fie alături de noi în 
rugăciunile noastre către Dumnezeu, să se roage pentru noi, să mijlocească pentru noi. 


Mântuitorul, în Sfânta Evanghelie, spune: “Pe acestea să le faceţi şi pe acelea să nu le 
lăsaţi”. Adică să le facem şi pe unele şi pe altele, după a noastră râvnă şi putere. 


Timpul cel mai potrivit pentru Sfânta rugăciune este la miezul nopții, după cum ne 
îndeamnă şi psalmistul: “La miezul nopţii m-am sculat, ca să Te laud pe Line, pentru 
judecăţile dreptăţii Tale” (Ps 118,62). “Noaptea ridicați mâinile voastre către cele sfinte şi 
binecuvântaţi pe Domnul. Te va binecuvânta Domnul din Sion, Cel ce a făcut cerul şi 
pământul” (Ps 133,2-3) şi aceasta pentru că, noaptea, mintea şi inima sunt eliberate de 
grijile trecătoare, iar creştinii se pot ruga în linişte. De aceea, Sfinţii Părinţi numesc 
rugăciunea de noapte, rugăciune de aur, cea de dimineaţă, rugăciune de argint şi cea din 
timpul zilei, rugăciune de lut, fiindcă este amestecată cu multe griji şi gânduri, după cum 
bine ne mărturiseşte dumnezeiescul apostol Pavel:“Rugaţi-vă neîntrerupt, fără mânie şi 
gânduri” (1Tes 5,15 şi 1Tim 2,8). Şi bine a zis Sfântul: fără gânduri, căci tot gândul 
despărțind mintea de Dumnezeu, chiar de pare bun, e diavol întreg, care se străduieşte să 
depărteze şi să distragă mintea de la Dumnezeu şi s-o atragă la grijile şi la plăcerile lumeşti, 
iar înlăuntrul inimii să sugereze porniri, satisfacţii şi alte idei bune sau rele, cărora nu 
trebuie să le dăm atenţie. lar toată lupta sufletului nostru este să nu despărțim mintea de 
Dumnezeu. Vom putea realiza acest lucru dacă vom ţine mintea tot timpul acolo unde 
avem şi trupul, ca să nu se găsească între Dumnezeu şi inima noastră nimic ca zid 
despărțitor, ce poate să ne întunece şi să ne despartă de Dumnezeu. 


În finalul acestor câtorva aspecte legate de rugăciunea permanentă, dorim să reamintim că 
toată rânduiala creştinească din familie, adică rugăciunea zilnică, canonul de rugăciuni şi 
metanii pentru păcate, postul, spovedania, Sfânta Împărtăşanie, să le împlinim sub 
ascultarea şi sfatul duhovnicului familiei, pentru a căpăta fiecare din noi voinţa şi puterea 
de a împlini toate, obținând în final liniştea în casă, pace în suflet şi împliniri în viață. 


2.2.1.2. Citirea Sfintelor Cărţi 


Când ne rugăm cu evlavie, stăm de vorbă cu Dumnezeu, ne punem sub scutul Lui, iar 
când citim, prin Sfintele Cărţi stă de vorbă Dumnezeu cu noi, făcându-ne cunoscută voia 
Lui cea Sfântă. Biserica îndeamnă pe credincioşii săi a citi: Sfânta Scriptură, Vieţile Sfinţilor, 
Proloagele şi alte cărți de învățătură binecuvântate de Sfinţiţii Ierarhi. 


Sfânta Scriptură, stâlp de reazăm şi motiv de inspiraţie în arta trăirii după Dumnezeu, 
porneşte izvorul lacrimilor şi ne ajută să dobândim pacea sufletească, mai ales în vremuri 
de cumpănă. Aşa cum este cu neputinţă a se spăla rufele fără apă, la fel şi sufletul nu se 
poate curăți de murdăria păcatelor fără apa cea vie a cuvântului lui Dumnezeu. “Nu 
numai cu pâine va trăi omul, ci cu tot cuvântul ce iese din gura lui Dumnezeu” (Matei 4,4). 


Este necesar, de asemenea, să citim fără odihnă, minunatele fapte şi pătimirile Sfinţilor 

pentru: 

e ane minuna de credinţa lor şi a ne forma reprezentarea modelelor de oameni care au 
trăit după Evanghelie; 

e a vedea nevrednicia noastră; 
e anestăpânitrebuinţele cele trupeşti. 


2.2.1.3. Ostenelile trupului 


Sunt un mijloc de progres duhovnicesc, atât prin faptul că slăbesc intensitatea 
impulsurilor fireşti ale trupului, cât şi prin faptul că pironesc mintea asupra lucrului, 
oprind-o astfel de la vagabondări nefolositoare. De asemenea, să reținem învățătura 
sfinților părinţi că “Duhul Sfânt nu vine decât într-un trup istovit”. 


Demn de reținut este şi faptul că omul se poate împărtăşi cu Dumnezeu în două chipuri: 
1 - în mod văzut şi 2 - în mod nevăzut. 


1. Impărtăşirea în mod văzut se realizează cu Trupul şi Sângele Domnului nostru lisus 
Hristos, o singură dată pe zi, la un anumit interval de timp, de obicei în posturi. 


2. Împărtăşirea în mod nevăzut cu Dumnezeu o putem realiza de mii de ori pe zi în funcţie 
de sârguinţa noastră. Aşa s-a împărtăşit nevăzut cu Dumnezeu Maria Egipteanca, în cei 47 
de ani cât a vieţuit în pustie, de stătea la rugăciune ridicată în văzduh ca la trei palme, şi 
numai o singură dată s-a împărtăşit în chip văzut cu Sfintele Taine. 


Căile de împărtăşire nevăzute sunt: 

1. Împărtăşirea pe calea Rugăciunii Duhovniceşti Mintale. 
2. Împărtăşirea pe calea Poruncilor lui Hristos. 

3. Împărtăşirea prin auz. 

4. Împărtăşirea prin Miride. 


1. Impărtăşirea pe calea Rugăciunii Duhovniceşti Mintale o realizăm când împlinim 
rugăciunile uzuale ale familiei menţionate în materialul anterior. 


2. Referitor la împărtăşirea pe calea Poruncilor lui Hristos, Mântuitorul ne promite: “Cel ce 
mă iubeşte pe Mine şi are poruncile Mele şi le păzeşte pe ele, Eu şi Tatăl vom veni la el şi 
vom face locaş în el”. “Domnul nostru lisus Hristos se află ascuns în poruncile Lui” - zice 
Sfântul Marcu Ascetul. Deci lucrând noi poruncile lui Hristos, ţinând post, dând 
milostenie, făcând rugăciuni, priveghere, înfrânare, Îl primim pe Hristos pe calea 
poruncilor Lui. 


3. Împărtăşirea prin auz o realizăm prin ascultarea Cuvântului rostit în Sfintele Biserici şi 
Citirea în Sfintele Cărţi acasă, după cum ne mărturiseşte Sfântul Apostol Pavel: “Credinţa 
vine prin auz şi auzul prin Cuvântul lui Dumnezeu”. 


4. Împărtăşirea prin Miride. 

În fiecare Duminică, sărbătoare şi peste săptămână, când pot şi au nevoie pentru casa şi 
sufletul lor, credincioşii sunt datori să meargă la Biserică din timp, la începutul utreniei, să 
dea pomelnic la Sf. Altar şi să li se scoată la Proscomidie părticele pentru ei, pentru toţi ai 
casei lor, vii şi răposați şi mai ales pentru cei bolnavi. Pomenirea regulată la Sfânta 
Liturghie un timp cât mai îndelungat este de mare ajutor atât pentru noi cei vii, cât şi 
pentru cei răposaţi. 


Cunoscând acum că rugăciunile au o mare valoare, putere şi trecere înaintea 
Atotputernicului Dumnezeu, ştiind că prin ajutorul lor noi dobândim toate cele de folos, 
în toate împrejurările, trebuințele, strâmtorările şi primejdiile vieţii, să ne rugăm lui 
Dumnezeu fierbinte, din adâncul inimii şi sufletului nostru, zicând ca psalmistul: 


“Dintru adâncuri am strigat către Tine, Doamne! Doamne, auzi glasul meu” (Ps 129,1). 
“Dumnezeule, spre ajutorul meu, ia aminte! Doamne, să-mi ajuţi, grăbeşte-Te” (Ps 69,1). 


2.2.1.4. Efectele medicale ale rugăciunii 


Abordând tema rugăciunii şi din punct de vedere medical, dorim ca, prin aceste informații, 
să intrăm şi la sufletul semenilor noştri care au dobândit un bagaj deosebit de cunoştinţe 
din multe domenii ale ştiinţei şi au reţineri în manifestarea sentimentului religios. 


Alexis Carrel, medic chirurg, fiziolog, savant de renume mondial, laureat al Premiului 
Nobel, în studiile sale din perioada anilor 1940-1944, a urmărit îndeaproape efectele 
fiziologice şi curative asupra celor ce se roagă. Vom reda, în continuare, câteva din 
rezultatele studiilor sale. 


Nevoia reală şi subtilă a naturii umane este dezvoltarea simțului sacru sau al rugăciunii. 
Societatea modernă contemporană susține că rațiunea este superioară intuiției şi 
sentimentului. De aceea, în timp ce ştiinţa noastră înfloreşte, sentimentul religios se 
ofileşte şi piere. În acest fel omul modern a devenit, din punct de vedere spiritual, o ființă 
oarbă, pentru că ignoră să-şi dezvolte simţul religios (sacru), care influențează mult mai 
mult personalitatea individului decât rațiunea. 


Simţul sacrului se exercită şi se exprimă mai ales prin rugăciune. Ca simţ al sacrului, 
rugăciunea este un fenomen spiritual, o tensiune a sufletului uman spre Creatorul lumii. 


În general, rugăciunea este un spirit de durere, un strigăt de ajutor. Este un efort al omului 
de a comunica cu Fiinţa invizibilă, cu Acela care este Creatorul a tot ce există, 
Înţelepciunea supremă, Puterea şi Frumuseţea absolută, Tatăl şi Mântuitorul nostru. 


Departe de a fi o recitare mecanică, adevărata rugăciune este transfuzie de viață divină în 
sufletul credinciosului şi o absorbire a conştiinţei acestuia în Dumnezeu. 


În sensul ei cel mai adevărat, Rugăciunea este un avânt al iubirii care trece dincolo de 
noaptea obscură a inteligenţei. Tehnica rugăciunii am învăţat-o de la sfinţii creştini, care 
timp de 20 de veacuri au inițiat lumea în viața religioasă. Creştinismul L-a adus pe 
Dumnezeu la îndemâna tuturor. l-a dat înfăţişare, L-a făcut Tatăl nostru, Fratele nostru, 
Mântuitorul nostru. 


În rugăciune, efortul trebuie să fie mai mult afectiv decât intelectual Puţini oameni ştiu să 
se roage, dar Stăpânul lumii acceptă până şi cele mai smerite cuvinte de laudă, ca şi cele 
mai frumoase invocațţii. Ba chiar şi rugăciunile rostite maşinal şi chiar numai aprinderea 
unei lumânări pot reprezenta, deşi în formă redusă, elanul spre Dumnezeu al unei ființe 
omeneşti. 


Ne putem ruga prin acţiune şi fapte, dar şi prin vorbă sau gând. Sf. Aloisiu spunea: “Cea 
mai bună rugăciune este îndeplinirea voii lui Dumnezeu, Tatăl nostru”. 


Oricare ar fi locul în care ne rugăm, Dumnezeu nu ne vorbeşte dacă nu facem linişte în 
suflet. Echilibrul fizic şi psihic este greu de obţinut în învălmăşeala şi zgomotul oraşului 
modern, de aceea un loc potrivit pentru rugăciune este Biserica, în care putem găsi condiții 
prielnice pentru liniştea interioară. 


Numai când devine un obicei, rugăciunea influențează cu adevărat sufletul, caracterul şi 
ființa noastre. Ea trebuie să devină pentru noi un mod de viaţă, un fel de a trăi. 

Efectul rugăciunii se produce în mod imperceptibil, insesizabil. Foarte puţini oameni au 
ocazia de a observa efectele rugăciunii în mod precis. Rugăciunea îşi exercită influența 
asupra sufletului şi trupului într-un fel care pare să depindă de calitatea şi de frecvenţa sa. 


Felul de a trăi al celui ce se roagă, poate să dezvăluie calitatea rugăciunii. Când rugăciunea 
este frecventă, influenţa este foarte clară. Ea constă întru-un fel de transformare mintală şi 
organică a ființei noastre, care se produce în mod progresiv şi adeseori insesizabil. S-ar 
putea spune că rugăciunea aprinde în adâncul conştiinţei o lumină, iar la această lumină, 
omul începe să se vadă pe sine aşa cum este, se recunoaşte pe sine şi se simte înclinat spre 
împlinirea dorințelor morale. 


Rugăciunea îl stabileşte într-un echilibru de modestie, umilință şi supunere. În acest fel 
omul îşi deschide sufletul şi este gata să primească împărăţia harului divin. Încetul cu 
încetul, rugăciunea, înțeleasă în acest fel, produce în suflet calm, linişte interioară, armonie 
între activitatea nervoasă şi activitatea morală, o putere mai mare de a suporta încercările 
vieţii, sărăcia, lăcomia, calomnia, boala şi moartea. 


Rugăciunea, pe lângă calm şi echilibru, produce o integrare a activității mintale, un fel de 
reconfortare a personalităţii, uneori chiar naşterea eroismului. 


Echilibrul cauzat de rugăciune devine puternic ajutor terapeutic pentru omul bolnav. 
Rugăciunea scoate la iveală tezaurul ascuns în ființa umană. 


Rugăciunea are darul de a ridica oamenii peste nivelul obişnuit de cunoaştere şi de trăire 
morală dobândit prin educaţie. Contactul cu Dumnezeu imprimă în sufletul omului pacea, 
care apoi radiază din el şi se difuzează pretutindeni. 


Acolo unde rugăciunea este aplicată în mod afectiv, se obține vindecarea, datorită 
invocării puterii lui Dumnezeu sau a Sfinţilor Săi. Rugăciunea are câteodată efect exploziv. 
S-au vindecat aproape instantaneu bolnavi de diverse afecțiuni ca: lupus al feţei, cancer, 
infecţii renale, tuberculoză pulmonară, osoasă sau peritoneală. Efectul se produce aproape 
totdeauna în acelaşi chip, la început o mare durere, după aceea sentimentul de a fi 
vindecat, apoi în câteva clipe, cel mult în câteva ore, simptomele bolii dispar, iar leziunile 
anatomice se repară. 


Miracolul este caracterizat printr-o rapidă accelerare a proceselor de vindecare. Adeseori 
nu este nevoie ca însuşi bolnavul să se roage pentru ca fenomenele de vindecare să se 
producă. Dar totdeauna să fie lângă el cineva care să se roage. Efectul depinde de calitatea 
şi intensitatea rugăciunii şi de dorinţa celui bolnav de a se îndrepta. De asemenea, marele 
savant recomandă că nu trebuie să facem din rugăciune o doză de calmant sau remediu 
contra fricii de suferință, boală sau moarte. 


În altă ordine de idei, un mare istoric englez susţine că marile civilizații s-au dezvoltat 
datorită simțului sacru şi au pierit datorită atrofierii acestui simţ. Ca urmare a acestui 
fenomen, simțul moral dispare la scurt timp după dispariţia simțului sacru, omul aflând- 
se atunci într-o stare de mare primejdie. 


Simţul sacrului s-ar putea compara cu nevoia noastră de oxigen, iar rugăciunea ar avea 
funcția similară cu cea a respirației. Cu alte cuvinte, rugăciunea este o funcție normală a 
corpului şi sufletului nostru. 


S-a constatat că, la cel ce are simţul sacrului format şi se roagă permanent, scade consumul 


de proteine şi o energie nouă, necunoscută, ține locul unei hrane abundente. Prin spirit 

şi prin rugăciune, omul scoate în evidenţă o energie calitativ nouă, superioară, care 
întreține viaţa sau care face să renască viața celui bolnav. 


Regulile de igienă biologică, alimentară, morală şi socială, pe care le cuprinde religia lui 
lisus Hristos, fac din această religie cea mai vestită ştiinţă. Profitând de această ştiinţă, 
medicii ar putea reda permanent bolnavilor puterile pierdute. 


Electrofiziologii Redkin şi Hikley susţin că forţa rugăciunii constă în declanşarea unor 
biocurențţi electrici, demonstrând că boala este o manifestare bioelectrică, iar greşelile de 
comportament moral aduc modificări mecanice, chimice şi fiziologice, modificări ce au la 
origine biocurenţii gândului opţiunilor omeneşti. De asemenea, electrofiziologia a 
observat că biocurențţii se pot crea şi înmulți prin exercițiu religios, făcându-i să acționeze 
în fiecare celulă, în fiecare neuron. Austeritatea religioasă se dovedeşte, astfel, o metodă de 
prevenire şi tratament al bolilor din punct de vedere electrofiziologic. IUBIREA, pe care a 
predicat-o lisus şi care implică spălarea picioarelor, servirea aproapelui, devotamentul, e 
un generator de biocurențţi. Prin activitatea de rugăciune, bioelectricitatea umană nu se 
concentrează numai într-o porțiune a scoarței cerebrale, ci se difuzează peste tot în 
organism. 


Efectele rugăciunii şi intervenţia divinității nu se produc decât după ce omul s-a rugat cu 
stăruință, până la completa purificare a trupului şi sufletului. Cu ajutorul rugăciunii, 
celulele omului şi fiziologia lor intră în substratul divin al vieții. Stimulul rugăciunii, odată 
ajuns în neuron, se propagă prin circuite neuronale corticale şi subcorticale, iar de acolo se 
comunică întregului ansamblu fiziologic. 


Boala este în cele mai multe cazuri urmarea încălcării legilor firii. În acest sens ni se spune 
în Biblie: “Inima omului este nespus de înşelătoare şi rea, cine poate s-o cunoască?”. Dar 
rugăciunea ne transformă şi ne dă o inimă nouă, asemănătoare cu a lui Hristos. 
Rugăciunea este o forță care restabileşte echilibrul organic, reaşezând toate celulele şi 
funcțiile corpului în fața Puterii infinite a lui Dumnezeu, de la care obținem “odihnă” şi 
refacere. Totul se petrece în aşa fel, ca şi cum Dumnezeu l-ar asculta pe om şi i-ar da 
răspuns. 

“Rugaţi-vă neîncetat” (1'Tes 5,17). 

“Ceea ce va semăna omul, aceea va şi secera” se spune în Scriptură. 

Cine seamănă rugăciune, culege roadele ei binefăcătoare şi tămăduitoare. 


2.2.2. Rugăciunea în Biserică 


Biserica lui Hristos se îngrijeşte de sănătatea sufletului şi a trupului credincioşilor săi prin 
sfintele slujbe săvârşite încă din primele secole creştine şi care formează cultul divin public. 
La acesta participă toţi creştinii ortodocşi, buni şi păcătoşi, împreună cu îngerii şi sfinții 
din cer, care nevăzut se află de față în sfintele lăcaşe. 


Toate slujbele religioase ce se săvârşesc în lăcaşele ortodoxe de cult se împart în patru 
categorii principale şi anume: 


1. Sfintele Taine. 

2. lerurgiile. 

3. Laudele, Acatistele şi Paraclisele. 
4. Sfânta Liturghie. 

2,2.2.1. Sfintele Taine 


Dumnezeu este de-a pururi cu noi în Sfintele Taine. Sfintele Taine sunt o împreună lucrare 
divino-umană în care este o cooperare între harul lui Dumnezeu şi voinţa liberă a 
credinciosului. Amândouă sunt necesare, dar lucrarea lui Dumnezeu este mai importantă. 


Tainele Bisericii, în număr de şapte, instituite şi lăsate de Fiul lui Dumnezeu şi 
Mântuitorul lumii, sunt obligatorii pentru a putea obține sănătatea sufletească şi trupească. 
Ele formează dovada celei mai înalte iubiri dumnezeieşti pentru neamul omenesc. Preotul, 
prin Sfintele Taine, invocă şi împărtăşeşte harul divin credincioşilor (vezi anexa 1). 


1. Taina Sfântului Botez 


Prin botez, devenim fii ai lui Dumnezeu după har şi putem primi şi celelalte Sfinte Taine. 
“Mergând, învăţaţi toate neamurile, botezându-le în numele Tatălui şi al Fiului şi al 
Sfântului Duh...” (Matei 28, 19). 


Efectele botezului asupra celui nou botezat sunt următoarele: 

» lepădarea de bună voie de vrăjmaşul lumii şi unirea cu Hristos, Mântuitorul lumii; 

» iertarea de păcatul strămoşesc şi de toate păcatele făcute până la botez; 

>» primirea de nume sfânt şi căpătarea statutului de membru al Bisericii şi fiu al lui 
Dumnezeu după har. 


2. Taina Sfintei Mirungeri 


Prin ungerea cu Sfântul şi Marele Mir a părţilor principale ale corpului şi prin rostirea 
cuvintelor “Pecetea harului Duhului Sfânt” noul botezat primeşte harul Duhului Sfânt şi 
toate darurile necesare vieţii şi mântuirii lui care izvorăsc din har. 


Creştinul pierde parţial harul Duhului Sfânt de la Botez, când cade în păcate mari şi nu se 
mărturiseşte la duhovnic, iar când se leapădă cu totul de dreapta credinţă, adică se face 
sectant sau devine ateu şi îşi pierde toată credinţa şi nădejdea mântuirii, ori se sinucide, 
atunci acel om pierde definitiv harul Duhului Sfânt şi mântuirea sufletului. 


De cele mai multe ori, pierderea parţială sau totală a harului duce la îmbolnăvirea 
sufletească, prin dobândirea patimilor, şi la îmbolnăvirea trupească, prin apariția 
simptomelor de boală în diversitatea lor. 


In schimb, Dumnezeu vrea ca tot omul să se mântuiască şi să se însănătoşească. De aceea, 
trebuie să mulțumim lui Dumnezeu pentru boala pe care ne-a dat-o pentru a putea ajunge 
şi noi păcătoşii la cunoştinţa adevărului. 


Redobândirea harului Duhului Sfânt trebuie să fie primul pas spre vindecare a celui căzut 
în patul suferinței. Aceasta se va realiza prin pocăință, spovedanie şi rugăciuni speciale. 


3. Taina Sfintei Spovedanii 
3.A. Aspecte despre pocăință 


Prin Taina Sfintei Spovedanii, numită şi Taina Pocăinţei sau a Mărturisirii, înțelegem 
mărturisirea păcatelor, stabilirea tratamentului corespunzător bolii noastre şi dezlegarea 
urmată de iertarea păcatelor mărturisite. Această Taină a fost instituită de Mântuitorul 


nostru lisus Hristos după Învierea Sa, când S-a arătat Apostolilor şi a suflat asupra lor 

zicând: “Luaţi Duh Sfânt; cărora veţi ierta păcatele, le vor fi iertate şi cărora le veţi ține, vor 
fi ţinute” (loan 20,22-23). 


Momentele Tainei: 
a) Mărturisirea păcatelor 


Tradiţia Sfintei Biserici a stabilit ca Taina Spovedaniei să fie împlinită de cel puțin patru 
ori pe an, în perioada celor patru posturi. Bolnavii se vor spovedi mai des, lunar şi, în 
unele cazuri grave, chiar săptămânal. De vom cădea în păcat, îndată să ne ridicăm din el 
mărturisindu-l, să punem îndată peste rana sufletului nostru alifia pocăinţei şi să mergem 
mai departe. Păcatul să nu slăbească osârdia inimii noastre şi rana să nu omoare puterea 
cugetului nostru. Să nu uităm că păcatele vechi, nemărturisite din diverse motive, ne pot 
aduce osândă (boală) nouă, la intervale mari de timp de la făptuirea lor. 


Este imposibil să ne vedem păcatele înainte de a vedea lumina lui Hristos coborâtă asupra 
noastră. Numai în măsura în care acceptăm venirea LUMINII HARICE, toată lumea 
înconjurătoare va deveni nouă pentru fiecare. Atât timp cât o cameră se află în întuneric, 
nu-i vedem murdăria, dar dacă o luminăm puternic, vom vedea fiecare firişor de praf. La 
fel este şi pentru cămara sufletului nostru. Mai întâi să lăsăm să intre lumina lui Hristos în 
viaţa noastră prin mărturisirea sinceră, pentru ca apoi să începem cu adevărat să 
înțelegem păcatul. Nu putem sesiza prezența minciunii, fără să avem deja un simţ al 
adevărului. 


Mare folos aduce creştinului spovedania curată, făcută după “Pravila Bisericii”. În ţara 
noastră, cel mai bun şi mai complet îndrumar de spovedanie a fost compus acum 50 de ani 
de Protosinghelul Nicodim Măndiţă şi poate fi procurat cu uşurinţă din mai toate 
mănăstirile şi bisericile care se preocupă de răspândirea cărților de învățătură creştină. 


b) Stabilirea tratamentului spiritual (canon) 


După momentul chirurgical sufletesc de mărturisire a păcatelor cu hotărâre, este necesar 
să acceptăm şi să urmăm cu strictețe tratamentul spiritual, care va duce cu siguranţă la 
însănătoşirea noastră. Această operaţie de salvare prin mărturisirea păcatelor face ca 
păcatul să fie şters din lagărele sufletului nostru. Dar la orice rană deschisă, după 
vindecare rămâne o cicatrice. Deci ceea ce a rămas în sufletul nostru este marca rănii 
respective, cicatricea corespunzătoare care, lovită în aceleaşi circumstanţe cum s-a făcut 
odinioară, se poate redeschide mai rău decât a fost. Prin urmare, canonul (tratamentul 
sufletesc) menţine mereu mintea trează, pentru ca să nu ne mai lovim în acelaşi loc, adică, 
să nu ne mai proiectăm niciodată gândul către păcatul respectiv. 


Părintele duhovnic, fiind garanţia vindecării noastre în faţa Dreptului Judecător, ne va da 
tămada cea mai potrivită materializată în rugăciuni, post, milostenie, împăcarea cu toți şi 
smerenie. Cel mai mare canon pentru păcatele noastre este să le părăsim pentru totdeauna. 
Canonul bolnavului este patul suferinţei. El trebuie să facă canon după putere pentru 
ispăşirea păcatelor sale. 


c) Dezlegarea şi iertarea păcatelor 


Partea harică principală este dezlegarea păcatelor prin punerea mâinilor în chipul crucii pe 
capul credinciosului, după terminarea mărturisirii păcatelor şi rostirea rugăciunii de 
dezlegare. Această taină iartă toate păcatele pe care le face creştinul de la Botez şi de la 
ultima spovedanie până în clipa mărturisirii. Reamintim că ştergerea păcatelor face să se 

rupă legătura dintre cauza şi efectul bolii, se desfac nodurile pe care omul le are în inimă şi 
nu le mai poate dezlega singur, se recapătă harul vindecării şi puterea Duhului Sfânt. 


Se vindecă şi, în final, se mântuieşte cel care acceptă minunea că Dumnezeu are cu 
adevărat puterea de a ierta păcatele. În spovedanie trebuie să-L vedem pe Hristos 
Judecătorul, care ne eliberează de sentința osândirii, dar trebuie să-L vedem şi pe Hristos 
Vindecătorul, care restaurează vasul spart de păcat şi reînnoieşte viața. Deci, Taina 
Spovedaniei trebuie privită atât sub aspect juridic, cât şi terapeutic. Taina Spovedaniei 
alături de Taina Sfântului Maslu, trebuie văzute ca aspecte complementare ale uneia şi 
aceleiaşi “Taine Vindecătoare”. 


Rezultatul Tainei Spovedaniei este influențat de următoarele condiţii: 
e să fie făcută sincer, de bună voie, cu umilință, zdrobire de inimă şi cu hotărârea de a 
nu mai repeta păcatele mărturisite; 
e să fie completă şi secretă; 
e să fie acceptat şi respectat cu strictețe tratamentul (canonul) dat de părintele duhovnic; 
e săfie făcută după o cercetare prealabilă sufletească după îndrumarul de spovedanie. 


Taina Sfintei Spovedanii nu poate fi înlocuită cu ştiinţa psihologiei şi psihiatriei, care dau 
răspunsuri şi explicații fiziologice. La rândul lor, parapsihologia şi psihotronica încearcă să 
dea explicaţii ce depăşesc fiziologicul, însă deja aici au trecut în extrema ocultismului 
satanic. Aceste ştiinţe menţionate mai sus nu realizează decât examinarea conştiinţei, 
înlocuind terapeutica duhovnicească doar până la un punct. Nici una din aceste ştiinţe nu 
poate înlocui Spovedania şi duhovnicia. 


În cadrul Sfintei Spovedanii se pătrunde până în adâncul sufletului, unde se operează şi se 
scoate toată tumoarea canceroasă a păcatului, iar eliminarea răului produs de necazurile 
zilnice nu se dobândeşte decât printr-o dezvăluire sinceră a tuturor stărilor intime 
sufleteşti în fața părintelui duhovnic. Atunci când bolnavul primeşte iertarea prin mâinile 
duhovnicului, simte o stare de linişte, de bucurie sufletească, de împăcare, fiind în acelaşi 
timp şi semnul că Dumnezeu a iertat acel suflet, repunându-l în drepturile cele dintâi ale 
noului botezat. 


Superioritatea Tainei Spovedaniei în raport cu psihologia şi psihiatria este dată de 

rezultatele care se obţin în urma săvârşirii ei, cum ar fi: 

» vindecă şi curăță sufletul penitentului (creştinului), dându-i frumuseţe şi sănătate 
îngerească, iar spovedania cât mai deasă igienizează sufletul, garantându-i sănătate, 
transparenţă şi curăţenie; 

>» pe măsura credinţei în Dumnezeu poate tămădui bolile trupeşti. Păcatul nemărturisit 
este o boală care macină sănătatea sufletului şi trupului, iar cel care, atunci când se 
îmbolnăveşte, nu cheamă preotul să se spovedească face o mare greşeală, pentru că 
duhovnicul, prin mâinile sale, datorită puterii supranaturale de la hirotonie, ne 
transmite energia harului Duhului Sfânt de a ne însănătoşi, de a înfrunta răul; 

» este cheia cu care putem deschide uşa închisă şi păzită a Raiului, permiţându-ne a 
intra; 

» împiedică transmiterea păcatelor la urmaşi. După cum medicina recunoaşte 
transmiterea caracterelor (genelor) de la tată la copil, tot astfel religia recunoaşte 
transmiterea efectelor păcatelor de la părinţi la copii (leşire, Cap. 20, 5); 

» contribuie la vindecarea arborelui genealogic, fiind unul din cele mai importante 
remedii în această direcţie, alături de pomenirea la Sfânta Liturghie. Fiecare membru al 

unei familii care nu se mărturiseşte este o ramură uscată din arborele genealogic al 
neamului său, trezindu-se după ani şi ani, după generaţii peste generaţii că “li s-a cam 
pierdut neamul”; 

» aduce tot binele în viaţa unui om, cum ar fi: luminare la minte şi cuminţenie; înțelegere 
şi dragoste în familii, între părinţi şi copii; aduce iubire între soți; întăreşte căminele 
tinerilor căsătoriți; aduce o adevărată fidelitate conjugală etc.; 

» ar putea înlătura toate răutăţile şi păcatele foarte grave ce se întâmplă astăzi în lume, 
dacă ar fi săvârşită de toţi oamenii. 


In concluzie, pocăinţa şi spovedania sunt o lucrare a lui Dumnezeu cu noi şi în noi. “Să 
primim de la Dumnezeu pocăinţa care ne vindecă”. Căci nu noi oferim, ci Dumnezeu este 
Cel care ne dăruieşte. 


Vindecarea dobândită prin Taina Spovedaniei ia forma particulară a unei reîmpăcări, iar 
viaţa fără de păcat pe pământ ne deschide porţile cerului. Nu bogăţia minţii ne salvează 
sufletul, ci viața fără de păcat ne pregăteşte să trăim cu Dumnezeu în veacul ce va să vie. 


3.B. Cuvânt despre pocăință şi falsa pocăință 
“Faceţi roade vrednice de pocăință” (Matei 3,8) 


Dorim în continuare să zăbovim asupra termenului “pocăință” pe care dorim să-l lămurim 
în lumina Bisericii Ortodoxe. Vom pleca în dezbaterea sa de la cuvântul căinţă. Fiecare 
dintre noi, când înfăptuim în viața noastră acțiuni mai mult sau mai puțin conştiente, 
după unele ne simțim bine, iar după altele avem mustrări de conştiinţă, simțim că am 
încălcat ceva, devenind neliniştiți şi începem să ne căim (să ne pară rău) de ceea ce am 
făcut. 


În orice act pe care îl săvârşim în viață, dacă ne simțim liniştiți, este după Dumnezeu, iar 
dacă nu ne simțim liniştiţi, ci avem mustrări de conştiinţă, producându-ne căinţă, este de 
la opusul lui Dumnezeu, de la diavol şi acest act trebuie evitat şi depăşit. Această căinţă pe 
care o simțim în urma unui act, ne face să credem că am încălcat ceva, am călcat peste ceva 
divin care este în noi, am călcat porunca lui Dumnezeu şi am făcut un păcat. 


O persoană, dacă greşeşte de mai multe ori, simte la început mustrare de conştiinţă şi 
căință, însă dacă nu se opreşte şi merge mai departe în greşeli, la un moment dat, i se 
stinge simţirea, se depărtează divinul din el, cade în nesimţire spirituală, aşa cum spune 
psalmistul: “Omul în cinste fiind n-a priceput şi s-a alăturat dobitoacelor celor fără de 
minte” (Ps 48,21). 


Însă, o persoană care, chiar dacă a greşit de mai multe ori, dar de fiecare dată se căieşte şi 
plânge pentru ceea ce a făcut, la un moment dat se opreşte de a face acte necuviincioase, 
ce-i produc căinţă şi mustrare de conştiinţă, trăieşte de acum înainte într-o continuă căință. 
Acum, acea “căință continuă şi stăruitoare” se transformă în “pocăință”. Omul se pocăieşte 
de tot ce a făcut rău în viaţă, îşi dă seama de greşelile făcute şi încearcă o contrabalansare a 
lor cu o viață nobilă, cu o viață receptivă la chemarea la pocăință pe care ne-o face 
Dumnezeu. 


Pocăinţa nu înseamnă numai părăsirea păcatelor, ci şi o lucrare continuă în virtuţi, pentru 
contrabalansarea păcatelor şi depăşirea lor. Pocăinţa nu înseamnă aderarea la o sectă, ca 
apoi să se spună: m-am mântuit. Pocăinţa nu are sfârşit, nu are hotar. Adevărată este acea 
pocăință care se află într-un continuu progres până în clipa morții. 

Referitor la “pocăință”, putem cădea în două extreme: 


a) Se poate zice: “Mă pocăiesc la bătrâneţe!”; În primul rând, nu ştim dacă ajungem la 
bătrâneţe, putem în orice clipă să ne stingem. În al doilea rând, aceleaşi preocupări pe care 
le are omul la tinereţe, le are şi la bătrâneţe. Este foarte greu să te schimbi dintr-o dată. 
Schimbarea trebuie să o începem de atunci când ne dăm seama că trebuie să facem o 
asemenea schimbare. Puterea pentru realizarea ei o avem mai mare la tinerețe decât la 
bătrâneţe, pentru că atunci, ori este slăbită, ori nu o mai avem deloc. Deci, pocăinţa trebuie 
să o primim în acel moment când suntem conştienţi de valoarea ei şi trebuie să căutăm să-i 
găsim adevărata valoare tot timpul. 


b) A doua extremă, în care putem cădea, este ignorarea totală a pocăinţei, zicând: Pocăința 
este pentru călugări sau preoți. Aici iarăşi este o mare greşeală, deoarece toți suntem 
oameni, toți avem aceleaşi legi ale firii şi toți suntem răspunzători înaintea lui Dumnezeu 
ca persoane umane. Nu există om care să nu greşească, toţi greşim (1 loan 1, 8), însă, nu 
toți ne căim sau - mai mult - nu toți ne pocăim. După cum în fiecare om există slăbiciunea 
de a greşi, tot aşa există în fiecare om puterea de îndreptare. Şi sfinţii au greşit. Unii au 
greşit puţin, dar s-au pocăit foarte mult. Alţii au greşit mai mult, dar şi pocăinţa lor a fost 
foarte mare, încât au reuşit contrabalansarea şi depăşirea greşelilor cu fapte bune şi virtuți. 
Greşelile le facem permanent cu gândul şi cu toate simţurile: cu vederea, cu auzul, cu 
pipăitul etc. şi, deci, nimeni nu este scutit de a greşi. 


Exemplele clasice de pocăință sunt sfinţii, pe ei trebuie să-i urmăm, căci ne arată drumul 
clar spre Dumnezeu; nu trebuie să bâjbâim singuri. 


Falsa pocăință este atunci când cineva aderă la o sectă şi începe să se laude şi să se 
socotească “pocăit” şi “mântuit”. Sau atunci când cineva încearcă să facă un bine, respectiv 
să postească mai mult, să se roage mai mult etc. şi în acelaşi timp divulgă şi se laudă. Prin 
laudă şi mândrie pierde tot. Adevărata pocăință este când omul înaintează în bine ştiind 
numai el, duhovnicul şi Dumnezeu. 


În Biserica noastră creştină ortodoxă deosebim trei feluri de pocăință: 

a) pocăința ca “Taină” sau “Spovedania”, în care omul se pocăieşte de ceea ce a făcut, 
mărturisindu-şi păcatele preotului şi acesta îl dezleagă de ele; 

b) pocăinţa ca “virtute” poate să fie de moment, însă poate să fie şi continuă, în toată viața 
omului; 

c) mai există şi pocăinţa ca stare continuă. La pocăinţa ca stare continuă au ajuns Sfinţii lui 
Dumnezeu, cărora toată viaţa le-a fost o urcare continuă în virtute, datorită umilinței în 
dragostea lui Hristos. 


Mântuitorul lisus Hristos vrea, mai ales, de la noi acte interioare: milă, dragoste, căință din 
tot sufletul.“ Milă voiesc, iar nu jertfă”. EI vrea să-l aducem ca jertfă inima noastră curată, 
înfrântă şi smerită. Are nevoie să ne modelăm inima, să devenim buni, iertători, asemenea 
unui copil nevinovat. Aceasta este pocăința creştină, făcută nu din frica de pedeapsă, ci 
din frica de a nu pierde pe Dumnezeu, de a nu pierde fericirea veşnică. 


Credinţa trebuie să fie o trăire personală, să o primim de bună voie, aproape să intre ea 
singură şi să lucreze în noi, nu să ne fie impusă. Sau dacă ne pocăim şi facem câţiva paşi în 
bine, trebuie să-i facem cât mai discret, să nu observe aproapele nostru. Să rugăm deci pe 
bunul Dumnezeu să ne dea tuturor pocăinţa cea adevărată în Duhul Sfânt. AMIN ! 

3.C. Cum se cuvine a ne păzi de păcate 


“Oricine săvârşeşte păcatul este rob păcatului” (loan 8, 34) 


Sfinţii Părinţi arată că cinci sunt păzirile de păcat după mărturisire, spre a nu cădea omul 
în cele mai dinainte. 


1. Întâia păzire este aducerea aminte de moarte şi a nu uita de păcatele pe care le-a săvârşit. 
Aducerea aminte de moarte ne ajută foarte mult să nu mai păcătuim, după mărturia 
Sfintei Scripturi, care zice:“Fiule, adu-ţi aminte de cele de pe urmă ale tale şi în veac nu vei 
greşi” (Isus Sirah 7,38). Cel ce pururea îşi aduce aminte de păcatele sale să nu-şi închipuie 
în minte şi să nălucească persoanele acelea cu care a făcut păcatul, pentru că acest lucru 
este periculos pentru cel ce este încă pătimaş, după cum spune Sfântul Marcu Pustnicul 
(Filocalia, Vol. I, cap. 152-153). Sfântul loan Scărarul arată acelaşi lucru, zicând: “Pentru 
păcatele cele trupeşti şi urâte, să nu-şi aducă aminte cineva de chipurile cu care le-a lucrat, 
iar de celelalte păcate pururea să-şi aducă aminte, ziua şi noaptea” (Op. cit. P. 105). 


2. A doua păzire după spovedanie este fuga de pricinile păcatului. Cel ce a lunecat în 
păcate trupeşti să fugă de prietenia şi vorbirea cu feţele cu care a păcătuit. Măcar de ne-ar 
fi rudă sau prieten bun, să ne aducem aminte de cuvintele Domnului care zice:“De te 
sminteşte pe tine ochiul tău cel drept, scoate-l pe el, şi-l leapădă de la tine; că mai de folos 
îți este să pierzi unul din mădularele tale, decât tot trupul tău să se arunce în gheenă” 
(Matei 5,55). Petrecerea împreună cu fețele care ne-au vătămat ne va aduce vătămare, 
pentru că scris este: “...să nu crezi pe vrăjmaşul tău în veac” (Isus Sirah 12,10). De aceea 
zice şi Sfântul Apostol Pavel: “Fugiţi de desfrânare !” (1Tesaloniceni 4, 3) 


Este un lucru foarte înțelept ca omul să se teamă de primejdia păcatului, după cum ne 
învaţă Sfânta Scriptură: “Cel ce se teme de primejdie nu va cădea într-însa” (Isus Sirah 
3,25). La fel spune şi marele dascăl al lumii, Sfântul loan Gură de Aur: “Cel ce nu fuge 
departe de păcat, ci călătoreşte aproape de el, cu frică va viețui şi de multe ori în ele va 
cădea” (Sf. loan Gură de Aur, Cuv. 15). 


3. A treia păzire este deasa spovedanie. “De ne vom mărturisi păcatele noastre, credincios 
este Domnul şi drept ca să ne ierte păcatele (loan 1, 4). 


Deasa spovedanie ne aduce cinci foloase: 


a) Primul folos este că, precum pomii, care se smulg des şi se răsădesc, nu pot să prindă 
rădăcină adâncă în pământ, aşa şi obiceiurile cele rele şi deprinderile păcătoase, prin 
mărturisire deasă, nu pot prinde rădăcini adânci în inima celui ce se mărturiseşte. Sau, 
precum un pom bătrân şi mare nu se poate dobori numai cu o singură lovitură de secure, 
aşa şi un obicei sau deprindere veche a păcatului, numai cu o singură durere a inimii nu se 
poate scoate şi dezrădăcina uşor. Dracii fug de cei ce se spovedesc des, căci cu deasa 
spovedanie stricăm cuiburile şi mrejele lor. 


Reamintim pentru cei bolnavi trupeşte, că primul pas spre însănătoşire trebuie să fie 
îndeplinirea deasă a Tainei Sfintei Spovedanii în faţa duhovnicului, de bună voie, cu 
umilință, cu hotărârea de a nu mai păcătui. Bolnavul, realizând mărturisire deasă, dreaptă 
şi neprihănitoare, ajutat de dumnezeiescul Har, va reuşi să rupă legătura dintre cauza şi 
efectul bolii la nivel spiritual şi apoi la nivel fizic. De asemenea, sub epitrahil, cel în 
suferință descoperă Vindecătorului Suprem direct neputințele, gândurile şi dorinţa de a se 
însănătoşi sufleteşte şi trupeşte iar pe măsura nădejdii sale, va căpăta darul vindecării. 

“Desfătează-te în Domnul şi va împlini toate cererile inimii tale. Descoperă Domnului 
calea ta, nădăjduieşte în EI şi Domnul va împlini”. 

“Doamne, Dumnezeul meu, strigat-am către Tine şi m-ai vindecat” (Ps 29,2). 

“Şi a înflorit trupul meu şi de bunăvoia mea Îl voi lăuda pe EI” (Ps 27,10). 

“Doamne, întru voia Ta, dat-ai frumuseţii mele putere...” (Ps 26,6). 


Mărturisirea dreaptă înseamnă să spunem adevărul aşa cum am făcut toate, însă numele 
aceluia cu care am greşit să nu-l rostim, iar ca spovedania să nu fie prihănitoare, 
presupune să nu dăm vina pe nimeni, nici chiar pe diavoli, nici pe oameni, nici pe vreo 
altă zidire a lui Dumnezeu, spunând că din cauza acestora am făcut păcatul, ci numai pe 
noi să ne învinuim şi să ne prihănim şi să zicem că numai noi suntem pricină a păcatelor 
noastre şi nimeni altul. 


b) Al doilea folos al creştinului ce se spovedeşte des este că ține minte uşor greşelile făcute 
de la ultima spovedanie; pe când cel ce se mărturiseşte rar, cu anevoie poate să-şi aducă 
aminte de toate câte a făcut. Astfel, multe din păcate rămân nespovedite şi, prin urmare, 
neiertate. Pentru aceea diavolul i le aduce aminte în ceasul morţii, dar fără folos, căci i se 
leagă limba şi nu le mai poate mărturisi. 


c) Cel ce se mărturiseşte des, chiar dacă i s-ar întâmpla să cadă într-un păcat de moarte, 
îndată aleargă la duhovnic, se spovedeşte şi intră în harul lui Dumnezeu (revedeţi anexa 1), 
căci nu suferă să aibă pe conştiinţă greutatea păcatului, fiind deprins a se curăți des prin 
Taina Spovedaniei. 


d) Al patrulea folos al creştinului ce se mărturiseşte des este că, pe unul ca acesta, îl află 
moartea curăţit şi în harul lui Dumnezeu şi având mare nădejde de mântuire. 


După mărturia Sfântului Vasile cel Mare, diavolul merge totdeauna la moartea drepţilor şi 
a păcătoşilor, căutând să afle pe om în păcate spre a-i lua Sufletul (Tâlcuire la Psalmul 70). 
La cei ce se mărturisesc des şi curat nu poate afla nimic, deoarece s-au mărturisit, luând 
dezlegare pentru păcate. 


e) Al cincilea folos al mărturisirii dese este acela că ne ajută să ne oprim şi să ne înfrânăm 
de la păcate, aducându-ne aminte că după puţine zile ne vom mărturisi din nou şi vom 
primi canon de la duhovnic, însoţit de mustrare pentru cele făcute. Despre acest adevăr Sf. 
loan Scărarul ne mărturiseşte: “Sufletul care socoteşte ruşinea, canonul şi mustrarea cea de 
la mărturisire, ca de un frâu se ţine de la această mărturisire, spre a nu mai greşi (Cuv. 4 
din Scara). 


Referitor la aspectul ruşinii Sfânta Scriptură ne mărturiseşte: “Este ruşine care aduce păcat 
şi este ruşine care aduce slavă şi har” (Isus Sirah 4,24). Ruşinea pe care o suferim la 
spovedanie ne va scuti de ruşinea aceea pe care o vom suferi cu toţii la ziua cea înfricoşată 
a Judecăţii lui Dumnezeu, după cum zice Sf. loan Scărarul în Cuvântul 4: “Căci nu este 
posibil fără de ruşine a scăpa de ruşine”. 


4. A patra păzire de păcat după spovedanie este cugetarea la înfricoşătoarea Judecată de 
Apoi şi la cuvintele ce le va spune Mântuitorul lisus Hristos celor păcătoşi: “Duceţi-vă de 
la Mine, blestemaţilor, în focul cel veşnic, care este gătit diavolilor şi îngerilor lui” (Mt 25, 
21) 


5. A cincea păzire este aducerea aminte de chinurile iadului, aducerea aminte că răutatea 
păcatului ne desparte de Dumnezeu şi de fericirea drepţilor din Rai, precum şi aducerea 

aminte de veşnicele chinuri ale iadului, care nu vor avea sfârşit. 


După ce am luat la cunoştinţă de modul cum se cuvine a ne păzi de păcate, e necesar să 
ştim că, dacă nu vom fi cu trezvie şi în băgare de seamă de la primele mişcări ale păcatului 
în sufletul nostru, neîmpotrivindu-ne la timp şi nechemând în ajutor numele Domnului 
prin rugăciunea din inimă, păcatul, odată răsărit în mintea noastră, va creşte parcurgând 
douăsprezece trepte, ducându-ne în final la pierzare. 


În prezentarea aspectelor legate de treptele păcatului vom pleca mai întâi de la o pildă a 
părintelui arhimandrit Cleopa Ilie: “Aţi văzut poate, vreodată, când ia foc vreo casă sau 
vreo claie de fân sau paie. Dacă se întâmplă pe acolo cineva şi are la îndemână o căldare 
mai înainte de a se întinde focul, îl poate stinge uşor cu puţină apă; dacă însă focul a luat 
proporții, va trebui o mare osteneală şi multă apă pentru a-l stinge, iar uneori este cu 
neputinţă să mai fie înăbuşită puterea focului. Asemenea se întâmplă şi cu păcatul în noi”. 


Considerăm că ne este de mare folos să cunoaştem ce este păcatul, cum ne înşală, cum ne 
robeşte şi care sunt treptele lui de creştere de când se iveşte în noi şi până ajunge să ne 
stăpânească în chip desăvârşit, ducându-ne la pierzarea vremelnică şi veşnică. 


Păcatul, după mărturisirea Sfintelor Scripturi, este călcarea Legii lui Dumnezeu (Rom 
5,13); bold al morţii (1Cor 15,56); lucrul întunericului (Rom 13,12); urâciune înaintea 
Domnului (Rom 15,9); rod al poftelor celor rele (lac 1,15); lucrul diavolului (In 8,41-44); 
necurăție (Lev 15,31); lucru al trupului (Gal 5,19). 


Dumnezeu priveşte cu mare urâciune la păcat şi mânia lui va veni peste oameni pentru 
păcate, osândindu-i după conştiinţa şi înțelepciunea fiecăruia, pe unii de la vârsta de 10 
ani, iar pe alţii de la o vârstă mai mare. Însuşi Mântuitorul nostru isus Hristos a murit pe 
cruce pentru păcatele noastre (Isaia 53, Romani 6,10). 


“Păcatul este un drac rău - spune Sfântul Efrem Sirul - care nu se arată de la început a fi 
mare, ci, încetul cu încetul, furişându-se, pune stăpânire pe noi. Însă cel ce se va trezi de la 
început nu se va lăsa surprins, ci îl va omori când este mic ca o furnică, nelăsându-l să 
crească spre a se face leu”. De aceea Sfânta şi dumnezeiasca Scriptură numeşte pe diavol şi 
pe păcat furnicoleu (lov 4,11). 


Păcatul uitării are grijă să ne înşele opunându-se trezviei sufletului, după cum ne spune Sf. 
Părinte Isihie, zicând: “Blestemata de uitare se opune atenţiei ca apa, focului” (Ibidem, p. 5). 


In continuare vom trece în revistă cele douăsprezece trepte de creştere a păcatului: 


1. Întâia treaptă a păcatului este atunci când cineva face binele, dar nu bine, adică nu îl 
face cu scop bun şi spre slava lui Dumnezeu. Fapta bună are trup şi suflet: trupul faptei 
bune este lucrarea ei (fie că postim, priveghem, facem milostenie sau altceva), iar sufletul 
faptei bune este scopul cu care se face. Dacă scopul este bun şi spre slava lui Dumnezeu, 
atunci şi fapta noastră bună trece de partea scopului. lar dacă scopul este rău, atunci şi 
fapta bună trece de partea scopului. lar dacă scopul este rău, atunci şi fapta bună este rea 
şi îşi pierde plata de la Dumnezeu (Kiriacodromion, Bucureşti, 1857, P. 280). Sfântul 
Apostol Pavel ne învaţă zicând: “Să facem toate spre slava lui Dumnezeu” (1Tes 4,1; 1Cor 
10,31). lar Sfântul Maxim Mărturisitorul, învățându-ne asemănător, zice: “Când auzi 
Scriptura zicând: Tu vei răsplăti fiecăruia după faptele sale (Romani 2,6), să ştii că 
Dumnezeu nu va răsplăti cu bine cele făcute cu scop rău. Căci judecata lui Dumnezeu nu 
priveşte la cele făcute, ci la scopul celor făcute” (Filocalia, Vol. 2, pag. 63). 

2. A doua treaptă a păcatului este când cineva nu lucrează desăvârşit fapta bună. De 
exemplu: când cineva se roagă lui Dumnezeu, dar nu cu mintea sau cu inima, ci numai cu 
gura şi cu buzele, iar cu mintea şi cu inima sa se află la cugetarea celor rele, se împlineşte 
cuvântul proorocului care zice: “Aproape eşti Tu Doamne, de gura lor, dar departe de 
inima lor” (Isaia 29, 13); sau când cineva face milostenie, dar nu din osteneală dreaptă, ci 
din răpire sau furt, sau când posteşte numai de mâncare şi băutură, dar nu şi de păcatul cu 
simțţirile sale, cu mintea şi cu inima. Precum mielul pentru jertfă s-a poruncit să fie fără 
nici o meteahnă şi desăvârşit sănătos (Levitic 22, 21), tot astfel şi fapta bună trebuie să o 
lucrăm în chip desăvârşit. 


3. A treia treaptă a păcatului este bântuiala (momeala sau atacul) gândului rău, care vine 
necontenit cu vreun fel de patimă. De exemplu: un gând de femeie, de bani, de slavă 
deşartă, de mânie sau de orice lucru, dar fără patimă către el, ci numai prin amintire. 


4. A patra treaptă a păcatului este unirea sau consimţirea, care se petrece atunci când 
sufletul nostru consimte să stea de vorbă cu gândul rău. 


5. A cincea treaptă a păcatului este lupta care se dă pe toate treptele următoare ale 
păcatului. Sufletul, consimţind să stea de vorbă cu gândul despre lucrul cel rău şi 
cunoscând că acel gând îl duce la păcat, începe să se lupte cu el, nevoindu-se ca să-l 
biruiască cu gânduri bune şi mai ales prin rugăciunea făcută cu mintea către Dumnezeu: 
“Doamne lisuse Hristoase, Fiul lui Dumnezeu, miluieşte-mă pe mine păcătosul”. 


6. A şasea treaptă a păcatului este învoirea, ce are loc atunci când sufletul, din iubirea de 
sine şi de păcat, cedează gândului păcătos, învoindu-se să-l primească în mintea sa. 


7. A şaptea treaptă este păcatul cu mintea, precum zice Sfântul Maxim Mărturisitorul. 
Când omul se învoieşte cu mintea să primească gândul rău şi pătimaş, se sileşte să-şi 
întipărească păcatul acela în minte atât de lămurit, ca şi cum l-ar fi făcut şi cu lucrul. Când 
ajunge omul la această treaptă, prin închipuire (imaginaţie), păcatul trece aproape pe 
nesimţite de la minte la simţirea trupului, după cum arată acelaşi Sfânt Părinte Maxim 
Mărturisitorul, zicând: “Precum trupul are ca lume lucrurile, aşa şi mintea are ca lume 
ideile. Şi precum trupul desfrânează cu trupul femeii, aşa şi mintea desfrânează cu ideea 
femeii prin chipul trupului propriu” (Filocalia, Vol. 2, P. 87). De aceea acest Sfânt Părinte 
ne sfătuieşte: “Nu întrebuința rău ideile ca să nu fii silit să întrebuinţezi rău şi lucrurile. De 
nu păcătuieşte cineva mai întâi cu mintea, nu va păcătui nici cu lucrul” (Ibidem, P. 71). 
Datoria fiecărui creştin este să scape de gândurile rele prin mărturisirea lor la preotul 
duhovnic. Aşa cum şarpele, când iese din gaură, fuge, tot aşa fuge din inimă şi gândul 
celui ce se spovedeşte sincer. Căci spune Sfântul Antonie cel Mare că de nimic nu se 
bucură satana mai tare, decât de omul care îşi ascunde gândurile sale. De asemenea, se ştie 
că lupta cu gândul împotriva păcatului nu ne părăseşte până la moarte, căci: “Războiul cu 
gândurile este mai greu decât războiul cu înseşi lucrurile” (Ibidem, P. 70), pericolul de a 
păcătui cu mintea apărând lesne în orice vreme şi în orice loc. Dacă ar voi cineva să facă, 
de exemplu, păcatul desfrânării cu lucrul, îi trebuie trei factori şi anume: locul potrivit, 
timpul potrivit şi lucrul, adică trup cu care să păcătuiască. La păcatul cu mintea însă, lipsa 
nici unuia din aceşti factori nu-l împiedică să păcătuiască, căci cu mintea putem păcătui în 
orice loc şi în orice vreme, chiar dacă nu avem de faţă trupul cu care vrem să păcătuim. 


8. A opta treaptă a păcatului este împlinirea păcatului cu lucrul. Când cineva nu s-a luptat 
după putere la treptele amintite mai înainte ale păcatului, ci şi-a îngăduit să păcătuiască 


mereu cu mintea, va trece şi la lucrarea păcatului cu trupul şi, astfel, va ajunge să 

cadă desăvârşit. Aceasta se întâmplă nu numai cu păcatul desfrânării, ci şi cu oricare altul, 
fie al lăcomiei pântecelui, al iubirii de bani, al uciderii, al furtului, al beţiei etc. 


9. A noua treaptă a păcatului este obişnuinţa cu păcatul. Un duhovnic iscusit poate afla 
uşor în vremea mărturisirii, chiar din gura celui ce se spovedeşte, pe care treaptă a 
păcatului a ajuns acesta, dacă, de exemplu, îl întreabă: “Frate de ce faci cutare sau cutare 
lucru?”, acela singur spune: “Părinte m-am obişnuit cu el” (fie că este vorba de desfrânare, 
beţie, înjurături sau orice alt păcat). În acest caz, el singur arată pe care treaptă a păcatului 
a ajuns, căci, mărturisind că s-a obişnuit cu unele ca acestea, se vede că a ajuns la treapta a 
noua a păcatului. 


10. Treapta a zecea a păcatului este împătimirea, care este foarte grea şi periculoasă. Şi la 
această treaptă, duhovnicul înțelege, prin mărturisirea celui ce se spovedeşte, pe ce treaptă 
se află el cu greutatea păcatului, căci dacă-l întreabă: “Frate, de ce nu părăseşti păcatul 
acesta, de ce nu te laşi de beţie, de fumat sau de orice alt păcat ?”, el spune: “Nu pot, 
părinte, căci m-am deprins cu acest păcat” sau : “Părinte, te rog să-mi dai un sfat, căci m- 
am deprins foarte mult cu cutare sau cutare păcat”. Duhovnicul, aflându-l pe această 
treaptă periculoasă şi grea a păcatului, trebuie să depună toată silinţa şi iscusinţa ca să-l 
întoarcă de la deprinderea păcatului, lucru foarte greu de făcut, deoarece deprinderea se 
face în el ca o a doua fire, făcându-l pe om să păcătuiască vrând-nevrând. Ţinându-l pe el 
în robia deprinderii păcatului, este în acelaşi timp şi rob al diavolului, deoarece zice 
Sfântul loan Evanghelistul: “Cine face păcatul este de la diavolul, pentru că de la început 
diavolul păcătuieşte” (1 loan 3, 8); “Păcatul din diavol este” (loan 8, 44). Despre aşezarea 
vrednică de jale şi de osândă a unui asemenea om ajuns la deprinderea păcatului, Sfânta 
Scriptură zice: “Cine face păcatul, este rob al păcatului” (loan 8, 34). 


11. A unsprezecea treaptă a păcatului este deznădejdea, care este mai grea decât toate, căci 
duce pe om la moartea vremelnică şi veşnică. 


Când diavolul va robi pe om cu păcatul până la treapta deprinderii, atunci îi zice: “Vezi că 
te-ai deprins cu acest păcat de care nu mai poţi scăpa. Nu te mai gândi la pocăință şi 
întoarcere spre Dumnezeu, deoarece de acum nu mai poţi să laşi păcatul acesta cu care te- 
ai deprins din copilărie (sau din tinereţe sau de atâţia şi atâţia ani)”. Deci îl sfătuieşte să 
păcătuiască mereu, zicându-i: “Cele de dincolo le-ai pierdut, de acum înainte, cât mai ai de 
trăit, măcar îndulceşte-te cu păcatul cu care te-ai deprins şi de care, după cum vezi, nu te 
mai poţi lăsa”. Astfel, cu paloşul deznădejdii îl taie de la nădejdea bună şi sfântă a 
mântuirii sufletului său. 


De este omul mai cărturar, îl învață să amâne întoarcerea către Dumnezeu şi părăsirea 
păcatului, zicându-i: “Lasă, că ai să părăseşti tu păcatul acesta, dar nu chiar acum, căci mai 
ai vreme”. Şi acest sfat al diavolilor este de a-l învechi pe om mai tare în deprinderea 
păcatului, cea vrednică de moarte veşnică, fiindcă ştiu diavolii că cel ce nu părăseşte azi 
păcatul, mai târziu cu atât mai greu îl va părăsi, deoarece, după cum spun Sfinții Părinţi, 
păcatul este asemenea unui cui pe care cineva îl bate într-un lemn tare: dacă l-a bătut puţin, 
îl va scoate mai uşor, iar dacă l-a bătut mai mult, cu anevoie şi cu mare greutate îl mai 
poate scoate. Deci, nimeni să nu se înşele crezând că dacă nu a părăsit azi păcatul, cu care 
s-a obişnuit sau s-a deprins, îl va părăsi mai târziu. Cu cât se învecheşte păcatul în noi, cu 
atât mai greu îl vom scoate mai târziu, şi cu cât mai mult face omul păcatul, cu atât mai 
mult îl luptă diavolul cu deznădejdea. 


12. Dacă omul se lasă biruit mereu de gândurile deznădejdii şi nu aleargă repede 

la spovedanie şi la pocăință, deznădejdea îl duce la treapta a douăsprezecea a păcatului 
care este Sinuciderea, cea mai grozavă moarte trupească şi duhovnicească, aşa cum a 
sfârşit şi luda Iscarioteanul. 


După ce am amintit în acest cuvânt, pe scurt, despre cele douăsprezece trepte ale păcatului, 
să urmăm cu toții îndemnurile Sfinților Părinţi de a căpăta frica de Dumnezeu şi de a ne 
menține trează atenţia de la primele răsăriri şi trepte ale păcatului, înarmându-ne asupra 
lui cu împotrivirea minții şi inimii, prin sfânta rugăciune şi ura față de păcat. 


Mila Preabunului şi Preamilostivului nostru Mântuitor, prin rugăciunile Preasfintei şi 
Preacuratei Sale Maici şi ale tuturor Sfinţilor Săi, să ne întoarcă de la orice treaptă a 
păcatului pentru a dobândi sănătatea, fericirea şi mântuirea în vecii vecilor. AMIN ! 


3.D. Sfaturi în legătură cu duhovnicul şi duhovnicia 


Nici un duhovnic nu poate dezlega la spovedanie pe cel legat de altul, decât numai dacă 
cel ce l-a legat a murit sau l-a legat pe nedrept şi este dezlegat de episcopul său. 


Când cineva s-a mărturisit la un duhovnic de mai multe ori şi, din pricină că a căzut în 
aceleaşi păcate, se ruşinează de el şi se duce la altul ca să se ruşineze mai puțin şi să 
primească un canon mai uşor, acela “mai rău mânie pe Dumnezeu”. 


Dacă duhovnicul constată că cineva nu este sincer, are datoria să-l respingă de la 
spovedanie. Duhovnicul nu poate dezlega pe cel ce nu-l dezleagă Dumnezeu şi nici nu 
poate lega pe cel ce nu s-a legat pe sine prin călcarea poruncilor lui Dumnezeu. 


În situaţia când ne-am mutat la alt duhovnic, după ce în prealabil am luat binecuvântarea 
duhovnicului dintâi, suntem datori să facem mai întâi o spovedanie generală din copilărie, 
ca acesta să ne poată cunoaşte bine şi astfel să ne rânduiască un canon potrivit, spre 
îndreptare. 


Spovedania este necesar să înceapă la copii de la vârsta de 6-7 ani. De la această vârstă este 
bine să fie spovediţi şi apoi împărtăşiți la 30 sau 40 de zile pentru că astăzi copiii văd şi 
aud multe sminteli, în casă, la televizor şi peste tot, nefiind supravegheați de părinți. 
Copiii cei nevinovaţi, până la vârsta de cinci ani, este bine să fie împărtăşiți, dacă se poate, 
şi în fiecare Duminică. 


Reamintim că bătrânii şi bolnavii este bine să se împărtăşească la fel, la trei-patru 
săptămâni, dacă nu au vreo oprire de la Sfânta Împărtăşanie. Dacă au păcate cu totul grele, 
de moarte, Sfinţii Părinţi rânduiesc să se împărtăşească numai pe patul de moarte sau cum 
va hotărî duhovnicul lor. 


Dacă cineva duce o viață imorală şi caută prin înşelăciune să primească Sfânta 
Impărtăşanie, va intra satana în el (loan 13, 27), asemănându-se cu luda. 


Dacă cineva este pe patul de moarte şi nu poate vorbi, i se poate da Sfânta Împărtăşanie pe 
mărturia celor din jurul său, cum că bolnavul este om credincios, că s-a spovedit regulat şi 
a dorit cele sfinte. lar dacă cineva, nici pe patul de moarte, nu vrea să se împace cu 
aproapele sau refuză cele sfinte, nu trebuie împărtăşit. 


Totdeauna, înainte de a ne împărtăşi, după ce ne-am făcut metaniile, după ce am părăsit 
păcatul şi ne-am făcut canonul dat de preot, trei zile cel puţin n-avem voie să bem vin nici 
să mâncăm de dulce sau cu untdelemn. lar, în afara postului, fără spovedanie, fără canon 

şi fără o săptămână de post sau măcar trei zile, nu ne putem împărtăşi. Cel puţin trei zile 
înainte de a ne împărtăşi să nu mâncăm cu untdelemn şi să nu bem vin; numai mâncare 
uscată. 


Nimeni nu se poate mântui, nici mireni, nici călugări, nici clerici, fără spovedania 
păcatelor şi fără dezlegarea de la duhovnic, deoarece “toţi multe greşim”(lacob 3, 2). 
“Luaţi Duh Sfânt, cărora le veţi ierta păcatele se vor ierta şi cărora le veţi ţine, ţinute vor 
fi“ (oan 20,23), Sfânta Scriptură ne arată de asemenea că păcatul aduce moarte (lacob 1,15) 
şi că “nimic necurat nu va intra în Împărăţia lui Dumnezeu”. 


Păcătoşii, prin spovedanie şi pocăință, întorc mânia cea dreaptă a lui Dumnezeu şi capătă 
mântuirea sufletelor. Cel mai mare păcătos, dacă pe patul de moarte se spovedeşte, 
plângând amar, asemenea tâlharului de pe cruce, poate fi împărtăşit. 


Sufletul nostru în toată clipa greşeşte lui Dumnezeu, de aceea trebuie să avem convingerea 
că nu există clipă când nu mâniem pe Dumnezeu, ori cu gândul, ori cu cuvântul, ori cu 
fapta, ori cu voie, ori fără voie, ori cu ştiinţă, ori cu neştiință. Şi pentru că nu este clipă 
când nu mâniem pe Dumnezeu, nu este clipă când nu avem nevoie de ajutorul Lui. De 
aceea ne spune Scriptura, la Solomon: “Cela ce se încrede în sine, va cădea, cădere jalnică”. 
Fiecare să fie paznic pentru el şi să-şi aducă aminte că îngerul Domnului este permanent 
lângă dânsul. Sfântul loan Gură de Aur, în cartea numită Puţul, ne îndeamnă: “De este cu 
putinţă, o, creştine, şi-n fiecare ceas să te spovedeşti”. 


Pentru smerenie şi pentru ca omul să nu uite neputinţele lui, cu care a supărat pe 
Dumnezeu, Sfântul Nicodim Aghioritul spune: O dată pe an, în Postul Mare, este bine să 
faci spovedanie generală (din copilărie până în prezent). Ne va ajuta mult să ne aducem 
aminte păcatele, pentru că noi ne mărturisim, dar dracul ne face să uităm păcatele noastre 
cu care am mâniat pe Dumnezeu. 


Este absolut recomandabil ca cel puţin o dată în viaţă să căutăm un duhovnic bun şi iscusit 
şi să ne spovedim din copilărie până la momentul Spovedaniei. 


În situaţia când, în parohie avem un duhovnic de care suntem nemulțumiți, va trebui: 

» să ne rugăm lui Dumnezeu pentru el, de cel puţin două ori pe zi, zicând “Doamne, 
luminează-l, întăreşte-l şi povăţuieşte-l spre calea cea bună pe părintele nostru pentru a 
ne putea mântui împreună”; 

» să ne rugăm pentru duhovnic înainte de a merge la Spovedanie. Nu trebuie să 
aşteptăm un răspuns sau un sfat bun de la duhovnic şi să stăm cu mâinile în şold, ci 
trebuie, în primul rând, să-l ajutăm pentru a ne putea ajuta. Să ne rugăm zicând: 
“Doamne, pune în mintea şi în gura duhovnicului meu răspunsul care îmi este de 
folos”. Dacă nu ne vom ruga, vom primi un răspuns mai mult omenesc. Acel răspuns 
obiectiv, divin şi folositor vine doar datorită stării sufleteşti a penitentului (creştinului), 
a credinţei sale, pentru că prin glasul duhovnicului ne vorbeşte însuşi Dumnezeu. 


Când ajungem în fața duhovnicului la Scaunul mărturisirii trebuie să cerem sfaturi pentru 
viaţă: “Mântuirea stă întru mult sfat” spune Sfânta Scriptură sau “Cine vrea să se 
mântuiască cu întrebarea să călătorească” spun Sfinţii Părinţi în Pateric. De aceea, tot 
timpul, în viaţă să nu facem nimic fără sfatul duhovnicului. Dacă vom întreba întru 
smerenie, vom avea protecția Duhului Sfânt. Întrebările în duh la scaunul mărturisirii sunt 
foarte importante pentru că putem, cu mila lui Dumnezeu, să obținem un răspuns de 
disciplinare a vieţii. Dacă Dumnezeu vede că-l întrebăm cu toată sinceritatea şi căinţa, nu 

numai că ne dă răspunsul adevărat, ci ne dă şi puterea de a-l realiza. 


O situaţie delicată pentru duhovnici poate fi atunci când preoţii, la botezul copiilor, din 
diverse motive (oboseală, grabă etc.), n-au făcut bine lepădările de satana - “Mă lepăd de 
satana şi de toate lucrurile lui...” sau poate nici Botezul, vrăjmaşul găsind portiță şi intră 
înapoi în inima copilului. În acest sens în pravilă stă scris: “Copiii care se îmbolnăvesc — 
şi, uneori, nu se îmbolnăvesc când sunt mici, ci când sunt mari - îi ia vrăjmaşul în primire, 
că preotul n-a băgat de seamă şi n-a citit toate dezlegările de satana”. Terapeutica constă în 
repetarea dezlegărilor de satana 10 zile la rând, după Sfânta Liturghie, perioadă care 
trebuie să fie precedată de rugăciune, postul şi spovedania din copilărie a întregii familii. 


Păcatele pe care le-a cunoscut omul că sunt păcate şi le-a mărturisit la duhovnic şi i-a 
părut rău şi a făcut canon pentru ele se iartă. lar acelea pe care omul nu le-a ştiut că sunt 
păcate sau le-a uitat, nu din rea voinţă, ci din neputinţă, acelea se acoperă din mila lui 
Dumnezeu, că altfel nici un suflet nu ar ajunge în Rai. 


“Fericiţi cărora li s-au iertat fărădelegile şi cărora li s-au acoperit păcatele”. 


3.E. Câteva din uneltirile diavolului la Taina Spovedaniei 


Diavolii uneltesc asupra creştinilor, când aceştia au buna iniţiativă de a împlini Taina 
Spovedaniei, pentru că aceasta este aşa de mare, încât are putere să-l curețe pe om de orice 
păcat, să-i dezlege toate păcatele, după cuvântul Mântuitorului din Evanghelie: “Tot ce va 
dezlega preotul pe pământ, va fi dezlegat şi în cer”. Când omul este dezlegat de preot pe 
pământ, Duhul Sfânt şterge din cer toate păcatele lui. 


Dintre uneltirile diavolilor putem aminti: 

e  Spunerea păcatelor repede pentru ca duhovnicul să nu le bage în seamă, nici să poată 
să cerceteze cu de-amănuntul pricinile şi urmările acelor păcate. 

e  Mărturisirea păcatelor la mai mulți duhovnici, tâlcuindu-le în aşa fel încât să le 
înfăţişeze fără adevărata lor vină. 

e Căutarea duhovnicilor foarte îngăduitori, care iartă fără canon şi chiar le dau şi Sfânta 
Împărtăşanie. 

e  Mărturisirea incompletă a păcatelor, ascunzându-le pe cele mari, uitând că Dumnezeu, 
prin atributul atotcunoaşterii, are clară realitatea păcatelor săvârşite cu lucrul, cu 
cuvântul şi cu gândul. De asemenea, se uită realitatea că duhovnicul nu este decât un 
martor înaintea lui Dumnezeu, un organ prin care Duhul Sfânt lucrează taina iertării 
păcatelor. 

e Schimbarea duhovnicului fără temei. Când vom găsi un duhovnic bun, să nu ne mai 
ducem la altul, căci, dacă neguţțătorim mărturisirea nu ne putem folosi. De asemenea, 
starea de ruşine să nu fie motivul schimbării duhovnicului, indiferent de gravitatea şi 
numărul păcatelor. Dacă ne vom ruşina şi vom merge la alt părinte duhovnic, la care 
ne ruşinăm mai puțin, şi primim un canon mai uşor, atunci mai rău vom mânia pe 
Dumnezeu. 

e  Spovedania incompletă prin tăinuirea păcatelor mari. Diavolul ne dă mare curaj atunci 
când facem păcatul şi ne ruşinează în momentul când vrem să ne spovedim, să ne 
curățăm. În timpul spovedaniei, la fiecare păcat mărturisit ne iese un şarpe din gură 
(diavol). De aceea, păcatele mari nespovedite din diverse motive sunt şerpi foarte mari 
în noi care atrag înapoi toate păcatele mărturisite. Să ne ferească Dumnezeu să 
ajungem în această situație, pentru că este mai rău decât dacă nu ne-am fi spovedit, 

deoarece adăugăm la păcatele pe care le avem şi pe cel al minciunii şi încă ce minciună! 
Să minţi pe duhovnic şi pe Dumnezeu! 

e Uneori diavolul îi şopteşte credinciosului, prin oameni răi şi bârfitori, cum că 
duhovnicul ar spune altora păcatele de la spovedanie. De asemenea, tot când ne 
mărturisim, să nu aplecăm urechea la glasul diavolului care ne şopteşte în minte 
zicând: “Oare ce va zice duhovnicul când va auzi astfel de păcate ?. 

e Cel mai mare efort îl depun diavolii pentru a-i determina pe oameni să amâne pocăința. 
Tot omul trebuie să ştie că cel mai bun sfat al dracilor pentru a câştiga suflete pentru 
împărăţia iadului este de a-l învăţa pe om să amâne pocăinţa, fapta bună de azi pe 
mâine, de mâine pe poimâine, de la tinereţe la bătrâneţe, pe patul morţii, şi aşa să-i 
ducă pe toți în iad. 

e Pentru ca să-i facă să se îndoiască pe credincioşi de părinţii duhovnici, satana şopteşte 
la urechile lor multe bârfeli. În acest sens, sfântul loan Gură de Aur ne povăţuieşte:“A 
preotului este numai a deschide gura, şi harul lucrează”. De vom vedea pe preot beat, 
căzut în şanţ, să ne ducem să-i sărutăm mâna şi îndată ne vom umple de harul lui 
Dumnezeu. Pentru că nu se amestecă niciodată păcatele lui cu harul lui Dumnezeu, pe 
care l-a luat la hirotonie, că atunci n-ar fi har. Preotul nu lucrează în virtutea personală, 
ci în virtutea harului pe care l-a primit. Evanghelia nu dă voie creştinilor să-şi judece 
duhovnicii, ci numai să facă ce zic ei, iar dacă vor spune ceva rău să nu facă. 


“Pe scaunul lui Moise şi al lui Aaron au şezut cărturarii şi fariseii, arhiereii şi preoții; tot ce 
vă învaţă ei să faceţi, să faceţi, că ei legea lui Dumnezeu învaţă, dar după faptele lor să nu 
faceţi, că ei zic şi nu fac.” (Matei 23,2-3) 


Să rugăm pe Bunul Dumnezeu să ne lumineze mintea pentru a simţi la timp uneltirile 
diavoleşti şi să ne curăţească pe noi de toată întinăciunea şi nedreptatea. 


4. Taina Sfântului Maslu 


Taina Sfântului Maslu se săvârşeşte în Biserica Ortodoxă pentru vindecarea bolnavilor. Ea 
se întemeiază pe învățătura Sf. Apostol lacov care spune: “Este cineva în suferință ? Să se 
roage... Este cineva bolnav între voi? Să cheme preoţii Bisericii şi să se roage pentru el 
ungându-l cu untdelemn în numele Domnului. Şi rugăciunea credinței va mântui pe cel 
bolnav şi, de va fi făcut păcate, se vor ierta lui” (lacob 5,13-15). 


Sfântul Maslu se face, de obicei, în zilele de post cu trei, cu cinci sau cu şapte preoți. lar 
credincioşii bolnavi şi rudele lor, care participă la această taină şi doresc cu adevărat să-şi 
uşureze suferinţa trupului şi a sufletului, trebuie să vină la Sfântul Maslu cu mare credință 
în Dumnezeu, împăcaţi cu toţi, spovediţi, postiți şi întăriți cu multe rugăciuni. 


Participanţii la Taina Sfântului Maslu trebuie să aducă la biserică puţină făină, ulei şi o 
haină sau lenjerie de la bolnavi pentru binecuvântare, apoi să asculte cu credinţă slujba 
Sfântului Maslu. Acasă să facă mici turtițe din făină şi ulei sfinţit, pe care să le mănânce 
bolnavii în loc de anafură. 


Efectele harice ale Sfântului Maslu sunt mai multe, dintre care Sf. Apostol Iacov aminteşte 
două: vindecarea parţială sau integrală a suferințelor trupeşti şi iertarea păcatelor. lată ce 
zice în Epistola sa: “Rugăciunea credinţei va mântui pe cel bolnav şi Domnul îl va ridica şi, 
de va fi făcut păcate, se vor ierta lui” (lacob 5, 15). Astfel, taina Sfântului Maslu vindecă 
atât trupul de boli, cât şi sufletul de păcate, prin ungerea cu untdelemn sfinţit. Alte efecte 


harice ale Sfântului Maslu sunt şi acestea: întăreşte credinţa în Dumnezeu şi nădejdea 
44 


mântuirii, aduce pace şi smerenie în inimă, pregăteşte sufletul pentru marea călătorie spre 
cer şi primirea Sfintei Împărtăşanii, alungă frica de moarte, uneşte şi împacă pe credincioşi 
prin Harul Duhului Sfânt şi ne învredniceşte pe toți de sfârşit creştinesc. De aceea, Sfântul 
Maslu se săvârşeşte săptămânal pentru cei bolnavi, în zilele de post. 


Sfântul Maslu cu mai mulți preoţi, făcut cu credinţă şi post pentru cei bolnavi şi ungerea 
lor cu untdelemn sfințit formează cea mai puternică slujbă şi rânduială de vindecare şi 
alinare a bolilor sufleteşti şi trupeşti în Biserica Ortodoxă. 


În unele cazuri se mai pot citi şi alte rugăciuni de sănătate pe capul bolnavilor. Iar celor 
posedați de duhuri rele, adică celor demonizați şi epileptici, li se pot citi după Sfântul 
Maslu şi molitfele Sf. Vasile cel Mare şi ale Sf. loan Gură de Aur, pentru izgonirea 
diavolilor şi a farmecelor din oameni. Aceste rugăciuni se citesc mai ales de preoți bătrâni, 
cu har, cu multă credinţă şi cu post. De asemenea, atât bolnavii cât şi rudele lor, trebuie să 
fie spovediţi din copilărie, să se roage cu mare evlavie şi să postească după putere, pentru 
a fi miluiți şi vindecaţi de Domnul nostru Iisus Hristos, Mântuitorul lumii. Fără aceste 
condiții obligatorii - credință dreaptă, spovedanie generală, rugăciune multă cu lacrimi şi 
post, împăcare cu toți şi părăsirea definitivă a păcatelor mari, de moarte, din partea celor 
bolnavi şi a rudelor lor - Sfântul Maslu şi rugăciunile de vindecare şi de izgonire a 
duhurilor rele nu-şi ating pe deplin scopul, iar bolnavii se întorc acasă doar uşurați. 


Timpul cel mai potrivit pentru săvârşirea Sfântului Maslu este perioada postului, atât în 
cele patru posturi, cât şi în zilele de miercuri şi vineri. În aceste zile, creştinii care participă 
la Sfântul Maslu trebuie să postească până seara, să se roage mai mult şi să-şi 
mărturisească mai întâi păcatele la duhovnic. 


În cazuri grele de boală şi primejdie de moarte, Sfântul Maslu se poate săvârşi în orice zi, 
ori de câte ori este nevoie, în casele celor suferinzi, după ce mai întâi bolnavii sunt 
spovediţi din copilărie şi împăcaţi cu toţi, spre a lor alinare şi iertare, ca să nu plece la 
Hristos fără această Sfântă Taină. La urmă, cei grav bolnavi trebuie împărtăşiți cu Trupul 
şi Sângele Domnului, ca să fie pe deplin pregătiți pentru marea călătorie la cer. Aceasta 
este cea mai bună şi cea mai completă pregătire pentru moarte, pe care o oferă Biserica 
Ortodoxă fiilor ei pe pământ. Adică, Spovedania, Sfântul Maslu şi Sfânta Împărtăşanie. 


Cel mai solemn Sfânt Maslu în Biserica Ortodoxă se săvârşeşte în Sfânta şi Marea Miercuri 
din săptămâna Sfintelor Patimi, în amintirea femeii păcătoase care a uns cu mir picioarele 
Domnului, înaintea mântuitoarelor Sale patimi (Matei 26, 7-13; Luca 7, 37-38). În această zi 
se face Sfântul Maslu solemn şi în Biserica Sfântului Mormânt, cu şapte mitropoliți, în 
frunte cu Patriarhul lerusalimului, în prezenţa a zeci de mii de pelerini din toată lumea. 


Cele mai multe vindecări de boli le-a făcut însuşi Fiul lui Dumnezeu, cât a stat pe pământ, 
despre care se scrie pe larg în Sf. Evanghelie. După înălțarea Sa la cer şi după pogorârea 
Duhului Sfânt, a dat această putere harismatică, de vindecare a bolilor şi de izgonire a 
diavolilor din oameni, Sfinților Apostoli şi, prin ei, episcopilor, preoţilor şi tuturor 
bărbaţilor sfinţi. 


lată cuvintele Domnului, adresate ucenicilor Săi înainte de Înălţare: “Mergeţi în toată 
lumea şi propovăduiți Evanghelia la toată făptura. Cel ce va crede şi se va boteza, se va 
mântui, iar cel ce nu va crede, se va osândi. lar celor ce vor crede, le vor urma aceste 
semne: în numele Meu vor izgoni demoni, în limbi noi vor grăi, şerpi vor lua în mână şi de 
vor bea ceva de moarte, nu-i va vătăma; peste bolnavi îşi vor pune mâinile şi se vor face 

sănătoşi” (Marcu 16,15-18) 


Pe cine vindeca Hristos? In majoritatea cazurilor, Domnul vindeca numai pe cei bolnavi 
care cereau aceasta cu credinţă, atât ei, cât şi rudele sau însoțitorii lor. Cei care nu aveau 
credință puternică nu se făceau sănătoşi. lată câteva exemple de vindecări. 


Cel bolnav de lepră se ruga lui Dumnezeu, zicând: “Doamne dacă voieşti, poţi să mă 
curățeşti. lar Mântuitorul i-a răspuns: Voiesc, curățeşte-te! Şi îndată s-a curățit de lepra 
sa.” (Mt 8,23). Doi orbi strigau şi cereau vindecare, iar Fiul lui Dumnezeu i-a întrebat: 
“Credeţi că pot să fac Eu aceasta? Da, Doamne!, au răspuns ei. După credința voastră fie 
vouă, le-a zis Domnul” (Mt 9,28-29) şi s-au vindecat ochii lor. Tatăl unui copil demonizat 
cerea cu îndoială vindecarea fiului său. lar Domnul i-a spus: “De poţi crede, toate sunt cu 
putință celui ce crede”. După ce tatăl a strigat cu lacrimi: “Cred, Doamne! Ajută 
necredinţei mele!”, atunci Hristos a izgonit demonul din copil (Mc 9,22-24). “Altădată, 
patru oameni au adus la Hristos un slăbănog. Dar, văzând că nu pot ajunge la EI, au 
desfăcut acoperişul casei şi l-au pus înaintea Lui. Domnul, văzând credinţa lor, l-a 
vindecat pe cel bolnav” (Mc 2,3-12). 


Deci, prima condiţie obligatorie a oricărei vindecări miraculoase în Biserica lui Hristos este 
credinţa tare şi statornică în harul şi mila lui Dumnezeu. Fără acestea, Sfântul Maslu nu 
vindecă deplin. 


Observăm, de asemenea, că Mântuitorul a întrebat pe cel ce şi-a adus copilul bolnav ca să 
fie vindecat: “Câtă vreme este de când i-a ieşit aceasta? Şi tatăl a răspuns: Din pruncie” 
(Marcu 9,21). Adică mai întâi Domnul l-a mărturisit pe cel bolnav şi apoi l-a vindecat, 
ştiind că o boală veche, sufletească sau trupească, mai greu se vindecă. 


A doua condiţie obligatorie pentru cel ce vine la Sfântul Maslu şi doreşte să se vindece este 
ca mai întâi să-şi mărturisească toate păcatele şi să le părăsească, apoi să ceară sănătate şi 
iertare. 


Cum îi vindeca Hristos pe cei bolnavi? În cele mai multe cazuri îi vindeca prin atingerea 
cu mâna de trupul şi de rănile celor ce veneau la EI cu credinţă. Aşa a vindecat Domnul pe 
soacra lui Petru. Numai s-a atins de mâna ei şi au lăsat-o frigurile şi s-a sculat şi Îi slujea 
Lui (Matei 8, 14-15). lar când veneau la EI bolnavi mulţi, lisus Hristos, punându-şi mâinile 
pe fiecare dintre ei, îi făcea sănătoşi (Luca 4, 40). 


Prin atingerea cu mâna de ochii celui orb din naştere şi prin ungerea cu tină şi spălare, l-a 
vindecat de întunericul orbirii (loan 9,2-7). Prin atingerea cu mâna de veşmintele 
Domnului, s-a vindecat de curgerea sângelui femeia bolnavă de 12 ani (Luca 8, 43-46). 


Aceeaşi putere a Duhului Sfânt iese din Hristos şi o primim tainic când ne atingem cu 
credinţă de EI, prin Sfânta Împărtăşanie, când ne atingem de Sfintele Icoane, de Sfintele 
Moaşte, de Sfânta Evanghelie, de untdelemnul sfinţit la Sfântul Maslu, de Sfântul Potir şi 
de mâinile şi de veşmintele preoților care săvârşesc cele sfinte în Biserica lui Dumnezeu. 
De aceea, credincioşii se ating cu evlavie de toate cele sfinte şi le sărută, căci poartă în ele 
harul Duhului Sfânt. 


lată pentru ce părinții îşi duc copiii la Sfintele Slujbe sau cei sănătoşi îşi duc bolnavii sau 
măcar hainele lor la Sfântul Maslu, ca, prin atingerea de Evanghelie, de Cruce, de 
agheasmă şi de mâinile şi de veşmintele preoţilor să-şi vindece bolile sufleteşti şi trupeşti, 
să se izbăvească de patimi, de diavoli, de vrăjitorie, de toată răutatea şi să se întoarcă 

sănătoşi şi mângâiaţi la casele lor. 


Citind Evanghelia cu vindecarea slăbănogului de 38 de ani, vedem că el era bolnav din 
cauza păcatelor sale din tinereţe. De aceea, când zăcea bolnav, Domnul l-a întrebat: 
“Voieşti să te faci sănătos? lar el a răspuns: Doamne, nu am om care să mă arunce în 
scăldătoare” (loan 5,6-7). Scăldătoarea bolnavilor este Sfânta Spovedanie, numită şi “al 
doilea botez”. lar omul care poate spăla sufletul în această baie este preotul. El este dator, 
ca duhovnic, să spovedească pe cei ce aşteaptă vindecarea şi, numai după mărturisire, să 
săvârşească slujba Sfântului Maslu, cu multă credinţă, evlavie şi post. 


După vindecare l-a întâlnit Hristos în Biserică pe cel ce fusese slăbănog şi i-a spus: “lată, 
te-ai făcut sănătos. De acum să nu mai păcătuieşti, ca să nu-ţi fie ceva mai rău!” (loan 5, 14) 
Prin aceste cuvinte, Mântuitorul face atenți pe toți credincioşii care iau parte la Sfântul 
Maslu să părăsească definitiv păcatele făcute până atunci, ca să nu se îmbolnăvească mai 
greu după vindecare sau să le fie “mai rău”, adică să moară în păcatele lor, fără pocăință. 


5. Taina Sfintei Împărtăşanii 


Sfânta Împărtăşanie, numită şi Euharistie, este Însuşi Trupul şi Sângele lui Hristos, pe care 
Domnul l-a purtat pe pământ după Înviere şi pe care ni-l oferă în dar tuturor celor ce 
credem în El şi facem voia Lui, spre iertarea păcatelor şi viața de veci. 


Trebuie să o primim cu mare evlavie şi credinţă, ştiind că este foc mistuitor care curăţă şi 
iartă pe cei vrednici, iar pe cei nevrednici îi arde şi-i osândeşte. Dacă Taina Botezului şi 
Taina Mirungerii ne fac fii ai Bisericii şi ai lui Dumnezeu după har, Taina Spovedaniei şi 
Taina Împărtăşaniei ne fac fii şi moştenitori ai Împărăției cerurilor. “De nu veţi mânca 
trupul Fiului Omului şi de nu veţi bea sângele Lui, nu veţi avea viaţă întru voi” (loan 6,53). 


Sfânta Împărtăşanie este cea mai înaltă hrană duhovnicească oferită în dar omului pe 
pământ, care desăvârşeşte iertarea păcatelor spovedite şi ne uneşte cel mai mult cu 
Dumnezeu. Ea se dă numai celor vrednici, cu dezlegarea duhovnicului, cel puţin de patru 
ori pe an, în cele patru posturi. Bolnavii se vor împărtăşi la 40 de zile, iar cei pe patul de 
moarte şi cei care merg la operaţie, mai des. 


Efectele harice ale Tainei Sfintei Împărtăşanii sunt următoarele: 

» ne iartă păcatele deja mărturisite la duhovnic; 

» ne înmulțeşte cel mai mult harul Duhului Sfânt primit la Botez, dacă ducem o viaţă cu 
totul curată şi plăcută lui Dumnezeu; 

» ne ajută la despătimire, iluminare, desăvârşire, mântuire şi sfârşit creştinesc minunat. 

De aceea, prima grijă pentru cei bolnavi şi bătrâni este să-şi sfârşească viaţa împăcaţi cu 

toți, spovediţi şi împărtăşiți, condiţii fără de care nu ne putem mântui. 


6. Taina Sfintei Cununii 


6.A. Aspecte despre Taina Cununiei 


Nunta este cea mai veche taină, întemeiată de Insuşi Dumnezeu în Rai. Ea stă la temelia 
vieţii pe pământ. De aceea a fost binecuvântată de Mântuitorul, care a participat la nunta 
din Cana Galileei şi a făcut aici prima Sa minune. 


Familia se va bucura pe deplin de sănătate sufletească şi trupească dacă va respecta 


condițiile principale ale Nunții ortodoxe şi dacă vor ajunge să împlinească scopul 

Nunții creştine. Condiţiile principale ale nunții sunt: 

iubirea dintre cei doi tineri; 

să fie amândoi ortodocşi şi să se ia de bună voie; 

să aibă binecuvântarea părinților; 

ambii miri să ducă viață curată în feciorie până la cununie; 

înainte de căsătorie să se spovedească şi să se împărtăşească la duhovnicii lor; 

să-şi aleagă naşi ortodocşi, cu viață curată şi iubitori de Biserică; 

să se căsătorească numai cu scopul naşterii de copii şi a unirii sufleteşti pe viață, pentru 
ducerea jugului căsniciei până la moarte. 


Implinirea condiţiilor principale ale Nunții va aduce cu siguranţă trăirea unei vieți creştine 


după Evanghelie, în înfrânare, în rugăciune, în curăţenie, în milostenie, în post şi în toate 


faptele bune, cu nădejdea mântuirii sufletelor. 


Păcatele care au îmbolnăvit fără vindecare familia şi societatea creştină de astăzi, sunt 
următoarele: 


necredinţa în Dumnezeu şi îndoiala în credință; 

indiferentismul religios; 

lipsa totală de educaţie religioasă a tinerilor, a soților şi a copiilor; 

înstrăinarea aproape totală de Biserică, de rugăciune, de pocăință şi de Sfintele Taine; 
sectarismul şi lepădarea de dreapta credinţă; 

ura şi răzbunarea dintre părinţi, copii şi rude; 

lăcomia şi iubirea de averi; 

desfrânarea sub toate formele ei: concubinajul (căsătoria fără cununie religioasă), 
adulterul (înşelarea soţului sau a soţiei), sodomia (păcatele trupeşti împotriva firii), 
malahia sau onania (păcate trupeşti individuale) etc.; 

păzirea conjugală de orice fel, pentru a nu avea copii; 

avortul sau uciderea de copii, sub toate formele; 

vânzarea şi abandonarea de copii; 

alcoolismul (beţia), cu toate urmările lui; 

televizorul, radioul, video etc.; 

pornografia în familie, prin filme, discoteci, cărți, reviste şi imagini obscene de tot felul; 
divorțul cu toate urmările lui - căsătoria a doua, a treia, sinuciderea; 

uitarea de Dumnezeu; 

hulirea de Dumnezeu; 

vrăjitoria; 

osândirea şi clevetirea; 

nemulțumirea pentru darurile primite; 

moartea fără pocăință. 


Acestea sunt cele mai grele păcate care au îndepărtat harul lui Dumnezeu din familie, 
ducând la apariţia bolilor sufleteşti şi trupeşti fără leac, la moartea sufletului şi a trupului. 


Cei ce nu vor să ducă viaţă conjugală cu rânduială şi înfrânare, spun părinţii bătrâni, nasc 


uneori copii bolnavi, reduşi mintal, copii nervoşi şi pătimaşi, ca şi părinţii lor, căci efectele 


păcatelor şi slăbiciunile părinţilor se transmit copiilor, chiar din clipa zămislirii lor. 


Femeia creştină, în timpul sarcinii, trebuie să se comporte în felul următor: 


>» 


să fie întotdeauna mulțumită şi bucuroasă, dând slavă lui Dumnezeu că este 
însărcinată, oricâți copii ar avea, ştiind că pentru aceasta s-a căsătorit şi că, prin naştere 
de copii, îşi lucrează mântuirea sufletului ei; 

» să se roage mai mult, să nu lipsească de la biserică, să se împărtăşească mai des, să 
evite certurile, adunările rele, vinul, fumatul, petrecerile lumeşti, umblatul pe drumuri, 
frigul şi mai ales medicamentele luate fără prescripţia medicului. Toate acestea sunt 
necuviincioase unei mame creştine, împiedică dezvoltarea normală a copilului şi 
contribuie mult la naşterea de copii handicapaţi, bolnavi de nervi sau chiar la pierderea 
sarcinii; 

» să nu asculte de persoanele care o îndeamnă să-şi avorteze copilul, să fie permanent în 
pace şi linişte cu soţul şi rudele, să mănânce mâncăruri potrivite, să doarmă la timp, să 
nu bea cafea şi alcool deloc şi să trăiască cu soţul în totală curăţenie şi înfrânare 
conjugală; 

» să nască spovedită şi împărtăşită, pentru că trupul, în durerile naşterii, se află între 
viață şi moarte. 


Familia nu trebuie să uite că într-un fel va fi un copil zămislit la beţie, în zilele de post sau 
în sărbători şi nedorit de părinţi şi altfel va arăta un copil zămislit ca rod al rugăciunii, în 
zile rânduite şi dorit de părinţii săi. Copilul care se zămisleşte la întâmplare, fără rânduială 
creştină, din păcat, după avort şi pază şi nedorit de părinţi va fi, de cele mai multe ori, un 
copil neascultător, agitat, îndărătnic, leneş la rugăciune şi învățătură şi stăpânit din 
fragedă vârstă de păcate trupeşti şi boli. Un asemenea copil va iubi mai mult cele 
pământeşti decât cele sufleteşti, va fugi de biserică şi va aduce multe necazuri părinţilor. 


Copiii se îmbolnăvesc trupeşte în general din cauza păcatelor părinților care nu s-au 

mărturisit la timp la preot şi nici n-au făcut canon pentru ele. Aceasta este cauza principală 

a suferințelor în familie. Alte cauze sunt şi acestea: 

e dacăpărințţii au greşit trupeşte înainte de cununia religioasă; 

e dacă soţii s-au păzit conjugal un timp, ca să nu aibă copii; 

e dacă mamaa făcut avorturi înainte şi după naştere; 

e dacă părinţii amândoi, sau unul din ei, au făcut grele păcate trupeşti şi au căzut în 
desfrânare; 


bd 


dacă soţii nu merg regulat la biserică şi nu au grijă de sufletul lor şi al copiilor; 

dacă soţii nu cred cu tărie în Dumnezeu, nici nu se roagă mai mult cu post şi metanii; 

e dacăpărinții sunt stăpâniți de patima mândriei, pentru care Dumnezeu îi smereşte prin 
necazuri, sărăcie şi boli; 

+ dacă părinții nu-şi duc copiii regulat la spovedanie şi Sfânta Împărtăşanie şi nu îi cresc 

în iubire de Hristos şi în căldura Duhului Sfânt. 


Părinţii care au copii bolnavi trebuie să împlinească următoarele: 

» să se spovedească imediat amândoi părinţii, împreună cu toată familia; 
să-şi împărtăşească mai des copiii bolnavi; 

să facă agheasmă şi Sfântul Maslu în casă; 


vyvY 


să promită lui Dumnezeu şi duhovnicului că nu vor mai avorta copii şi, în locul celor 

avortaţi, vor naşte alţi copii (când este cazul); 

» să citească zilnic două-trei catisme din Psaltire şi Paraclisul Maicii Domnului, cu 
credință, cu post şi metanii; 

» să facă milostenie la săraci şi la cei cu copii mulți; 

» să meargă regulat la biserică în sărbători şi Duminica; 

» să urmeze întru toate sfatul preotului. 


Dacă copilul bolnav nu se face sănătos, este semn că unul din părinţi sau amândoi încă nu 
s-au spovedit la preot şi n-au părăsit păcatele de moarte. 

În educaţia religioasă a copiilor, părinţii să nu minimalizeze rolul major al preotului 
duhovnic. În timp ce părinţii trupeşti îi influențează numai emoțional şi firesc pe copii, 
preotul îi influențează mai ales haric, divin. Cuvântul lui este cuvântul lui Hristos, 
rugăciunea lui coboară Duhul Sfânt peste oameni, binecuvântarea lui luminează mintea şi 
inima, dezlegarea făcută de el eliberează sufletul de păcate şi de diavoli şi îl uneşte cu 
Hristos. 


Puţini tineri care doresc să-şi întemeieze o familie apelează la ajutorul Bisericii, la sfatul 
preotului, la spovedanie şi la sfânta rugăciune. Şi aceasta nu din necredinţa în Dumnezeu, 
ci mai ales din lipsa de educaţie şi de sfătuire din partea părinţilor şi a preoților, fapt care 
îi menţine în starea de indiferență. 


Numai viaţa spirituală, alcătuită din multe eforturi, îi poate aduce pe membrii familiei la o 
conştiinţă creştină, la un raport direct şi personal cu Dumnezeu. 


6.B. Cuvânt despre uciderea de prunci (avortul) 


"Iată, fiii sunt moştenirea Domnului, răsplata rodului pântecelui. 

Precum sunt săgețile în mâna celui viteaz, aşa sunt copiii părinţilor tineri. 
Fericit este omul care-şi va umple casa de copii; nu se va ruşina când va grăi 
cu vrăjmaşii săi în poartă.” (Ps. 126, 3-5) 


Un adevăr strigător la cer, dar pe care nu-l aude decât Dumnezeu, ne arată că, în ultimii 
nouă ani, în ţara noastră s-au făcut peste 11.000.000 de avorturi. Un adevărat genocid 
național, peste un milion de avorturi pe an! Atâtea suflete pierdute într-o ţară de creştini, 
care până mai ieri lupta contra invaziei păgânilor. 


Oamenii trebuie să realizeze că, în momentul concepţiei, o nouă existență îşi câştigă 
dreptul său la viaţă, acelaşi drept pe care îl are un nou născut, un copil de şcoală ori un 
adult. Este un păcat de neiertat, împotriva Duhului Sfânt, ca mama să stingă licărul acelei 
vieţi. lar păcatul este cu atât mai mare cu cât este săvârşit împotriva unei ființe care este 
condamnată la moarte fără nici o vină, păcat de moarte împotriva unei ființe neajutorate, 
păcat de moarte împotriva lui Dumnezeu şi chiar împotriva propriului neam, pe care îl 
sărăceşte în numărul său. 


Oare câte talente ori oameni de geniu se vor fi sfârşit înainte de a vedea lumina zilei? 


Sufletul viu al fătului ucis poartă chipul lui Dumnezeu în el, ieşind desăvârşit din mâinile 
Creatorului. Gravitatea păcatului este cu atât mai cutremurătoare, atunci când rodul 
pântecelui este ucis de propria lui mamă. 


Toate păcatele se pot ierta spun Sfinţii Părinţi, dar păcatul acesta al avortului, al crimei 
asupra unui suflet nevinovat poate fi iertat doar cu preţul unor mari nevoinţe, care uneori 
pot dura o viaţă întreagă, pentru că acei prunci avortați plâng înaintea lui Dumnezeu şi cer 
răzbunarea sângelui vărsat de mamă. De asemenea este bine să reținem că sufletele 
copiilor avortaţi stau într-un loc unde nu este nici întuneric, nici lumină. Nici nu se bucură, 
nici nu se chinuiesc. Şi ei strigă la Dumnezeu “Doamne, pentru ce suntem noi lipsiţi de 
bucuria feţei Tale, căci noi nu am văzut lumina soarelui, nu am văzut frumuseţile din 
această lume şi nici nu am făcut vreun păcat?” . Şi atunci glasul lor se ridică la Dumnezeu 
iar Dumnezeu va cere sufletele din mâna mamelor ucigaşe. lar părinţii care au omorât 
copiii în pântece, dacă fac canon, îi eliberează pe copiii lor din acea stare. 

Cel mai mare bine pe care-l putem face în viață, ca om căsătorit, este să dăm viață mai 
departe. Oricât am posti, oricât ne-am ruga, oricât am da de pomană, oricâtă nevoință am 
face în viaţă, nu este mai mare lucru ca atunci când dăm viaţă unui om. Toţi sfinţii din 
ceruri, cu toți îngerii şi întregul cer se bucură când se naşte un copil. 


Mama, dacă refuză a da viaţă, refuză ea însăşi a avea viață veşnică. Majoritatea femeilor, 
foarte comod, justifică faptul că nu nasc copii mai mult datorită contextului în care trăiesc: 
că nu au cu ce să-i hrănească şi să-i crească. Însă aceasta este o mare cursă pe care le-o 
întinde satana. 


Trebuie să fim conştienţi că Dumnezeu niciodată nu va da voie să se nască un copil fără a 
avea asigurată bucăţica lui de pâine. Este un mers firesc şi natural al lucrurilor să se 
întâmple aşa. Atunci când nu avem credinţă în Dumnezeu se produce nefirescul, iar când 
o mamă îşi avortează roada pântecelui, nu are credinţă în Bunul Dumnezeu, în faptul că El 
este deasupra şi va ocroti acel copil. 


Dacă vom dori cu adevărat sănătatea familiei, această stare de lucruri trebuie să înceteze, 
dându-ne toată silința pentru redobândirea credinței în Dumnezeu şi înlăturarea 
indiferenţei din sufletele noastre. Sfaturile părinţilor duhovnici date celor ce nu voiesc să 
aibă copii sunt: 

» să nu se căsătorească, păzindu-şi fecioria; 

» să trăiască în înfrânare (curăţie), cu învoirea ambilor soţi. 


Mântuitorul aseamănă pe cei ce se căsătoresc numai pentru păcat sau de ochii lumii sau 
pentru avere, cu smochinul blestemat care nu voia să aducă nici o roadă pe pământ. 
Pentru că naşterea de copii nu este numai o datorie socială, firească, ci este mai întâi o 
poruncă dumnezeiască, care contribuie foarte mult la mântuirea părinţilor. Soții care nu 
vor să nască copii, care îi avortează sau practică păcatul pazei, sunt pedepsiţi de 
Dumnezeu cu boli de tot felul, cu necazuri în viaţă, cu grea mustrare de conştiinţă, iar 
dincolo cu osânda veşnică ... 


7. Taina Sfintei Preoţii 


Prin Taina Preoţiei înțelegem cele trei trepte ale slujirilor bisericeşti - diaconi, preoți, 
episcopi - care sunt hirotoniți, adică sfinţiți de episcopi prin punerea mâinilor pe capul lor 
şi prin chemarea harului Duhului Sfânt peste ei, în timpul Sfintei Liturghii. Preoții şi 
episcopii, prin hirotonie, primesc de la Dumnezeu întreita putere de a învăța lumea 
cuvântul Sfintei Evanghelii, de a săvârşi sfintele slujbe sfințind pe oameni prin Sfintele 
Taine şi de a conduce pe toți care cred în Hristos pe calea mântuirii. 


Fără preoţi nu putem avea vindecare de boli, pentru că harul vindecării de boală vine de la 
Dumnezeu, neavând cine să mijlocească pentru noi. 


Numai prin preoţie se săvârşeşte lucrarea Duhului Sfânt pe pământ, în Biserică, în familie, 
în societate, pentru că ea prelungeşte până la sfârşitul veacului preoția Mântuitorului. 


Sfinţiții preoţi şi episcopi formează puterea harică de legătură dintre Dumnezeu şi oameni, 
dintre cer şi pământ, dintre Hristos şi Biserică, prin harul Duhului Sfânt pe care l-au primit 
la hirotonie şi prin Sfintele Taine, Sfânta Liturghie şi toate slujbele pe care le săvârşesc. Ei 
se roagă, de asemenea, Mântuitorului, Maicii Domnului şi tuturor Sfinţilor să mijlocească 
înaintea Prea Sfintei Treimi pentru întoarcerea la dreapta credință şi mântuirea tuturor 


oamenilor, căci Fiul lui Dumnezeu s-a jertfit pentru toți. De asemenea, preoții sunt 

avocații lui Hristos, lucrând după legile lui Dumnezeu şi orientându-se în toate situaţiile 
după canoanele Bisericii, care reprezintă coduri ale Duhului Sfânt. 


Mai trebuie reținut faptul că nu există nici o deosebire harică între preoții de parohie şi cei 
de mănăstiri: harul şi cinstea preoţiei sunt aceleaşi. Preoţii de mir cu atât se deosebesc de 
cei din mănăstiri, că sunt căsătoriți şi au parohie, adică au un număr de suflete 
încredințate lor spre păstorire, pentru care trebuie să dea răspuns în fața lui Dumnezeu. 


2.2.2.2. lerurgiile 


1. Aspecte despre ierurgii 


Sunt rugăciuni speciale care se fac de către preoţi şi episcopi cu scopul de a curăţi, 
binecuvânta şi sfinți pe om, natura înconjurătoare, bisericile, obiectele de cult, casele, cele 
casnice, roadele câmpului şi toate lucrurile de care omul are nevoie în viață, pentru lauda 
lui Dumnezeu şi mântuirea sufletului. 


Este nevoie să sfințim permanent natura înconjurătoare, pentru că prin păcate zilnice omul 
îşi întinează inima, simţurile, casa, mintea şi trupul. Prin păcat îşi tulbură întreaga familie, 
soția, copiii, vecinii, lucrurile cu care se hrăneşte, animalele care îl slujesc, deci totul. 


De aceea, pentru a scoate păcatul din om şi duhul diavolului, care caută să se facă stăpân 
peste cel robit de patimi şi peste întreaga zidire, omul trebuie să alerge la Dumnezeu şi la 
Biserică pentru a fi iertat de păcate şi pentru a i se face rugăciuni speciale de sfințire şi 
iertare. 


Roadele ierurgiilor sunt următoarele: 

+ omul devine din nou vas al Duhului Sfânt; 
patimile se liniştesc; 

+ vrăjmaşii fug; 


- 


bolile se vindecă; 
oamenii se întăresc în dreaptă credinţă şi primesc binecuvântare şi har. 


- 


lerurgiile se deosebesc de Sfintele Taine prin aceea că Tainele sunt întemeiate direct de 
Mântuitorul şi sunt obligatorii pentru mântuirea omului, sfințind momentele principale 
din viaţa lui, pe când ierurgiile sunt rânduite de Biserică şi sfințesc nu numai pe oameni, ci 
şi natura înconjurătoare, nefiind obligatorii pentru mântuire, fiecare din credincioşi 
cerându-le după credinţă şi nevoie. 


lerurgiile sunt de două feluri: 

1. lerurgii care sfințesc persoanele. 

2. lerurgii care binecuvintează şi sfințesc lucrurile şi natura înconjurătoare de care are omul 
nevoie pe pământ. 


1. lerurgiile care sfințesc persoanele se împart în trei categorii: 


a) lerurgii sau rugăciuni în legătură cu naşterea omului: 

= rânduiala femeii după naştere; 

= rugăciunea de punere a numelui pruncului; 

= rugăciunile de îmbisericire a femeii şi a pruncului la 40 de zile după naştere. 


b) lerurgii care sfințesc viaţa omului pe pământ: 
= rugăciuni pentru cei ce sunt sub blestem şi sub jurământ; 

= rugăciuni de împăcare a celor învrăjbiţi; 

= rugăciuni pentru tot felul de boli la copii, tineri şi bătrâni; 

„ molitfele Sfântului Vasile cel Mare şi ale Sfântului loan Gură de Aur; 

= rânduiala rasoforului şi a tunderii în monahism şi slujba marelui şi îngerescului chip 
(schivnicia). 


c) lerurgii care privesc sfârşitul omului pe pământ, cum sunt: 

= rânduiala pentru ieşirea sufletului; 

= slujba înmormântării; 

= rugăciunile de dezlegare a celor adormiţi; 

= rânduiala citirii stâlpilor la cei morţi; 

= rânduiala pomenirii morților, la trei, la nouă şi la patruzeci de zile; 
= rânduiala parastaselor sau panahidelor pentru cei răposați. 


2. lerurgiile care binecuvântează şi sfințesc lucrurile şi natura înconjurătoare se împart şi 
ele în trei categorii: 

a) lerurgii sau slujbe de sfințire a obiectelor de cult. 

b) lerurgii privind sfințirea apei (agheasma mică şi agheasma mare de la Bobotează) şi a 
obiectelor legate de viața omului. 

c) lerurgii speciale. Amintim aici, în special pentru cei bolnavi, rânduiala litaniilor, 
procesiuni în care au loc scoaterea pe câmp şi prin sate a sfintelor moaşte şi a icoanelor 
făcătoare de minuni, pe timp de război, de secetă, de boli, cutremure şi alte primejdii mari 
care ameninţă viața oamenilor. 


În continuare, ne vom îndrepta atenţia mai mult asupra ierurgiilor legate de restabilirea 
sănătăţii. Cele mai importante rugăciuni de vindecare se citesc la Sfântul Maslu. Apoi sunt 
molitfele Sfântului Vasile cel Mare, în număr de trei, molitfele Sfântului loan Gură de Aur, 
în număr de patru, rugăciunile la Sfintele Moaşte şi icoanele făcătoare de minuni şi multe 
alte rugăciuni de sănătate ce se află în Molitfelnic. 


2. Molitfele Sfântului Vasile cel Mare 


Molitfele Sfântului Vasile cel Mare şi ale Sfântului loan Gură de Aur, numite şi exorcisme, 
sunt cele mai puternice rugăciuni împotriva duhurilor necurate din oameni şi case. 


Ele se citesc numai de preoți şi duhovnici bătrâni care au viață curată şi sunt mari postitori 
şi care au dezlegare de la duhovnicii lor să le citească, căci dacă le citesc preoți tineri, fără 
post şi viață cât mai curată, diavolii chinuiesc mai tare pe cei bolnavi şi nu ies din oameni, 
ba uneori se răzbună cu mari ispite asupra celor care au citit molitfele. 


Moliftele de izgonire a diavolilor din oameni şi chiar din animale se citesc numai în zile de 
post, mai ales la miezul nopţii în biserică, în faţa icoanelor făcătoare de minuni sau lângă 
racla cu moaşte ale sfinților. Atât preotul care le citeşte cât şi cei bolnavi de duhuri 
necurate împreună cu rudele şi însoțitorii lor trebuie să țină post negru cel puţin o zi şi o 
noapte, uneori chiar trei zile. 


Când bolnavii posedaţi de duhuri rele nu se vindecă, se va face spovedania generală a 
celor bolnavi şi a rudelor lor, ca nu cumva cineva dintre ei să fi făcut păcate grele şi să fi 
rămas nespovedite. 


Apoi se repetă molitfele Sfântului Vasile cel Mare de trei ori la miezul nopții, cu câte o zi 
până la trei zile de post negru. După puţin timp bolnavul trebuie să fie dus la Sfintele 


Moaşte şi la Icoanele făcătoare de minuni din ţară ca să i se citească şi acolo molitfele 
Sfântului Vasile cel Mare. 


3. Rugăciunile la Sfintele Moaşte şi Icoanele făcătoare de minuni 


Cinstim moaştele sfinților pentru că ele sunt pline de har şi vindecătoare de boli, fiind bine 
mirositoare şi nestricăcioase, pentru viața sfântă şi curată pe care au dus-o sfinţii înaintea 
lui Dumnezeu. 


Bolnavii care se vor ruga cu credinţă, cerând ajutor sfinților înaintea cinstitelor moaşte, 
primesc har, sănătate şi cele de folos. Din Noul Testament aflăm că numai atingerea de 
umbra şi hainele Sfinţilor Apostoli vindeca pe cei bolnavi. 


De asemenea, cinstim Sfintele Icoane pentru că ele reprezintă chipul Mântuitorului 
întrupat, chipul Maicii Domnului cu Pruncul lisus în braţe, care se roagă neîncetat pentru 
noi, şi chipul Sfinţilor care au purtat în ei pe Dumnezeu şi s-au jertfit pentru Hristos pe 
pământ, iar în cer se roagă pentru toată lumea. 


Icoanele se sfințesc de Biserică şi unele sunt făcătoare de minuni, primind har deosebit în 
ele, atât pentru rugăciunile sfinţilor respectivi, cât şi pentru credința şi lacrimile 
credincioşilor care le cer ajutor. 


În trecut, se obişnuia ca după trei Sfinte Masluri, dacă bolnavii nu se ameliorau din cauza 
unor păcate grele, să fie îndrumați pe la Sfintele Moaşte şi la Icoanele făcătoare de minuni. 
Alţii mergeau la preoţi şi duhovnici harismatici cu viaţă deosebită şi se uşurau de 
suferinţele lor. lar cei care aveau de la Dumnezeu un canon mai greu de îndeplinit, răbdau 
boala cu bărbăţie până la moarte şi ajungeau la o înaltă trăire duhovnicească. Ba, unii 
dintre ei, deşi suferinzi, dobândeau harul vindecării şi alinau suferințele altor bolnavi, 
spre lauda lui Dumnezeu, iar pe ei nu se tămăduiau. 


În Vieţile Sfinţilor şi în scrierile patristice citim despre multe minuni şi vindecări de boli. 
Unii vindecau bolnavii prin rugăciune şi punerea mâinilor pe capul lor, mai ales preoții. 
Alţii atingeau bolnavii cu hainele lor şi cu Sfânta Cruce şi îi tămăduiau. Alţii îi vindecau 
prin atingerea de Sfintele Icoane şi prin stropire cu agheasmă. lar cei mai mulți, ştiind că 
oamenii se îmbolnăvesc din cauza păcatelor lor şi ale părinţilor copiilor până la al 4-lea 
neam, posteau şi se rugau împreună cu bolnavii şi rudele lor, un anumit timp. Apoi îi 
dezlegau de păcate prin spovedanie, le făceau Sfântul Maslu şi bolnavii se vindecau pe 
măsura credinței şi a pocăinţei lor. lar cei care nu părăseau păcatele de moarte, nu se 
vindecau sau se îmbolnăveau mai greu. 


Un părinte sfânt, simțind cu duhul că a fost adusă o femeie bolnavă la poarta mănăstirii, a 
trimis ucenicul să-i spună: “Femeie, părăseşti păcatul cutare ca să te vindeci sau te întorci 
acasă nevindecată”. După ce bolnava s-a căit de păcatul ei ascuns şi l-a mărturisit, cuviosul 
a zis ucenicului: “Întrucât femeia şi-a mărturisit păcatul şi a făgăduit că nu-l mai face, ia 
haina mea şi toiagul şi te atinge de trupul ei şi se va vindeca şi la suflet şi la trup” şi s-a 
întors sănătoasă la casa ei. 


Sfântul Grigorie Decapolitul, ale cărui Sfinte Moaşte se află în Mănăstirea Bistriţa din 
județul Vâlcea, făcea numeroase minuni de vindecare. Odată, a venit la el un creştin 
bolnav şi-l ruga să-l vindece. Dar cuviosul nu voia. Atunci el a intrat pe ascuns în chilia 
Sfântului şi s-a culcat în patul lui şi îndată s-a făcut sănătos. 

Moaştele Sfintei Parascheva de la laşi, de asemenea au făcut şi fac nenumărate minuni de 
vindecare. O femeie bolnavă a fost consultată de medici şi aceştia i-au diagnosticat un 
cancer. Înainte de internare pentru operaţie, s-a închinat la racla Sfintei Parascheva şi a citit 
cu lacrimi Acatistul ei, ca să scape cu bine. După internare, la ultima consultaţie înainte de 
operaţie, a fost găsită sănătoasă şi s-a întors acasă, mulțumind lui Dumnezeu. 


La moaştele Sfântului Mc. loan cel Nou de la Suceava s-au vindecat nenumărați bolnavi. 
In anul 1975 s-a vindecat aici un profesor care avea mâinile paralizate, în urma iradierii 
din laboratorul în care lucra. 


La moaştele Sfântului Calinic de la Cernica s-au vindecat mulţi creştini bolnavi de tot felul 
de boli, printre care şi o copilă născută oarbă. 


4. Apa sfinţită în Biserica Ortodoxă 


Apa este elementul cel mai însemnat pentru toate creaturile. Creştinii, în general, şi 
bolnavii, în special, trebuie să consume apă sfințită. In felul acesta se vor împărtăşi de 
energiile necreate ale Duhului Sfânt ce există în compunerea ei. 


Sfinţirea apei înseamnă aducerea ei la starea inițială, aşa cum o crease Dumnezeu la 
început, când era apă vie, sfântă şi nealterabilă. Dar, după căderea omului în păcat, a 
început alterarea şi pierderea calităţii de apă vie. 


Preotul nu face decât să-i redea apei actuale, ale cărei molecule se mişcă dezordonat 
(mişcarea Browniană), nealterabilitatea - stare în care mişcarea moleculelor este ordonată 
şi ritmică. În acest sens, putem afirma din nou cu toată convingerea că sfințiții 
liturghisitori ai Bisericii noastre ortodoxe, prin Sfintele Taine şi lerurgiile pe care le 
săvârşesc, sfințesc materia prin harul Duhului Sfânt. 


Sfinţirea apei, în Biserica noastră, se realizează în patru feluri: 


1. Primul fel de sfințire a apei este chiar la naştere. Copilul ştim că se naşte cu păcatul 
strămoşesc, deci, este necurat. De aceea, Biserica a rânduit ca moaşa copilului să vină la 
biserică cu un vas cu apă, pe care o va sfinți preotul. Cu această apă se spală pruncul în 
albie, se stropeşte şi se dă să înghită puţin. Se procedează astfel pentru a nu trăi pruncul 
fără să se împărtăşească de harul lui Dumnezeu, prin această apă sfințită, până la botezul 
lui, când se împărtăşeşte pe deplin cu Hristos. 


2. O a doua sfințire a apei se face la săvârşirea Tainei Sfântului Botez. Deci, când se 
botează pruncul, se sfințeşte mai întâi apa din cristelniță şi după aceea se botează pruncul 
în apa sfințită. 


3. Cea de-a treia sfințire a apei este Agheasma Mică sau Sfeştania. Aceasta se face ori de 
câte ori este nevoie. De obicei în fiecare lună. Cu această apă se stropeşte casa, lucrurile din 
casă, gospodăria, animalele, oamenii bolnavi, ogoarele, maşinile şi, în general, toate 
dependinţele omeneşti, fără deosebire. Apa care rămâne de la sfințire, se pune într-un vas 
la un loc curat şi se ia în fiecare dimineaţă pe nemâncate după anafură, când suntem curaţi 
trupeşte şi sufleteşte şi ne-am împlinit rugăciunile dimineţii. Copiilor le este recomandată 
în fiecare dimineaţă. Bolnavii mai pot fi stropiți şi cu Agheasmă Mică de la Izvorul 
Tămăduirii, sărbătoare ce este aşezată în calendar după Sfintele Paşti, în vinerea din 
Săptămâna Luminată. 


4. A patra sfințire a apei se numeşte Agheasma Mare şi se sfințeşte o singură 

dată pe an, la Bobotează (Botezul Domnului), 6 ianuarie. Se consumă de la 6 ianuarie până 
la 14 ianuarie, dimineața pe nemâncate. După aceea, în tot cursul anului această 
Agheasmă Mare se păstrează într-o sticlă la loc curat şi nu se consumă decât atunci când 
omul posteşte şi nu mănâncă nimic toată ziua, până la 4-5 după-amiază şi este spovedit, 
după care se ia anafură. 


Fiecare creştin trebuie să aibă în casa sa, în sticle curate, la un loc curat, cele două feluri de 
apă sfințită: Agheasma Mare şi Agheasma Mică. De asemenea, trebuie să mai aibă anafură 
(pâine sfințită) şi ulei sfinţit de la Sfântul Maslu. Astfel, dimineața, după ce ne sculăm, ne 
spălăm, ne îmbrăcăm, ne închinăm şi spunem rugăciunile dimineţii, luăm o bucăţică de 
anafură, înghițim de trei ori Agheasmă Mică şi ne ungem pe frunte în semnul Sfintei Cruci 
cu untdelemn sfințit la Sfântul Maslu. 


Tot legat de modul de folosinţă al apei sfințite dorim să mai adăugăm: 

» oricine poate consuma apă sfințită cu condiţia să nu mănânce şi să nu bea nimic după 
orele 24, adică miezul nopţii, pentru ca ziua următoare să o începem cu harul lui 
Dumnezeu, ce se află în această apă sfințită; 

» pentru cei căsătoriți, condiția principală pe care trebuie să o îndeplinească pentru a 
consuma apă sfinţită este “curăţenia trupească”; 

» elevii şi studenţii pot să bea dimineaţa, înainte de masă, şi să se stropească pe frunte şi 
pe hainele de pe ei, pentru a le lumina Dumnezeu mintea, pentru a le dărui înțelegere 
şi pricepere; 

» se poate stropi prin casă atunci când se crede de cuviință (suspect de farmece, 
descântece, vrăjitorii sau alte lucrări diavoleşti); 

» celor bolnavi, apa sfinţită le este de mare trebuință: să o bea pe nemâncate; să-şi 
stropească hainele de pe ei şi rănile sau locurile dureroase; 

>»  grajdul animalelor se poate stropi în fiecare lună cu apă sfinţită dar mai ales când apar 
diferite boli la animale sau păsări; 

>» grădinile şi ţarinile este foarte indicat să se stropească cu apă sfinţită atât la semănat şi 
recoltat, cât şi la apariţia dăunătorilor sau altor boli; 

» maşinile şi orice utilaj cu care lucrăm, de asemenea să se stropească cu apă sfințită 
împotriva accidentelor; 

» femeile pot folosi apa sfințită numai în perioada de curăţenie. 


Prin împărtăşirea în fiecare zi cu aceste elemente sfințite, cu credinţă, cu rugăciune şi cu 
post, se dobândeşte sănătate trupească şi sufletească, se întăreşte credința, se sfințeşte tot 
ce ține de casele oamenilor şi se alungă diavolii, teama, frica de moarte, visele rele şi orice 
primejdie. Acea zi este binecuvântată de Dumnezeu. 


2.2.2.3. Laudele, acatistele şi paraclisele 


1. Laudele 


Laudele sunt slujbe bisericeşti săvârşite în fiecare zi în Biserica Ortodoxă, mai ales în mănăstiri. 
Ele sunt în număr de şapte şi anume: Miezonoptica, Utrenia cu Ceasul întâi, Ceasul al 
treilea, Ceasul al şaselea, Ceasul al nouălea, Vecernia şi Pavecerniţa. 


Însuşi împăratul David se scula la rugăciune de şapte ori pe zi: “De şapte ori pe zi Te-am 
lăudat, pentru judecăţile dreptăţii Tale” (Ps 118,164). Mântuitorul nostru, Domnul Iisus 
Hristos ne îndeamnă: “Privegheaţi dar, că nu ştiţi când va veni stăpânul casei: seara, la 

miezul nopții, la cântatul cocoşilor sau dimineaţa” (Marcu 13,35). 


Bolnavii, care iubesc sfintele slujbe din biserică sau le vor citi acasă după putere, vor primi 
mare dar şi mângâiere de la Duhul Sfânt. Laudele se găsesc scrise în Ceaslov şi în unele 
cărți bogate în rugăciuni. Dacă nu vom avea cărți sau timp, să învăţăm trei psalmi pe de 
rost, sau măcar Psalmul 50 şi Crezul şi să repetăm pentru fiecare Laudă de câte trei ori 
rugăciunile începătoare, Psalmul 50, Crezul şi Cuvine-se cu adevărat...; ori să facem un 
număr de câte 20-30 de metanii sau închinăciuni pentru fiecare laudă, după obiceiul 
monahilor. Dacă nici acestea nu putem face, să zicem măcar de câte 20-30 de ori pentru 
fiecare laudă rugăciunea minţii: Doamne lisuse Hristoase, Fiul lui Dumnezeu, miluieşte- 
mă pe mine păcătosul. 


Să lăudăm, deci, pe Dumnezeu ziua şi noaptea, cum fac îngerii în cer şi creştinii evlavioşi 
pe pământ. Fiecare să se roage cum poate, numai să se roage, decât să vorbească de rău pe 
aproapele său, să glumească şi să piardă timpul la distracţii, la televizor şi la lucruri 
pământeşti. 


2. Acatistele şi paraclisele 


Acatistele sunt imne de laudă şi de bucurie ce se citesc în biserică şi în casele credincioşilor 
în cinstea Preasfintei Treimi, a Mântuitorului, a Maicii Domnului şi a marilor sfinţi din 
calendar.  Paraclisele sunt rugăciuni de umilință prin care se cere ajutorul Maicii 
Domnului şi al sfinţilor care au moaşte pentru închinare. 


Este de mare folos să lăudăm pe Dumnezeu şi pe sfinți. Paraclisul Maicii Domnului este 
bine să se citească în fiecare zi mai ales seara sau la miezul nopţii, în timp ce Acatistele se 
citesc dimineaţa sau când avem timp. 


2.2.2.4. Sfânta Liturghie 


Dumnezeu după ce ne-a zidit, vine să ne caute ca pe nişte oi rătăcite. Apoi ne învaţă calea 
mântuirii şi, la urmă, Se jertfeşte din iubire pentru noi, ştiind că fără jertfă nu se poate 
mântui lumea şi nici un creştin. 


Sfânta Liturghie este cea mai înaltă rugăciune de laudă, mulțumire şi cerere pe care o 
aduce Biserica lui Dumnezeu pe pământ înaintea Prea Sfintei Treimi. Este jertfa 
nesângeroasă a Legii celei noi creştine, pe care Domnul a desăvârşit-o prin jertfa Sa pe 
cruce. A fost întemeiată de Domnul nostru lisus Hristos la Cina cea de Taină, lăsând 
poruncă Sfinţilor Apostoli: “Faceţi aceasta întru pomenirea Mea!” (Luca 22, 19) 


Sfântul Ignatie Teoforul a spus: “Veniţi la Biserică, veniţi la Liturghie. Nu lipsiţi trupul lui 
Hristos de unul din mădularele Sale, nu Îl lipsiţi de ceva care Îi aparţine Lui. Absența ta 
este o lipsă din trupul Lui”. Aşa e, fiindcă Biserica este trupul lui Hristos, iar noi toți 
suntem mădularele Lui. 


Trebuie să ne obişnuim să gustăm din bucuria şi dulceaţa Sfintei Liturghii, deprindere ce 
va contribui cel mai mult la restabilirea sănătăţii noastre. 


În timpul Dumnezeieştii Liturghii ne rugăm Sfinţilor, Îngerilor şi Prea Sfintei Născătoare 
de Dumnezeu şi suntem siguri că şi ei mijlocesc pentru noi la Dumnezeu, iar prin această 
rugăciune reciprocă ne unim dincolo de hotarele morții printr-o legătură puternică şi de 
nedespărțit. 

Prin rugăciune, în general, şi prin Sfânta Liturghie, în special, Hristos se apropie cel mai 
mult de inimile noastre, rămâne cu noi, vorbeşte cu noi, ÎI simțim în noi, Îi auzim glasul 
care ne cheamă şi trăim zilnic în prezenţa Lui tainică. Prin Sfânta Liturghie, Hristos se află 
permanent în comuniune cu lumea, cu fiecare dintre credincioşi. 


Sfânta Liturghie se compune din două părţi principale, şi anume: 
1. Proscomidia sau partea pregătitoare, care se săvârşeşte dimineaţa în taină; 
2. Liturghia propriu-zisă, care se săvârşeşte în auzul tuturor. 


Mare grijă trebuie să aibă creştinii din sate şi oraşe, mai ales cei bolnavi, ca la orice Sfântă 
Liturghie să fie pomeniţi la Proscomidie şi să li scoată părticele, pentru ei, pentru toţi ai 
casei lor, vii şi răposaţi. Pentru că nu avem alt ajutor şi nu putem face ceva mai bun pentru 
noi şi pentru cei răposaţi, decât să fie pomeniţi regulat la Sfânta Liturghie, un timp cât mai 
îndelungat. 


În acest scop, în fiecare Duminică şi sărbătoare şi peste săptămână când pot şi au nevoie 
pentru casa şi sufletul lor, credincioşii sunt datori să meargă la biserică din timp, înainte 
de ora 9, să se roage, să se închine, să ceară sfatul şi binecuvântarea preotului şi mai ales, 
să fie pomeniţi la Proscomidie şi să asculte Sfânta Liturghie. 


Preotul, la Proscomidie, poate pomeni şi scoate părticele pentru toţi creştinii ortodocşi care 
frecventează regulat biserica şi sunt cununați la preot, care nu înjură de cele sfinte şi sunt 
împăcați cu toți oamenii, adică nu urăsc, nici nu au judecată cu cineva, care se spovedesc 
regulat la preot şi nu merg la adunări sectare. lar dintre cei răposați poate pomeni pe cei ce 
au decedat în credința ortodoxă, care au fost spovediţi, împărtăşiți şi împăcaţi cu toți 
oamenii. 


În fiecare Duminică şi sărbătoare credincioşii sunt datori să asculte Sfânta Liturghie. Dacă 
nu pot veni toți din casă, să vină măcar unul din soţi ori copiii singuri, iar la nevoie măcar 
unul sau doi din casă, ca să vorbească cu Hristos la Biserică şi să fie pomeniţi la 
Proscomidie. Prin aceasta se sfințeşte casa, se liniştesc ispitele, se izgonesc patimile şi vine 
Hristos în acea casă. lar dacă nu vine nimeni din casă la Sfânta Liturghie, mai ales în 
sărbători, casa aceea este lipsită de binecuvântare, cei din casă sunt loviți de ispite grele, de 
boli, de patimi, de sărăcie şi nu au mulțumire sufletească, pentru că au refuzat să se 
întâlnească şi să vorbească cu Hristos, au refuzat să laude pe Domnul şi Mântuitorul lumii. 


Întrucât biserica este cer duhovnicesc, iar în timpul Sfintei Liturghii este de față însuşi Fiul 
lui Dumnezeu, Mântuitorul lumii, cu Maica Domnului, cu toţi sfinţii şi îngerii din cer, 
credincioşii trebuie să stea în biserică cu smerenie, în linişte şi tăcere, în rugăciune şi 
lacrimi, îmbrăcaţi cuviincios, cu feţele senine, cu inimile pline de bucuria Duhului Sfânt, 
cu căință pentru păcatele făcute şi cu mare nădejde de mântuire. 


Nimeni să nu intre tulburat în biserică, nimeni să nu fie certat cu cineva pentru cele 
pământeşti, nimeni să nu se gândească acasă, la copii, la vite, la mâncare, la cele trecătoare. 
Două ore, cât ţine Sfânta Liturghie, să stăm numai cu Hristos, să ne gândim numai la 
Hristos, să vorbim numai cu Hristos. 


Cu frică, bucurie şi mare evlavie se cade să stăm de vorbă cu Hristos, care vine să se 
jertfească în timpul Sfintei Liturghii pe Sfânta Masă pentru noi. 


Toţi creştinii care vin la biserică certaţi, care nu vor să se împace cu aproapele, care trăiesc 
în desfrânare şi concubinaj, care au judecăţi, care avortează copii, care au pe conştiinţă 

păcate grele şi nu s-au pocăit de ele, pot să asculte slujba Sfintei Liturghii numai până la 
ieşirea cu Sfintele Daruri, apoi să se retragă la uşa bisericii, în pridvor sau chiar în curtea 
bisericii şi acolo să se căiască pentru păcatele făcute. 


La fel şi cei ce au îndrăznit să intre în biserică fără măcar o zi de curățenie trupească cu 
soția, cei care nu vor să ierte pe semenii lor, ca şi cei ce sunt fumători, beţivi, robiți de 
desfrânare şi înjură de cele sfinte, precum şi femeile vopsite, îmbrăcate necuviincios şi cu 
capul descoperit, urmând ca pe viitor să vină la biserică mai bine pregătiţi, ca să nu ia 
osândă în loc de iertare şi binecuvântare. 


Cei nepregătiți să se teamă de focul Duhului Sfânt care vine să sfințească Sfintele Daruri. 
lar dacă se spovedesc cu căință şi părăsesc păcatele, să stea la biserică cu toată evlavia 
până la urmă şi să facă tot canonul dat de preot, că sunt iertați de Dumnezeu. 


Spre finalul Liturghiei propriu-zise, toate părticelele ce s-au scos la Proscomidie pentru 
Maica Domnului, pentru sfinţi, pentru toţi cei vii, sănătoşi şi bolnavi după cererile lor, ca 
şi părticelele scoase pentru cei adormiţi se toarnă la un loc în Sfântul Potir şi se amestecă 
cu dumnezeiescul Sânge şi Trupul Domnului nostru lisus Hristos, Mântuitorul lumii. În 
clipa aceasta, atât cei vii cât şi cei morți, pentru care s-au scos părticele, se împărtăşesc în 
chip nevăzut cu Hristos, cum ne învață Biserica, prin atingerea de Trupul şi Sângele 
Domnului, ca semn al marii Sale iubiri de oameni. 


Prin aceasta, Hristos îmbrăţişează pe cei vii şi pe cei răposaţi, primeşte rugăciunile noastre 
şi ale preotului pentru iertarea păcatelor tuturor, rânduieşte cele de folos în viaţă şi scoate 
din iad sufletele celor răposați nemântuite încă. 


Această unire mistică cu Hristos aduce pentru unii bolnavi vindecare şi le slăbeşte durerile 
cumplitelor suferințe. Căci, dacă nu suntem vrednici să ne împărtăşim mai des cu Sfintele 
Taine din Potir, să ne împărtăşim mistic cu Hristos Domnul prin părticelele ce se scot 
pentru noi, şi se pun în Sfântul Potir împreună cu Sfântul Trup şi Sângele cel dătător de 
viață care spală păcatele creştinilor care s-au pomenit. 


După această scurtă prezentare a câtorva aspecte legate de Sfânta Liturghie, dorim să 
punctăm în continuare principalele daruri şi foloase pe care ni le aduce aceasta, atât în 
viaţa de pe pământ cât şi în viaţa viitoare: 

e Sfânta Liturghie repetă zilnic, în chip nesângeros şi mistic, jertfa sângeroasă, unică, de 
pe Cruce, precum şi întreaga viață a Mântuitorului pe pământ, de la naştere până la 
înviere şi înălțarea la cer; 

e Prin Sfânta Liturghie se coboară, nevăzut, Fiul lui Dumnezeu pe pământ şi rămâne 
permanent între noi. Când va înceta Sfânta Liturghie pe pământ, atunci va fi sfârşitul 
tuturor veacurilor şi Fiul lui Dumnezeu va veni să judece lumea; 

e În timpul Sfintei Liturghii sunt de faţă, nevăzuţi în biserică, nu numai Fiul, ci toate cele 
trei Persoane ale Prea Sfintei Treimi - Tatăl, care ne binecuvântează, Fiul, care se 
jertfeşte pe Sfântul Altar pentru lume, şi Duhul Sfânt, care sfințeşte Darurile şi le 
preface în Trupul şi Sângele Domnului nostru lisus Hristos; 

e În timpul săvârşirii Sfintei Liturghii sunt de faţă, în biserică, toți sfinţii şi îngerii din cer, 
în frunte cu Maica Domnului; 

e Sfânta Liturghie uneşte pe toţi sfinţii cu puterile cereşti şi îi face mijlocitori şi fierbinţi 
rugători pentru mântuirea noastră; 

e Sfânta Liturghie adună la biserică pe toţi creştinii iubitori de Dumnezeu, oferindu-le 
posibilitatea ca, împreună cu sfinţii şi îngerii din cer, să mulțumească, să 

slăvească şi să se roage pentru mântuirea tuturor; 
Prin Sfânta Liturghie, Trupul şi Sângele Domnului se oferă creştinilor ca cel mai mare 
dar de pe pământ, spre iertarea păcatelor şi mântuire; 
La Sfânta Liturghie, prin părticelele ce se scot la Proscomidie pentru vii şi morţi, se 
unesc cei din cer cu cei din iad şi de pe pământ, se aduc de faţă, nevăzut în biserică, 
sufletele celor adormiţi fără pocăință şi se învrednicesc de mila lui Hristos şi de iertare; 
În cadrul Sfintei Liturghii se hirotonesc diaconii, preoţii şi episcopii şi se sfințeşte 
Sfântul şi Marele Mir; 
În timpul Sfintei Liturghii se împărtăşesc creştinii vrednici cu Trupul şi Sângele lui 
Hristos, fără de care nu ne putem mântui; 
În timpul Sfintei Liturghii se împărtăşesc nevăzut toți cei vii şi adormiţi pentru care se 
scot părticele, mai ales când se ating de Trupul şi Sângele Domnului în Sfântul Potir; 
Prin Sfânta Liturghie se iartă păcatele celor vii şi răposaţi care se pomenesc la biserică, 
mai ales dacă şi-au mărturisit păcatele şi sunt pomeniţi 40 de zile la rând; 
Sfânta Liturghie uneşte cerul cu pământul, pe Sfinți cu cei binecredincioşi de pe 
pământ şi pe toți cu Dumnezeu; 
Sfânta Liturghie arde pe diavoli şi goleşte iadul de suflete pe care le mută în Rai, spre 
lauda Prea Sfintei Treimi şi bucuria îngerilor din cer; 
Sfânta Liturghie împacă şi înfrăţeşte pe creştini, pe frați, pe soți şi pe vecini, dacă 
participă neîntrerupt la aceasta; 
Sfânta Liturghie este cel mai puternic mijloc de împăcare între Dumnezeu şi oameni, 
prin rugăciunile ce se fac şi părticelele ce se aduc; 
Sfânta Liturghie învață pe oameni cea mai înaltă rugăciune; 
Sfânta Liturghie învaţă pe creştini calea mântuirii şi dogmele dreptei credințe; 
Sfânta Liturghie învaţă pe credincioşi Sfânta Scriptură şi ruşinează pe atei şi pe păgâni; 
Sfânta Liturghie apără dreapta credință şi risipeşte sectele care n-au Liturghii şi 
dezbină Biserica şi pe creştini; 
Sfânta Liturghie înmulțeşte credința pe pământ şi ne întăreşte să mărturisim dogmele 
Ortodoxiei în faţa tuturor sectelor; 
Sfânta Liturghie este cununa Bisericii, Lauda Ortodoxiei şi nădejdea mântuirii noastre. 
De aceea diavolul, prin mijlocirea tuturor sectelor, se luptă să ne rupă de Biserică şi să 
ne lipsească de mântuitoarea Liturghie; 
Sfânta Liturghie este izvor de sfințenie, de pace şi de binecuvântare pentru creştinii 
dreptmăritori şi pentru toată lumea şi zidirea; 
Sfânta Liturghie ne ajută cel mai mult la creşterea noastră duhovnicească, la 
dobândirea rugăciunii din inimă şi ne învredniceşte de darul lacrimilor; 
Sfânta Liturghie aduce har, pace şi armonie divină în lume, în ţara noastră cu zece mii 
de altare, în familie, în societate, în şcoli, în mănăstiri, în armată, în orice loc de muncă, 
dacă ne rugăm, dacă ne mărturisim păcatele şi mergem regulat la biserică; 
Sfânta Liturghie este singura şi cea mai mare nădejde de mântuire pentru sufletele 
celor răposaţi, dacă li se scot regulat părticele şi se dă milostenie pentru ei; 
Sfânta Liturghie păzeşte pe credincioşi de boli grele, de cumpene mari, de pagube, de 
dezbinări şi îi ajută să dobândească sfârşit creştinesc; 
Sfânta Liturghie pregăteşte pe credincioşi pentru jertfă, pentru răbdare în lupta vieții, 
pentru împăcare cu toţi, pentru apărarea Ortodoxiei şi dobândirea mântuirii; 
Sfânta Liturghie ne pregăteşte pe toţi pentru pocăință şi Sfânta Împărtășanie; 
Sfânta Liturghie ne întăreşte pe toţi în ispite şi primejdii; 
Sfânta Liturghie ne ajută la împlinirea tuturor cererilor de folos spre mântuire. 

Dacă cugetăm la toate cele de mai sus, ne dăm bine seama că nu este mântuire pentru nici 
un suflet fără Sfânta şi Dumnezeiasca Liturghie. Ca urmare, vom puncta în continuare şi 
principalele datorii ale creştinilor pentru Biserică şi pentru Sfânta Liturghie: 

» să iubească Biserica cu toate sfintele slujbe care se fac în ea şi pe sfinţii slujitori ca pe 
Însuşi Hristos, Mântuitorul lumii; 

» să nădăjduiască în viața veşnică şi să nu lipsească niciodată de la Sfânta Liturghie, 
jertfa mântuirii noastre; 

» să se roage mult acasă, la lucru, pe câmp, ziua şi noaptea, cu credinţă, cu bucurie, 
smerenie, cu lacrimi, împreună cu toți ai casei lor pentru a fi pregătiți în clipa morţii, 
când se vor prezenta la judecată şi vor trebui să dea răspuns pentru întreaga lor viață 
pe pământ; 

» să ierte şi să trăiască în dragoste cu toţi, să ajute pe cei săraci, să cerceteze pe cei bolnavi, 
să mângâie pe cei întristaţi şi să facă milostenie, că aceasta acoperă mulțime de păcate. 


După ce am trecut în revistă mijloacele prin care Biserica Ortodoxă îşi îndeplineşte puterea 

sfințitoare, vom enumera în continuare situaţiile în care bolnavii nu pot beneficia de aceste 

comori inestimabile, pe care Mântuitorul lisus Hristos le-a aşezat în sânul Bisericii 

luptătoare, pentru depăşirea stărilor patologice şi limpezirea duhovnicească: 

e când cei bolnavi nu cred în Dumnezeu, nici măcar când sunt bolnavi pe moarte; 

e pentru cei ce sunt de altă credinţă; 

e pentru cei îndoielnici în credință; 

e pentru cei care nu vor să postească şi nici să se roage; 

e pentru cei care nu vor să părăsească păcatele grele şi nici să se spovedească la 
duhovnic; 

e pentru cei care nu sunt botezați sau cununați în biserică. 


În aceste vremuri grele, de vom fi receptivi la informaţiile prezentate legate de necesitatea 
rugăciunii particulare şi în biserică, vom găsi suportul moral şi spiritual de a merge mai 
departe, vom birui ispitele, vom ruşina pe sectanțţii hulitori de Dumnezeu, vom alunga pe 
demoni, vom scăpa de cursele morţii, vom pătrunde în tainele Ortodoxiei, ne vom 
împărtăşi de sfințenia ei, vom conştientiza identitatea reală a creştinismului, vom dobândi 
sănătate în viaţa aceasta şi mântuire în cea viitoare. 


2.3. Postul creştin ortodox 


Este o înfrânare pe un anumit timp, fie parţial, fie definitiv, de la mâncare, băutură, viață 
conjugală, distracții, vorbire multă şi alte desfătări, cu scopul de a ne ruga mai mult lui 
Dumnezeu, de a ne pocăi, a ne spovedi şi a ne împărtăşi cu Trupul şi Sângele Domnului. 


Porunca postului a fost dată în Rai: “Nu mâncaţi din pomul cunoştinţei binelui şi răului” 
(Fac. 2, 17), a poruncit Dumnezeu lui Adam şi Evei. Acest pom avea un dublu simbol: al 
dependenţei față de Dumnezeu şi al avertizării că în ziua în care vor mânca, vor amesteca 
binele cu răul şi vor muri cu trupul. Dacă Adam şi Eva ar fi postit, n-am mai fi avut nevoie 
de postul de acum. 


Ne-am îmbolnăvit prin neascultare şi trebuie să ne vindecăm prin ascultarea de 
Dumnezeu şi prin post (înfrânare). 


Cei ce se plâng că nu pot posti o fac din două motive: fie că nu înţeleg; rostul postului, fie 
că sunt bolnavi sufleteşte şi nu vor să pornească pe calea însănătoşirii morale. Acei oameni 


care nu postesc nu pot simți prezența lui Dumnezeu, nu pot să realizeze lucrări 

duhovniceşti în viaţă, nu pot să aibă ajutorul lui Dumnezeu. 


Disciplinarea  biologicului, schimbarea traiectoriei tentaţiei, canalizarea energiei 
înmagazinate în ființa noastră pot fi foarte uşor controlate cu ajutorul harului Duhului 
Sfânt din Sfintele Taine ale Bisericii noastre Ortodoxe. Deci numai Biserica, prin Sfintele 
Taine, prin preot, ne poate ajuta. 


2.3.1. Temeiul scripturistic al postului 

Dumnezeu a dat în Rai porunca de a nu mânca din pomul cunoştinței binelui şi răului, 
pentru ca omul să practice virtutea înfrânării, care este prima măsură şi condiţie a 
însănătoşirii morale. 

Omul este chipul lui Dumnezeu (Fac. 1, 26), prin rațiune, voinţă, sentiment (Treimea 
umană) şi este asemenea lui Dumnezeu prin sfințenie, care se obține prin practicarea 
virtuţilor. 

Atunci când omul se înfrânează în ceea ce priveşte mâncarea, el devine stăpânul trupului, 
nu se mai lasă ispitit de el şi nu mai este robul lui. 

Adam, nesocotind porunca Divină, a amestecat binele cu răul, porunca lui Dumnezeu de a 
nu mânca şi ispita diavolului de a mânca, rezultând păcatul care a adus blestemul lui 
Dumnezeu şi moartea trupească (Rom 7,13). Astfel, Adam şi Eva au pierdut, prin 
MÂNDRIA MINȚII şi POFTA TRUPULUI, comuniunea harică cu Dumnezeu, fiind 
dezbrăcaţi de haina cea ţesută de Dumnezeu - cămaşa Duhului Sfânt, care i-a protejat până 
la acea dată împotriva greutăților vieții. 

Sfinţii Părinţi ai Bisericii Ortodoxe arată că lăcomia pântecelui este primul păcat capital, 
din care izvorăsc toate patimile. Într-adevăr, îmbuibarea duce adesea la beţie şi lene, iar 
acestea aprind trupul spre desfrânare.Toate acestea, având nevoie de bani, conduc la furt, 
înşelăciune, avariţie. Cine nu poate dobândi bani se întristează, se mânie şi invidiază pe 
cei care au şi, astfel, rezultă păcate mari a căror urmare este moartea sufletească şi 
trupească. 

Postul este, în schimb, spre folosul trupului şi al sufletului, pe care le purifică şi le întăreşte 
prin harul lui Dumnezeu. Din aceste motive şi legea Vechiului Testament recomandă 
postul şi arată foloasele lui: “Nu fi nesăţios întru toată deşertăciunea şi nu te apleca spre 
mîncăruri multe... pentru nesaț mulți au pierit, iar cel înfrânat îşi va spori viața” (Sirah 
37,32-34). 

Mântuitorul a postit 40 de zile şi 40 de nopţi (Mt 4,2) şi tot El ne învaţă cum să postim (Mt 
6,16-18), pentru că “diavolul nu poate fi izgonit decât prin post şi rugăciune” (Matei 17,21). 
În Noul Testament “Sfinţii Apostoli slujeau Domnului, se rugau şi posteau” (F.A 14,23,13, 
2-3; 2Cor 6,5). 


2.3.2. Temeiul patristic şi canonic al postului 


Biserica Creştină Ortodoxă a rânduit postul pe temeiul practicii Mântuitorului, a Sfinților 
Apostoli şi a ucenicilor acestora, pentru toţi creştinii. 


În mod special, în perioada celor patru posturi (Crăciunului, Paştelui, Sfinţilor Apostoli 
Petru şi Pavel şi Sfintei Marii) - creştinii se pregătesc sufleteşte şi trupeşte pentru Sfânta 
Spovedanie şi Sfânta Împărtăşanie. 


Sfinţii Părinţi spun că postul: 

» potoleşte poftele trupului (Sf. Evagrie Monahul); 

» deprinde voinţa să domine lăcomia pântecelui, care alungă toate virtuțile (Nil Ascetul); 

» este o jertfă bine plăcută lui Dumnezeu şi deci un act de cult; 
» înlesneşte săvârşirea tuturor virtuților şi ajută rugăciunea; 
> purifică organismul de toxine, îl înnoieşte şi-l fereşte de boli, iar de unele îl vindecă. 


Având în vedere importanţa postului, s-a ajuns la stabilirea obligaţiei de a ţine posturile 
rânduite de biserică prin canoanele Sfinților Apostoli şi ale Sfinţilor Părinţi. Astfel, canonul 
69 apostolic sancţionează pe clerici cu caterisirea dacă nu ţin Postul Mare şi Postul de 
miercuri şi vineri, iar pe laici cu afurisirea (excepţie fac bolnavii). 


Canonul 52 de la Laodiceea repetă obligaţia de a posti miercuri şi vineri. Canonul 8 al lui 
Timotei din Alexandria dezleagă de post pe femeia care naşte, iar canonul 10 dezleagă de 
post pe cei bolnavi. 


Cel ce nu poate posti din cauza bolii, să facă mai multă milostenie, să se roage mai mult, să 
împlinească cu râvnă poruncile dumnezeieşti. 


Principiul călăuzitor cu privire la hrană este, după Sf. Casian, de a nu da trupului spre 
satisfacerea plăcerii ci spre îndreptarea slăbiciunii. Sfântul Maxim Mărturisitorul spune: 
“Cei ce se împărtăşesc de mâncare, din alte motive decât de hrană şi tămăduire, se vor 
osândi cu cei care s-au dat desfătării“. Sfântul loan Gură de Aur spune că postul ni s-a dat 
de Dumnezeu ca leac salvator, prin care să se stârpească păcatul desfrânării şi grija 
lumească să se îndrepte spre activitatea duhovnicească. 


2.3.3. Cum să postim 


Există postul simţurilor, al minţii şi al duhului. Păcatul vine prin două izvoare: prin mânie 
şi prin lăcomie, iar prin post şi rugăciune acestea seacă. 


Inainte de a posti trebuie să ne împăcăm cu toți semenii noştri. De la Mântuitorul Iisus 
Hristos am aflat că Dumnezeu este iubire şi porunca cea mai mare este porunca iubirii de 
Dumnezeu şi de oameni. 


Una din legile iubirii se numeşte iertare şi, împlinind-o, vom înfrânge mânia. Mântuitorul 
lisus Hristos ne-a spus: “De veţi ierta oamenilor greşelile lor, ierta-va şi vouă Tatăl vostru 
cel Ceresc; iar de nu veţi ierta oamenilor greşelile lor, nici Tatăl vostru nu vă va ierta 
greşelile voastre” (Mt 6,14-15). Pentru a fi numiţi “fiii Tatălui Ceresc” trebuie să iubim pe 
vrăjmaşii noştri, să facem bine celor ce ne urăsc şi să ne rugăm pentru cei ce ne asupresc 
(Mt 5,43). A răsplăti binele cu răul este lucrare diavolească, a răsplăti răul cu răul este 
lucrare dobitocească, a răsplăti binele cu bine este lucrare omenească, iar a răsplăti răul cu 
bine este lucrare dumnezeiască şi virtute creştină. 


Prin iubire şi iertare biruim mânia, din care izvorăsc atâtea rele, iar prin post secăm 
fântâna otrăvitoare a atâtor patimi aducătoare de moarte. 


Trebuie apoi să mergem la duhovnic pentru a ne spovedi şi a ne uşura sufletul de păcate. 
După aceea vom primi binecuvântarea de a posti şi astfel voinţa noastră va fi ajutată de 
puterea harului dumnezeiesc. 


Cu privire la post, Sfântul loan Gură de Aur ne îndeamnă astfel: “Nu numai gura şi 
stomacul vostru să postească, ci şi ochii, picioarele şi mâinile şi toate mădularele trupului 
vostru. Mâinile să postească, rămânând curate de hoţie şi lăcomie, picioarele nealergând 
spre locuri păcătoase, ochii să nu privească la frumuseți străine, gura să postească de 


sudalme şi de vorbiri ruşinoase”. : 

Vremea postului este o vreme de bucurie duhovnicească, în care simţi cum te eliberezi de 
lanţurile patimilor care te ţineau în robie. Numai fariseii erau trişti când posteau, fiindcă o 
făceau ca să fie lăudaţi de oameni şi nu pentru a se apropia de Dumnezeu. 


2.3.4. Treptele postului 


Vom enumera în continuare treptele postului, adică cele şapte feluri de hrană pentru 
creştini: 


1. Prima treaptă a postului este cea a CARNIVORILOR. În această categorie intră 
persoanele care, în afara zilelor de miercuri, vineri şi posturile rânduite de Biserică, 
folosesc în alimentaţie şi carne. Acest tip de alimentaţie încetineşte foarte mult progresul la 
rugăciune. 


2. A doua treaptă este aceea a LACTO-VEGETARIENILOR, adică a acelora care nu 
mănâncă niciodată carne, ci lapte şi produse lactate, ouă şi legume fierte. Aceasta este de 
obicei viața de obşte a călugărilor. 


3. A treia treaptă a postului este aceea a VEGETARIENILOR, adică a acelora care mănâncă 
numai zarzavaturi şi legume fierte sau crude. În această treaptă a postului ajung de obicei 
călugării cei mai râvnitori. De aici încep treptele postului cele mai aspre, pe care păşesc de 
obicei, cu binecuvântarea duhovnicilor, sihaştrii şi pustnicii cei mai nevoitori. 


4. A patra treaptă a postului este aceea a FRUCTIVORILOR, adică a acelora care mănâncă 
o dată în zi pâine şi fructe fierte sau crude. Cine a ajuns în această treaptă a postului, poate 
stăpâni cu uşurinţă trupul, gândurile şi poate spori repede pe calea rugăciunii. 


5. A cincea treaptă a postului este cea a HRANEI USCATE, la care ajung de obicei 
pustnicii cei mai râvnitori, care, în această aspră nevoință, mănâncă numai pesmeți muiaţi 
în apă cu sare sau puţin oțet, o dată în zi, cu măsură. Astfel se nevoiau sihaştrii de pe 
Valea Nilului. 


6. A şasea treaptă a postului este MANA DUMNEZEIASCĂ, la care ajung foarte puțini 
asceți, după o îndelungată nevoinţă, întăriți fiind cu darul Duhului Sfânt. 


Aceştia se îndestulează numai cu Sfânta şi Dumnezeiasca Împărtășanie, pe care o primesc 
o dată sau de două ori pe săptămână, fără a mai gusta altceva, decât puţină apă. Ei trăiesc 
pe pământ viață îngerească, mintea lor fiind răpită în extaz, nu au nevoie de nimic 
material (hrană, îmbrăcăminte, odihnă), fie că este iarnă sau vară nu simt frigul sau 
căldura, fiind acoperiţi cu Harul lui Dumnezeu. 


2.3.5. Felurile postului 


Postul creştinilor variază, după râvna şi puterea postitorilor: 

1 - primul post este postul negru: postitorii nu beau şi nu mănâncă nimic; 

2 - al doilea post e postul mijlociu: se mănâncă o dată pe zi după ora 15 puţină pâine şi 
apă; 

3 - al treilea post: se mănâncă mâncare fiartă (de post), o dată în zi, cu cumpătare; 

4 - al patrulea post: se mănâncă mâncăruri de post fierte, de două ori sau de trei ori pe zi; 

5 - postul îngăduitor: se mănâncă mâncăruri îndulcite cu untdelemn sau peşte şi se bea 
puţin vin. 


Postul adevărat este totala înfrânare de mâncare şi mâncare uscată; iar mâncarea cu 


untdelemn, peşte şi vin în timpul postului se numeşte dezlegare parţială a postului. 


2.3.6. Durata postului 


După durată, postul este de o zi, de trei zile, de o săptămână şi mai lung, cum sunt cele 

patru posturi de peste an: 

* Postul Paştelui, de şapte săptămâni; 

* Postul Sfinților Apostoli Petru şi Pavel care variază între o zi şi câteva săptămâni, în 
funcţie de data Paştelui; 

* Postul Adormirii Maicii Domnului, de două săptămâni; 

* Postul Crăciunului, de şase săptămâni. 


Miercurea postim căci atunci a fost vândut Mântuitorul la evrei de către luda vânzătorul, 
pe 30 de arginți. lar vinerea postim căci atunci a fost judecat lisus Hristos şi răstignit pe 
crucea Golgotei la orele 12, iar după trei ore şi-a dat duhul pe Cruce şi a fost înmormântat, 
pentru mântuirea întregii lumi. În aceste zile postesc obligatoriu în tot cursul anului toți 
credincioşii, când mănâncă numai legume şi zarzavaturi, afară de unele excepții prevăzute 
în calendar. 


Postul de luni este obligatoriu pentru călugări şi benevol pentru credincioşi. Lunea postim 
ca să întreacă postul creştinilor cu o zi față de postul Legii vechi, care ţinea numai două 
zile, lunea şi joia. 


Pentru a fi primit de Dumnezeu, postul trebuie ţinut de creştini numai cu sfatul şi 
binecuvântarea duhovnicului şi nu după propria rânduială a fiecăruia. 


Participând la toate slujbele Sfintei Biserici în timpul postului, sufletul şi trupul nostru se 
vor întări cu puterea harului dumnezeiesc pentru a posti. 


Chiar dacă nu am postit, trebuie să ne spovedim, pentru a ne uşura sufletul de păcate şi 
astfel să punem început bun mântuirii noastre. În acest caz, vom primi după spovedanie 
Sfânta Agheasmă mare. 


Rugăciunea împreună cu postul sunt ca două aripi cu ajutorul cărora vom putea urca la 
înălțimea viețuirii duhovniceşti, adumbriţi în permanenţă de darul lui Dumnezeu. 


2.3.7. Dezlegări de posturi pentru bolnavi şi suferinzi 


Bolnavii şi suferinzii, pentru a via lui Dumnezeu, după cuvântul Dumnezeieştii Scripturi, 
dobândesc dezlegare de la cei în drept. Această dezlegare se dă însă cu multă atenţie, spre 
a folosi, iar nu spre a păgubi. 


Astfel, bolnavii şi suferinzii, numai după consultarea unui medic iscusit, drept credincios 
creştin, temător de Dumnezeu, care este lămurit că pacientul său are trebuință de 
supraalimentaţie pentru reînsănătoşire şi întărire, pot căpăta dezlegare în posturi de la 
Arhiereul ori Duhovnicul lor, spre a mânca anumite feluri de bucate de dulce (frupt), care 
sunt oprite cu desăvârşire a se mânca de cei sănătoşi, în posturile anului (Can. 69 Apost.). 
Aceasta se recomandă atât bolnavilor care sunt internaţi în spitale, cât şi celor ce sunt 
acasă. 


Sf. Apostol Pavel zice: “Cel ce mănâncă să nu dispreţuiască pe cel ce nu mănâncă, iar cel ce 
nu mănâncă să nu judece pe cel ce mănâncă, fiindcă Domnul l-a primit... Cel ce mănâncă, 
pentru Domnul mănâncă, căci mulţumeşte lui Dumnezeu; şi cel ce nu mănâncă, pentru 


Domnul nu mănâncă şi mulţumeşte lui Dumnezeu. Căci nimeni dintre noi (drept- 
credincioşii, temătorii şi iubitorii de Dumnezeu creştini) nu trăieşte pentru sine şi nimeni 
nu moare pentru sine. Că dacă trăim, pentru Domnul trăim, şi dacă murim, pentru 
Domnul murim. Deci şi dacă trăim şi dacă murim, ai Domnului suntem...” (Rom 14,3.6-8; 
Mt 15,11; Mc 7,15; F.A. 10,15; Rom 14,20; 1Tim 4, 4; Tit 1,15) 


Postul este o potrivire a vieții omului, ca apa din oala pe care o pui la foc. Dacă oala pusă 
la foc este goală, mai pui apă în ea, ca să nu se spargă de tăria focului; iar dacă e plină ochi, 
mai deşerţi din ea, ca nu cumva fierbând, să curgă în foc şi să-l stingă. 


La întreţinerea vieții omeneşti trebuie alimentaţie cu chibzuială, sănătoasă şi înțeleaptă. Ce 
e prea mult vatămă şi ce e prea puţin păgubeşte. Sf. Vasile cel Mare zice aşa: “Infrânarea 
(de bucate) se măsoară fiecăruia după puterea sa trupească”. 


2.3.8. Foloasele postului 


După mărturisirea Sfintei Scripturi, postul este de folos: 
în vremea judecății lui Dumnezeu (loan 3, 4-7); 

în vreme de nenorociri şi primejdii (2 Regi 1, 12); 
pentru izbăvirea de primejdiile viitoare (loil 12, 12); 
în vreme de suferinţă a Bisericii (Mt 9, 15); 

pentru a ajuta pe cei în suferință (Ps 34, 12), vindecându-se de tot felul de boli sufleteşti 
şi trupeşti; 
» pentru întoarcerea la Dumnezeu (2 Par. 20, 13). 


Sfântul Apostol Pavel ne spune că: “...trupul pofteşte împotriva Duhului, iar Duhul 
împotriva trupului” (Gal 5,17). Deci să tăiem plăcerile trupului pentru a întări prin Harul 
Dumnezeiesc sufletul şi astfel să biruim, prin post, patimile şi pe diavol. 


Prin post ne smerim trupul, iar prin priveghere şi rugăciune ne luminăm mintea. 
Mâncărurile grase şi alcoolul ridică din stomac un nor material gros, care împiedică 
luminile Duhului Sfânt să se pogoare asupra minții. 


Dacă vrei să fii înţelept, dă fiecărei părți din tine, adică sufletului şi trupului, cele de care 
sunt vrednice: 

+ părţii raționale a sufletului dă-i să citească scrieri duhovniceşti şi rugăciuni; 

e mâniei dă-i dragoste duhovnicească care se opune urii; 

+ poftei dă-i cumpătare şi înfrânare; 

e trupului dă-i hrană şi îmbrăcăminte, atâta cât sunt de trebuinţă. 


Dacă postim, diavolii se îndepărtează iar îngerul păzitor, plin de bucurie, se apropie de 
noi. Postul este zid puternic aşezat de Dumnezeu în calea păcatelor, palat al lui Hristos şi 
cetate a Duhului Sfânt, pavăză a credinţei, semn al dragostei şi întărire a înțelepciunii. 


Postul face ca sufletul să strălucească şi înalță simţurile, supune pe trup duhului, face 
inima zdrobită şi smerită, nimiceşte norul poftelor, stinge aprinderea desfrânării şi 
luminează înţelepciunea omului. 


Postul păzeşte pe prunci, face curat pe tânăr, umple de vrednicie pe bătrân, este păzitorul 
fecioriei, goneşte râsetele dezmățate, cântecele desfrânate, dansurile deşucheate. 


“Dacă lumea ar posti, nu s-ar mai face arme, n-ar mai fi războaie, tribunale şi închisori. 
Postul i-ar ajuta pe toţi să se înfrâneze, nu numai de la mâncare, ci să izgonească 

iubirea de arginţi, lăcomia şi orice vicleşug. Postul ne face asemenea cu îngerii” (Sf. Vasile 
cel Mare). 


Medicina recomandă înfrânarea şi postul ca mijloace de preîntâmpinare şi de vindecare a 
bolilor. Medicii au constatat că după trei zile de mâncare cu carne, în organism se află 
67.000 de microbi/cm*, iar după un regim vegetarian se găsesc numai 1.500 de microbi/cm?. 


Cel care nesocoteşte porunca postului fără motive îndreptăţite de vârstă, sănătate şi 
condiții de muncă, este călcător de poruncă dumnezeiască. 


Vremea postului este vreme de luptă pentru a înfrânge mândria minţii prin smerenie, 
mânia prin iertare şi lăcomia trupului prin înfrânare. 


Postul care îi place lui Dumnezeu (Is. 58, 3) este atât cu sufletul, cât şi cu trupul, sprijinit şi 
întărit de rugăciune, fapte bune, spovedanie şi pecetluit cu Sfânta Împărtăşanie. 


Postul este mica noastră jertfă, pe care o aducem lui Dumnezeu din dragoste, ca răspuns la 
jertfa şi dragostea Sa mare pentru mântuirea noastră. Postul este mărturie a legăturii 
noastre harice cu Dumnezeu. 


Drept aceea, lăsând să încolțească aceste învățături în inima noastră, să umblăm în vremea 
postului: “Cuviincios ca ziua: nu în ospeţe şi în beţii, nu în desfrânări şi în fapte de ruşine, 
nu în ceartă şi în pizmă; ci îmbrăcaţi-vă în Domnul lisus Hristos şi grija de trup să nu o 
faceţi spre pofte” (Rom 13,13-14). 


Rezultatele postului vor fi optime numai în măsura în care credinciosul îşi îndumnezeieşte 
firea sa omenească prin har, care transformă persoana omului într-un mediu de acțiune a 
energiilor divine. 


In concluzie, reamintim că postul este cea dintâi poruncă dumnezeiască, dată pentru 
mântuirea noastră. 


2.3.9. Virtuţile medicale ale postului 


Omul, prin procesul chimic de metabolism, încorporează elemente chimice din mediul 
exterior în mediul interior pe baza individualităţii organismului său. Astfel, substanţa 
primită din exterior este metabolizată, transformată în compuşi chimici din care se 
alcătuieşte trupul omenesc, devenind țesuturi şi organe. Dar țesuturile şi organele noastre 
mor în fiecare clipă şi, de aceea, sunt înlocuite, tot în fiecare clipă, prin procesele chimice 
permanente de la nivelul celulelor. 


Principala funcţie a celulei este nutriția, termen care poate ţine locul termenului de 
“metabolism”. Nutriţia înseamnă viaţă. In cadrul proceselor metabolice de nutriție, celula 
furnizează organismului şi energia de care acesta are nevoie. 


Pentru a fi utilă organismului, deci celulelor, hrana trebuie radical transformată în 
compuşi chimici care pot fi primiţi de către celule. 


Celula primeşte proteine, zaharuri şi grăsimi, iar cu ajutorul enzimelor, ea divizează aceşti 
compuşi în fragmente din ce în ce mai mici. Apoi, tot celula recompune fragmentele în 
substanțe complexe, pe care le încorporează în propria sa substanţă, realizând astfel 
permanenta înlocuire a țesuturilor noastre. 


Schimburile chimice la nivelul celulelor îşi menţin ritmul şi în cele mai vitrege condiții, 

adică şi în situaţia în care organismul nu mai este hrănit. In acest caz, celula consumă 
substanţe din rezervele organismului. 


Orice schimb chimic produce deşeuri la nivel celular. Când aceste deşeuri devin 
importante, ele perturbă mecanismele de nutriție, în special în prima lor componenţă, 
aceea de fragmentare a substanţelor primite de celulă. Mai pe înţelesul tuturor, celula rupe 
aceste substanțe conform unor scheme precise pentru a obţine nişte compuşi precişi; 
exactitatea este esenţială, fiindcă altfel aceşti compuşi nu pot fi folosiți mai apoi. 


Din diverse cauze, printre care se numără şi acumularea acestor deşeuri, celula face la un 
moment dat o greşeală: în loc să rupă corect o substanţă, o fragmentează aberant, ceea ce 
rezultă din această operaţie fiind un compus pe baza căruia nu se poate sintetiza nici o 
substanţă utilă, fiind şi nociv în acelaşi timp. Asemenea compuşi aberanţi sunt celebrii 
“radicali liberi”, iar nocivitatea lor este dată de faptul că pot afecta ADN-ul, informaţie 
genetică necesară celulei pentru a funcționa. 


Deci, nutriția, esenţială vieţii, este în acelaşi timp cauza îmbătrânirii şi morții şi se află la 
originea unor afecțiuni extrem de grave, cum ar fi cancerul. 


Revenind la problema bolii, trebuie făcute câteva precizări: 

» bolile infecțioase sunt boli de atac, produse de agresiuni asupra organismului; ele sunt 
rezultatul viruşilor şi bacteriilor pătrunse în corp. Chiar şi o banală “răceală” este, în 
realitate, o viroză, iar o amigdalită este o infecție bacteriană; 

» bolile degenerative sunt rezultatul fie al lipsei unor hormoni (de pildă cazul diabetului), 
fie al absenței unor vitamine sau a altor elemente chimice necesare organismului; 

» bolile fără leac cele mai grave au la origine ceea ce am putea numi “auto-intoxicaţia”, 
adică prezenţa în organism a unor substanţe nocive produse chiar de țesuturile umane. 


Cea mai mare parte a cazurilor de cancer se pot explica prin această noțiune de “auto- 
intoxicație” prin care radicalii liberi pot deregla informaţia genetică a celulei, prin 
afectarea lanţului ADN, perturbând ritmul de multiplicare a celulelor, în urma căreia se 
formează țesuturile. 


Tumorile maligne sunt dezvoltări aberante ale unui ţesut, rezultate în urma unei 
multiplicări celulare incorecte. 


Perturbarea procesului de diviziune celulară se datorează erorilor ivite în mecanismul de 
nutriție, iradierilor puternice sau îndelungate, atmosferei din ce în ce mai poluate din 
oraşe, stilului de viaţă caracterizat prin stress, supraalimentaţie şi sedentarism. 


Mâncăm şi bem ceea ce ne place, nu neapărat ceea ce ne face bine. În tot ceea ce priveşte 
stilul de viață, ne-am depărtat de natural, de ceea ce-i prieşte organismului. De pildă, 
unele mecanisme fiziologice esenţiale, numite funcții adaptative, sunt din ce în ce mai 
puţin folosite. Prin aceste funcţii, organismul se adaptează la modificările mediului 
exterior, mecanismul de termo-reglare fiind una din aceste funcții. 


In atmosfera vieții moderne de astăzi, aceste funcţii au ajuns aproape nefolosite, ele fiind 
înlocuite cu mecanisme artificiale, de investiţii ale omului în perpetua sa căutare a 
maximei plăceri prin efort minim. 


Stingerea funcţiilor adaptative duce la dispariţia funcţiilor fiziologice importante. 
Organismul nostru, creat de Dumnezeu cu legi precise de funcționare, este dereglat 


datorită acestor schimbări petrecute într-un interval foarte scurt de timp. 

Am înlocuit din dieta noastră produsele naturale, îmbuibându-ne cu o grămadă de 
otrăvuri bine ambalate. S-a perturbat de asemenea până şi ritmul alimentaţiei. Frecvența şi 
mai ales abundența meselor noastre au făcut să dispară o funcţie esenţială a organismului 
nostru, aceea de adaptare la lipsa hranei. Societatea contemporană, făcând din ce în ce mai 
puţin efort fizic, ar fi normal să mănânce mai puţin. S-a întâmplat însă invers: 
sedentarismul lumii contemporane este asociat unei abundenţe alimentare incredibile. 


Singurul obicei bine încetățenit, prin care s-a păstrat funcţia de adaptare la lipsa de hrană, 

este postul. El este urmaşul normalităţii alimentare pe care am uitat-o de demult. Există o 

ordine, o înțelepciune în aşezarea posturilor: 

>» postul Paştilor se ţine primăvara şi reprezintă cea mai benefică şi mai radicală cură de 
dezintoxicaţie, fiindcă în mesele zilnice apar o mulţime de plante cu efecte depurative 
(diuretice); 

>» postul Sfinţilor Apostoli Petru şi Pavel şi postul Adormirii Maicii Domnului deschid 
vara şi, respectiv, anunţă venirea toamnei, dispunerea lor fiind deosebit de utilă în 
cadrul igienei alimentare din acea perioadă a anului; 

>» postul Crăciunului este ultima perioadă de detoxificare din cursul anului. 


Acestor intervale de post le corespund perioade fără oprelişti alimentare, în care 
gastronomia românească se desfăşoară în toată bogăţia sa. În timpul unei perioade de post 
negru intră în acțiune o multitudine de mecanisme subtile în care este implicat întregul 
organism, până la nivelul celular: 

= lipidele din țesuturile sub-cutanate sunt consumate; 

= arderilese obțin şi pe seama proteinelor din țesutul muscular; 

= totceeste în exces în trupul nostru se consumă, tot organismul participând la efort. 


Cea mai mare parte a “miraculoaselor” vindecări de cancer sunt asociate unui regim 
alimentar foarte sărac în proteine animale, grăsimi şi zaharuri. Sub numele de cancer se 
ascund diverse tumori maligne caracterizate de înmulţirea aberantă a unor celule care au 
degenerat; acestea invadează țesutul în care au apărut şi, prin metastază (fiind 
transportate prin vasele de sânge sau prin sistemul limfatic), proliferează în noi zone ale 
organismului. Interesant este însă faptul că organismul nu poate, practic, lupta împotriva 
acestor tumori. Sistemul imunitar nu reacţionează cum ar trebui, fiindcă nu consideră 
noile țesuturi surse ale unei agresiuni. Ele nu sunt în mod fundamental străine 
organismului pe care-l invadează şi de aceea nu sunt distruse. 


Medicina, în lupta împotriva unui inamic atât de perfid, cunoaşte trei mari mijloace: 
e extirparea chirurgicală a tumorilor; 

e chimioterapia prin citostatice; 

+ radioterapia. 


Soluţia chirurgicală se pretează în situaţiile în care cancerul a fost depistat devreme, iar 
celelalte mijloace au ca scop încetinirea sau chiar stoparea multiplicării celulare în 
țesuturile canceroase, adică oprirea dezvoltării tumorilor, fie prin substanţe chimice, fie 
prin iradiere. 


Există, în medicina populară, atât de dispreţuită astăzi, plante cu efect anticancerigen, o 
parte din aceste plante urmând a fi prezentate în această lucrare. Dar la fel de important 
este regimul alimentar. 


Tumorile sunt considerate de către organism țesuturi normale şi, din acest motiv, sunt 

perfect irigate; toate substanţele necesare dezvoltării lor le parvin din abundență. Dar, într- 
o perioadă de abţinere de la hrană, organismul începe să consume din propria sa 
substanţă, tot ce este în exces contribuind la acest efort de a menţine necesarul energetic 
fără “aprovizionare” din exterior. 


După ce lipidele din țesuturile sub-cutanate sunt consumate primele, organismul foloseşte, 
într-o ordine precisă, tot ce poate fi necesar arderilor. Din moment ce până şi proteinele 
din țesutul muscular sunt consumate, este logic ca țesuturile bolnave, tumorile maligne, să 
fie şi ele utilizate. 


Explicaţiile de mai sus, aşa simplist cum au fost enunțate, sunt singurele care pot arunca o 
rază de lumină asupra aşa numitelor “vindecări miraculoase” în care postul apare ca o 
constantă. Natura este cel mai bun medic şi abţinerea de la hrană a organismelor bolnave 
este o regulă. Să ne aducem aminte de reacția în faţa bolii a unui animal bolnav care este 
mult mai normală decât a noastră. El refuză orice fel de hrană, mulțumindu-se cu puţină 
apă. 


S-a observat, chiar şi statistic, că în “vindecările miraculoase” există o relaţie între aceste 
cazuri şi ceea ce se numeşte “stare de rugăciune”, “starea mistică”. Indiferent dacă suntem 
credincioşi şi înțelegem că rugăciunile pot fi împlinite sau dacă suntem raționalişti şi 
ajungem la concluzia că auto-sugestia face minuni, realitatea rămâne: există oameni care se 
vindecă în cazuri pe care medicina le consideră pierdute, iar, în vindecarea lor, o anumită 
stare de spirit - specifică momentelor în care ne rugăm cu credință nestrămutată - are o 
importanţă covârşitoare. 


Trebuie să fim convinşi că vindecarea adevărată nu se datorează doar regimului alimentar, 
stilului de viață şi ceaiurilor de plante pe care le-am băut; toate acestea nu ar fi de ajuns 
fără acea convingere intimă stimulată de rugăciune, că bunătatea lui Dumnezeu se poate 
revărsa asupra omului în suferință, vindecându-l. 


Mergând pe firul acestei dimensiuni spirituale, putem cita în continuare cuvintele 
Mântuitorului nostru: “Eu sunt calea, adevărul şi viaţa” şi tot Domnul nostru lisus Hristos 
ne îndeamnă: “Rugaţi-vă neîncetat”. Mântuitorul nostru este viața pentru că ne-a 
răscumpărat din păcatul săvârşit în urma neascultării protopărinţilor noştri Adam şi Eva, 
care au creat pe pământ boala şi moartea. 


Mântuitorul ne-a repus la dispoziție ENERGIILE HARICE NECREATE ALE DUHULUI 
SFÂNT, care vor ajuta celulele organismului nostru să-şi împlinească funcţia de nutriție 
normal, suplinind în acelaşi timp lipsa de energie rezultată în urma abţinerii de la mâncare 
(vezi anexa 2). 


Prin urmare, se poate afirma că postul nu este numai un mijloc de prevenire a bolilor 
degenerative, între care cancerul are un loc de frunte, ci şi cea mai naturală cale de 
vindecare în acest tip de afecțiuni. 


2.3.10. Aspectele terapeutice ale postului in tratamentul bolilor tumorale 


Pentru obţinerea de rezultate favorabile în tratamentul afecțiunilor tumorale, vom avea 
nevoie de o perioadă de aproximativ un an de zile, în care efortul nostru se va îndrepta 
atât către regimul alimentar, cât şi către domeniul pregătirii spirituale. 

2.3.10.1. Regimul alimentar 


Meniul zilnic va consta din: 


€, 


* ceaiuri de plante neîndulcite, cu aproximativ 2-3 h înainte de masă; 
* fructe, legume crude rase cu aproximativ 1, 1/2 - 2 h înainte de masă, din care 
morcovul să fie nelipsit; 

* o farfurie de ciorbă (borş), ce va fi însoţită de o cantitate tot mai mare de ceapă, usturoi, 
hrean, crude şi puţină pâine. Usturoiul şi ceapa sunt plante care ar putea înlocui 
farmacii întregi. Ele stimulează circulația, scad tensiunea, combat arteroscleroza şi sunt 
un bun antidiabetic; în plus sunt deosebit de eficace împotriva bolilor contagioase. 
Consumate crude, au un rol preventiv în unele forme de cancer. În uz extern, 
cataplasmele cu usturoi sunt excelente în cazul reumatismului şi diverselor nevralgii. 


* Vinerea vom ține post negru. 


In toată perioada de vegetaţie a grădinii noastre să preparăm cât mai des borşul străveziu 
de ştevie. larna, ciorba e bine s-o acrim cu zeamă de varză murată. 


Plantele medicinale pentru ceaiuri, proaspăt culese, să le folosim o perioadă cât mai mare 
de timp, în funcţie de sezonul lor, după care le folosim uscate. Gama ceaiurilor, care se 
beau de mai multe ori pe zi, trebuie să se lărgească din ce în ce mai mult. 


Dieta alimentară să fie însoţită şi de un efort fizic mediu (lucrul mâinilor). 


Folosirea vegetalelor nefierte în alimentaţie ne va ajuta şi la dispariția senzaţiei de foame. 
Nu trebuie să uităm că omul primitiv avea o alimentaţie vegetariană: 50-60 % din alimente 
erau cereale, iar restul erau muguri, fructe şi legume din flora spontană. Mai târziu, după 
ce oamenii au descoperit focul şi au început să vâneze, schimbându-şi alimentaţia, 
echilibrul sănătăţii lor a fost destabilizat şi au apărut primele boli. 


Noi, oamenii moderni, continuăm şi acum acest obicei nesănătos, iar efectele le vedem 
zilnic. Practic, nici un produs de sinteză nu poate înlocui vitaminele, sărurile minerale şi 
enzimele vegetale. Enzima este un ferment natural proteic, care se găseşte numai în 
crudități şi alimente neprelucrate termic. Este bine să se ştie că la temperatura de 38* 
enzimele încep să se deterioreze, iar la 54*, ele dispar complet din alimente. Orice om 
bolnav are o carenţă de enzime. lată deci cum numai una din componentele naturale, de 
care avem atât de multă nevoie, este practic exclusă din alimentaţia noastră zilnică. 


Respectând meniul amintit, cu timpul va apare indiferența faţă de orice tentaţie culinară, 
ceea ce înseamnă un progres, renunțând practic la desfătarea alimentară. De asemenea, va 
apare senzaţia de uşurinţă fizică datorată reducerii vizibile a greutăţii corporale. 
Alimentaţia foarte săracă trebuie să ducă la consumarea completă a ţesuturilor tumorale, 
fie ele chiar maligne şi metastazate. 


2.3.10.2. Pregătirea spirituală 


Celălalt element al curei ţine de domeniul pregătirii spirituale prin: 

>» participarea la slujbele mănăstirii şi împlinirea Tainelor Bisericii, amintite la timpul 
potrivit în lucrare; 

» implicarea în viaţa bisericească, prin însuşirea cântărilor. Aceste cântări au rol 
vindecător pentru că transpun pe bolnav într-o stare de linişte, de contemplaţie 
relaxantă în care gândurile negre sunt cu totul izgonite, canalizându-ne mintea spre o 
gândire pozitivă. 

Câteva luni la rând, singura noastră ocupaţie trebuie să devină respectarea unui stil de 
viață aspră, în care să îmbinăm disciplina spirituală stimulată de cântec (cântări de 
rugăciune), alimentaţia foarte săracă şi efortul fizic. 


Importantă este, în primul rând, credinţa bolnavului în Dumnezeu şi voinţa de a lupta. La 
fel de importantă este şi întoarcerea la un regim de viaţă mai aproape de natură, în care 
raportul dintre efortul fizic şi hrana de zi cu zi este diferit de cel din lumea de astăzi. 


Vindecarea celor bolnavi trebuie să fie doar punerea în practică a unei înțelepciuni 
străvechi, inspirată din natură: un animal bolnav se abţine de la orice mâncare. În plus, 
omul, văzându-se în această situație gravă, trebuie să lupte împotriva convingerii sale că 
nu o va putea înfrânge, împotriva gândurilor pesimiste care îi fac mai mult rău decât ne 
putem închipui. Pentru izgonirea lor este foarte indicat efortul fizic (preocuparea de a face 
ceva). 


Osteneala fizică atrage asupra noastră Duhul Sfânt şi alungă lucrarea diavolească din jurul 
nostru. Munca, împreună cu postul, au un efect conjugat. Ca urmare a efortului, arderile 
sunt mai intense, organismul consumă energie din orice, nevoile energetice sunt mai mari, 
oferta nutritivă fiind mai mică. 


Sfinţii Părinţi ne învaţă că Duhul Sfânt nu vine decât într-un trup istovit (obosit). Prin 
atragerea Duhului Sfânt asupra noastră, deschizându-ne mintea şi inima către Dumnezeu, 
nu facem decât să compensăn lipsa de energie, cauzată de aportul alimentar scăzut, cu 
Energiile Harice Necreate pe care ni le oferă Duhul Sfânt. În esenţă, îndemnăm organismul 
uman să utilizeze ENERGIA HARICĂ DUMNEZEIASCĂ, realizând, cu mila şi 
atotbunătatea proniei cereşti, minunea vindecării asupra noastră şi, în acelaşi timp, 
devenim şi lucrători ai asemănării noastre cu Dumnezeu. Amintim aici faptul că omul a 
fost creat după chipul lui Dumnezeu, prin cele trei dimensiuni pe care le are personalitatea 
sa: voinţa, rațiunea şi sentimentul, şi totodată ne putem asemăna cu Dumnezeu numai 
prin Sfinţenie. lar sfințenia nu o putem dobândi decât prin chemarea şi ținerea Duhului 
Sfânt asupra noastră pe o perioadă cât mai mare de timp. 


Duhul Sfânt este a treia persoană a Sfintei Treimi, având Energie Harică Necreată 
Sfinţitoare, ce izvorăşte din Sfânta Treime, fiind pretutindeni în acest univers şi 
împlinitoare a tot lucrul bun. De aceea, ne îndeamnă Mântuitorul să ne rugăm neîncetat şi 
să ne punem nădejdea numai în Dumnezeu. “Veniţi la Mine toţi cei osteniți şi împovăraţi 
şi Eu vă voi odihni pe voi” (Mt 11,28). 


Reamintim, încă o dată, că mijloacele de dobândire a Duhului Sfânt nu ni le pune la 
dispoziţie decât Biserica, parcurgând sub îndrumarea ei cele trei etape ale restabilirii 
omului pe pământ, pentru însănătoşire. 


Pe cei sănătoşi, postul, însoțit de rugăciune, îi va ajuta să se ferească de boală. Pentru că e 
mult mai uşor să prevenim boala decât să o vindecăm. 


Nu trebuie să facem din postul negru sau din vegetarianism nişte principii absolute. 
Oamenii trebuie să țină post atunci când este necesar şi când a rânduit Biserica, după 
sfatul părinţilor duhovnici la care sunt sub ascultare, şi să mănânce suficient atunci când 
este îngăduit. Această îngăduință nu este acordată întâmplător, existând o logică în 
alternanţa sezonieră a posturilor din timpul unui an. Totul este perfect armonizat în 
această desfăşurare, de la alternanţa intervalelor de post şi a celor de dulce, până la 

perioadele de maximă eficiență a ierburilor de leac de care ne vom ocupa în paginile 
următoare. 


Dorim să menţionăm că, atunci când ne-am propus a concretiza un model practic de regim 
alimentar, necesar de urmat în caz de tumori, am plecat de la exemple concrete de bolnavi 
care s-au vindecat. Amintim aici cazul medicului german Alexander Reinhardt, de 
confesiune catolică care, în 1987, a aflat că nu mai are de trăit mai mult de un an. Suferea 
de un cancer pulmonar inoperabil, deja metastazat. Întrerupe tratamentul radioterapic şi 
chimioterapic, fiindcă nu făceau decât să-i întârzie sorocul morții şi să-i facă aşteptarea 
chinuitoare. În primăvara aceluiaşi an, a hotărât să plece la Mănăstirea Agapia, unde a 
parcurs în întregime toate treptele restabilirii sănătății sufleteşti şi trupeşti, prin intrarea 
sub ascultarea unui părinte duhovnic iscusit, împlinind rugăciunea particulară, 
rugăciunea în Biserică şi postul după toată rânduiala ascultării. După un an de zile, 
țesuturile canceroase fuseseră aproape complet consumate, iar medicul vindecat. Având 
ca puternic suport motivațional vindecarea sa, editează cartea POVEŢELE MAICII 
SOFRONIA (Editura L.V.B., 1991) unde, în termeni simpli, explică minunea vindecării sale, 
în care arată că importantă a fost în primul rând credinţa în Dumnezeu, în vindecarea 
sufletească şi voinţa de a lupta. De asemenea, a fost importantă întoarcerea la un regim 
de viață mai aproape de natură. Bineînţeles, plantele de leac au puteri nebănuite, dar ele 
singure nu pot vindeca pe oricine de orice. 


2.3.11. Terapia prin plante (fitoterapia) 


Într-o epocă în care atât de mulţi oameni se îndepărtează tot mai mult de modul de viață 
naturist şi sunt amenințați de boli grave din cauza unei false atitudini în faţa vieții, ar 
trebui să regăsim drumul ce duce spre plantele noastre medicinale, pe care Dumnezeu, 
prin bunătatea Sa, ni le-a dăruit încă din timpuri străvechi. 


“Domnul lasă doctoria să crească din Pământ şi un înţelept n-o dispreţuieşte” (Sirah 38,4). 
Dumnezeu a lăsat pentru fiecare boală să crească o mică plantă. Astfel, fiecare om îşi poate 
ajuta propria sănătate, dacă va culege, va folosi cu grijă şi la timp plante din “farmacia 
Domnului”. 


Ca urmare a faptului că, în perioada postului, utilizarea plantelor medicinale în dieta 
alimentară zilnică are un rol important în restabilirea echilibrului metabolic, ne vom ocupa 
în continuare de problematica terapiei prin plante (fitoterapia), oferind date despre 
avantajele, culegerea, uscarea, păstrarea şi formele prin care pot fi administrate plantele de 
leac. Există încă imens de multe valenţe inexplicabile ale acestor medicamente naturale. 


Medicina chimio-terapeutică, folosind substanţe de sinteză, lucrează cu un număr mai mic 
de principii active decât putem întâlni în regnul vegetal. 


Fitoterapia este tot o chimioterapie, numai că “laboratorul” este însăşi planta, iar 
produsele sunt mult mai benefice. Ştiinţa a demonstrat că elementele chimice benefice ale 
plantelor sunt mai asemănătoare compuşilor organismului uman, decât compoziția 
medicamentelor de sinteză. De aceea, asimilarea lor şi influența asupra proceselor noastre 
metabolice este mult mai bună. 


De asemenea, substanțele active din plante nu sunt sub formă pură, ele având în 
compoziția lor o serie întreagă de compuşi, care potenţează acţiunea terapeutică, 
scăzându-le în acelaşi timp şi toxicitatea. De multe ori, efectul benefic este datorat 

interacțiunii mai multor principii active, unele încă nestudiate de farmacologi. 


Planta, în întregimea ei, este un medicament şi nu doar o sumă de substanţe, fiindcă 
acestea din urmă se potenţează reciproc şi o fac să fie mult mai bine tolerată de organismul 
uman. Din acest motiv, nici un medicament de sinteză, în care autorii îşi închipuie că au 
concentrat toate valenţele plantei, nu va fi la fel de folositor trupului nostru ca planta în 
sine. 


Interesant de subliniat este una din credinţele cele mai misterioase din întreg domeniul 
ierburilor de leac: înainte ca boala să fi dat primele semne de alarmă, înainte deci de orice 
simptom, plantele “simt” afecțiunea ce e pe cale de a se naşte! De aceea, în jurul casei 
ţărăneşti cresc şi ierburi de leac, care pot contracara o parte din bolile gospodarului, iar 
apariția şi dezvoltarea acestora este departe de a fi întâmplătoare. De aici rezultă că 
ţăranul trăieşte într-o comuniune profundă cu natura, uimitoare pentru noi, cei crescuți la 
oraş. Însă, cea mai mare parte dintre plantele medicinale sunt culese din locuri sălbatice, 
din luminişurile pădurilor. 


De la majoritatea plantelor se folosesc părţile aeriene, recoltate îndeosebi în timpul 
înfloririi. Momentul recoltării depinde de mulți factori, dar, în general, următoarele 
principii trebuie să fie respectate: 

e rădăcinile, rizomii, tuberculii şi bulbii se recoltează toamna târziu, după căderea primei 
brume, sau primăvara, înainte de a da frunza; în aceste perioade, principiile active sunt 
concentrate în rădăcini; 

e ramurile se recoltează la începutul toamnei, când frunzele nu mai sunt în activitate, iar 
substanțele esenţiale nu au coborât încă în rădăcini; 

e frunzele se strâng când sunt bine dezvoltate, dar înainte de apariţia butonilor florali; 

e florile se culeg înainte de desfacerea completă şi fecundație; 

e mugurii se culeg primăvara, cât mai devreme, înainte de perfecta circulaţie a sevei prin 
plantă; 

e fructele se culeg coapte, dar nu trecute din copt; 

e semințele se culeg când plantele încep să se usuce. 


Există un calendar al culegerii plantelor de leac, pe care, în liniile sale principale, îl vom 
parcurge în continuare: 

> ianuarie: vâsc; 

februarie: muguri de mesteacăn, coajă de salcie, urechelniță; 

martie: podbal, muguri de plop, frunze de păpădie, pochivnic; 

aprilie: frunze de ciuboţica-cucului, urzică, fumariță; 

mai: rădăcini de răculeţ, flori de iederă, trei frați pătaţi, mierea ursului, năsturel, 

năpraznic, pelin, lingurea, roiniță, păducel, limba mielului; 

» iunie: cicoare, mac, ţelină, anghelică, arnică, lemnul Domnului, brusture, crețişor, 
miruță, muşeţel, părul Maicii Domnului, vinariță, măceş, brâncuţă, silur, nalbă, 
dumbeţ, sulfină, soc, gălbenele, verbină; 

> iulie-august: frunze şi vârfuri înflorite de busuioc, cătuşnică, coada şoricelului, 
cimbrişor, colțul lupului, isop, iarbă neagră, mătasea porumbului, tei, albăstrele, flori 
de muşeţel, lumânărică, splinuţă; 

» septembrie şi octombrie: pentru majoritatea plantelor de leac este vremea recoltării 

fructelor. 

Trebuie avut grijă ca recoltarea să se facă întotdeauna pe timp uscat şi însorit. De 
asemenea, la culegere trebuie evitate zonele din apropierea suprafețelor agricole, care pot 
fi stropite cu substanțe chimice sau unde s-au răspândit îngrăşăminte; trebuie căutate 
poieni izolate în mijlocul pădurilor, locuri neumblate. Nu se vor culege niciodată plante cu 
insecte pe ele sau plante aflate în locuri cu ciuperci. 


Pentru uscare, se vor folosi încăperi aerisite, spațioase, cu temperatură ridicată (20%-25*C) 
în care plantele, legate în buchete rare, pot fi suspendate. În ceea ce priveşte formele de 
administrare, cele mai des întâlnite sunt infuzia, decocţia şi maceraţia. Mai sunt folosite 
alcoolatul, vinul medicinal, siropul, esenţa, extrasul, sucul. 


Infuzia înseamnă opărirea plantei sau amestecului de plante în apă clocotită şi lăsarea 
vasului acoperit timp de aproximativ 10 minute (în cazul rădăcinilor, în jur de 25 de 
minute). 


Inainte de opărire, se recomandă lăsarea plantelor timp de câteva minute în apă rece. 
După opărire, infuzia se strecoară. Eficienţa terapeutică maximă a infuziilor este atunci 
când se beau calde, după aproximativ 15-20 de minute de la preparare. 


Decocţia este fierberea plantelor în apă, la foc molcom, timp de 15-30 de minute. Este un 
procedeu specific de preparare a ceaiurilor din rădăcini, fructe şi scoarța ramurilor. 


Infuziile şi decocţiile nu se îndulcesc. Dacă totuşi se simte nevoia acoperirii gustului 
uneori cam amar al plantei, vom folosi numai miere. În acest caz să evităm produsele 
industriei alimentare. Este de preferat mierea naturală, cumpărată direct de la producător. 
De asemenea, trebuie avut grijă ca florile din care a fost obținută mierea să nu 
interacționeze cu planta pe care o folosim în infuzie sau decocţie. 


Maceraţia înseamnă lăsarea plantei în apă rece, în alcool, în vin sau în ulei. Timpul 
maceraţiei este diferit de la plantă la plantă, între o noapte, câteva zile sau chiar câteva 
săptămâni, după care se strecoară. 


Siropul se obţine fierbând maceraţiile împreună cu mierea (50%), iar sucul se obține prin 
presarea plantelor proaspete, îndeosebi a fructelor. 


Ierburile de leac pot fi administrate pe cale bucală, prin băi, prin cataplasme, prin 
fumigaţie sau inhalare. 


O observaţie esenţială, care priveşte orice prelucrare a plantelor în apă, se referă la 
calitatea apei. Să nu folosim apă de la robinet. Aceasta este tratată chimic, iar compuşii 
care au participat la acest tratament pot influența acţiunea substanţelor din plantă. Apa 
bună înseamnă fie apă de izvor sau de fântână, fie apă plată. Trebuie reținut de asemenea 
faptul că nu trebuie folosite vase din metal sau dacă sunt din metal, pereţii interiori trebuie 
să fie smălțuiți. 


Deoarece spaţiul îndrumarului nu ne permite să intrăm mai în amănunţime, pentru a ne 
lărgi dimensiunea cunoaşterii personale, recomandăm consultarea următoarelor titluri de 
lucrări în acest domeniu: 

1. Poveţele Maicii Sofronia de Alexander Reinhardt. 

2. Sănătate din farmacia Domnului de Maria Treben. 

3. Terapia naturală, 4. Bucătăria fără foc, 5. Mini-tratat de hrană vie de Elena Niţă Ibrian. 


75 


Cel ce se decide să întrebuințeze plantele medicinale, ar trebui să înceapă cu cele 
depurative (care curăță sângele), cum ar fi leurda, urzica, ventrilica, păpădia şi pătlagina. 


Reamintim că este foarte important să se consume în timpul zilei o cantitate mare de ceai 
în cazul bolilor ce par incurabile. 


În acest capitol ne-am străduit a îndruma oamenii atât spre plantele medicinale şi puterile 
lor, dar mai ales spre forţa supremă a Creatorului, în ale cărui mâini se află cuibărită viaţa 
noastră. La EI să căutăm ajutor şi mângâiere, iar la boală grea să luăm, smeriţi şi cucernici, 
ierburi din farmacia Lui. El ne conduce, de El depinde să ne umplem de daruri şi să ne 
dirijeze viața după voinţa LUI. 


2.3.12. Radioul şi televizorul în timpul postului 


Ansamblul vieţii de familie a fost radical transformat de posturile de radio şi televiziune. 
Aceste mijloace de comunicare în masă pătrund astăzi, în toată viaţa noastră. Nu mai este 
nevoie să ieşi pentru a fi afară. Intr-o clipă lumea întreagă este lângă tine. 


Puțin câte puţin, experiența elementară de a fi în inima unei lumi lăuntrice, chiar 
sentimentul frumuseţii acestei lumi lăuntrice, au dispărut pur şi simplu din cultura 
modernă. 


Dacă nu este televizorul, este muzica. Muzica a încetat să mai fie ceva ce se ascultă, ea a 
devenit cu repeziciune un fel de fond sonor pentru conversaţie, lectură, corespondenţă etc. 
De fapt, această nevoie de a asculta constant muzică relevă imposibilitatea în care se află 
omul modern de a mai gusta liniştea. 


Dacă creştinul de altă dată trăia, în mare parte, într-o lume interioară, care îi oferea 
posibilitatea de a se concentra, cel de astăzi trebuie să facă un efort deosebit pentru a 
regăsi dimensiunea esenţială a liniştii, care este singura în măsură să ne pună în contact cu 
realitățile superioare. De aceea, problema radioului şi a televiziunii în timpul Postului nu 
este o problemă marginală ci, sub multe aspecte, este o chestiune de viață şi de moarte 
spirituală. 


Trebuie să ne dăm bine seama că este imposibil de a-ţi împărţi pur şi simplu viaţa între 
“tristețea îmbucurătoare” a Postului şi ultimele noutăți de pe ecran. Aceste două lucruri 
sunt incompatibile şi unul va ucide în mod necesar pe celălalt. Şi este foarte posibil ca, în 
lipsa unui efort deosebit, “ultima noutate” să aibă şansa de a ieşi biruitoare. 


De asemenea, televizorul a devenit, fără măcar să sesizăm, idolul familiei noastre, la care 
ne închinăm zilnic un timp cât mai îndelungat, de la cel mai mic până la cel vârstnic. 


Să ne reamintim cum a hotărât Dumnezeu să pedepsească în Vechiul Testament 
închinarea la viţelul de aur a poporului lui Israel: “Şi a zis Domnul către Moise... Lasă-Mă 
dar acum să se aprindă mânia Mea asupra lor, să-i pierd... Pe acela care a greşit înaintea 
Mea, îl voi şterge din cartea Mea... lată îngerul Meu va merge înaintea ta, şi în ziua 
cercetării Mele voi pedepsi păcatul lor”. Astfel a lovit Domnul poporul, pentru viţelul ce 
îşi făcuse, pe care-l turnase Aaron (leşirea 32,9.10.33-35). 


Acum, la cumpăna dintre milenii, idolii popoarelor şi-au sporit numărul îngrijorător, ceea 
ce a atras asupra omenirii dreapta mânie a lui Dumnezeu, care se face, pe zi ce trece, din ce 
în ce mai simțită, atât în ţara noastră, cât şi în lume. 

O primă măsură, care poate fi sugerată, ar fi deci reducerea serioasă a folosirii radioului şi 
televizorului în perioada Postului. Nu putem spera la un post total, dar cel puţin la unul 
ascetic, de exercițiu care, aşa cum ştim, presupune înainte de toate schimbarea regimului 
obişnuit de ascultare şi reducerea lui. Nu este nimic rău, de exemplu, în a continua să 
urmăreşti ştirile sau să alegi programe serioase, mai interesante, care te pot îmbogăţi 
intelectual şi spiritual. 


Ceea ce trebuie să înceteze, cel puţin în perioada Postului, este acea vizionare continuă la 
televizor, care transformă omul într-un obiect înfundat într-un fotoliu, lipit cu privirea de 
ecran şi absorbind pasiv tot ceea ce se transmite. 


Postul trebuie simţit ca un timp special, un timp care este continuu prezent şi care nu 
trebuie să fie întrerupt, să se piardă, să se distrugă. 


Cu cât mintea omului va fi golită mai mult de tot ceea ce este creatural, de toate imaginile 
şi ideile lucrurilor şi ființelor, cu atât se va putea înălța mai mult către Dumnezeu, Îl va 
cugeta şi-L va cuprinde. 


“Fericiţi cei curați cu inima, că aceia vor vedea pe Dumnezeu” - cuvinte pe care Sfântul 
Grigore de Nissa le comentează aşa: “Cel care şi-a curăţit sufletul de orice înclinare 
păcătoasă şi de tot ceea ce este creatural, acela poate vedea chipul Naturii Dumnezeieşti, în 
propria lui frumuseţe”. 


Marii duhovnici ai poporului român subliniază în scrierile lor că, în casa în care există 
televizor, acolo nu tronează Dumnezeu, nu petrece Dumnezeu în acea casă. 


“Idolii neamurilor sunt argint şi aur, lucruri făcute de mâini omeneşti. Gură au şi nu vor 
grăi; ochi au şi nu vor vedea; Urechi au şi nu vor auzi, că nu este duh în gura lor. 
Asemenea lor să fie toţi cei ce-i fac pe dânşii şi toţi cei ce se încred în ei” (Ps 134,15-18). 


Singura şansă de însănătoşire a poporului român nu este decât aceea de a urma îndemnul 
psalmistului şi a intra sub ascultarea Bisericii - corabia mântuirii neamului creştinesc: 
“Întoarce ochii mei să nu vadă deşertăciunea” (Ps 118,37), “Că va judeca Domnul pe 
poporul Său şi de slugile Sale se va milostivi” (Ps 134,14). 

3. IMUNOTERAPIA TRUPEASCĂ ŞI SUFLETEASCĂ 


Omul, creat după chipul şi asemănarea lui Dumnezeu, este o ființă duală, alcătuită din 
trup şi suflet. Sufletului omenesc Creatorul i-a dăruit haina de lumină a Duhului Sfânt 
(revedeți anexa 1), ca să-l protejeze din toate direcțiile de lumea nevăzută a răului. La 
rândul său, trupul a fost înzestrat cu o armă nemaipomenită: IMUNITATEA. 


Sistemul imunitar este cel care ţine sub control permanent organismul uman. Ordinea pe 
care o impune sistemul imunitar în sistemul fizic este asemănătoare ordinii eterne, care 
guvernează întreg universul pentru a-i sluji omului, ca acesta, la rândul lui, să lucreze în 
vederea îndeplinirii scopului său ultim - mântuirea. 


Imunitatea este vistieria sănătăţii noastre, pe care o primim în dar încă din momentul 
zămislirii. Ea poate fi mai bogată la unele persoane şi mai săracă la altele, în funcție de 
cum părinţii şi înaintaşii noştri, până la a patra generaţie, au ştiut să respecte legile 
armoniei universale. 


“1 


În acest sens, citim în cartea Ieşirii: “... Eu, Domnul Dumnezeul tău, sunt un Dumnezeu 
gelos, care pedepsesc pe copii pentru vina părinţilor ce mă urăsc pe Mine, până la al treilea 
şi al patrulea neam, / Şi Mă milostivesc până la al miilea neam, către cei ce Mă iubesc şi 
păzesc poruncile Mele” (Ieşirea 20,5.6; 34,7; Deuteronom 5,9; Psalmi 36, 28; 108,13; Isaia 
14,21; 13,16; leremia 32,18; Numerii 14,18; lov 5,4; 21,19). Aşadar, din aceste mărturii ale 
Sfintei Scripturi, putem înţelege de ce copiii se nasc cu deficite imunitare şi din ce pricină 
suferă, nevinovați, ispăşind păcatele părinţilor. 


Datele cercetătorilor din ultimii ani ne aduc la cunoştinţă că omenirea are 30 - 34% indivizi 
subminaţi mintal; bolile ating 80% din oameni, iar restul de 20% îi cară în spate, muncind 
şi pentru ei. Concluzia este surprinzătoare: atât timp cât 80% din oameni sunt bolnavi, 
societatea însăşi este bolnavă. 


Pe tot parcursul vieții pământeşti, în funcție de legalitatea activităţilor sale în faţa proniei 
cereşti, omul poate influenţa în sens pozitiv sau negativ activitatea sistemului imunitar. De 
aceea, imunologia este o specialitate controversată unde 2+2=4 de obicei, dar nu de puţine 
ori 3 sau 5, în funcţie de cum individul uman reuşeşte să ţină în inima sa energiile harice 
necreate ale Duhului Sfânt, ce izvorăsc din Sfânta Treime, susținând tainic atât sistemul 
imunitar, cât şi viaţa sufletească a omului (revedeţi anexa 1). 


“De n-ar zidi Domnul casa, în zadar s-ar osteni cei ce o zidesc; de n-ar păzi Domnul 
cetatea, în zadar ar priveghea cel ce o păzeşte. În zadar vă sculaţi dis de dimineaţă, în 
zadar vă culcațţi târziu voi care mâncaţi pâinea durerii, dacă nu v-ar da Domnul somn, 
iubiți ai Săi” (Ps 126,1.2); casa şi cetatea, după tâlcuirea dată de Sfinţii Părinţi, reprezintă 
omul, ca zidire dumnezeiască. 


Prin urmare a acestui fapt, vom aborda problematica terapiei imunitare pe cele două 
direcții menţionate chiar în titlul acestui capitol. 

3.1. Imunoterapia trupească 


3.1.1. Aspecte despre imunoterapie 


Evaluările oamenilor de ştiinţă susţin că omul ar trebui să trăiască aproximativ 150 de ani, 
dacă s-ar naşte cu un sistem imuno-formator puternic şi într-un mediu lipsit de agresori, 
lucru ce a fost practic posibil la primele generaţii de oameni. 


Agresorii care nu mai fac posibilă această longevitate se împart în patru categorii: 

1. Fizici: traumatismele, iradiaţiile, frigul, căldura, particulele de praf din mine, lenea sau 
munca istovitoare, foamea sau supraalimentaţia etc. 

2. Chimici: substanţele toxice din mediul înconjurător poluat, alcoolul, tutunul, drogurile, 
alimentele alterate etc. 

3. Microbiologici: bacterii, virusuri, paraziți etc. Aceşti microbi sunt invizibili pentru ochiul 
liber şi se văd numai cu microscopul. Ei ne înconjoară din toate părţile şi pătrund în 
organism pe neştiute. 

4. Psihici: stress-ul, etc. 


In continuare, ne vom canaliza atenţia către agresorii microbiologici, pentru că lupta 
împotriva lor s-a putut face târziu, după anul 1880, de către Pasteur şi urmaşii lui, când s- 
au inventat vaccinurile, substanţele antiseptice, sterilizarea prin fierbere şi sub presiune. 


Agresorii microbiologici formează 4 grupe, ce se instalează în organismul uman după 4 
ore: 


a) Agresori nepatologi: aceşti microbi nepatogeni se mai numesc şi “comensabili”, 
deoarece trăiesc în simbioză cu organismul, ajutând la formarea vitaminelor şi la digestia 
normală, fiziologică, prelungind viaţa către 100 de ani. 


b) Agresori cu patogenitate slabă-latentă: virusuri, bacterii: herpes, stafilococ alb, candida etc. 


c) Agresori cu patogenitate medie: grupul aşa numiţilor “microbi oportunişti” cu virulență 
(înmulţire) şi toxicitate medie, cantonaţi în organism de la naştere şi ținuți “în şah” de un 
sistem imunoformator destul de puternic, dar care devin activi şi periculoşi când acesta 
este blocat de agresorii fizici, chimici şi psihici, ducând de foarte multe ori la moarte prin 
septicemie (generalizare). Ei sunt: streptococul, piocianicul, virusul poliomielitic etc. 


d) Agresorii foarte patogenici: virusul variolic, bacilii tifici, difterici, holerici etc., care au 
produs epidemii nimicitoare de populaţii din localităţi şi regiuni întinse. 


Lumea invizibilă a microbilor este împărțită şi grupată în genuri, familii, specii, etc. după 
anumite caracteristici care le apropie. Prin restrângerea caracterelor populaţiei din lumea 
invizibilă, s-a ajuns la noţiunea de specie, de altfel ca şi în lumea plantelor şi animalelor. 
Restrângerea a continuat, ducând astfel la noțiunea de “tulpină” sau “suşe” după francezi. 
Pe scurt, stafilococul de la Popescu nu este identic cu cel de la Ionescu. 


Pentru a avea clară noţiunea de imunitate, să ne închipuim fiinţa ca o cetate. Zidul cetăţii îl 
reprezintă pielea, mucoasele. Soldaţii sunt reprezentați de leucocite, macrofage, 
imunoglobuline etc. Soldaţii aleargă să astupe spărturile din zid făcute de agresori. Cu cât 
soldații sunt mai numeroşi, mai puternici, mai ageri şi mai bine dotați cu arme specifice 
contra agresorilor, cu atât astupă mai repede găurile făcute de aceştia. 


De obicei, atacurile agresorilor microbiologici sunt precedate de “salve de artilerie, 

bombardamente aeriene” ale agresorilor fizici şi chimici. E bine să reținem, în acest sens, 
exemplul că alcoolul, îmbătând omul, blochează reflexele, dar, în acelaşi timp, îmbată şi 
leucocitele care devin leneşe, iar mişcările browniene şi emiterea de pseudopode pentru 
fagogitarea microbilor sunt aproape paralizate. 


Organismul, în care pătrunde un microb patogen, se apără producând substanţe biologice 
organice corespunzătoare “ca o ştanţă” la substanţele biologice ale microbului pentru 
neutralizarea şi distrugerea lui. Astfel, substanţele biologice organice de apărare au fost 
numite “ANTICORPI”, iar microbii care le dau naştere “ANTIGENE”. 


Deci, simplu, pe măsura înţelegerii omului de rând, imunitatea este puterea de a nu-i lăsa 
pe agresorii patogeni să invadeze organismul şi, atunci când totuşi au pătruns, să-i 
blocheze, să-i neutralizeze şi, în final, să-i distrugă. Această apărare prin imunitate este 
naturală, moştenită de la părinţi, acţionează “non stop” de la naştere până la moarte şi cu 
cât părinţii au fost mai sănătoşi, cu atât ea este mai puternică. Odată cu uzura şi 
îmbătrânirea, puterea imunitară slăbeşte, se epuizează, iar organismul este omorât de 
agresori. 


Pentru o mai bună înţelegere, să ne închipuim că sistemul imunoformator care produce 
soldaţii reprezintă zestrea părinţilor lăsată copilului, să zicem de 10.000 lei, din care să 
cheltuiască zilnic 1 leu pentru întreţinere (cheltuieli de apărare), zestre care-i va ajunge 
până la adânci bătrâneţe. Cu cât zestrea este mai mică, agresorii mai mulți şi răi, 
cheltuielile de apărare mai mari, cu atât mai repede depozitul de bani din bancă scade, în 
final dispare şi, odată cu el, şi omul. 


Aşa se explică de ce foarte mulți oameni mor până la 40 de ani, când peste măsură, beau, 
fumează, mănâncă dulciuri şi grăsimi prăjite, duc o viață destrăbălată. Agresorii fizici şi 
chimici favorizează dezvoltarea agresorilor microbieni, producând boli cronice infecțioase, 
autoimune şi tumorale. 


Oamenii învățați şi dotați cu spirit de observaţie au reuşit să înveţe lumea cum să se apere 
de agresorii fizici şi chimici care, în majoritatea lor, sunt vizibili. Aceştia au obţinut la 
bolnavi o vindecare prin metode fizice sau chimice, deblocând sistemul imuno-formator, 
obținând o imunitate para-imunologică. 


Problema foarte grea şi de lungă durată a fost cercetarea lumii invizibile, care produce 
epidemiile devastatoare. De-a lungul vremurilor, prin înaintarea în cunoaştere, descoperiri 
şi tehnologii noi, omul a reuşit să producă în mod artificial imunitate prin vaccinare, 
eradicând epidemiile nimicitoare. Imunitatea este obținută prin întrebuințarea corpilor 
microbieni-antigene, care dau naştere în organism la anticorpi, proces biologic asemănător 
celui natural, conducând la o imunizare imunologică, spre deosebire de imunizarea para- 
imunologică, mai mult fizico-chimică. 


1. Imunitatea artificială este activă când se introduc în organism corpi sau toxine 
microbiene (antigene), care dau naştere la anticorpi. Această imunizare este activă, pentru 
că organismul este solicitat să se apere fabricând el însuşi anticorpi. 


2. Imunitatea artificială este pasivă când se introduce ser de la un bolnav care a trecut prin 
boala respectivă (este imunizat - are anticorpi în exces), unui om la care agresorul a 
pătruns în organism: vaccinarea artificială contra tifosului exantematic sau seroterapia 
antidifterică, tetanică, etc., anticorpi străini. 

Timpul scurs de la pătrunderea agresorului în organism şi până la declanşarea 
simptomelor de boală este mai scurt decât cel al anticorpilor apăruţi după vaccinarea 
activă. Acest inconvenient, care aduce multă suferință şi scăderea temporară a capacităţii 
de muncă a omului, a început să fie înlăturat acum 30 de ani, când a avut loc prima 
administrare a autovaccinului celulo-microbian total în bolile infecțioase cronice şi 
autoimune, inclusiv în boala canceroasă, de doctorul român Constantin Gh. Băcanu, 
microbiolog, imunolog şi medic de laborator la Institutul de seruri şi vaccinuri “|. 
Cantacuzino”. 


Dorim, în continuare, să aducem la cunoştinţa semenilor datele cercetărilor din aceşti ani, 
astfel ca oamenii să se lămurească mai cu seamă asupra acestei crunte boli (cancerul), care 
a luat o amploare de epidemie, să înţeleagă imunitatea preventivă şi cea curativă, care 
capătă din ce în ce mai mare greutate şi importanţă, şi să-şi însuşească metodele pentru 
păstrarea sănătății moştenite de la părinți. 


Astfel, oamenii trebuie să înveţe cum se prepară autovaccinul, cum se administrează, 
trecând prin etapele vindecării clinice, paraclinice, microbiologice, imunologice şi, 
corolarul acestora, vindecarea psihică. 


În anul 1998, la loanina, în Grecia, în cadrul celui de-al XXV-lea Simpozion al Săptămânii 
Medicale Balcanice, a fost prezentată lucrarea ce a purtat titlul: Aspecte imunologice, 
profilactice şi terapeutice ale autovaccinului celulo-microbian total complex ca factor 
principal şi prioritar în tratamentul afecțiunilor tumorale, la 30 de ani de la administrare. 


Metoda a fost folosită atât în tratamentul tumorilor, cât şi în alte afecţiuni virale sau 
microbiene. 


Plecând de la redescoperirea şi confirmarea superiorității principiului terapeutic dacic de 
acum 3000 de ani, prin tratarea întregului organism, imunologul român s-a adresat 
întregului amintit de Platon în scrierile sale, realizând autovaccinul celulo-microbian total 
complex (A.V.C.M.T.C.). 


În cei 30 de ani de cercetare privind administrarea AVCMTC în patologia majorității 
specialităților medicale, a reuşit să redescopere limbajul sacru al trupului, cu care viaţa s-a 
apărat de la apariţia ei pe pământ şi care, împreună cu o conduită spirituală bazată pe 
poruncile lui Hristos, vor duce societatea română la stadiul sănătăţii depline. 


Pentru a înțelege mai bine rezultatele terapiei, vom pleca de la unul din numeroasele 
exemple privind vindecarea, din istoria biblică a Vechiului Testament: atunci când 
poporul Israelit a grăit împotriva lui Dumnezeu şi a lui Moise. La acel timp, Domnul a 
trimis asupra poporului şerpi veninoşi, care îi muşcau, murind mulțime de popor din fiii 
lui Israel. Îndurerat, poporul a venit la Moise şi i-a zis: “Am greşit grăind împotriva 
Domnului şi împotriva ta; roagă-te Domnului, ca să depărteze şerpii de la noi”. Şi s-a 
rugat Moise Domnului pentru popor. lar Domnul a zis către Moise: “Fă-ţi un şarpe de 
aramă şi-l pune pe un stâlp; şi de va muşca şarpele pe vreun om, tot cel muşcat care se va 
uita la el, va trăi”. Şi a făcut Moise un şarpe de aramă şi l-a pus pe un stâlp, şi când un 
şarpe muşca pe vreun om, acesta privea la şarpele de aramă şi trăia. 


Vindecarea minunată, după tâlcuirea dată de Sfinţii Părinţi, survine: 
>» în urma ascultării poporului Israelit de proorocul Moise; 
>» prin pocăinţa făcută de popor față de Dumnezeu; 


» cu puterea şarpelui de aramă atârnat pe stâlp de către Moise, ce era o închipuire 

a lemnului Sfintei Cruci, prin care a fost biruit diavolul prin jertfa Mântuitorului. 


Pentru medicină, acest episod biblic dă o rezolvare controversei din imunologie când 2 +2 
poate da 3 sau 5. Exemplul amintit este relevant pentru că, în prima etapă a neascultării 
poporului de legea Dumnezeiască, 2 + 2 = 3, ceea ce ne face să înțelegem că sistemul 
imuno-formator al celor muşcaţi nu putea face față agresiunii veninului, iar când poporul 
a intrat din nou sub ascultarea poruncilor divine, 2 + 2 = 5. În acest caz fericit, se observă 
clar că sistemul imunitar a fost întărit miraculos de energiile harice necreate ale Duhului 
Sfânt ce izvorăsc din Sfânta Treime. 


De asemenea, invazia şerpilor, apărută ca din senin, este asemănătoare epidemiilor 
devastatoare care au venit asupra popoarelor, toate fiind scoase din visteriile lui 
Dumnezeu pentru necredinţa zidirii sale. 


Revenind la problema autoimunizării, taina vindecării de atunci se repetă parcă şi acum în 
cazurile celor care au reuşit să-şi regăsească sănătatea prin autovaccinul celulo-microbian 
total complex (AVCMTC). 


Şerpii amintiţi în episodul biblic sunt acum microbii bolnavului reprezentaţi de virusuri, 
bacterii, micete, protozoare, paraziți, toxine, antigene, celule patologice. 


În esenţă, ei sunt colectaţi din toate cavitățile organismului, înglobaţi într-o suspensie de 5 
gr.% inactivă 4 zile la rând, la 100*C, după metoda Tindall modificată sau/şi ultrasonare şi 
administrată pe gură 0,15 cc/Kg. corp fracționată, după procedeul Besredka sau/şi prin 
grataj pe piele. 


Sistemul imunitar al bolnavului are acum posibilitatea ca pe aceşti microbi înglobaţi în 
AVCMIC să-i decodifice, să-i studieze mai uşor şi să-şi creeze arma specifică, cu care să fie 
în măsură să-i neutralizeze şi să-i distrugă (vezi anexa 3). 


AVCMIC are 2 indicaţii: 


1. Profilactică: 

» Prin îndepărtarea agresorilor microbiologici latenţi slab patogeni, organismul 
devenind mai rezistent la îmbolnăviri; 

» Ridică ştacheta imunităţii prenatale la femeile însărcinate, rezultând copii normali şi 
foarte sănătoşi. 


2. Terapeutică, prin care se obțin: 

vindecarea clinică - dispariția simptomelor de boală; 

vindecarea paraclinică - analizele de laborator revin la parametri normali; 

vindecarea microbiologică - se înlătură agresorii microbieni; 

vindecarea imunologică - se înlătură recidivele, imunitatea se instalează în ani de zile; 


VvyYvvY 


vindecarea psihică - corolarul celor 4 vindecări anterioare, psihicul revenind la normal 
(înlăturarea stărilor agresive şi a stărilor de indolenţă). 


Aceste vaccinări, active sau artificiale, amplifică imunitatea organismului prin producerea 
de anticorpi; este strict imunologică specifică, spre deosebire de imunitatea para- 
imunologică, obținută după administrarea de medicamente sau procedee fizico-chimice, 
când nu se produc anticorpi, ci numai debarasarea de agresori, imunitatea revenind la 
potența normală anterioară, neamplificată, sau în cel mai bun caz la o imunitate 
nespecifică. 

În decursul celor 30 de ani de la administrarea AVCMTC, rezultatele au fost excelente, 
atunci când sistemul imuno-formator nu era epuizat, iar agresorii fizico-chimici au fost 
îndepărtați. 


Rapiditatea cu care vindecarea se produce în cele 5 cazuri descrise, de la câteva săptămâni 
la câţiva ani, a depins de vârstă (copiii s-au vindecat repede), de vechimea bolii (din cauza 
sclerozei, țesuturile infectate sunt prost irigate). Dacă agresorii fizico-chimici nu sunt 
îndepărtați, vindecarea este precară, chiar nulă, căci AVCMTC nu este un scut care să 
apere organismul de patimi. 


Este obligatoriu ca tratamentul cu AVCMTC să fie însoțit de vitamine (A+D2, A forte şi E 
forte), regim alimentar (fără alcool, tutun, exces de zahăr şi grăsimi), viaţă igienică. 
Regulile de igienă alimentară şi comportamentală, pe care le impune această metodă de 
tratament, se conjugă foarte bine cu regulile pe care le-a instituit Sfânta Biserică pentru 
restabilirea sănătății sufleteşti şi trupeşti. 


Menţionăm, de asemenea, că este lipsit de nocivitate şi va putea fi la îndemâna oricărui 
bolnav care va păşi pragul lăcaşelor de sănătate mănăstireşti (bolniţe), spitaliceşti şi săteşti 
din cadrul Episcopiei Argeşului. 


Începutul acestei colaborări a imunoterapiei cu terapiile spirituale săvârşite în cadrul 
aşezărilor monahale, a fost iniţiată, urmând să fie materializată în cadrul bolniţelor 
mănăstireşti Brazi-Panciu (Vrancea) şi Văleni-Argeş (comuna Suici), din iniţiativa Prea 
Sfinţitului Calinic, Episcop de Argeş şi Muscel. Acest efort conjugat al Sfintei Biserici cu 
ştiinţa medicală va duce la întărirea conştiinţei omului, venind în sprijinul atât al vieţii 
spirituale, cât şi al medicinii în general. 


Cunoscând acum clar legătura tainică a sistemului imunitar cu trupul şi sufletul uman, 
putem considera metoda de tratament a autoimunizării ca o binecuvântare dumnezeiască, 
care se adaugă şi ea mijloacelor prin care Dumnezeu, alături de celelalte tehnici ale 
medicinii, poate să aducă în lume vindecarea trupului de foarte multe boli. Din punct de 
vedere financiar, poate să fie la îndemâna populaţiei nevoiaşe. 


Cert este că oamenii, învățând să-i asculte pe medici, învaţă să-L asculte şi pe Dumnezeu, 
căpătând deprinderea ascultării, iar medicii, la rândul lor, trebuie să asculte şi să afle că 
dacă nu toate bolile pot fi vindecate de medicină, ştiinţă, cunoaştere, înțelepciune sau 
tehnică, le vindecă credinţa fierbinte şi desăvârşită în Dumnezeu. Să asculte şi să creadă 
că : "cele ce la oameni sunt cu neputinţă, la Dumnezeu sunt cu putință” şi, unde voieşte 
Dumnezeu, se biruieşte rânduiala firii. 


3.1.2. Metodica preparării şi administrării autovaccinului antigripal 


Marile epidemii devastatoare, datorită vaccinărilor şi antibioticelor, au fost eradicate. Se 
pare că epidemia de gripă rămâne cel mai greu de stăpânit, din cauză că agentul patogen, 
virusul gripal, îşi schimbă antigenitatea de la epidemie la epidemie şi de la an la an. Astfel, 
Stock-vaccinul standard este preparat cu virusul din epidemia anterioară, obținându-se 
imunitate de specie, care are o eficiență redusă, aşa cum s-a observat de-a lungul anilor. 


Prepararea unui vaccin cu virusul din epidemie ar fi ideală, căci s-ar obţine o imunitate 
specifică de suşe (tulpină) cu eficiență maximă. Dar cele 30 de zile, necesare izolării, 
preparării şi obţinerii imunităţii după injectare, fac ca profilaxia să devină inoperantă, 


datorită apariției explozive şi de scurtă durată (2-3 luni) a epidemiei. 

Epidemia de gripă, cu exacerbarea patogenităţii virusului, este foarte periculoasă pentru 
bolnavii cronici, cu sistemul imunitar epuizat, căci microbii “oportunişti” devin agresori 
foarte patogeni, conducând chiar la decese, mai ales prin bronhopneumoniile în care 
antibioticele sunt ineficiente uneori. 


Odată îmbolnăvirea produsă, se va prepara şi administra autovaccinul celulo-microbian 
total rapid. În cazul gripei, autovaccinul antigripal se prepară după 50-60 minute de la 
apariția simptomelor de boală. Acestea sunt: iritarea mucoaselor şi a cavității naso-faringo- 
bronşice, secreții apoase sau muco-purulente, dureri de muşchi, tuse, febră, prinderea 
ganglionilor, frisoane. 


Preparare: se începe cu gargară şi spălătură bucală, folosind o priză de apă de 250 ml, 
până se obţine o soluție opacă. Dacă secrețiile sunt consistente, se bat cu furculița. Apa 
plimbată energic prin gură şi gât se strânge treptat într-un borcan şi se fierbe la 100 grade 
în “bain-marie” timp de 2 ore într-o sticlă de 250 cmc. În timp ce apa fierbe, se face o baie 
fierbinte la picioare aproximativ 30', până când acestea se înroşesc. Se trag în picioare 
ciorapi groşi de lână şi ne aşezăm repede în pat la căldură pentru transpiraţie. E un lucru 
dovedit că masarea faringelui prin gargară şi căldura la picioare stimulează sistemul 
imuno-formator aşa după cum au arătat într-un experiment publicat la Paris de prof. dr. 
Şuteu 1., dr. Giurgiu T., dr. lonescu P. şi dr. Safta T. 


Apoi se începe administrarea autovaccinului: câte o lingură sub limbă, la fiecare oră. 
Administrarea va continua 24 de ore, chiar şi după dispariția simptomelor de boală. 


Este bine ca administrarea vaccinului să fie însoţită de vitamine (A+D2 buvabile, A forte şi 
E forte). Dacă autovaccinul se prepară după 50-60 minute de la apariţia simptomelor, 
acestea trebuie să dispară în 5-6 ore. Dacă el se face după 48 ore de la declanşarea bolii, 
vindecarea are loc după 6-7 zile. Dar, dacă după procedurile amintite (gargară, baie la 
picioare), nu cedează cât de cât, înseamnă că situația e mai gravă: în gât se poate afla un 
streptococ hemolitic şi atunci e nevoie de prezența medicului şi de administrarea de 
antibiotice. 


In general, sistemul imunitar reacționează eficient şi cu promptitudine, pentru că germenii 
morţi din autovaccinul rapid sunt segmentați şi asimilați mai repede decât germenii vii, 
care rămân în cavitatea bucală mai multă vreme şi întârzie fabricarea anticorpilor. 


Germenii morți din autovaccinul rapid ajunşi în această stare atenuată datorită fierberii la 
100*C, prin antigenele pe care le conţin, introduse din nou în organism, prin sistemul 
imuno-formator, declanşează producerea substanţei numită anticorp, replică identică a 
antigenelor. Cuplarea antigenelor cu anticorpii neutralizează agresiunea, iar când 
anticorpii sunt foarte mulți, imunitatea devine puternică, înlăturând recidivele. 


Faţă de vaccinurile Stock standard, ce se găsesc prin farmacii, ce produc imunitate 
specifică de specie, cu eficiență redusă, autovaccinul rapid produce imunitate specifică de 
tulpină (suşă) cu maximă eficienţă, datorită faptului că organismul intră în contact rapid 
cu propriii lui germeni, fabricând, cum de altfel am amintit mai înainte, anticorpi specifici 
de tulpină (suşă) (vezi anexa 3). 


Acest tratament simplu şi foarte actual, ce şi-l pot prepara oamenii acasă, îl propune 
doctorița Judith Ardeleanu spre administrare la toată populaţia sănătoasă, odată cu 
apariția epidemiei, câte 5 linguri pe zi, 10 zile, datorită eficienţei deja constatată la multe 


persoane ce şi l-au administrat preventiv. 

3.2. Imunoterapia sufletească 


3.2.1. Aspecte despre imunoterapia sufletească 


Încercând să privim din nou cu ochi duhovniceşti acelaşi episod biblic al Vechiului 

Testament, putem constata următoarele aspecte: 

+ ieşirea de sub ascultarea legii de viețuire morală, dată de Dumnezeu prin gura lui 
Moise, a dus la apariţia şerpilor veninoşi care, prin muşcăturile lor, provocau moartea; 

+ şerpii simbolizează lucrarea diavolului, care vine asupra omului sub forma patimilor în 
toată varietatea lor, atunci când acesta este lipsit de haina protectoare a proniei cereşti; 

+ moartea trupului a fost învinsă atunci când cei în cauză au făcut ascultare de cuvântul 
lui Dumnezeu. 


Revenind în contemporaneitate, putem constata cu amărăciune că, la baza apariției bolilor 
fără leac şi a morţii înainte de vreme, stau tot aceleaşi cauze: 

» ieşirea de sub ascultarea Bisericii şi a slujitorilor săi; 

» necredinţa în Dumnezeu şi indiferența religioasă; 

> mândria şi desfrânarea cu toate fiicele ei. 


Ne aflăm în momentul când ne pecetluim voit cu lucrarea diavolului, dezbrăcându-ne de 
haina protectoare a botezului, refuzând să lăsăm să intre în noi lucrările sfinţitoare ale 
Tainelor Dumnezeieşti. 


Păgubit de absenţa îndelungată a energiilor harice necreate, sistemului imunitar îi scad 
forțele de apărare şi, în anumite momente critice ale vieţii, nu mai poate ţine sub control 
agresivitatea microbiană, ducând la apariţia bolilor. În consecință, putem afirma cu 
siguranță că omul este creatorul bolilor sale sufleteşti şi trupeşti, prin însuşirea stărilor de 
păcătoşenie, care au dus la îndepărtarea Harului Dumnezeiesc. 


Singura soluţie de ieşire din acest impas al morții sufleteşti şi trupeşti rămâne numai 
acceptarea cu credință puternică a mijloacelor de imunizare sufletească pe care ni le pune 
la dispoziţie Biserica lui Hristos. 


Acestea sunt: 

» respectarea poruncilor; 

» respectarea Legii Botezului şi împlinirea Tainelor lui Hristos; 

» cunoaşterea şi respectarea Legii Harului în care am fost binecuvântaţi să viețuim. Toate 
acestea la rândul lor, odată cu sfințirea zidirii umane, sporesc imunitatea organismului 
prin activarea centrilor mintali, endocrin şi imunoformatori. 


Dobândind libertatea față de patimi, vom îndrepta părţile pasionale de la cele rele spre 
cele bune, spre cele dumnezeieşti care sunt izvor de sănătate şi bucurie sfântă. 


Sănătatea şi bucuria dumnezeiască dobândită în suflet, prin harul dumnezeiesc, se va da şi 
trupului ca o arvună a viitoarei lui nestricăciuni: 


“Domnul este ajutorul şi apărătorul meu; în El a nădăjduit inima mea şi mi-a ajutat. Şi a 
înflorit trupul meu şi de bunăvoia mea Îl voi lăuda pe EI” (Ps 27,9-10). 

3.2.2. Ispita şi suferinţa în viata creştină 


3.2.2.1. Ispita 


Toate păcatele şi fărădelegile din lume rezultă din şapte păcate de moarte: mândria, 
iubirea de argint, curvia, mânia, lăcomia pântecelui, zavistia şi lenea. Cu acestea ne dau 
război trei vrăjmaşi mari: trupul, lumea şi diavolul. Trupul ne îndeamnă, ne sileşte şi ne 
trage aruncându-ne în curvie, lăcomia pântecelui şi în lene. Lumea ne trage spre iubirea de 
argint şi pofta nesăturată a lucrurilor celor pământeşti. Diavolul ne împinge la mândrie, la 
mânie şi la zavistie. 


Omul a fost lăsat de Dumnezeu să fie ispitit de diavol şi de slugile lui, oamenii cei răi 
(lacob 1,13), “spre încercarea dragostei față de Dumnezeu” (Deut 8,2); spre încercarea 
supunerii noastre (Deut 8,2); spre încercarea nedoririi de câştig (lov 1,9,12). De fapt, 
ispitele corespund întotdeauna slăbiciunii firii omeneşti. Celor mai tari în credinţă, le 
rânduieşte Dumnezeu ispite mai grele, ca să sporească în sfințenie şi să se învrednicească 
de cununi mai mari. lar celor mai slabi în credinţă şi răbdare, le rânduieşte pronia divină 
ispite uşoare, ca să le poată birui şi să nu deznădăjduiască. lată ce spune proorocul David 
în acest sens: “Nu va lăsa Domnul toiagul păcătoşilor peste soarta drepţilor până la sfârşit, 
ca să nu-şi tindă drepțţii spre fărădelegi mâinile lor” (Ps 124,3). 


Creştinul este ispitit de diavol din 8 părţi, după mărturia Sfântului Meletie Mărturisitorul: 


1. De sus ne ispitim când ne silim la nevoinţe şi virtuți peste puterile noastre proprii. 
Adică post până la epuizare, osteneală peste măsură trupului, priveghere de toată noaptea 
şi alte fapte bune, la care abia ajung cei desăvârşiți. 


2. De jos ne ispitim de diavoli prin moleşeală şi lenevire la lucrarea faptelor bune, 
slăbindu-ne astfel voinţa, rațiunea, mustrarea conştiinţei, bărbăţia şi stăruința în lupta cea 
duhovnicească. 


3. Din stânga ne ispitesc diavolii prin patimi trupeşti de tot felul, prin beţie, lăcomie, 
zgârcenie, mânie, ură, răzbunare şi tot felul de răutăți trupeşti şi sufleteşti. 


4. Din partea dreaptă ne ispitesc diavolii prin patimi sufleteşti şi raționale subțiri, greu de 
desluşit şi foarte greu de cunoscut şi biruit, cum sunt: mândria, trufia, părerea de sine, 
slava deşartă, osândirea altora, răzvrătirea minţii, neascultarea, egoismul, eresurile, sectele, 
încrederea prea mare în mila lui Dumnezeu, cugetarea înaltă, hula, îndoiala, necredința, 
visurile, vedeniile, vrăjitoria şi altele. 


5. Din faţă ne ispitesc şi ne tulbură diavolii cu nălucirea celor viitoare, adică ne aruncă în 
griji, în bănuieli asupra altora şi în osteneli trupeşti peste puteri pentru “ziua de mâine”, 
ca şi cum Dumnezeu nu ne-ar purta de grijă în toată viaţa. Cei ispitiți de aceste gânduri 
adună averi pentru bătrâneţe, se ostenesc numai pentru viața aceasta, se tem că nu vor 
avea ce mânca şi ce bea, îşi avortează copiii, spunând că nu vor avea cu ce-i hrăni, se ceartă 
pentru averi, sunt foarte zgârciți şi iubitori de bani, nu fac milostenie şi sunt egoişti. 


6. Din spate ne ispitesc diavolii cu aducerile aminte ale păcatelor care ne-au stăpânit în 
tinereţe, îndemnându-ne să le facem din nou. 

7. Dinlăuntru, adică din inimă, ne ispitesc vrăjmaşii cu toate patimile care stăpânesc inima, 
precum: mânia, răutatea, pofta, răzbunarea, zavistia, mândria şi celelalte, cum spune 
Domnul: “lar ce iese din gură, iese din inimă, şi aceasta spurcă pe om. Căci din inimă ies 
gândurile cele rele, uciderile, desfrânările, mărturiile mincinoase, hulele...” (Mt 15,18-19). 

8. Din afară ne ispitesc şi ne biruiesc diavolii prin cele cinci simţuri, care sunt ferestrele 
sufletului. Mai ales prin vedere, prin auzire şi prin limbă. Despre ispitele ce intră în inimă 
prin simţiri auzim pe proorocul Isaia, zicând: “Doamne, a intrat moartea prin ferestrele 
noastre”. 


lată, dar, că din toate părțile satana aruncă săgețile asupra noastră, căutând să ne rănească 
prin păcate şi să ne tragă la pierzare. 


Diavolul nu ne sileşte la păcat, ci doar ne forțează voința noastră, ațâţă patimile şi pornirile 
trupeşti şi sufleteşti ale firii noastre, creează ocazii de păcat, aducându-ne aminte mereu 
de căderile noastre. El aşteaptă doar ca omul să slăbească în voinţă şi în rugăciune, fapt 
care-l va determina să accepte păcatul, făcându-l răspunzător de acesta. 


De aceea, i s-a rânduit omului înger păzitor ca să-l ajute, i s-a dat harul Duhului Sfânt ca 
să-l întărească, i s-a rânduit Biserică, spovedanie, adică baie de curăţie a păcatelor şi 
duhovnic să-l dezlege şi să-l sfătuiască. De aceea, i s-a hotărât omului plată, dacă biruieşte, 
sau osândă, dacă este biruit. 


Cele mai puternice arme cu care biruim toate cursele şi ispitele diavolului sunt: 
rugăciunea stăruitoare cu lacrimi, cu post, cu inimă înfrântă şi smerită, socotindu-ne cei 
mai păcătoşi, considerând că pentru păcatele şi mândria noastră suntem ispitiți. 


Alte arme în vreme de ispite sunt: răbdarea ispitelor cu bărbăţie, mărturisirea deasă a 
gândurilor, citirea cărţilor sfinte, ocolirea pricinilor de păcat, Sfânta Impărtăşanie, tăcerea, 
înstrăinarea de cele pământeşti şi altele. 


Dumnezeu a îngăduit diavolului să ispitească pe om, ca să-l facă mai tare în credinţă, ca 
omul să-şi pună toată nădejdea mântuirii numai în Dumnezeu, iar nu în puterile sale, 
pentru ca omul credincios să-şi agonisească mai multă plată de la Dumnezeu. 


3.2.2.2. Suferința 


Omul este născut pentru suferință (lov 5,7). lar Sfântul Pavel zice că toată făptura este în 
suferință (Rom 8,21). Scopul suferinţei pentru creştini este unul singur: ispăşirea păcatelor 
pe pământ prin tot felul de boli, necazuri şi dureri, spre curățirea şi mântuirea sufletului. 


Pentru cei răi, care nu voiesc să se îndrepte, să se pocăiască, suferința de pe pământ 
rămâne ca o arvună a suferințelor celor veşnice. lar pentru cei ce primesc suferința cu 
răbdare şi cu mulțumire către Dumnezeu şi se întorc la pocăință, suferinţa, de orice fel ar fi, 
este cea mai bună cale de îndreptare şi ispăşire a păcatelor, izbăvindu-i prin aceasta de 
chinurile cele veşnice. 


Suferinţa este rânduită de sus spre mântuire, spre ispitire, spre iertarea păcatelor şi spre 
creştere duhovnicească. Numai să o primim cu mulțumire, ca din mâna lui Dumnezeu, 
precum spune şi proorocul David: “Toiagul Tău şi varga Ta, acestea m-au mângâiat” (Ps 
22,5). 


Răbdarea în suferință sporeşte în noi prin rugăciune, prin spovedanie deasă şi prin Sfânta 
Împărtăşanie, prin citirea cărţilor sfinte, prin cugetarea la patimile Domnului nostru lisus 
Hristos şi ale tuturor sfinţilor Lui, prin cercetarea celor ce sunt în suferințe mai grele decât 
ale noastre şi prin cugetarea la fericirea veşnică din Rai. 

Nu există altă cale de mântuire decât numai prin cruce, prin suferință, prin răbdare şi 
jertfă, precum spune Mântuitorul: “Întru răbdarea voastră veţi dobândi sufletele voastre 
(Luca 21, 19). Cel ce va răbda până la sfârşit, acela se va mântui” (Matei 24,13). 


Reamintim că Biserica a rânduit diferite rugăciuni pentru alinarea şi vindecarea suferinţei. 
Cea mai importantă rugăciune şi slujbă pentru cei bolnavi este Taina Sfântului Maslu, 
precum şi diferite molitfe pentru dobândirea sănătății. 


Datoria creştinilor, față de cei în suferinţă, este ca să-i ajute după putere, atât prin mijloace 
materiale, cât şi prin mijloace spirituale: rugăciune pentru cei bolnavi, îmbărbătare prin 
cuvinte duhovniceşti, compătimire, mângâiere etc., aşa cum ne învaţă Sfântul Apostol 
Pavel, care zice: “Bucuraţi-vă cu cei ce se bucură şi plângeţi cu cei ce plâng” (Rom 12,15). 


Marele Atanasie întreabă pe Sfântul Nifon înainte de a pleca la Domnul: 

“- Părinte, are omul oarecare folos din boală sau nu ? Sfântul a răspuns: 

- Precum se curăță aurul de rugină arzându-se în foc, aşa şi omul bolnav se 
curăţeşte de păcatele sale” (V. Sf. 23 a XII-a, pag. 1203). 

4. TERAPEUTICA BOLILOR MINTALE 


Ne străduim, în continuare, să oferim bunilor creştini câteva aspecte legate de una din cele 
mai grele pătimiri: boala mintală. 


Sfinţii Părinţi au analizat bolile mintale, luând în calcul cele trei dimensiuni ale ființei 
omeneşti: trupească, psihică şi spirituală. De aceea, fenomenul nebuniei n-au uitat 
niciodată să-l înfățişeze în funcţie de relația cu Dumnezeu şi în raport cu devenirea ființei 
umane. 


Din acest punct de vedere, suferinţele de acest tip se categorisesc în: 
1. boli mintale de origine somatică (trupească); 

2. boli mintale de origine demonică; 

3. boli mintale de origine spirituală. 


Grija Sfinţilor Părinţi, cum ar fi de exemplu Sfântul Teodosie, de a-i face pe bolnavii 
mintali să participe activ la vindecarea lor, dovedeşte respectul care le este arătat, 
încrederea care li se acordă, refuzul de a-i considera drept simpli pacienţi, total supuşi 
puterii terapeutului sau dependenți de rezultatele unei terapeutici externe. 


4.1]. Nebunia de origine somatică (trupească) 


În general, are origini fiziologice, ducând la alterarea naturii umane. Cauzele pot fi: 
alcoolul, drogurile, anumite substanţe toxice, febra puternică, suprasolicitările sau leziuni 
provocate de traumatisme care pot să atace facultățile mintale. În cazul unor asemenea 
boli, care au ca efect degradarea sau chiar anularea facultăților psihice, eliminarea cauzelor 
fizice înlătură şi tulburările psihice. 


Tratamentul medical va avea misiunea de a readuce trupul la starea lui normală, de a-i 
reda ordinea naturii lui, astfel încât să-i permită sufletului, rămas intact în esenţa lui, să se 
exprime din nou normal prin intermediul său. 


Tratamentul sufletesc va fi dat de părintele duhovnic, în funcție de neputinţa fiecăruia, la 
Sfânta Taină a Spovedaniei. 


4.2. Nebunia de origine demonică 


Deşi rolul activităţii demonice este, în zilele noastre, dacă nu ignorat, măcar subestimat de 
mulți oameni, inclusiv din rândul creştinilor (în ciuda numeroaselor referiri care se fac 
despre ei în Sf. Scriptură, texte liturgice, scrieri patristice, lucrări hagiografice), cazurile de 
boli mintale de origine demonică sunt din ce în ce mai frecvente. 


Această boală nu poate fi redusă doar la o cauză mecanică, pur fiziologică. Ea se datorează 
instalării duhurilor rele, atunci când omul nu mai este protejat de puterea Duhului Sfânt. 
Cel mai adesea apar astfel de tulburări în urma unei neglijenţe spirituale. 


Dacă creştinul îşi întoarce o clipă faţa de la harul care constituie un fel de zid de apărare 
împrejurul sufletului său, el devine vulnerabil puterii lui Satan, care, profitând de 
slăbiciune, poate să se introducă în citadela sufletului şi să semene acolo tulburare, care se 
poate manifesta în moduri şi grade diferite. 

Anumiți bolnavi mintali evocă în relatările lor prezenţa în ei, măcar în anumite momente, 
a unei forțe străine care-i împinge, împotriva propriei voințe, la anumite gânduri, cuvinte, 
acțiuni, iar unii dintre ei prezintă ca pe o entitate demonică această forță care le dictează, 
față de ei înşişi sau de ceilalți, comportări foarte clar negative, care pot să meargă până la 
crimă sau la sinucidere. 


Dacă omul şi-a întors voinţa de la lucrarea voii lui Dumnezeu, nu mai e nevoie ca demonii 
să recurgă la medierea trupului ca să tulbure sufletul; ei pot pătrunde direct acolo, pentru 
că harul nu mai locuieşte sufletul, şi pot să ajungă până la a-l poseda. 


Sfântul Diadoh al Foticeei scrie: “Jalea care apare atunci când Dumnezeu se depărtează, dă 
pe mâna demonilor ca pe un prizonier sufletul pe care Dumnezeu refuză să-l stăpânească”. 


lar Sfântul loan Casian precizează: “S-a observat, duhurile necurate nu pot intra în cei pe 
care sunt pe cale să-i posede decât făcându-se stăpâne în prealabil pe duhul şi pe 
gândurile lor. Ele încep prin a-i lipsi de teamă şi de gândul de Dumnezeu şi de meditaţia 
duhovnicească; apoi, atunci când îi văd dezarmaţi de ajutorul şi de protecţia divină, ele se 
precipită ca asupra unei prăzi de acum înainte uşor de subjugat, pentru a-şi stabili acolo 
sălaşul lor, ca într-o posesiune care le e abandonată”. 


Atunci când ia în posesie un suflet, diavolul se manifestă cu cea mai mare violenţă, 
provocând adesea în el o stare de nebunie, datorită lipsei de rațiune, pentru ca de atunci 
înainte să nu-şi mai poată reveni. 


Posesia şi nebunia pe care diavolul o generează cel mai adesea îi pot atinge şi pe creştinii 
care au regresat pe calea lor duhovnicească şi s-au îndepărtat de Dumnezeu şi s-au 
abandonat patimilor. 


De asemenea, călugării care nu îşi respectă jurământul făcut la tunderea în monahism sau 
care se depărtează de la calea cea dreaptă, prin practica aberantă a unei asceze rău-înţelese, 
şi care, mai ales, se încred în strădaniile lor, în ei înşişi, şi nu în Dumnezeu, sunt atinşi de 
tulburări psihice, prin acţiunea lui Satan. 


Permanent, trebuie să avem în inima noastră cuvintele Domnului: “fără Mine nu puteţi 
face nimic” (loan 15,5). 


În general, să nu uităm că patimile, atâta vreme cât subzistă în om, reprezintă prin ele 
însele o anumită formă şi un anumit grad de posesie demonică. Acest tip de posesie îl 
priveşte, deci, pe orice creştin prin aceea că aceste patimi continuă să se manifeste într-un 
grad oarecare, atâta vreme cât el nu lucrează pentru asemănarea cu Dumnezeu, căci ele 
reprezintă în el partea din vechiul om care, nefiind încă eliminată de har, rămâne deschisă 
influenţei duhurilor rele şi o manifestă. Cu toate acestea, creştinul, prin harul pe care l-a 
primit la botez, este eliberat de tirania duşmanului şi păstrează întotdeauna putinţa de a se 
opune acțiunii diabolice. Când harul revine în suflet, diavolul va fi iarăşi expulzat, chiar 
dacă aceasta cere uneori o lungă şi grea luptă. 


Manifestarea demonică, în moduri şi grade diferite, rămâne, în esenţă, taina lui Dumnezeu. 
Alegerea specială a demonilor apare, totuşi, în cazul în care omul se dăruieşte în mod 
voluntar şi conştient puterii Satanei, în cazul în care posesia şi nebunia care rezultă din ea 
au fost induse de practici de vrăjitorie sau de magie, ca şi, în sfârşit, în cazurile în care se 
poate vedea în posesie/nebunie o încercare autorizată de Dumnezeu pentru a permite o 
purificare şi un progres spiritual care, la unii, nu s-ar fi putut efectua altfel. 

Referitor la această ultimă situaţie, Sfântul Apostol Pavel ne arată: “Să daţi pe unul ca 
acesta Satanei, spre pieirea trupului, ca duhul să se mântuiască în ziua Domnului 
Iisus” (1Corinteni 5,5). 


In toate cazurile în care omul se dăruieşte acţiunii diabolice, Dumnezeu continuă totuşi să- 
i asigure protecția Sa, mărginind în anumite limite întinderea şi manifestarea puterii 
demonilor. 


Ei produc un rău secundar în creaţie şi nu pot distruge făptura lui Dumnezeu în esenţa ei. 
Astfel, nici o formă de nebunie, oricât de gravă ar fi, nu poate distruge chipul lui 
Dumnezeu din om. De-acum, când vedem un om stăpânit de demon, pe de o parte să-l 
iubim pe Domnul şi pe de altă parte să recunoaştem răutatea duhului rău; căci posedaţii 
ne oferă exemplul acestor două lucruri: bunătatea lui Dumnezeu, care opreşte şi reprimă 
acest invadator brutal, şi perversitatea demonului, a cărui unică dorinţă este să-l azvârle 
pe om în prăpastie. 


În legătură cu posedaţii, pentru a ne mări elanul duhovnicesc, să reținem ceea ce ne spune 
Sfântul loan Casian: “Trebuie să credem cu statornicie în două lucruri: în primul rând, că 
nimeni nu e atentat de demoni fără îngăduinţa lui Dumnezeu; în al doilea rând, că tot ce 
ne vine de la Dumnezeu, chiar dacă pe loc ne pare dureros sau sursă de bucurie, ne este 
trimis de un Părinte foarte iubitor şi de cel mai compătimitor medic, spre marele nostru 
avantaj, având ca ultim sens îndreptarea omului”. 


Terapeutica 


Terapia, în aceste situaţii, este puterea Harului Duhului Sfânt obţinută prin ascultare, 
rugăciune, post şi folosirea acelor mijloace harice ale Bisericii: semnul Sfintei Cruci, Mirul, 
Agheasma şi toate celelalte care au fost descrise de-a lungul lucrării. Toate însă vor trebui 
însoţite de viață curată, de dragostea, smerenia, atât a bolnavului împreună cu întreaga sa 
familie, cât şi a slujitorilor Bisericii ce îngrijesc de aceste suflete. Prezenţa unor suflete pure, 
ea însăşi purifică atmosfera de idei, gânduri malefice, microbi ai răului, cauză a bolilor 
mintale şi face pe asemenea bolnavi să respire aerul binefăcător, plin de har. În acest fel se 
poate realiza o mutație, astfel încât binele să fie contagios şi nu răul, sănătatea şi nu boala. 


Familia, pe aceşti bolnavi, trebuie să-i privească ca pe o comoară de mare preţ, pentru că 
dacă nu va ceda descurajării în fața acestor situaţii, datorită răbdării, va deveni 
moştenitoare a Împărăției cerurilor, după cum frumos ne îndeamnă Domnul nostru lisus 
Hristos: “Prin răbdarea voastră veți dobândi sufletele voastre” (Luca 21,19). 


De asemenea, familia trebuie să asigure, pentru cei posedaţi/nebuni, condiții materiale de 
viață care să le favorizeze vindecarea, locul de odihnă şi liniştea pentru ca să poată fi 
protejaţi de agitaţiile vieţii curente şi să-şi poată organiza viața după exigenţele situaţiei 
lor particulare. Trebuie, însă, să se evite desfătările şi plăcerile, după cum ne spune de 
altfel şi Sfântul loan Gură de Aur: “Este cu totul imposibil ca acela, care este posedat şi 
care trăieşte în plăceri şi desfătări, să fie vreodată eliberat de demonul care-l posedă. Căci, 


postul unit cu rugăciunea este remediul cel mai eficace şi mai necesar pentru acest fel de 
boală”. 


După sfatul Sfinţilor Părinţi, posedaţii trebuie să participe pe cât posibil la vindecarea lor, 
să-şi întoarcă voinţa de la demoni şi să o îndrepte către Dumnezeu. Dumnezeu, de fapt, nu 
acordă vindecarea decât acelora care I-o cer, căci EI l-a creat pe om liber, îi respectă în toate 

împrejurările voinţa şi n-ar putea să acționeze împotriva ei. 


Tulburările nu au valoare în sine, nici nu pot fi prin sine o cauză de progres spiritual, ci 
prin depăşirea pe care o ocazionează. Cel mai adesea, această depăşire nu este posibilă, 
decât cu condiţia ca acela care este atins de ele să fie ghidat în atitudinea pe care trebuie s- 
o adopte în privinţa lor, pentru a le face să-i servească, spre binele său. 


Sfântul Teodosie îi învaţă, deci, înainte de toate, pe cei bolnavi să-şi îndure suferințele, să 
trăiască cu ele şi, ştiind că ele pot servi spre binele lor, dacă sunt folosite corect, dacă ştiu 
să le transforme în mijloc ascetic pentru a creşte în virtuţi, el îi îndeamnă chiar să 
mulțumească lui Dumnezeu pentru ele şi să le adopte ca şi cum ar fi fost dorite. 


Există cazuri în care cei care sunt atinşi de nebunie, posedaţi sau bolnavi, au pierdut 
cunoştinţa a ceea ce sunt şi a ceea ce fac. Este totuşi posibil ca aceştia să primească 
eliberarea şi vindecarea graţie credinţei şi rugăciunilor celor care-i înconjoară şi-i 
întovărăşesc, ca şi prin cele ale omului înzestrat cu putere duhovnicească, căruia îi sunt 
încredințaţi. lar puterea de intervenţie a părinților duhovnici pentru eliberarea celor pe 
care îl iau în grijă este cu atât mai puternică, cu cât credinţa celor care cer eliberarea celor 
posedațţi e mai ardentă şi rugăciunile lor mai frecvente. 


Eliberarea/vindecarea presupune o adevărată solidaritate în credinţă şi în compasiune, 
toate mădularele suferind împreună cu mădularul care suferă (1 Corinteni 12, 26), fiecare 
cerând eliberarea în numele acestuia, cu tot atâta şi chiar mai multă putere decât ar putea 
avea acesta să ceară, dacă ar avea o conştiinţă clară a stării sale şi suficientă voinţă pentru 
ca să iasă din ea. 


Familia să se străduiască pentru o unire mai mare, pentru o integrare spirituală înainte de 
toate, să se elibereze de patimi şi să viețuiască virtuos prin împlinirea poruncilor. Hristos 
răspunde la apelul familiei pe măsura credinţei acesteia în Atotputernicia Sa. Aceasta 
presupune o credinţă fără fisură a întregii familii, puritatea inimilor, profunda umilinţă şi 
o mare compasiune pentru cel care este victima diavolului. Sfântul Ap. Pavel recomandă 
tuturor: “Purtaţi-vă sarcinile unii altora” (Galateni 6,2). 


Că un om poate fi slobozit prin rugăciunea unuia sau a mai multora ne este clar arătat în 
Evanghelii, prin pilda slăbănogului: nu văzând credinţa sa l-a vindecat Hristos, ci pe cea a 
celor care I-l aduc (Mt 9,2; Mc 2,5; Lc 5,20). Familia, prin solidaritatea şi unirea în Duhul 
Sfânt, face ca rugăciunile ei către Dumnezeu să capete o mare putere. Astfel, Hristos zice: 
“Dacă doi dintre voi se vor învoi pe pământ în privinţa unui lucru pe care-l vor cere, se va 
da lor de către Tatăl Meu, Care este în ceruri. Că unde sunt doi sau trei, adunați în numele 
Meu, acolo sunt şi Eu, în mijlocul lor” (Mt 18,19-20). Astfel, rugăciunea comunitară pentru 
bolnavi apare ca forma cea mai bună de rugăciune pentru a dobândi harul tămăduitor de 
la Dumnezeu. “Rugaţi-vă unii pentru alţii, ca să vă vindecaţi”, recomandă Sf. Apostol 
Iacov (5,16). 


În acest sens, sugerăm familiilor, care se confruntă cu aceste situații, că e bine ca aceşti 
bolnavi să fie duşi la mănăstiri, pentru că acolo au cea mai mare şansă de a-şi redobândi 
sănătatea, pentru că acolo este invocat cu cea mai mare forță harul tămăduitor al lui 
Dumnezeu, pentru că acolo se găsesc oameni, în Duh, obişnuiţi cu răbdarea, predispuşi la 
compasiune şi zeloşi în milă, care reuşesc să-i facă pe suferinzi să participe printr-o 
simbioză, chiar inconştientă, la calitățile lor. Apropierea de oamenii sfințiți, în mănăstire, 
poate şi ea să fie de un mare folos, datorită harului care emană din persoana lor şi iradiază 

departe în jurul lor şi datorită liniştii care rezultă la simpla lor vedere sau la simpla lor 
prezenţă, chiar tăcută. 


Eliberarea/vindecarea se obţine întotdeauna prin rugăciunea preotului, care reprezintă 
fundamentul esenţial şi indispensabil pentru ea. De aceea, rugăm cititorii să revadă cu 
atenţie informaţiile prezentate, legate de intrarea sub ascultarea unui părinte duhovnic 
iscusit. 


Prin mijlocirea părintelui duhovnic, vindecarea survine adesea imediat, în mod miraculos, 
şi omul se descoperă total eliberat de nebunia/posesia sa, ca şi cum n-ar fi fost atins 
niciodată de ea. Vieţile Sfinţilor ne dau nenumărate exemple ale acestor eliberări 
miraculoase. 


Uneori, vindecarea nu este imediată; este cazul mai ales atunci când demonul care-l 
chinuie pe posedat opune o rezistență specială. Intervenţia duhovnicului ia atunci mai 
mult timp. În toate cazurile, eliberarea nu necesită perioade foarte lungi. Uneori, 
posedații/nebunii se vindecă, dar se îmbolnăvesc din nou după aceea, dacă sunt lăsaţi să 
recadă în desfrâul lumii, pentru că duhurile necurate revin în ei cu putere sporită. 


Pentru a conserva folosul vindecării lor, ei trebuie să se aşeze sub protecţia lui Dumnezeu 
şi să persevereze pe drumul pe care i-au aşezat părinți duhovnici. Dacă-şi vor păstra astfel 
harul lui Dumnezeu, nu mai este posibil ca demonii să acţioneze asupra lor. 


Mai există, de asemenea, şi situaţii fericite când un posedat/nebun, prin credinţă şi 
rugăciunea sa din momentele de luciditate sau ale familiei, poate obţine eliberarea prin 
mijlocirea unui sfânt ceresc. În rugăciunile noastre, noi îi chemăm pe sfinți să mijlocească 
pentru noi la Dumnezeu, ca unii ce sunt casnicii Săi (Efeseni 11, 19, 20) şi astfel le cinstim 
moaştele făcătoare de minuni. Sfântul ale cărui moaşte se află în biserica respectivă, în 
piciorul Sfintei Mese sau în Antimis, este prezent permanent prin har, adică prin energiile 
necreate ale Sfântului Duh. Aceste energii există în toate locurile sfinte şi sfințite. Obârşia 

acestor energii este la Dumnezeu, care le trimite acolo unde sunt chemate prin rugăciuni şi 
se păstrează în Sfintele moaşte prin harul divin. Sfinţii sunt prezenţi în moaştele lor, după 
cum sunt prezenţi, prin har, şi în icoanele care reprezintă chipul lor. Este un mare dar de la 
Dumnezeu, pentru noi oamenii, de a ne atinge de sfintele moaşte, de a trăi să le vedem şi 
să ne rugăm la acele moaşte. Pe noi românii ne-a înzestrat Dumnezeu cu multe asemenea 
Sfinte moaşte, care ne păzesc şi ne ajută la orice nevoie. De pildă, în Bucureşti, la catedrala 


patriarhală, se află moaştele Sf. Dimitrie Basarabov, al cărui trup este intact de şapte-opt 
secole (sec. XII-XIII). 


După această scurtă incursiune în tainica şi fascinanta problematică a vindecării, nu ne 
rămâne decât să învăţăm să folosim această putere de vindecare a creştinismului. Astfel, 
împlinind toate cu credinţă, rugăciune şi post, familia şi sfințiții slujitori reuşesc să apropie, 
să amestece, să contopească psihicul şi fizicul bolnavului cu puterea necreată a Duhului 
Sfânt, realizând armonia şi echilibrul, prin conlucrarea energiilor personale cu energiile 
dumnezeieşti. 


Pătimaşii şi posedaţii e bine să nu se apropie pentru o perioadă, atât cât îi va sfătui preotul 
duhovnic, de Sfânta Împărtăşanie. Ea trebuie luată atunci când împricinaţii sunt într-o 
stare de suficientă conştienţă, având consideraţia că Sfânta Împărtăşanie este un scop şi nu 
un mijloc. De asemenea, li se recomandă celor în cauză să participe numai la prima parte a 
Sfintei Liturghii, adică “să asculte potrivit prescripţiilor preasfintei ierarhii, psalmodierea 

şi dumnezeiasca comemorare a Sfintelor Scripturi” (Dionisie Areopagitul). Ascultarea 
Sfintelor Scripturi, posedaţii sunt obligați s-o facă, pentru că e destinată să le favorizeze 
schimbarea şi să-i facă să regăsească bunurile esenţiale de la care s-au întors. În rest, 
excluzând partea a doua a Sfintei Liturghii, pot participa la toate slujbele ce se oficiază în 
Biserică. 


Un alt aspect pe care dorim să-l amintim este că “Evanghelia ne încredinţează că acela 
care-şi va numi fratele nebun nu va scăpa de flăcările iadului”. Este un păcat grav să-l 
socoteşti nebun pe un om, pentru că asta înseamnă să-l reduci la o aparenţă exterioară sau 
chiar la o realitate interioară care nu constituie fiinţa sa fundamentală; înseamnă să-l 
reduci la un aspect al lui care nu e esenţial; înseamnă să nu vezi că el este în realitate 
altcineva; înseamnă să-i negi adevărata personalitate şi să uiţi că el are, înainte de toate, 
chipul lui Dumnezeu şi e chemat să fie fiu al lui Dumnezeu. 


E bine să nu uităm că fiecare din noi este un unicat în univers, iar diavolul şi-a creat o 
strategie a sa pentru a lupta împotriva fiecăreia dintre persoanele umane. 


Omul va putea birui aceste tulburări ale vieţii numai în Biserica lui Hristos. “Îmbrăcaţi-vă 
cu toate armele lui Dumnezeu, ca să puteţi sta împotriva uneltirilor diavolului” (Efeseni 
6,11). “Faceţi poruncile Mele şi toate hotărârile Mele; faceți şi păziți toate acestea şi veți 
locui liniştiți pe pământ” (Levitic 25,18). 


4.3. Nebunia de origine spirituală (sufletească) 


După învățătura Sfinților Părinţi, cauzele nebuniei de origine spirituală sunt atribuite 
modului greşit al oamenilor de exercitare a facultăților psihice umane, pervertirii şi 
degradării cunoaşterii, prin păcat: “Viaţa veşnică aceasta este: să te cunoască pe Tine 
singurul Dumnezeu adevărat şi pe lisus Hristos pe Care L-ai trimis” (loan 17,3). 


Această boală constă fundamental în ignorarea lui Dumnezeu. Adam, spune Sf. Maxim, a 
ajuns bolnav din şi prin ignorarea propriei sale cauze, origini. De aici înțelegem că a te 
separa de cauza ta, a fi tăiat de la rădăcină, înseamnă a nu te cunoaşte pe tine, a te veşteji şi 
altera ca o plantă smulsă din solul ei fertil, lipsindu-te de gândirea lui Dumnezeu. Aici se 
află deci rădăcina întregii suferinţe şi bolii omeneşti. 


Sf. Marcu Ascetul ne arată că: “trei sunt uriaşii care ucid sufletul: uitarea, ignoranţa şi 
lenea”, deci: uitarea lui Dumnezeu, ignorarea Lui şi lenea duhovnicească de a-L căuta. De 
aici rezultă boala şi suferința, ignorarea însăşi a faptului că suntem bolnavi. 


Dacă sănătatea trupească o simţim atunci când toate organele noastre (creier, inimă, ficat 
etc.) funcționează potrivit menirii lor şi în unitate, logic ar fi ca şi sănătatea sufletească, 
mintală să o simțim când facultățile fundamentale ale sufletului (inteligenţa, afectivitatea, 
voința) sunt îndreptate, firesc, spre Dumnezeu şi spre lume, când virtuțile morale 
(înțelepciunea, dreptatea, bărbăţia, stăpânirea de sine, înfrânarea) îşi împlinesc chemarea 
lor după voia şi poruncile lui Dumnezeu, când virtuțile teologice (credința, nădejdea şi 
dragostea) sunt vii în Hristos lisus, zidindu-ne după chipul şi asemănarea Lui, sub 
acoperământul smereniei. lată deci parametrii sufleteşti ce ne pot reda sentimentul 
normalităţii, sănătăţii vieții şi inimii, sănătatea sufletului nostru. 


Contrariul, starea de boală, se manifestă înainte de toate în orgoliu, prin hipertrofia eului 
(supra-valorizare), megalomania până la psihoza paranoică, nevroza isterică, narcisismul, 


anxietatea, agresivitatea, astenia până la acedie, simptomul depresiv, frica, 

melancolia. De exemplu, cea mai mare parte a nevrozelor îşi găsesc, în mod vădit, o 
corespondenţă în patima trufiei, aşa cum o descriu Sfinţii Părinți. 


“Narcisismul” poate să corespundă în aceeaşi măsură acestei patimi, dar legându-se încă 
şi mai strâns de patima originală a “filaftiei” (iubirea pasionată de sine), care are ca obiect 
principal trupul. 


Anxietatea şi angoasa, prezente în cea mai mare parte a psihozelor şi în toate nevrozele, 
pot fi raportate cu uşurinţă la suferințele fricii şi tristeţii, aşa cum le concepe ascetica 
creştină răsăriteană. 


Agresivitatea, care se găseşte şi ea în cele mai multe nevroze şi în anumite psihoze, poate fi 
legată de suferinţa “furiei”, în sensul larg pe care îl dau Sfinţii Părinți. 


Concluzia care se desprinde din aceste exemple este că dezordinile spirituale se traduc 
inevitabil în suflet şi trup prin tulburări patologice, ce ţin de cele mai multe ori de ceea ce 
se numeşte în mod curent “suferința de a trăi”. 


În continuare, ne vom limita analiza doar asupra suferințelor de acedie şi tristeţe, ale căror 
legături cu diversele forme de depresie sunt evidente şi n-au întârziat, în ultimii ani, să 
atragă atenţia anumitor psihiatri, care s-au arătat foarte sensibili la fineţea, la profunzimea 
şi valoarea analizelor patristice. 


4.3.1. Tristeţea 


Tristeţea apare ca o stare de spirit alcătuită din descurajare, astenie, apăsare şi durere 
psihică, demoralizare, suferință cumplită, îngreunare, depresie, însoţite cel mai adesea, de 
anxietate sau chiar angoasă. 


Această stare poate avea cauze multiple, dar e întotdeauna alcătuită dintr-o reacție 
patologică a capacităţii irascibile sau a capacităţii de dorinţă a sufletului şi se găseşte, deci, 
legată esenţial de senzualitate sau de furie. 


1. Cauze 
a) frustrarea în dorințe 


Sf. Evagrie remarcă: “tristeţea e alcătuită din nesatisfacerea unei dorinţe trupeşti”, iar “cel 
care iubeşte lumea va fi de multe ori întristat”. În vreme ce “0 dorinţă e legată de orice 
patimă”, fiecare patimă e constant susceptibilă să producă tristeţe. De aceea, Sfântul 
Maxim afirmă că tristețea “este încheierea plăcerii simțurilor”. Tristeţea relevă un 
ataşament de bunurile sensibile ale celui pe care-l afectează, de valorile acestei lumi. Sfânta 
Dorotheea din Gaza spune: “Cine nu disprețuieşte toate bunurile materiale ... nu poate ... 
să se elibereze de tristeţe”. 


Tristeţea mai poate fi generată de invidia pentru vreun bun material sau moral posedat de 
un semen. Ea poate avea, de asemenea, drept cauză o decepţie în aspiraţia după onoruri şi 
pare, deci, legată în mod necesar de cenodoxie (sau slavă deşartă). 


b) mânia 


“Tristeţea, arată Sf. Evagrie, provine din gândurile de mânie”, iar “mânia este o dorinţă de 

răzbunare şi răzbunarea nesatisfăcută produce tristețea”. Sfântul Maxim spune, în acelaşi 

sens: “Tristeţea şi ranchiuna merg mână-n mână. Dacă, deci, sufletul care încearcă tristețe 

atunci când îşi imaginează chipul unui frate, aceasta e dovada că îi poartă ranchiună”. 


Tristeţea mai rezultă adesea din sentimentul că mânia a fost excesivă sau disproporționată 
în raport cu ceea ce a motivat-o sau, dimpotrivă, că ea n-a fost suficientă, prin aceea că n-a 
manifestat cu destulă forță ceea ce se simţea sau n-a provocat celui sau celor cărora li se 
adresa reacţia scontată. 


Tristeţea poate fi produsă şi de o ofensă sau de ceva ce subiectul consideră ca atare. In 
aproape toate aceste cazuri, această patimă relevă un ataşament față de sine şi se află 
legată de vanitate şi de orgoliu, ca de altfel mânia care-i urmează. 


Ranchiuna, căreia i se alătură adesea tristețea, reprezintă, de altfel, resentimentul 
orgoliului rănit, iar mânia, sursă a aceleiaşi patimi, exprimă frecvent o voință de 
reafirmare, de înălțare, de reconvingere a eului față de sine şi de semeni. 


c) Mai poate exista, în unele situaţii, şi o tristețe fără motive, despre care Sfântul loan 
Casian notează că “provine dintr-o anxietate sau dintr-o disperare fără motiv”. 


d) Acţiunea demonică joacă şi ea un rol important în naşterea, dezvoltarea şi perpetuarea 
tuturor formelor de tristeţe. “Gândurile care vin de la demoni sunt în primul rând tulburi 
şi amestecate cu tristețe”, notează Sfântul Varsanufie. Demonii îşi fac jocul lor pentru că 
găsesc în suflet un teren favorabil şi beneficiază de o anumită participare (mai mult sau 
mai puţin conştientă) din partea voinţei omului. Adesea, tristețea preexistă intervenției 
directe a diavolului, iar acesta din urmă nu face decât să profite de situație pentru a creşte 
patima. 


Patima tristeţii poate lua forma extremă a disperării. Diavolul joacă un rol deosebit de 
important în naşterea disperării şi poate provoca în suflet, prin intermediul acestei stări, 
consecinţe catastrofale. În această stare, omul îşi pierde speranţa în Dumnezeu şi, prin 
urmare, se rupe de El, sortindu-se morții spirituale. “Întristarea lumii aduce moarte”, ne 
învaţă Sfântul Apostol Pavel (2Corinteni 7,10). 


Moartea spirituală duce mai departe la împietrirea inimii, stare la care Sfântul Apostol 
Pavel constată: “Din pricina împietririi inimii lor, aceştia petrec în nesimţire şi s-au dedat 
pe sine desfrânării, săvârşind cu nesaţ toate faptele necurăţiei” (Efeseni 4,19). 


Sursă de moarte spirituală, disperarea poate, de asemenea, să îndemne omul la a-şi dărui 
morții trupul, datorită imprimării în sufletul său a ideii de sinucidere şi a incitării lui în a o 
pune în practică. 


Dorim să mai notăm că unul din efectele specifice ale tristeţii este acela de a îngreuna 
sufletul. Ea produce, de altfel, în întreaga ființă omenească, o stare de astenie şi de 
slăbiciune, îl face nevolnic şi-i paralizează activitatea. Acest ultim efect se dovedeşte 
deosebit de grav în plan spiritual, unde îl privează pe om de orice dinamism, îi 
contracarează eforturile ascetice, pustieşte rugăciunea, în special atunci când ea urmează 
unei greşeli. 


Aşadar, din toate aceste motive, e considerată de Sfinţii Părinţi drept o boală a sufletului, a 
cărei gravitate e mare, iar efectele puternice. 


“Mare e împărăţia tristeţii, spune Sfântul loan Gură de Aur, e boală a spiritului care cere 
multă putere pentru a-i rezista cu curaj şi pentru a respinge ce are ea mai rău”.z 

Terapeutica tristeţii 


In primul rând, cel în cauză trebuie ajutat să înţeleagă că este bolnav şi că e necesară 
voinţa sa pentru a se vindeca, iar în funcţie de cauzele care generează tristeţea, terapeutica 
devine specifică. 


a) În cazul frustrării în dorinţe, terapeutica tristeții implică în mod esenţial renunţarea la 
dorinţele şi plăcerile trupeşti, mai precis la desfătările lumii acesteia trecătoare. Sfântul 
Maxim remarcă: “Împotriva ... tristeţii, disprețuieşte ... lucrurile materiale”. De asemenea, 
bolnavul trebuie adus la starea de indiferenţă în privinţa gloriei şi a onorurilor pe care le 
poate primi din partea socialului. “Împotriva tristeţii, dispreţuieşte gloria şi obscuritatea” 
ne îndeamnă în această privință Sfântul Maxim. 


b) Am văzut că mânia poate fi urmată de tristețe sau poate să fie consecința unei ofense 
suferite, luând adesea forma ranchiunei. 


Indicăm: 

» formarea convingerii celui care se mânie că el este principalul vinovat de tulburarea sa; 

» frecventarea (vizitarea) semenului incriminat, ce permite o vindecare mai rapidă decât 
singurătatea; 

» înfrânarea imaginaţiei, ce se poate răspândi asemenea unui venin, ce poate otrăvi 
încetul cu încetul sufletul; 

» să nu se poarte pică ofensatorilor şi să fie consideraţi drept binefăcători, drept medici 
care lucrează la vindecarea sufletului şi să li se aducă mulţumire; 

» să ne rugăm pentru ofensatori şi să ne gândim la ei ca la persoane ce ne procură mari 
binefaceri, considerându-i medicii pe care ni i-a trimis Domnul, pentru a ne ajuta să ne 
cunoaştem boala; 

» în orice împrejurare să-i iertăm pe ofensatori, să abandonăm ranchiuna față de ei şi să 
dăm dovadă de bunăvoință şi bunătate. 


Foarte important este ca starea de tristețe, indiferent de cauza ei, să fie dezvăluită şi 
descrisă în fața părinţilor duhovnici, la scaunul Sfintei Taine a Spovedaniei. Ei ne vor 
putea astfel elibera, prin puterea pe care le-a dat-o Domnul nostru lisus Hristos, de 
gândurile ce ne-au cuprins; ne pot consola şi îndruma corect. Astfel procedând, vom primi 
cel mai preţios ajutor, de neînlocuit, materializat în leacul consolării şi al vindecării, pe 
care va trebui să-l turnăm zilnic pe rana sufletului nostru până la vindecare. 


Intărind zilnic edificiul vieții sufleteşti ce se sprijină pe cei trei piloni ai săi (rugăciunea, 
citirea din sfintele cărți şi osteneala trupului), vom putea învinge toate felurile de tristețe, 
reintrând în armonie şi echilibru cu Dumnezeu şi cu semenii noştri. 


4.3.2. Acedia 


Acedia corespunde unei stări de lenevie, de plictiseală, de dezgust, de aversiune, de 
oboseală, de demoralizare, de descurajare, de apatie, de lâncezeală, de nepăsare, de 
somnolență, de apăsare a trupului, ca şi a sufletului. Aceasta îl face pe om instabil din 
punct de vedere fizic şi psihic. Când e singur, nu mai suportă să rămână în locul în care se 
găseşte: patima îl împinge să iasă, să se deplaseze, să meargă dintr-un loc în altul. În 
general, el caută cu orice preț contactul cu semenii. 


Acedia poate, de asemenea, să-l împingă pe om să scape, mai ales de munca lui, pe care o 


face lipsită de satisfacţie, îndemnându-l să caute altele. Toate aceste stări, care se leagă 

de acedie, sunt însoţite de nelinişte sau de anxietate, care reprezintă, în afara dezgustului, 
o caracteristică fundamentală a acestei patimi. 


E caracteristică pentru cei care se dăruiesc vieții spirituale. Demonul acediei caută să-i 
întoarcă de la căile Duhului, să le împiedice în multe feluri activitățile pe care o astfel de 
viaţă le implică şi, în special, să distrugă regularitatea şi constanţa disciplinei ascetice, să 
întrerupă tăcerea şi imobilitatea. Creştinul, în această situaţie, devine indiferent la orice 
lucrare a lui Dumnezeu, încetează să dorească bunurile viitoare, merge până la a dispreţui 
lucrurile duhovniceşti. 


Acedia nu-i iartă nici pe cei care trăiesc în afara oricărei discipline sau a oricărei activități 
duhovniceşti. In acest caz, ia forma unui sentiment adesea obscur şi confuz de insatisfacție, 
de plictiseală față de ei înşişi, de existenţă, sau mai sunt afectați de o nelinişte fără motiv. 


La cei care duc o viaţă ascetică, atacurile acestui demon, manifestările acestei patimi, îşi 
ating maximul de intensitate în preajma amiezii. Sfântul Isaac Sirul remarcă faptul că, la 
omul dotat cu însuşiri duhovniceşti, “acedia vine din neatenţia inteligenţei”. 


Realizând o întunecare generalizată a sufletului, acesta devine incapabil să înţeleagă 
adevărurile esenţiale. Astfel, omul, prin această patimă, se află întors şi ținut la distanţă de 
cunoaşterea lui Dumnezeu. 


Imbinată cu tristețea, ea o sporeşte, şi se poate atunci cu uşurinţă să se ajungă la disperare. 
Pe acest climat se poate aşeza şi spiritul de răzbunare, care este sursa a mii de tentaţii. 


Mai amintim că, din această patimă se pot naşte toate celelalte patimi, iar fenomenul psihic 
al ei conţine toate fenomenele bolilor psihice. Sfântul loan Scărarul notează, în consecinţă, 
că “acedia este, pentru călugăr, o moarte care-l strânge din toate părțile”. 


Astfel, în fața amplorii acestor efecte, Sfinții Părinţi afirmă că acedia este cea mai 
apăsătoare, cea mai copleşitoare dintre toate patimile, “cea mai gravă dintre cele opt”, că 
“nu există patimă mai grea decât ea”. Sfântul Isaac ajunge până la a spune că ea face 
sufletul “să încerce iadul”. 


Terapeutica acediei 


Particularitatea acediei de a naşte din ea toate celelalte patimi necesită o terapeutică 
multiformă. Tratamentul trebuie să angajeze activ deopotrivă atât sufletul cât şi trupul. 
Indicăm: 

> mai întâi boala să fie dată la lumină şi să fie reperată ca atare; 

bolnavul să se străduiască să nu părăsească locul în care se găseşte sub nici un pretext; 

când se manifestă tendința somnolenței nejustificate, se cuvine a rezista toropelii şi somnului. 
singura întâlnire profitabilă să fie cu preotul duhovnic care, în timpul Tainei Sfintei 
Spovedanii, îi va da lumina şi forța de a se opune patimei şi de a-şi menţine echilibrul 

într-un progres îmbucurător. De aceea, se impune săvârşirea tainei spovedaniei cât mai 
des, în funcţie de gravitatea şi frecvenţa stărilor amintite; 
Principiul vindecării de această boală constă în relația omului cu sine, iar nu a relaţiilor 
sale cu aproapele. De aceea, falsa impresie că bolnavul ar putea primi ajutor de la 
ceilalți este în majoritatea cazurilor înşelătoare. 

» bolnavul trebuie să dea dovadă de răbdare şi perseverenţă, virtutea răbdării fiind unul din 
principalele leacuri pentru această patimă. “Prin răbdarea voastră veţi dobândi 


sufletele voastre” (Luca 21,19); 

speranța; ea apare drept un alt leac, care se adaugă răbdării. Un om “plin de speranţă 
este distrugătorul acediei pe care o respinge înarmat cu această armă” arată Sfântul 
loan Scărarul. “Pentru ce eşti mâhnit, suflete al meu, şi pentru ce mă tulburi? 
Nădăjduieşte în Dumnezeu, că-L voi lăuda pe El; mântuirea feței mele este Dumnezeul 
meu” (Ps 41,6); 

pocăința, jalea şi regretul; “Fie ca acest tiran să fie înlănțuit de amintirea păcatelor 
noastre”, dă sfat, la rândul său, Sfântul loan Scărarul, iar “cel care se supără pe sine nu 
cunoaşte acedia”; 

lacrimile; ele urmează pocăinţei şi jalei spirituale şi apar în chip evident drept un 
remediu încă şi mai puternic. “Ostenit-am întru suspinul meu, spăla-voi în fiecare 
noapte patul meu, cu lacrimile mele aşternutul meu îl voi uda” (Ps 6,7); 

amintirea morții; această practică ascetică fundamentală constă, pentru om, din a-şi 
aminti în permanenţă că este muritor şi că moartea lui poate surveni în orice clipă. 
Acestei “amintiri a morţii” i se adaugă sfatul, formulat adesea de Sfinţii Părinţi, de “a 
trăi în fiecare zi ca şi cum ar fi ultima”, sfat care îl ajută pe om să trăiască cum trebuie 
“răscumpărând vremea”, după cum spune Apostolul Pavel (Ef 5,16) şi să trăiască astfel 
fiecare clipă cu maximum de intensitate spirituală, să evite păcatul, să pună în practică 
poruncile divine şi să se lase în grija Domnului. Sfântul Antonie cel Mare arată: “Ca să 
nu fim nepăsători, e bine să medităm asupra cuvântului Apostolului: «Mor în fiecare 
zi»”(1Cor 15,31). Într-adevăr, dacă trăim ca şi cum ar trebui să murim în fiecare zi, nu 
vom păcătui, pentru că la deşteptare ne vom gândi că nu vom rezista până seara şi, la 
fel, când suntem pe punctul să ne culcăm, să ne gândim că nu ne vom mai trezi. “Omul 
ca iarba, zilele lui ca floarea câmpului, aşa va înflori. Că vânt a trecut peste el şi nu va 
mai fi şi nu se va mai cunoaşte încă locul său” (Ps 102; 15, 16). Toate aceste îndemnuri 
ne vor ajuta să învingem demonul acediei, care “arată omului cât de lungă e durata 
vieţii” (Sf. Evagrie), încercând să-i inspire delăsare şi dezgust în faţa dificultăților care 
apar şi, mai ales, în faţa “ostenelilor ascezei”. 


» frica de Dumnezeu, constituie şi ea un puternic antidot împotriva acestei patimi; 


> 


efortul fizic; este un remediu important prescris de Sfinţii Părinţi. Osteneala trupului 
constituie unul din cei trei piloni ai vieţii sufleteşti, care trebuie întărit în fiecare zi, 
alături de rugăciune şi citirea din Sfintele Cărți. Tot învăţăturile patristice ne amintesc 
că “Duhul Sfânt nu vine decât într-un trup istovit”, de aceea mai bine ne este “să 
muncim degeaba, decât să stăm degeaba”. Eforturile fizice ne topesc gândurile şi ne 
adună mintea în lucrul mâinilor, ajutându-l pe om să evite plictiseala, instabilitatea, 
apatia, somnolenţa, care sunt părți constitutive ale patimii acediei şi contribuie în 
acelaşi timp la naşterea sau la păstrarea sârguinţei, la continuitatea de prezenţă, efort şi 
atenție pe care le presupune viața spirituală şi pe care acedia caută să le rupă. La 
acelaşi efort ne îndeamnă şi Sfântul Apostol Pavel, adăugând menţiunea: “... Dar vă 
îndemn, fraţilor, să prisosiți mai mult! Şi să râvniţi ca să trăiţi în linişte, să faceţi fiecare 
cele ale sale şi să lucraţi cu mâinile voastre precum v-am dat poruncă. Aşa încât să 
umblaţi cuviincioşi față de cei din afară (de Biserică) şi să nu aveţi trebuinţă de nimeni” 
(1Tes 4,11). Acelaşi sfat salvator de medic compătimitor, ce ne aduce vindecarea, îl 
găsim şi în următorul citat al aceluiaşi apostol: “Dar unora ca aceştia le poruncim şi-i 
rugăm, în Domnul lisus Hristos, ca să muncească în linişte şi să-şi mănânce pâinea lor” 
(2Tes 3,12). Tot din acest text apostolic rezultă foarte clar că cei cuprinşi de această 
patimă vor trebui să renunţe la mijloacele audio-vizuale şi ziaristice, ce au pus 
stăpânire, acum, la sfârşit de mileniu pe liniştea sufletelor familiilor noastre, mijloace 
idoleşti prin care această groaznică patimă stă mascată, agățându-se de ele, 

tulburându-ne mintea, risipindu-ne timpul, banii, legându-ne comportamentul de 
bunurile vieții pământeşti. În acelaşi timp, suntem manipulați psihic, fără măcar să 
sesizăm, să ne pecetluim voit cu lucrarea diavolului, să nu sesizăm lucrarea 
permanentă a lui Dumnezeu din lume, să nu folosim mijloacele de sfințire pe care ni le 
oferă Biserica lui Hristos, să fim delăsători şi ignoranţi în promptitudinea restabilirii 
permanente a sănătăţii sufleteşti şi trupeşti, cu scopul de a pierde în final fericirea 
veşnică. Dacă Sfântul Apostol Pavel ne-a pus într-o lumină clară valoarea terapeutică a 
sfaturilor legate de osteneala trupului, Sfântul loan Casian ne indică să reținem şi 
valoarea profilactică a efortului fizic, dându-ne recomandări potrivite celor sănătoşi, 
“pentru ca ei să poată păstra veşnic sănătatea”. 

rugăciunea; mergând mai departe cu remediile prescrise de Sfinţii Părinți ne vom 
îndrepta atenţia către rugăciune, care constituie cel de-al doilea pilon al vieţii sufleteşti. 
Omul nu se poate elibera total de această patimă decât prin harul lui Dumnezeu, ce va 
veni asupra sa, atunci când îl cere, prin rugăciune. Fără acest remediu, toate celelalte 
remedii amintite până acum nu au decât un efect slab şi parţial, însă eficacitatea lor 
maximă 0 vor avea în urma rugăciunii particulare şi în Biserică, prin care omul 
primeşte ajutorul lui Dumnezeu. Deşi acedia îl împinge pe om să abandoneze 
rugăciunea şi îl împiedică să recurgă la ea, familia să-l încurajeze pe bolnav, să se roage 
pentru el şi să-i îndemne paşii către părintele duhovnic ca să împlinească taina 
restabilirii sufleteşti (spovedania) cât mai des; obținând astfel încrederea în forţele sale, 
capătă puterea de a nu abandona rugăciunea sau să o reia dacă cumva a abandonat-o. 
Practica simultană a metaniilor este deosebit de recomandată în cazul acediei, pentru 
că ea face să participe imediat la rugăciune şi trupul, pe care patima îl amorţise, odată 
cu sufletul şi contribuie la scoaterea omului din letargia lui. Psalmodierea (rostirea 
psalmilor) apare drept o rugăciune deosebit de eficace împotriva acediei, ca şi 
rugăciunea inimii, după cum subliniază Sfântul Diadoh al Foticeei : “Vom scăpa de 
această impresie de nepăsare şi de lipsă de vlagă dacă fixăm spiritului nostru limite 
foarte înguste şi ne îndreptăm privirile pe gândul unic, la Dumnezeu”; într-adevăr, 
numai aşa spiritul va reveni repede la vârsta sa şi va putea să se sustragă acestei risipe 
nesăbuite. Se cuvine, de asemenea, să nu dăm uitării sfaturile primite de la duhovnic şi 
să cerem binecuvântarea acestuia pentru lucrarea rugăciunii ce dorim să o împlinim, cu 
care vom obţine continuitate şi calitate în rugăciune. 

citirea din Sfintele cărți; ultima prescripţie importantă dintre remediile împotriva acediei 
este citirea din Sfintele cărți, ce constituie al treilea pilon al vieţii sufleteşti. Pentru a ne 
ridica în fiecare zi şi a înălța ştacheta cât mai sus, pe acest drum al nesfârşitei 
perfecțiunii, este necesar să citim în fiecare zi şi să ne însuşim strategia prin care 
oamenii, cu aceeaşi suferință ca a noastră, au reuşit să înfrunte patimile, să se 
restabilească permanent până la sfârşitul vieții pământeşti şi să devină moştenitori ai 
Împărăției Cerurilor. De aceea, recomandăm să se citească zilnic din Proloagele editate 
pentru fiecare lună, viaţa şi nevoinţele sfinților ce se sărbătoresc în fiecare zi şi 
cuvintele de învăţătură ce le însoțesc. 


Aplicarea integrală a remediilor indicate împotriva acediei (lupta împotriva patimei, 


rezistența care trebuie opusă acesteia, răbdarea de care să se dea dovadă, speranţa ce 


trebuie să se manifeste, doliul şi lacrimile, amintirea morții, osteneala trupului, rugăciunea 


şi citirea din Sfintele cărţi) va avea ca rezultat dobândirea stării de calm (liniştea 


sufletească), însoțită de o bucurie infinită de viaţă ce ne va da elanul să mergem înainte. 

Parcurgând cele două exemple de boli mintale cu origine spirituală, tristețea şi acedia, am 
văzut cu toţii, în primul rând, cum planul psihic se integrează planului spiritual şi este 
tributar acestuia, atât în ceea ce priveşte etiologia, cât şi terapeutica, iar, în al doilea rând, 
am văzut cum dimensiunea spirituală debordează şi transcede dimensiunea psihică. 


Bunul Dumnezeu să ne lumineze minţile şi inimile, să înţelegem şi să simţim toate aceste 
realități binefăcătoare pentru fiecare dintre noi. 

5. SCOPUL VIEŢII CREŞTINE 


Lumea a fost creată de Dumnezeu, imprimându-i-se un anumit sens, şi e condusă de 
Creator spre împlinirea sensului, concretizat în iubire şi ascultare. Ea culminează în 
persoana umană care se mişcă spre unirea cu Persoana Supremă. 


Viaţa fiecărui om este un dar ce i s-a încredinţat, un talant ce trebuie să fie exploatat 
pentru folosul omenirii, căci cea mai mare lucrare ce o poate face omul pe pământ este a se 
îngriji de sufletul său şi al aproapelui său. Fiecăruia dintre noi i s-a dat un oarecare “timp 
al său”, scurt dar suficient pentru câştigarea mântuirii şi Împărăției lui Dumnezeu. 


Mântuirea noastră, exprimată prin dobândirea fericirii veşnice, nu se obține numai prin 
ştiinţă, ci prin credință puternică în Dumnezeu, liberă de orice şovăială. 


“Anii noştri s-au socotit ca pânza unui păianjen; zilele anilor noştri sunt şaptezeci de ani; 
lar de vor fi în putere, optzeci de ani, şi ce este mai mult decât aceştia, osteneală şi durere” 
(Ps 89,10-11). 


Episcopul Kallistos Ware, în lucrarea Împărăția lăuntrică, compară existența umană cu o 
carte: viața pământească este doar prefața (introducerea cărţii), iar viaţa viitoare este 
principalul ei conţinut. Momentul morţii nu este concluzia cărții, ci începutul primului 
capitol. 


5.1. Scopul vieţii pământeşti 


5.1.2. Aspecte 


În fiecare zi, pentru a trăi, trupul nostru are nevoie de hrană şi aer. Sufletul nostru însă are 
nevoie de Domnul şi de harul Duhului Sfânt, fără care sufletul moare. 


Omul a fost menit de Dumnezeu, prin constituţia sa psiho-somatică, să fie inel de legătură 
între cer şi pământ şi să se înalțe cu întreaga creaţie spre Dumnezeu, ca să se 
împărtăşească de nemurirea Lui. 


Sfintul Serafim de Sarov ne învaţă că scopul vieţii creştine este dobândirea Duhului Sfânt. 
Pentru a putea înţelege problematica Duhului Sfânt, vom pleca de la adevărul de temelie 
al învăţăturii creştine - dogma Sfintei Treimi. Cuprinsul dogmei Sfintei Treimi ne 
dezvăluie adevărul că Dumnezeu este Unul în Fiinţă şi întreit în persoane, Tatăl, Fiul şi 
Duhul Sfânt. Fiecare din cele trei persoane sau ipostase ale Sfintei Treimi este Dumnezeu 
adevărat ce se exprimă prin Dumnezeu-Tatăl, Dumnezeu-Fiul şi Dumnezeu-Duhul Sfânt, 
având fiecare întreaga ființă şi toate atributele dumnezeieşti, fără să fie trei Dumnezei, 
adică fără împărțire sau despărțire a fiinţei şi, totodată, fără să se amestece sau să 
contopească persoanele dumnezeieşti întreolaltă. Sfânta Treime coboară către lume prin 
forţele (puterile) divine (harice), care sunt energii necreate ce izvorăsc din ființa necreată a 
Sfintei Treimi, ca să înalțe lumea la comuniunea vieţii veşnice. 


Dumnezeu, Creatorul omului, Fiinţa supremă, rămâne o taină în ființa Sa personală, dar se 
face cunoscut şi comunicabil prin energiile Sale necreate harice sfințitoare, ele fiind o 
manifestare a Fiinţei dumnezeieşti. Sfinţii Părinţi au folosit în exprimarea acestor energii 

termenii de lucrări dumnezeieşti, lumină dumnezeiască, spirit sfânt, har divin. 


Harul divin se revarsă prin Duhul Sfânt asupra oamenilor în scopul mântuirii şi sfințirii 
lor. Fiind unul singur, după natura sa, Harul divin se deosebeşte pe de-o parte, după 
lucrările şi efectele sale asupra celor ce şi le-au însuşit, iar pe de altă parte, potrivit cu 
însuşirile şi aptitudinile celor ce l-au primit. E bine să reținem aici că toate cele şapte Sfinte 
Taine împărtăşesc har sfințitor, dar lucrarea acestora are la temelie pe cea începută prin 
Taina Botezului. Din colaborarea omului cu harul, rezultă diferite daruri potrivit cu 
însuşirile şi capacitățile naturale ale lui. După proorocirile proorocului Isaia (11, 2-3) 
darurile sunt în număr de şapte: al înțelepciunii, al înţelegerii, al sfatului, al puterii, al 
cunoştinţei, al bunei credinţe (evlaviei) şi al temerii de Dumnezeu. Acum înțelegem clar de 
ce, în cazul celor bolnavi, este necesar a se dobândi harul vindecării de la Dumnezeu, care 
ne va da preţiosul dar: SĂNĂTATEA (PUTEREA). 


Dumnezeul Scripturii coboară pe firul energiilor necreate în întâmpinarea omului, pentru 
a-l smulge din indiferența şi rătăcirea lui religioasă, pentru a-l înălța spre comuniunea cu 
Sine, pe calea unui progres spiritual infinit, în Hristos şi Biserică, prin Duhul Sfânt, izvorul 
nesecat al energiilor necreate. De aceea, Sfântul Ap. Pavel vorbeşte mereu despre 
Dumnezeu care lucrează totul în toţi (1Cor 2,16). Astfel, prin energiile necreate, Dumnezeu 
este mai întâi trăit de credincioşi şi apoi cunoscut, fiindcă rostul cunoaşterii nu este cel de a 
satisface curiozităţile intelectuale ale minţii umane, ci de a contribui la desăvârşirea 
spirituală şi morală a întregului om. În acest sens, Sfântul Simeon Noul Teolog spune: 
“Dumnezeu este Lumină şi cei pe care EI îi face vrednici de a-L vedea, ÎL văd ca lumină: cei 
care Îl primesc, ÎI primesc ca lumină”. 


În fiecare lucrare dumnezeiască venită în lume, avem toate Persoanele Treimice întoarse 
către noi. Fiecare lucrare provine din Tatăl, se comunică prin Fiul în Duhul Sfânt. În acest 
plan al lucrării dumnezeieşti, Duhul Sfânt vine prin Fiul, dar rămâne în Fiul, ca să poată 
astfel înălța lumea către Tatăl. Nu există lucrare a Tatălui şi a Fiului care să nu se realizeze 
prin Duhul Sfânt. Acesta fiind capătul întors către lume a Sfintei Treimi. 


De la pogorârea Duhului Sfânt în ziua Cincizecimii, când acesta a fost trimis în lume de 
Domnul nostru lisus Hristos, spre a împlini lucrarea de mântuire a neamului omenesc, are 
loc restabilirea, purificarea, iluminarea, îndumnezeirea naturii umane şi a întregii creaţii 
prin aceste energii harice necreate sfințitoare ale Duhului Sfânt. 


Coborârea energiilor necreate în adâncul ființei umane realizează asemănarea cu 
Dumnezeu. Mijloacele prin care omul poate obține asemănarea cu Dumnezeu sunt: 
ascultarea, rugăciunea, postul (asceza), multa răbdare, faptele bune şi alte fapte virtuoase 
făcute în numele lui Hristos. 


Sfântul Simeon Noul Teolog afirmă că Fiul lui Dumnezeu este uşa spre Tatăl, iar Duhul 
Sfânt este cheia care ne deschide uşa şi dacă uşa nu se deschide, nu intră nimeni în casa 
Tatălui. 


Reluând ideea că obiectivul omului pe pământ este dobândirea Duhului Sfânt, Sfântul 
Serafim de Sarov vrea să ne spună că mereu trebuie ca Duhul Sfânt să vină tot mai deplin, 
ca să ni-L facă tot mai prezent în noi pe Hristos Cel Înviat, că, numai împărtăşindu-ne de 
Duhul Sfânt, putem fi în comuniune cu Hristos. Numai înduhovnicindu-ne neîncetat şi 
umplându-ne tot mai deplin de energiile Duhului Sfânt putem trăi pe pământ viaţa în 
Hristos, fiindcă viaţa în Hristos este totuna cu viaţa în Duhul Sfânt şi invers (vezi anexa 1). 

Taina omului nu se află în el însuşi în mod autonom, ci în Arhetipul, în Modelul Divin. 
Aşa cum adevărul icoanei se află în persoana zugrăvită pe ea, tot aşa şi adevărul omului se 
află în Modelul lui - Domnul nostru Iisus Hristos. Creat după chipul lui Dumnezeu, omul 
tinde prin însăşi natura lui, prin însuşi faptul că este om, spre Cel ce este chipul său 
dumnezeiesc: “Dumnezeu S-a făcut om pentru ca omul să se îndumnezeiască”. 


Unirea între om şi Dumnezeu se realizează în momentul zămislirii, dar se aprofundează 
progresiv în timpul vieţii sale pământeşti şi se desăvârşeşte la înviere, la a doua venire a 
Domnului nostru lisus Hristos. Atunci păcatul va fi absorbit prin Sfinţenia divină, iar 
moartea va fi absorbită de viața eternă. Unirea noastră cu Hristos este o unire în devenire, 
iar ea va deveni perfectă atunci când limitele existenţei terestre vor fi depăşite prin înviere. 


In Hristos, omul se uneşte cu Dumnezeu, cu semenii săi şi cu lumea pe care o penetrează 
cu spiritul său uman, umplut de Dumnezeu: “după cum Tu, Părinte, eşti în Mine şi Eu în 
Tine, să fie şi ei în Noi una, ca lumea să creadă că Tu M-ai trimis” (loan 17, 21). 


Înainte de a fi îmbrăcat în haine de piele, omul purta un veşmânt ţesut din harul de 
lumină şi slava lui Dumnezeu. Deci hainele primilor oameni erau haine de lumină, nu 
haine de piele. Opunându-se însă voinţei dumnezeieşti, Adam n-a mai dat curs aspirației 
către Arhetipul divin, ci s-a prăbuşit în materialitatea acestei lumi, alterând grav chipul lui 
Dumnezeu, pe care îl purta în ființa sa şi, odată cu aceasta, fiinţa sa proprie pierdea haina 
de lumină. 


În calitatea Sa de Raţiune supremă, Fiul lui Dumnezeu, în pilda “Fiului risipitor”, ne 
încurajează să ne străduim a îmbrăca din nou această haină nouă de lumină. Pe aceasta o 
putem ţese numai prin prezenţa interioară a harului Duhului Sfânt în natura noastră 
umană. Trebuie să ne grăbim să dobândim această haină cerească, cu ajutorul faptelor 
virtuoase transformate în virtuți creştineşti (smerenia, milostenia, curăţia, cumpătarea, 
îndelunga răbdare, blândeţea şi hărnicia). 


Prezenţa interioară a harului în natura umană face ca raţiunea (cunoaşterea) să se extindă 
firesc de la cele naturale spre realitățile supranaturale ale lui Dumnezeu. Harul cunoaşterii 
supranaturale a lui Dumnezeu se împărtăşeşte omului credincios prin Sfintele Evanghelii 
(Matei, Marcu, Luca şi loan) şi Sfintele Taine, administrate de preot ca semn văzut al 
prezenţei nevăzute, personale a lui Hristos în Biserică. Prin pătrunderea în inimile 
credincioşilor a cuvântului dumnezeiesc din Evanghelie, harul se adresează mai mult 
intelectului uman, iar prin Sfintele Taine mai mult trupului, dar în măsura în care Sfintele 
Taine se adaugă Evangheliei, harul îmbrăţişează întreaga ființă psiho-somatică, 
pătrunzând în adâncul ei, pentru a o purifica şi sfinți în Hristos, înălțând pe oameni la 
comuniunea Sfintei Treimi. Această înălțare (apropiere şi comuniune) a oamenilor către 
Dumnezeu nu se realizează numai prin lucrarea harului, ci şi prin lucrarea omului după 
cerințele “Legii noi”, concretizată în ascultare, rugăciune, asceză, fapte bune şi 
manifestarea dragostei față de aproapele, ca expresie a dragostei față de Dumnezeu. Prin 
această împreună lucrare a omului cu Dumnezeu, care poartă numele de Sinergie, se 
produce o modificare profundă în ființa omului, care duce la îndumnezeirea lui. 


Prin harul primit prin cele şapte Sfinte Taine instituite de isus Hristos, dar şi prin lucrarea 
duhovnicească a omului, se operează în ființa acestuia o conversiune de energie, care 
transformă energia pusă în serviciul patimilor iraționale ce distrug natura omului, în 
energie pusă în slujba virtuţilor raționale, care-l înalță pe om spre asemănarea cu 

Dumnezeu, trecând progresiv prin faza de purificare, iluminare şi unire cu Dumnezeu 
(îndumnezeire). 


Comuniunea cu harul divin nu ucide părţile pasionale ale trupului, ci le transfigurează, le 
sfințeşte, le îndumnezeieşte. Astfel, Biserica reprezintă locul în care are loc mişcarea 
dinamică transfiguratoare. Este nunta neîncetată în spațiu şi timp a Creatorului şi a 
creaturii, a lui Hristos care se prelungeşte în timp prin lucrarea Duhului Sfânt, ca să-şi 
asume lumea şi să o îndumnezeiască. În acest amestec fără contopire a naturii create cu cea 
necreată, creația se înnoieşte în trupul Domnului, se realcătuieşte sacramental, este 
transfigurată, devine şi e vie ca Trup al lui Hristos, ca Biserică după chipul comuniunii 
mai presus de fire a Treimii, în care persoanele divine îşi păstrează identitatea, dar trăiesc 
una prin alta în virtutea iubirii şi a dăruirii reciproce inegalabile. 


Sfântul Macarie cel Mare spune: “Firea omenească este capabilă să primească şi binele şi 
răul, şi harul dumnezeiesc şi puterea vrăjmaşului, dar nu poate fi silită fără consimţirea 
voinței omeneşti”. 


În legătură cu felul în care împlinim binele şi răul în viața pământească, dorim în 
continuare să punctăm câteva aspecte tainice legate de activitatea de mântuire a 
creştinului. Copilul, la botez, este înarmat cu lumina Duhului Sfânt, cu crucea şi cu doi 
îngeri de pază. Îngerul cel bun este la dreapta, având două cărți în mâna lui şi cumpănă. El 
scrie fapta bună şi fapta rea ce o face omul în viață. Îngerul cel rău din stânga, are numai o 
carte în mâna lui, el scriind numai greşelile omului, neştiind nici gândul omului şi nici 
faptele bune ce le are acesta. Când omul acumulează mai multe fapte rele decât bune în 
cartea îngerului bun din dreapta, acesta se trage în spatele lui, în favoarea îngerului rău 
din partea stângă, care învaţă pe creştini la fapte rele, dar nu la toate, căci fiecare faptă rea 
are demonul ei. Numai la creştinii care fac cele şapte păcate de moarte (mândria, iubirea 
de argint, curvia, mânia, lăcomia pântecelui, zavistia, lenea) vine antihrist cu toţi ai lui şi 
se aşează în inima lui. Aceşti oameni nu mai sunt vii, ci morți sufleteşte. Deşi îngerul bun 
se retrage în spatele omului datorită multelor greşeli, el stă tot alipit de el, mustrându-l la 
orice faptă rea pe care o face şi aşteaptă cu nerăbdare clipa ca să vie iar în locul lui. Odată 
acceptată această stare de păcătoşenie, lumina Duhului Sfânt iese din inima omului şi stă 
în jurul său cum stau albinele în jurul unui stup. Acum se împlineşte cuvântul sfânt care 
zice: “iată Eu stau la uşa inimii tale şi bat” (Ap 3,20). Dacă, din mila Domnului, pătrunde 
din nou o rază a Duhului Sfânt în inima păcătosului, el prinde o mare grijă de greşelile ce 
a făcut şi se hotărăşte din suflet a le părăsi. Merge la preot, le mărturiseşte, făgăduind cu 
sfințenie în faţa Sfintei Cruci, a Evangheliei şi a preotului că nu va mai greşi prin aceste 
fapte. Preotul îi dă un canon după puterea lui şi, după ce şi-l ispăşeşte, este împărtăşit cu 
Sfintele Taine. Începând el a face fapte bune după a lui putere, după un timp oarecare 
cartea lui cu fapte bune, uitată, se umple iarăşi. Îngerul bun, odată cu restabilirea 
credinciosului, vine din spatele creştinului la locul său în dreapta şi va duce cartea plină 
cu fapte bune la cer pentru a le scrie în cartea vieţii. Îngerii din ceruri, la vederea noului 
înger venit între ei cu cartea faptelor bune, fac aplauze de bucurie cerească şi atunci se 
împlineşte cuvântul sfânt: “mai mare bucurie este în cer pentru un păcătos care se 
pocăieşte, decât pentru nouăzeci şi nouă drepți”. Îngerul merge cu cartea la Domnul, care 
va trimite înger luminat la vămile văzduhului şi, prin puterea Duhului Sfânt, toate 
greşelile mărturisite de acel suflet se şterg din catastifele demonilor. Demonii îşi văd 
hârtiile albe, le aruncă în văzduh, plâng de pierderea sufletului îndreptat. Ei ştiu că, prin 
pocăință, îşi pierd clienţii lor. În acelaşi timp, Domnul trimite peste creştinul îndreptat în 

bine, lumina Duhului Sfânt întreită. Ea va intra din nou în inima sa, spulberând duhurile 
rele. Acum acest om este născut a doua oară după cum zice cuvântul sfânt: “pocăinţa este 
al doilea botez”. 


De asemenea, dorim să subliniem că, în timpul postului, îngerul fiecărui creştin e gata a 
scrie fapte bune în toată clipa, după care, la sfârşitul perioadei, este dator să zboare cu 
cartea faptelor la cer, ca să scrie în cartea vieţii faptele bune. La cei care stau în indiferență 
față de grija restabilirii, în lene, fără fapte bune, îngerul bun nu poate zbura la ceruri, ci stă 
în spatele păcătosului şi plânge neîncetat pentru el. 


Toţi creştinii care hulesc pe Domnul Hristos, Crucea Domnului şi pe Sfinţii Săi, au păcat 
de trei ori mai greu decât cei care L-au răstignit pe Domnul. Munca lor după ziua judecății, 
dacă nu vor părăsi aceste păcate până la moartea trupului, va fi de trei ori mai amară. 
Domnul Hristos pedepseşte pe cel hulitor şi în zilele vieţii lui pământeşti, cât şi în cele ale 
urmaşilor săi. Pentru a putea scăpa de această gravă faptă rea, creştinul este dator în 
primul rând să o urască, să se înarmeze cu rugăciuni şi cu metanii la pământ. 


De asemenea, creştinii să se păzească de păcatul de a da răului pe cei din jurul lor, căci pe 
sine se dau. Copilul, când se botează, este înarmat cu patru puteri spirituale: Lumina 
Duhul Sfânt, Crucea, Îngerul Păzitor şi Puterea Sufletului. Tot creştinul, când dă răului pe 
altul, dă răului aceste puteri. Când cineva totuşi a săvârşit acest păcat, imediat când se 
desparte şi nu mai vede pe acela, să-şi aleagă un loc ascuns şi, plecând genunchii, să zică 
cu lacrimi: - lartă-mi Doamne greşeala prin care am dat răului pe fratele meu cutare ... 
numindu-l cu numele şi iartă-l şi pe el, căci eu îl iert din tot sufletul, în numele Tatălui, al 
Fiului şi al Sfântului Duh, amin, iar la scaunul spovedaniei să-şi mărturisească păcatul cu 
mare părere de rău. 


Pentru a ne înscrie cu cât mai multe fapte bune în ceruri, cu ajutorul cărora ne vom 
împodobi locul de odihnă din Împărăţia lui Dumnezeu, pe bunii noştri creştini îi 
îndrumăm să se folosească şi de rugăciunea cu metanii la pământ. Ele se fac în cinstea 
patimilor Mântuitorului, atunci când omul este liniştit, nesupărat de nimic şi nu-l vede 
nimeni. Pentru o rugăciune cu metanii la pământ făcută în timpul nopții i se iartă 
creştinului care o face, trei fapte rele. Lucrată noaptea ea se numeşte priveghere, iar cel 
care o exersează cu drag în miez de noapte împlineşte cuvântul sfânt care zice: 
“privegheați şi vă rugaţi”. 


Tot pe timpul vieţii pământeşti, omul e dator să-şi facă rugăciunea plină către mulți sfinți 
şi puteri cereşti. Câţi sfinți va pomeni el în rugăciune când se roagă, aceia toți se vor ruga 
pentru el în acel moment Domnului, iar la moartea lui toţi îi vor fi ca apărători. În acest 
sens, vom da un model de rugăciune plină, prescurtată. Vom face mai întâi trei metanii la 
pământ, ne vom ridica, vom face o închinăciune, apoi vom pune mâinile pe piept şi vom 
zice cu smerenie: 

Prea Sfântă Treime, miluieşte-mă pe mine, păcătosul! (trei metanii) 

Prea Sfântă Născătoare de Dumnezeu, miluieşte-mă pe mine, păcătosul! (trei metanii) 
Sfinților Arhangheli, Mihail şi Gavril, miluiți-mă pe mine, păcătosul! (trei metanii) 

Toţi Sfinții din ceruri şi toate puterile cereşti, miluiți-mă pe mine, păcătosul!(trei metanii) 
Sfinte Îngere, păzitorul vieții mele, roagă-te lui Dumnezeu pentru mine, păcătosul! (trei metanii) 


Fără a avea pretenţia epuizării problematicii aspectelor legate de scopul vieţii pământeşti, 

îndrumăm creştinii să aibă multă răbdare în necazurile cele vremelnice, pentru a dobândi 

bunătăţile cele veşnice. “Intru răbdarea voastră veţi dobândi sufletele voastre ... şi cel ce va 

răbda până la sfârşit, acela se va mântui ...” (Matei 10,22). 


Dumnezeu îşi mărturiseşte dragostea pentru fiecare din noi, rânduindu-ne mântuire în 
multe feluri, “Căci unele le face Dumnezeu prin depărtarea Sa de om, altele prin cercetare, 
iar altele prin purtare de grijă” şi tot Domnul ne îmbărbătează spunându-ne: “Chiar dacă 
mama îşi va uita copilul, Eu nu te voi uita niciodată”. 


Viaţa pământească, trăită în Dumnezeu sub umbrirea harului Duhului Sfânt, este 
începutul fericirii veşnice, a vieţii nesfârşite. lar începutul transfigurării noastre este atunci 
când ajungem în acea stare când în fața oricărei întristări, clevetiri, defăimări şi prigoniri să 
fim întocmai ca nişte morţi sau ca nişte oameni cu desăvârşire muţi, surzi şi orbi, căci toate 
aceste ispite sunt inevitabile pentru toți care doresc să meargă pe urmele cele mântuitoare 
ale lui Hristos.“Săvârşiți lucrul mâinilor fără să vă descurajaţi, acum este vremea pregătirii 
cununilor”. 


Să ne silim să aflăm voia lui Dumnezeu cea atotputernică, care constă în a face binele 
pentru dobândirea Duhului Sfânt, comoara cea veşnică neîmpuţinată:“Nu oricine Îmi zice: 
Doamne, Doamne, va intra în Împărăţia cerurilor, ci cel ce face voia Tatălui Meu Celui din 
ceruri” (Matei 7,21). 


Fericiți vom fi dacă, la sfârşitul vieţii pământeşti, Domnul Dumnezeu ne va găsi 
priveghind, adică rugându-ne în plinătatea darurilor Duhului Sfânt. “În ce te voi afla, în 
aceea te voi judeca”. De asemenea, ne îndeamnă: “Intraţi prin uşa cea strâmtă, că largă este 
uşa şi lată calea care duce la pierzare şi mulţi sunt cei ce intră printrânsa”.“Siliţi-vă a intra 
prin uşa cea strâmtă că mulți vor căuta să intre şi nu vor putea” (Lc 13,24; F.Ap 14,22). 


Suferințele de pe urma păcatului să le transformăm în mijloc de apropiere de Dumnezeu, 
prin lisus Hristos, şi de înviere chiar, încât moartea să fie un act de revenire la 
plenitudinea vieţii, la îndumnezeirea naturii umane.“Eu am venit ca oamenii să aibă viață 
şi s-o aibă din belşug” (loan 10,10). 


Omul, odată unit cu Dumnezeu în viața trăită în lisus Hristos, devine o ființă universală, 
unindu-se cu viaţa întregii făpturi prin legătura iubirii universale. 


5.1.2. Bucuria vieţii în Hristos 
“lar mie a mă lipi de Dumnezeu bine este, 
a pune în Domnul nădejdea mea” (Ps 72,27) 


Dumnezeu ne îndeamnă permanent să acceptăm de bună voie nevoinţa de a intra prin 
poarta cea strâmtă ce duce la viața plină de bucuria de a trăi, să gustăm şi să vedem - cât 
de bun este Domnul: “Gustaţi şi vedeţi că bun este Domnul; fericit bărbatul care 
nădăjduieşte în EI” (Ps 33,8), “În ce chip doreşte cerbul izvoarele apelor, aşa te doreşte 
sufletul meu pe Tine Dumnezeule” (Ps 41,1). 


Călătoriile ce duc la poarta cea strâmtă către Împărăţia cerurilor, după cuvântul Sfântului 
Efrem Sirul, sunt: pocăinţa, ajunarea, rugăciunea, umilinţa, privegherea, smerita cugetare, 
sărăcia cea duhovnicească, defăimarea trupului, îngrijirea sufletului, culcarea pe jos, 
nespălarea, foamea, setea, mâncarea uscată, goliciunea, milostenia, lacrimile, plânsul, 
suspinările, plecarea genunchilor, necinstirile, gonirile, răpirile, osteneala cu mâinile, 
primejdiile, a fi defăimaţi şi a răbda, a fi urâţi şi a nu urt, a pătimi şi răsplăti cu bine, a lăsa 
datornicilor datoriile, a ne pune sufletul pentru prieteni, iar mai pe urmă de toate, a ne 


vărsa sângele pentru Hristos, dacă împrejurările vor cere. 

lar călătoriile care duc la poarta largă şi desfătată a pierzării sunt: desfrânarea, 
înverşunarea, slujirea la idoli, otrăvirea, vrajba, cearta, pofta, mânia, bătaia, invidia, 
petrecerile, strigările, cântecele lumeşti, fluierăturile, jocurile, scăldăturile, hainele cele moi, 
prânzurile cele scumpe, bătăile din palme, gâlcevile, somnul cel fără de grijă, ura dintre 
fraţi, grăirea de rău. La toate acestea se adaugă lucrul cel mai grav decât toate, care este 
nepocăinţa şi a nu ne aduce aminte niciodată de ieşirea cea din urmă din viață. 


După această scurtă incursiune în diversitatea călătoriilor pământeşti, ne vom îndrepta 
atenţia spre a surprinde câteva din aspectele bucuriei vieții în Hristos, din care au gustat 
permanent multitudinea Sfinţilor care sunt venerați de lumea creştină. Bucuria vieţii în 
Hristos o dobândesc sufletele care au intrat în a treia treaptă a îndreptării, prima treaptă 
fiind chemarea şi pregătirea omului pentru primirea harului divin înainte de Botez, iar a 
doua treaptă este renaşterea omului în Hristos prin Taina Botezului, care marchează 
începutul unei noi vieţi, în care omul simte dorinţa vie de a se uni cu Hristos şi de a umbla 
întru înnoirea vieţii (Romani 6,4). 


In treapta a treia a îndreptării se face vizibil progresul creştinului în viața cea nouă în 
Hristos, arătându-l pe Hristos prezent în viaţă şi în faptele lui, încât acum el poate spune: 
“Nu mai trăiesc eu, ci Hristos trăieşte în mine” (Gal 2,20). 


Acum se arată cu adevărat creşterea sufletului în virtute şi îndeosebi în iubire, ceea ce dă 
un sensibil avânt urcuşului duhovnicesc spre desăvârşire, care poate fi realizat, pe de o 
parte, prin împlinirea poruncilor, iar pe de altă parte, prin urmarea sfaturilor evanghelice. 


Prin dobândirea experienţei intime a bucuriei vieţii în Hristos, creştinul participă mai bine 
la suferinţele celor neputincioşi şi se apropie cât se poate de mult de ei pentru a le veni mai 
bine în ajutor: „Cu cei slabi m-am făcut slab, ca pe cei slabi să-i dobândesc; tuturor toate 
m-am făcut, ca, în orice chip, să mântuiesc pe unii” (1Cor 9,22). 


DUMNEZEU dăruieşte prin DUH adevărata cunoaştere celor care sunt demni de ea, însă 
nu în virtutea aptitudinilor lor intelectuale, ci a gradului de puritate şi de virtute pe care I- 
au dobândit, prin punerea în practică a poruncilor şi îndemnurilor evanghelice. 


Sfântul Apostol Pavel subliniază clar opoziţia radicală care există între înțelepciunea lumii 
şi înțelepciunea lui DUMNEZEU. “Căci înțelepciunea lumii acesteia este nebunie înaintea 
lui Dumnezeu” (1Corinteni 3,19). 


Învățăturile patristice susţin că apariţia stării de bucurie în Hristos este condiționată de: 
a. umilinţă 

b. detaşarea de această lume 

c. milă 


In acest sens, Sfântul Vasile cel Mare îi învăţa pe ucenicii săi: 


“Să aveţi curăţie sufletească, nepătimire trupească, purtare blândă, grai cumpătat, cuvânt 
cu bună rânduială, hrană şi băutură măsurată, înaintea celor mai mari tăcere, înaintea 
celor mai înţelepţi luarea aminte, la cei mai bătrâni supunere, să aveţi spre cei asemenea cu 
voi şi spre cei mai mici dragoste nefățarnică, de cei răi, pătimaşi şi iubitori de trup să vă 
depărtaţi şi puţin să grăiți, dar mai mult să înțelegeţi, să nu fiți fără socoteală în cuvânt, să 
nu prisosiți cu vorba, să nu fiți îndrăznețţi la râs, cu sfială să vă împodobiţi şi cu femeile 
cele necurate să nu vorbiţi, să aveţi jos căutarea, iar sufletul sus, să fugiți de cuvintele cele 
împotrivă, dregătorie dăscălească să nu doriţi, cinstea acestei lumi întru nimic s-o folosiți. 

lar de ar face cineva vreun bine spre folosul altora, de la Dumnezeu plata s-o aştepte şi 
veşnica răsplătire de la Iisus Hristos, Domnul nostru”. 


a. Umilința 


Îndurând agresiunea socialului cu umilinţă şi răbdare, se dobândeşte o mare linişte. Omul, 
umilindu-se în fața semenilor, se poate elibera total de slava deşartă şi câştigă astfel 
adevărata victorie asupra lumii. 


În susţinerea umilinței, Sfântul Isaac Sirul notează: “Cel care e cu adevărat umil nu se 
tulbură atunci când suferă o nedreptate. El nu se justifică în privinţa lucrului pentru care a 
fost nedreptăţit. Ci primeşte calomniile drept adevăr şi nu caută să convingă oamenii că a 
fost calomniat, cerând iertare. Unii au luat asupra lor faptul de a fi numiţi destrăbălaţi, în 
vreme ce nu erau. Alţii au îndurat să fie trataţi drept adulteri, în vreme ce erau departe de 
aceasta, şi-au asumat în lacrimi fructul unui păcat pe care nu-l comiseseră, au cerut celor 
care-i calomniaseră iertare pentru o nedreptate care nu le aparţinea, căci sufletele lor erau 
încununate cu toată puritatea şi nevinovăția”. 


Să căutăm umilinţa, acceptând să fim disprețuiţi, respinşi şi considerați un nimic. Potrivit 
Sfântului Macarie, aceasta e condiția normală a creştinilor, care “sunt asemeni oamenilor 
«care-şi pun viaţa în mână»” (lov 13, 14) neimaginându-se că înseamnă ceva; dar, în loc de 
aceasta, sunt disprețuiți şi respinşi mai mult decât ceilalți oameni”. 


Mai mulți Sfinţi Părinţi ne învaţă că ceea ce ne îndurerează şi nedreptățeşte sau ne insultă 
trebuie să fie considerat un medicament care ne vindecă de slavă deşartă şi de orgoliu. 
Diavolul nu e niciodată atât de descurajat ca atunci când omul doreşte umilința şi 
disprețul. Începutul victoriei asupra slavei deşarte, scrie Sfântul Ioan Scărarul, este 
dragostea pentru umilințe. “Dumnezeu se bucură atunci când ne vede alergând în 
întâmpinarea umilinței, pentru a reprima, lovi şi nimici iubirea deşartă pe care o avem față 
de sine”. lar Sfântul Varsanufie ne mărturiseşte: “lată umilinţa perfectă: să înduri insultele 
şi injuriile şi tot ce a suferit Stăpânul nostru lisus Hristos”. 


Trebuie să se ajungă la o umilință de mare soliditate, care poate fi simțită în mod constant, 
în relaţiile cu ceilalți, fiind mult mai dificil de realizat şi de păstrat umilința căpătată în 
propriul for interior, ca virtute. 


Semnul că eşti eliberat de slava deşartă este că nu mai simţi durere atunci când eşti umilit 
în public şi că nu mai trăieşti ranchiună față de cel care te-a ofensat, disprețuit, insultat. 


Mai există o umilință externă, când omul se consideră drept ultimul dintre oameni. 
“Socoteşte-te ultimul dintre oameni” ne îndeamnă porunca monahală clasică. 


La rândul său, Sfântul Isaac Sirul ne îndeamnă: “Coboară mai jos decât tine însuţi şi vei 
vedea slava Domnului în tine”. Căci acolo unde odrăsleşte smerenia, izvorăşte slava lui 
Dumnezeu. Dacă te străduieşti să fii clar disprețuit de către toți oamenii, Dumnezeu îţi va 
hărăzi să fii slăvit. Această slavă fiindu-ne adusă de lumina harului Sfântului Duh, ne 
induce o stare de linişte, o pace de nespus. Inima, la rândul ei, se umple de o bucurie şi 
căldură inexprimabile, după cuvântul Mântuitorului: “Împărăţia lui Dumnezeu este 
înlăuntrul vostru” (Luca 17, 21). 


Sfântul Serafim de Sarov ne îndrumă: “Bucuria mea, câştigă duhul păcii şi atunci mii de 
inimi se vor mântui în preajma ta”. 

Sfântul Chiril Fileotul spune: “Dacă îndurăm bucuroşi suferințele, blestemul va fi 
transformat în binecuvântare; după cum oboselile luptelor pregătesc cununile atleților, la 
fel, încercarea ispitirii îl conduce pe creştin la perfecțiune”. 


b. Detaşarea de această lume 


Cei ce dobândesc bucuria vieţii în Hristos realizează detaşarea de această lume prin 
intermediul a trei calități: 

b.1) singurătatea; 

b.2) situaţia de străin (exterioară şi interioară); 

b.3) sărăcia. 


b.1) Singurătatea. 


Bucuria vieţii în Hristos are sens doar într-un cadru social şi într-o relație cu semenii. 
Important este ca în timpul zilei să se menţină contactul permanent, armonios cu membrii 
grupului social din care facem parte, iar noaptea să ne izolăm, refugiindu-ne într-o 
atmosferă intimă în care să fim numai noi şi Dumnezeu, iar de semenii noştri să ne 
apropiem numai pe calea Duhului Sfânt. “Noaptea ridicați mâinile către cele sfinte şi 
binecuvântaţi pe Domnul. Te va binecuvânta Domnul din Sion, Cel ce a făcut cerul şi 
pământul” (Ps 133,2-3). 


Sfântul Antonie cel Mare ne spune:“Nimic din lume să nu cinstiți mai mult decât 
dragostea lui Hristos. Ostenelile de aici se vând cu preț veşnic: că puţin dai şi însutit 
primeşti. Oricât ar fi de greu, să nu ne întristăm ca şi cum am pieri, să îndrăznim şi să ne 
bucurăm ca nişte mântuiţi, că Dumnezeu e cu noi. 


b.2) Situaţia de străin. 


In relaţia obişnuită şi normală cu semenii noştri să fim străini de tot ce este rău şi 
influențează negativ apropierea, comuniunea cu Dumnezeu şi transfigurarea fiinţei umane. 


b.3) Sărăcia. 


Se exprimă prin renunțarea la desfătările lumii, rezolvând neputinţele firii omeneşti 
(hrană, îmbrăcăminte etc.) cât mai simplu şi respectând îndemnul Evangheliei: “In dar ați 
luat, în dar să daţi”. 


c. Mila 


Exercițiul milei trebuie să se realizeze permanent față de semenii noştri aflați în neputințe, 
după îndemnul binecunoscut al Mântuitorului lisus Hristos: “Milă voiesc şi nu jertfă”. 


“Nimeni să nu caute ale sale, ci fiecare pe ale aproapelui” (1Corinteni 10,24) şi iarăşi 
“Tuturor toate M-am făcut ca, în orice chip, să mântuiesc pe unii” (1Corinteni 9,22) 


Cei ce au fost onoraţi a primi bucuria vieții în Hristos şi înălțaţi în acest fel de Dumnezeu, 
îşi amintesc permanent de Cel care a spus: “Să-l iubeşti pe aproapele tău ca pe tine însuți” 
(Luca 10,27). 


De asemenea, ei sunt permanent gata să îmbrace din nou, fără a-şi schimba natura, 
înfăţişarea de rob ca să-l mântuiască pe rob (Filipeni 2,6 ş.a.m.d.). ÎL imită şi ei pe Învățător, 
punându-şi cu adevărat chezăşie sufletul şi trupul pentru mântuirea altora. 


110 


Sfântul Simion recomandă prietenului său, diaconul loan: “Ie rog să nu dispreţuieşti 
vreodată vreo ființă şi mai ales, dacă e cazul, vreun ... cerşetor. Căci mila ta ştie prea bine 
că există printre cerşetori, mai ales printre orbi, oameni care au devenit la fel de puri ca 
soarele datorită răbdării şi frământărilor lor”. “Fericit cel care caută la sărac şi la sărman; 
în ziua cea rea îl va izbăvi pe el Domnul” (Ps 40,1). 


Aşadar, să ne sârguim cu toţii în a cunoaşte bunătatea şi milostivirea Stăpânului mult 
înainte de sfârşitul vieții pământeşti, fugind de păcat. Întorcându-ne la Dumnezeu înainte 
de sfârşit, vom afla pe Judecătorul milostiv şi ne vom învrednici fericirii veşnice şi cu 
îngerii cei luminaţi ne vom sălăşlui, unde este frumuseţea cea negrăită a tuturor celor 
împăcaţi cu Dumnezeu şi veselia cea pururea fiitoare. 


5.1.3. Dragostea de Dumnezeu şi de aproapele 


Dragostea de Dumnezeu şi dragostea de aproapele nu vin pe altă cale în sufletul nostru, 
decât pe calea rugăciunii. 


Dragostea creştină este rădăcina tuturor faptelor bune, fiind cea mai mare dintre toate 
virtuțile şi legătura desăvârşirii. Pentru aceasta, Mântuitorul a spus: Cea mai mare 
poruncă din Lege şi cea dintâi este să iubeşti pe Domnul Dumnezeul tău din toată inima ta, 
din tot cugetul tău şi din toată puterea ta. Zicând “inimă”, “cuget” şi “putere”, 
Mântuitorul a cuprins deodată cele trei părți ale omului. Prin inimă, a cuprins sufletul, 
prin cuget a cuprins mintea, iar prin virtute (putere) a cuprins trupul. Deci, toată ființa 
omului trebuie să se contopească în dragostea lui Dumnezeu. lar când a fost vorba de 
dragostea de aproapele, a zis a doua poruncă, asemenea cu cea dintâi: “Să iubeşti pe 
aproapele tău ca pe tine însuţi”. 


Dragostea de Dumnezeu nu are limite, adică din toată puterea, din tot cugetul, din toată 
virtutea, iar iubirii de aproapele, i-a pus margine: să-l iubeşti atât cât te iubeşti pe 
tine.“Cine iubeşte pe tată sau pe mamă sau soră sau frate mai mult decât pe Mine, nu este 
vrednic de Mine”, iar “Oricine voieşte să vină după Mine, să se lepede de sine, să-şi ia 
crucea şi să-Mi urmeze Mie” (Marcu 8,34). 


5.2. Moartea 
5.2.1. Aspecte 


Moartea este consecința păcatului, pedeapsa lui Dumnezeu împotriva neascultării 
primilor oameni, care s-a transmis din generaţie în generație. Ea n-a fost destinată omului, 
fiind contrară firii lui, dar a survenit în clipa când inima şi dragostea lui s-au îndepărtat de 
Dumnezeu. “Ori în ce zi veți mânca din el, cu moarte veţi muri” (Fac 2,17). 


Ca fenomen, moartea se explică ca o parte a ființei omului care nu mai acționează şi este 
pusă la păstrare ca un tezaur ce se îngroapă, ca un grăunte ce se seamănă în pământ până 
îi soseşte ceasul de germinare. Sufletul rămâne însă viu, căci Dumnezeu “nu este un 
Dumnezeu al morţilor ci al viilor”. Deci toți sunt vii înaintea Domnului. 


Actul morţii este un fenomen inevitabil şi cel mai sigur ce se petrece în viața omului, 
materializându-se prin despărţirea şi dezlegarea legăturilor fireşti dintre trup şi suflet, 
până la a doua venire a Domnului nostru lisus Hristos, când trâmbiţa Arhanghelului va 
deştepta pe cei morţi la judecata cea mare.“Este rândul oamenilor să moară, iar după aceea, 


să fie judecați” (Evrei 9,27). 

Trupul, pământ fiind, se va întoarce în pământ, dar sufletul, fiind suflarea lui Dumnezu, se 
va întoarce la Creatorul său, ca să dea socoteală de ceea ce a făcut, în timpul vieţii pe 
pământ, cu trupul ce i s-a dat spre slujirea lui Dumnezeu. 


Clipa şi ceasul morţii sunt numai de Dumnezeu ştiute şi rânduite, în funcție de judecăţile 
Sale cele neştiute. De aceea, Domnul ne sfătuieşte, zicând: “Luaţi aminte, privegheați şi vă 
rugați, că nu ştiţi când va fi acea vreme” (Marcu 13,33). 


Moartea deschide omului uşa veşniciei şi o începe pe ea, oricum ar fi, bună sau rea. 
Drepţilor, le deschide uşa veşniciei celei fericite care este Împărăţia Cerească, iar 
păcătoşilor (celor ce mor fără pocăință) le deschide uşa veşniciei celei dureroase, care este 
în iad. Pentru că în funcţie de rodnicia vieții pământeşti, aşa ne va fi acolo răsplătirea. Deci, 
ni se cade nouă, muritorilor, să avem de-a pururea în minte gândul morții şi să învăţăm 
aceasta ca, temându-ne de neştiutul ceas al morţii, să ne înfrânăm de lucrurile care mânie 
pe Dumnezeu şi să fim gata de ieşire. 


Sfântul loan Scărarul spune că atât de folositor este gândul morţii la cei ce vor să se 
mântuiască, pe cât de trebuincioasă este pâinea pentru om. Cel ce are pâine, nu moare de 
foame, iar cel ce are de-a pururea gândul morţii, nu-şi omoară sufletul cu moartea 
păcatului, negreşind de moarte. 


Moartea dreptului nu se aseamănă deloc cu cea a unui păcătos. Ea este înspăimântătoare 
pentru cei ce nu se ostenesc să cunoască pe Dumnezeu şi poruncile Lui, dar pentru cei ce-L 
cunosc şi-L iubesc ea este o binefacere, este capătul durerilor şi suferințelor trupului, a 
muncilor istovitoare, a neînțelegerilor cu cei necredincioşi, a neputinţelor noastre de a ne 
desăvârşi, este mântuirea sufletului nostru din închisoarea trupului corupt şi neascultător, 
este întrevederea cu Dumnezeu, pacea şi odihna veşnică. Deci ea este necesară, venind ca 
o binecuvântare pentru om, făcând să înceteze răul şi răspândirea lui pe pământ. În acest 
sens, “Să nu ne temem de moarte, ci de păcate”. 


Principiul păcatului se găseşte chiar din clipa zămislirii omului, în unirea corpului cu 
sufletul în sânul mamei. Prin procreare, omul moşteneşte păcatul şi, numai prin 
despărţirea de trup a sufletului, acest principiu al păcatului poate fi distrus, curmându-se 
prin moarte moştenirea păcatului. Prin trimiterea Domnului nostru Iisus Hristos - Însuşi 
Cuvântul lui Dumnezeu întrupat - El explică omenirii rostul şi sensul vieții pământeşti 
materializat în recâştigarea fericirii pierdute. El a venit în lume ca să mântuiască sufletul 
omului de veşnica moarte, să-l întoarcă la Creatorul lui printr-o reascultare a poruncilor 
Sale, reducând blestemul dumnezeiesc al morţii la jumătate. Moartea nu există pentru cei 
ce cred cu adevărat în lisus Hristos, iar pentru cei ce şi-au înnegrit haina de lumină a 
botezului cu multe păcate, ea începe încă de pe pământ prin moartea sufletului. 


Prin încrederea, recunoaşterea şi ascultarea față de Răscumpărătorul nostru lisus Hristos 
câştigăm veşnicia: “Eu sunt viaţa, învierea şi calea”. 


Ascultarea, umilința, faptele bune, răbdarea servesc drept sprijin sufletului în clipa 
părăsirii corpului său. Ceea ce se petrece cu sufletul omului după moarte a fost descris de 
Sfinţii Părinţi, marii asceţi, apostolii şi ucenicii care au avut viziuni şi cărora, datorită 
purității lor sufleteşti, le-a fost permis să înţeleagă şi chiar să vadă ceea ce noi muritorii de 
rând nu vedem, dar înțelegem. Dar mai întâi să amintim cele 4 ispite ale omului din 
vremea morții şi modul cum să ne luptăm împotriva lor după îndemnurile Sf. Nicodim 
Aghioritul: 

a) mai întâi este războiul împotriva credinței. În această situaţie, gândurile de necredință 
din mintea noastră să le tragem înapoi degrabă zicând: “Du-te înapoi, satano, tatăl 
minciunii, căci nu voiesc nici măcar să te aud pe tine, fiindcă destul îmi este mie a 
crede cele ce crede Biserica cea sfântă a lui Hristos”. Deci să nu dăm loc în inima 
noastră gândurilor necredinţei, precum este scris de înțeleptul Solomon: “De se va 
sui peste tine duhul celui puternic - adică al vrăjmaşului - să nu-ţi laşi locul tău”. lar 
dacă vrăjmaşul ne va aduce îndoială în ce crede Biserica, să nu-l băgăm în seamă şi să 
nu-i răspundem, ferindu-ne de el, pururea având în gând rugăciunea lui lisus: 
“Doamne Lisuse Hristoase, Fiul lui Dumnezeu, miluieşte-mă pe mine păcătosul”. 

b)  aldoilea război este cel împotriva nădejdii. În această situaţie să ne aducem aminte de 
mila şi bunătatea lui Dumnezeu, Care a venit în lume să moară pentru noi, păcătoşii. 

c)  altreilea război este cel împotriva smereniei, cu slava deşartă şi cu mândria. În acest 
caz să ne socotim că suntem praf şi cenuşă şi să punem toate isprăvile noastre pe 
seama lui Dumnezeu. Să ne cunoaştem cu adevărat greutatea păcatelor şi a răutăților 
noastre, dar să nu deznădăjduim de mila lui Dumnezeu, după cum ne încurajează 
Sfântul Duh prin gura Proorocului David : “Mântui-va Domnul sufletele robilor Săi 
şi nu vor greşi toți cei ce nădăjduiesc spre Dânsul”. 

d) şi al patrulea război este cel cu nălucirile cele de multe feluri şi prefacerea slujitorilor 
nedreptăţii în îngeri de lumină. E bine în aceste clipe să stăm tare întemeiați în 
smerenia cugetului nostru şi să zicem: “Schimbaţi-vă, ticăloşilor, în întunericul 
vostru că mie nu îmi trebuiesc vedenii. Nu am trebuinţă în acest ceas decât de mila 
lui Dumnezeu şi de milostivirea Lui”. Şi chiar de am cunoaşte că multe din semnele 
arătate ar fi de la Dumnezeu, să ne întoarcem de la ele şi să le alungăm de la noi cât 
mai departe, fără să ne temem că nu-l place lui Dumnezeu acest lucru şi această 
întoarcere, pentru că o facem socotindu-ne nevrednici de acele vedenii. 


După această incursiune legată de momentele premergătoare clipei despărțirii sufletului 
de trup, vom încerca să urmărim în continuare drumul şi trăirile sufletului după moarte. 


În clipa morţii, sufletul ce iese din corp este imediat încercuit de îngeri buni sau spirite rele, 
aşa cum a fost viaţa celui care moare. Sfântul Macarie Alexandrinul ne precizează, în urma 
descoperirilor ce le-a avut, că sufletul, imediat după moarte, rămâne încă două zile pe 
pământ, pe locurile unde a trăit în corp, iar a treia zi, aşa cum Domnul nostru lisus Hristos 
a înviat, sufletul se urcă la cer. De aceea, se înmormântează omul după trei zile, atunci 
când sufletul nu mai este pe lângă corp. 


În spaţiul care desparte pământul de cer sunt douăzeci şi patru de vămi la care se găsesc 
duhuri, îngeri căzuți deveniți demoni, care se străduiesc să ispitească pe om, să-l oprească 
de a se mântui, să-l facă un instrument al răutăţii lor. “Ca un leu răcnind umblă, căutând 
pe cine să înghită” (1Petru 5,8). Îngerii răi, izgoniți de Dumnezeu pentru îngâmfarea lor, 
şi-au găsit refugiul în acest spaţiu, între pământ şi cer. Ei întreabă tot sufletul care pleacă 
din lume de toată fapta rea pe care a făcut-o în viaţă şi pe care n-a mărturisit-o la duhovnic 
şi fapte bune n-a făcut pentru iertarea ei. Dar vămile le văd numai cei păcătoşi. Cei care 
pleacă la cer îndreptaţi au cale liberă, căci nu mai au greşeli şi Domnul a binecuvântat 
sufletele lor, ca să nu mai vadă la moarte fața demonilor şi nici aceştia faţa lor. 


Sfinţii Părinți compară fiecare vamă cu un tribunal ce se ocupă de un anumit tip de păcate 

săvârşite de om în viaţă, începând cu: vorbele deşarte, convorbiri zadarnice, vorbe obscene, 

ironii, luarea în râs a lucrurilor sfinte, cântece pasionale, râsul obscen etc. Vin apoi vămile 

minciunii, călcarea jurământului şi a făgăduințelor făcute lui Dumnezeu în deşert, 

ascunderea păcatelor la spovedanie, apoi vama calomniei, a vorbirii de rău, a bârfelor, a 
umilirii altora, a injuriilor şi judecarea altora, lăcomia, beţia, mâncarea în ascuns, uitarea 
rugăciunii, ne-paza postului, desfătările şi îmbuibările, plăcerile nesățioase, lenea sub toate 
formele ei, furtul, avariția, cămătăria, înşelătoria, gelozia, mândria, ambiția, lipsa de 
respect față de părinţi, de preoți, de superiori, neascultarea, mânia, enervarea, furia, 
răzbunarea, ura şi omorul, magia, vrăjile, spiritismul sau invocarea spiritelor, necurăţia în 
fapte şi gânduri, imoralitatea, trăirea în concubinaj, visuri obscene, voluptatea, priviri 
necurate, adulterul, incestul, sodomia, homosexualitatea, erezia, hulirea credinței în 
Dumnezeu, blestemul, cruzimea, lipsa de milă etc. Toate aceste vămi şi trecerea sufletului 
prin faţa lor au loc a treia zi după moarte, de aceea se face o slujbă specială, de către 
Biserică, pentru a uşura sufletul în trecerea lui la cer. După trecerea vămilor, tot creştinul 
care a primit Taina Sfântului Botez şi nu a pierdut-o, cum fac sectele prin botez fals, merge 
de se închină în fața Domnului, fie el cât de păcătos ar fi. Dragostea cu care este primit 
sufletul în fața Domnului este pe măsura gradului în care creştinul, pe timpul vieţuirii 
pământeşti, a ascultat şi a respectat legea de viețuire creştină dată de Mântuitorul. 


Sufletul este purtat după aceea de îngeri, ca să viziteze Raiul şi locaşurile Sfinţilor timp de 
şase zile, în care sufletul se minunează de cele văzute şi slăveşte pe Dumnezeu Creatorul. 


A noua zi, se urcă din nou şi se închină lui Dumnezeu, de aceea Biserica face din nou 
parastas special pentru iertarea păcatelor celui plecat. După această a doua închinare, 
sufletul este dus să viziteze iadul şi, timp de 30 de zile, el vede toate treptele infernului şi 
tremură de frică să nu fie şi el aruncat acolo definitiv. 


În a 40-a zi, sufletul urcă iarăşi, pentru a treia oară, să se închine Domnului. Atunci 
Domnul hotărăşte, după faptele sufletului, locuinţa ce i se cuvine. În acest sens, Domnul 
nostru lisus Hristos ne spune: “În casa Tatălui Meu sunt multe locaşuri”. Aşadar, în a 40-a 
zi, are loc judecata particulară şi atunci Biserica face un parastas special. Această zi este 
decisivă pentru soarta sufletului, până la ultima judecată a lui Dumnezeu asupra întregii 
omeniri. 


Starea dobândită de suflet în bine sau rău nu rămâne definitivă. Ea poate fi modificată în 
funcție de rugăciunile celor ce au rămas pe pământ şi care aduc multă binefacere celor ce 
s-au dus. De exemplu, dacă un creştin, la moarte, are greşeli mai puţine şi urmaşii îi poartă 
sărindare, îi dau Sfinte Liturghii şi-i fac pomeni în perioada de 40 de zile cât îngerul 
plimbă sufletul prin rai şi iad, atunci aceste rugăciuni care ajung înaintea Domnului pot 
face să meargă sufletul de la temniţele iadului în loc luminat. Deci, fericit este acel suflet la 
care a rămas cineva să se roage neîncetat pe pământ, uşurându-i astfel viaţa de dincolo de 
mormânt. De aceea, a lăsat Domnul patru posturi peste an, în care tot creştinul e dator a-şi 
mărturisi greşelile la duhovnic. Când moare, el nu va avea scrise în carte decât numai 
faptele rele pe care le-a făcut de la ultima mărturisire până la moarte, celelalte fiind şterse 
şi iertate, iar familia poate contrabalansa, prin jertfele sale, în această perioadă de patruzeci 
de zile, păcatele sufletului. 


În zilele de aniversare a morții, a pomenirii sfinților patroni ai numelui şi în zilele de 
naştere a celor ce s-au dus, se fac de asemenea slujbe şi rugăciuni pentru sufletele plecate, 
iar la Vecernia din Duminica Cincizecimii, numită şi “Vecernia plecării genunchilor”, 
Biserica rosteşte rugăciuni chiar şi pentru cei din gheenă. Să ne rugăm deci cu tărie şi cu 
convingere pentru cei dragi, care s-au dus în lumea de dincolo, căci Domnul nostru lisus 
Hristos ne-a spus: “Cereţi şi vi se va da”. El deci nu poate să ne refuze cererea noastră de 

iertarea păcatelor celor pe care i-am iubit, căci EL Însuşi ne cere mila şi dragostea pentru 
aproapele. Luând aminte la faptul că soarta celor care mor este soarta noastră viitoare, să 
avem grijă să îndulcim moartea celor care ne-au înconjurat, pregătind-o astfel pe a noastră. 
Să primim moartea astfel ca o binecuvântare, ştiind că gloria veche a ei a fost distrusă, iar 
viaţa viitoare îşi găseşte expresia sa vizibilă pe mormântul fiecărui creştin în simbolul pe 
care crucea de la căpătâi o întruchipează. 


5.2.2. Momentul morţii în viaţa familiei creştine 


Pedeapsa cea dintâi a lui Dumnezeu, după greşeala primei familii de oameni a fost 
aceasta: “Cu moarte veți muri”. Şi într-adevăr, după călcarea poruncii, două morţi au venit 
asupra neamului omenesc. Adam, după 930 de ani, şi Eva, după 950 de ani, au primit 
moartea trupească, iar moartea duhovnicească a fost până la venirea în trup a Noului 
Adam - Hristos, Dumnezeul şi Mântuitorul nostru. 


Noe, al optulea patriarh de la Adam, fiind mare prooroc şi plăcut lui Dumnezeu, trăind 
950 de ani, a avut grijă să păzească cu sfințenie în toată vremea lui un dar de mult preţ 
moştenit de la patriarhii mai vechi, oasele primei zidiri ieşită din mâna lui Dumnezeu, cu 
care a învăţat pe fiii săi cea mai înaltă filosofie: “Doamne, fereşte! Să nu ajungem ca 
strămoşul nostru! Să nu mâniem pe Făcătorul nostru, că iată, oasele lui Adam sunt aici şi 
sufletul lui se chinuieşte în muncile iadului, pentru că a călcat porunca lui Dumnezeu”. 


lată filosofia cea mai înaltă pe care a dat-o Noe feciorilor săi: să nu uite că vor muri. Tot în 
acest sens, Sfântul loan Damaschin ne încurajează: “O, moarte, moarte, mai bine te-am 
numi pe tine viaţă, că cel ce pururea cugetă la tine, pururea viază”. 


Nici un păcat nu va trece de la minte la simțţire, nici prin imaginaţia noastră, dacă avem 
înaintea ochilor moartea. Dacă uităm moartea, murim, dacă nu uităm moartea, trăim, 
suntem vii cu sufletul în vecii vecilor. De aceea, întreaga activitate a familiei de-a lungul 
vieții pământeşti e bine să fie cenzurată de gândul morții, al judecății, al gheenei, al 
ultimului moment din viață, al Împărăției cerurilor. Cel mai mare sfetnic, cel mai bun 
sfetnic, cel mai înțelept sfetnic al vieţii morale, pe care să şi-l aleagă în viaţă tinerii este 
cugetarea la moarte. 


Sfântul Antonie le spunea ucenicilor: “Pururea aduceţi-vă aminte de veşnicie. Pururea să 
gândiţi că, dacă seara te-a apucat asfinţitul soarelui, nu este sigur că ajungi până dimineața. 
Şi dacă dimineaţa ţi-a răsărit soarele, nu eşti sigur dacă mai apuci apusul. Că nu este viața 
în mâna noastră”. 


Dacă dorim cu adevărat să trăim în vecii vecilor, să facem voia lui Dumnezeu, să ne 
întoarcem la pocăință şi la săvârşirea faptelor bune. Sfântul Efrem Sirul ne spune că, în 
clipa când omul îşi dă sufletul, apar în faţa lui atâţia diavoli, câte păcate a avut omul şi 
atâția îngeri sfinţi, câte fapte bune a avut el în viaţă. 


Îngerul pe care îl avem de la Sfântul Botez are mare îndrăzneală şi putere în ceasul morții. 
De aceea, să ne obişnuim, când ne rugăm acasă, după ce ne-am terminat rugăciunile, să 
facem şi câteva închinăciuni la îngerul pe care-l avem ocrotitor de la botez şi care ne 
însoţeşte prin vămile văzduhului după moarte, până la 40 de zile, zicând: “Sfinte îngere, 
păzitorul vieţii mele, roagă-te lui Hristos Dumnezeu pentru mine păcătosul (păcătoasa) !” 
Dacă nu ar fi el, diavolul ar face cu noi ce ar vrea. 

Cele mai importante slujbe, pentru cei care urmează să primească paharul morţii, sunt 
spovedania generală şi Sfânta Împărtăşanie, precum şi Sfântul Maslu. De asemenea, 
întreaga familie a celui adormit în Domnul trebuie să se spovedească imediat, pentru a 
avea garanţia că Dumnezeu va primi jertfele ei. 


Imediat după moarte se fac, timp de 40 de zile, Sfânta Liturghie, parastase cu dezlegări şi 
milostenie la săraci, care vor ajuta mult sufletul la trecerea vămilor. Chiar de a avut cineva 
păcate de moarte foarte grele, dacă a murit spovedit, îl scoate Biserica. 


Sufletul va sta în iad până se curăță de păcat, pentru că, spune Sfânta Evanghelie: “Nimic 
necurat nu va intra în Împărăţia Cerurilor”. Legat de acest moment, un sfânt spunea că a 
văzut o mare de flăcări şi din marea aceea ieşeau porumbei albi ca zăpada şi zburau la cer. 
Şi acolo era iadul şi auzea ţipete şi vaiete. “Cum, Doamne, din foc ies porumbei?” s-a 
întrebat el. Porumbeii erau sufletele oamenilor drepţi, care s-au curăţit prin canon, stând 
în iad, unde şi-au plătit tot ce erau datori să plătească, că Biserica intervine de pe pământ 
cel mai mult prin Sfânta Liturghie, pentru că jertfa şi răscumpărarea noastră se fac prin 
Sângele lui lisus Hristos. Cum, de altfel, zice şi Apostolul: “Sângele Lui ne curăţă de orice 
păcat”. 


Sf. Cuvioasă Anastasia Stareţa, la sfârşitul vieţii sale, a cerut soborului mănăstirii a sluji Sf. 
Liturghie şi a face cele cuvenite îngropării, iar după ce s-a dus la Domnul, în a 40-a zi, ne-a 
mărturisit prin vedenie dumnezeiască: “Cunoscut să vă fie vouă, cum că milosteniile cele 
ce se fac pentru suflet, până la 40 de zile, cum şi săturarea flămânzilor şi rugăciunile 
preoţilor, milostivesc pe Dumnezeu; şi chiar mult păcătoase de ar fi sufletele celor 
adormiţi, primesc iertarea păcatelor de la Domnul, iar de vor fi drepte, apoi aceia care fac 
pomenirea se îmbogăţesc cu împlinirea a tot binele” (V. Sf., 12 aprilie). 


lar, dacă a murit cineva nespovedit din tinereţe şi a avut păcate de moarte, grele, e 
aproape cum ar fi nebotezat, pentru că nu mai are legătură cu Biserica. Toate slujbele care 
se fac pe pământ, pentru un asemenea suflet, foarte puţin îl ajută, fiindcă “nimic necurat 
nu va intra în Împărăţia cerurilor”. Totuşi, îi putem ajuta cu un pomelnic sobornicesc. 


Referitor la acest aspect dorim să amintim în continuare că Biserica noastră se roagă în 
două feluri: soborniceşte şi nominal. 


Rugăciunea sobornicească are loc în timpul Sfintei Liturghii, după “liturghia celor 
chemaţi”. În acest moment Biserica se roagă pentru evrei, pentru turci, pentru chinezi, 
pentru toate popoarele lumii, să le descopere Dumnezeu, Evanghelia dreptății. Astfel, în 
cazul celor pe care moartea i-a găsit nespovediţi, neîmpărtăşiți, necununaţi sau în alte 
păcate grele, dacă ştim ce preot l-a botezat (cununat) şi este mort sau alte rudenii spirituale 
(naşii de botez sau cununie), îi punem pe aceştia în pomelnic, fără să punem numele celui 
mort nepregătit, scriind sub numele pomenit: “şi cu tot neamul lor cel adormit”. Aici va 
intra şi el, că este botezat şi este fiu duhovnicesc al lor. 


Ferice de creştinul acela care trăieşte pe pământ, iar cu mintea lui trăieşte în cer; cu mintea 
lui se înalță la Dumnezeu şi după puterea lui se osteneşte să facă fapte bune, ca să se ducă 
în Raiul desfătării. Acolo nu mai este moarte, nu mai este bătrâneţe, nu mai este durere, nu 
mai este boală, nu mai este frică. Ci veşnic va avea, cum zicea Apostolul Pavel, “pace, 
dreptate şi bucurie întru Duhul Sfânt”. 

5.3. Viaţa după moarte 
“În orice neam, cel ce se teme de Domnul 
şi face dreptate, este primit la EI” (Fapte 10, 35) 


Viaţa de după moarte se împarte în două perioade: veacul de acum şi veacul cel viitor. 


Veacul de acum este intervalul de timp între naşterea Domnului nostru lisus Hristos şi 
venirea Lui glorioasă la Judecata finală a omenirii, iar veacul viitor, ce va să fie, este timpul 
infinit, eternitatea ce va urma judecății finale, când se va decide soarta fiecăruia pentru 
veşnicie. 


5.3.1. Veacul de acum 


Pentru fiecare om, veacul de acum se împarte şi el tot în două perioade: 
a) perioada vieții pământeşti; 
b) perioada de la despărţirea sufletului de trup până la a doua judecată a sufletului (finală). 


Omul, în prima perioadă a veacului de acum, se pregăteşte, printr-o conlucrare divino- 
umană, pentru cea de-a doua perioadă a vieţii sale din veacul de acum şi pentru veacul ce 
va să vie (nemurirea). 


a) Viaţa pământească 


În perioada vieţii pământeşti omul are datoria să caute Împărăţia lui Dumnezeu, nu numai 
pentru sine, ci şi pentru toți oamenii vii sau morți. Aceasta fiind iubirea, scopul şi rostul 
omului pe pământ:“lubiţi-vă unii pe alţii şi fiţi desăvârşiți, precum Tatăl vostru este”. lată 
Adevărul, Calea şi Viaţa omului. 


Viaţa spirituală a omului pe pământ se poate derula în viaţa de familie, celibat sau în viața 
monastică. Desăvârşirea, soțul şi soția o realizează unul prin celălalt, iar călugărul sau 
celibatarul se străduieşte să o dobândească direct (singur). 


b) În a doua perioadă a vieţii de acum, toți morţii, fie drepţi sau păcătoşi, se găsesc într-o 
stare de provizorat, pentru primii fiind o fericire incompletă, iar pentru ceilalți un început 
de suferință, urmând ca la Judecata Universală situaţia să se definitiveze. Până atunci, 
comunicarea lor cu viii este posibilă şi este de asemenea posibilă influența unora asupra 
altora. În esenţă, este tot o perioadă de pregătire, în care activitatea sufletului este mult 
uşurată şi perfectibilă în evoluția lui, căci nimic nu-l va mai împiedica şi reține în avântul 
lui. Sufletele, ca şi pe pământ, duc o dublă activitate pentru sine şi pentru alții, interioară şi 
exterioară. 


Sf. Apostol Pavel ne spune că, dincolo, simțurile omului vor întâlni: “Ceea ce ochiul n-a 
văzut şi la inima omului nu s-a suit”. 


Ceea ce constituie viața sufletului dincolo de moarte este conştiinţa de sine. Aceasta este o 
facultate a sufletului omenesc care nu-l va părăsi niciodată, reprezentând legea şi vocea lui 
Dumnezeu în om. Bine îi va fi sufletului, când această conştiinţă a funcţionat 
corespunzător încă de pe pământ. Cei ce nu ascultă de această voce interioară, ajung, la 
împietrire şi fac răul cu uşurinţă, fără nici o oprelişte. Ei vor fi chinuiţi, în această stare de 
provizorat, la nesfârşit de acel reproş al conştiinţei, de care n-au vrut să asculte. Reproşul 
nu este destinat acelor suflete ce n-au ce să-şi reproşeze conştiinţei, pe care au ascultat-o în 
timpul vieții. În activitatea exterioară sau în raport cu alții, sufletele, după moarte, ca şi pe 


pământ, sunt sociabile. Aleşii se vor bucura de prezenţa lor comună şi de dispariţia din 

mijlocul lor a păcătoşilor, iar aceştia vor plânge împreună. Sufletele drepţilor se roagă 
pentru cei vii, în timp ce sufletele păcătoşilor nu doresc decât pierzania viilor, din ură şi 
din invidie. Cei imperfecți speră la ajutorul viilor, la intervenţia lor pentru ei, iar viaţa 
virtuoasă a viilor este “o mare bucurie în cer” şi o alinare a imperfecțiunilor. 


Repauzatul este un călător ce ne părăseşte doar pentru o perioadă de timp. In acest timp, 
noi trebuie “să-i scriem”, să ne gândim la el, să-i dorim drum bun, revedere plăcută şi să 
vorbim pe cât posibil la prezent de el. 


Veacul de acum este timpul când Domnul nostru lisus Hristos a venit să mântuiască 
lumea. Până atunci, El se jertfeşte zilnic pe altarul tuturor bisericilor pentru păcatele 
noastre, ale viilor şi ale morţilor. El continuă să fie o victimă înjunghiată pe Cruce pentru 
întreg Universul. Acest interval de timp al veacului de acum, ce constituie mila lui 
Dumnezeu pentru noi, este salvator pentru fiecare suflet şi trebuie să profităm de el până 
când mai avem libertate. “Aceasta este ziua când trebuie să lucrăm, căci va veni noaptea şi 
nimeni nu va mai putea face fapte bune”. 


Cea mai de preţ slujbă pentru cei repauzaţi este Sfânta Liturghie, în timpul căreia viii şi 
morţii ce s-au pomenit, în momentul turnării părticelelor în sângele sacramental al 
Domnului nostru lisus Hristos, se curăță de păcatele lor. În acest moment, Domnul nostru 
lisus Hristos este jertfă şi jertfitor în acelaşi timp. 


Celor pe care i-am iubit în viaţă şi-i mai iubim încă, trebuie să avem grijă să le aducem 
această Jertfă supremă, pentru a le uşura suferinţele şi a-i scoate din iad. Vai de cei pentru 
care nu se roagă nimeni! Aceştia nu mai au scăpare de acolo. Mântuitorul nostru lisus 
Hristos ne îndeamnă: “Tot ce veţi cere Tatălui în numele Meu, vi se va da!” Avem, acum, 
posibilitatea să cerem uşurarea sufletelor celor adormiţi, mai ales în zilele de sâmbătă şi la 
alte zile rânduite de Biserică în calendar, când se fac Parastase, iar milostenia făcută pentru 
cei repauzați aduce şi ea la rândul ei uşurare. leremia proorocul spune: “Blestemaţi şi 
izgoniți sunt de la fața lui Dumnezeu acei repauzaţi, pentru mântuirea cărora nu se împart 
milostenii!” Prin milostenie îl îmbrăcăm pe cel mort într-o haină de lumină pentru ziua 
judecății, pentru care ne va fi nespus de îndatorat. Toate faptele rele față de repauzaţi nu 
rămân fără urmări. Dacă ei sunt lipsiţi de ajutor, ca urmare a neglijenţei noastre, sau dacă 
noi ascundem averile şi nu îndeplinim ultimele dorinţe, ei pot ruga pe Dumnezeu să-i 
răzbune. De aceea, multe suferinţe ale celor vii se datoresc acestor neglijenţe față de cei 
morți. 


Spre a ne putea ruga pentru alţii şi a-i milostivi, trebuie înainte de orice să fim curați, fără 
păcat, fără vicii, pasiuni şi atunci tot ce vom cere, conform cu voința lui Dumnezeu, cu 
ajutorul rugăciunii care deschide visteria cerului, vom obţine. 


Raiul 


Viaţa şi comuniunea cu Dumnezeu pe pământ sunt începutul Raiului. Domnul nostru 
lisus Hristos ne spune permanent, prin Fericirile care se cântă în timpul Sfintei Liturghii, 
că locuitorii Raiului, cei fericiţi de EI, vor fi cei blânzi, cei milostivi, cei săraci cu duhul, cei 
flămânzi şi însetaţi de dreptate, făcătorii de pace, cei curaţi cu inima, cei persecutați pentru 
dreptate. 


In Rai, fericirea constă în a-L vedea pe Dumnezeu şi a viețui cu sfinții împreună. De 
asemenea, fericirea drepţilor în Rai este ca să vadă fericirea celor pe care i-au iubit pe 

pământ, copiii şi părinţii lor. Unii pentru alţii se vor bucura, ne spune Sf. Dimitrie de 
Rostov. Astfel, sufletele, oriunde ar fi după moarte, în prima perioadă, au posibilitatea de 
a comunica între ele. De asemenea, văd şi aud tot ce vorbim şi ce facem noi pe pământ. 


Iadul 


Încălcarea legilor morale procură oamenilor, dincolo de mormânt, o viață plină de 
plângeri şi suferință. Încă de pe pământ putem face începutul iadului sau al gheenei în 
sufletul nostru. 


ladul înseamnă un loc profund întunecos, în care sufletele, ce sunt hotărâte, prin dreapta 
judecată a lui Dumnezeu, să locuiască provizoriu aici, nu văd pe Dumnezeu, fiind lipsite 
de lumină şi fericire. 


În iad sunt 9 munci diferite. Gheena este doar un loc din Iad, este un ocean de flăcări de 
milioane de ori mai fierbinți decât cele de pe pământ, unde se chinuiesc cei păcătoşi, fără 
însă a se mistui, ci numai simțind durerea. Este cea mai grea muncă din iad, de care se 
înfricoşează şi diavolii. 


După Judecata Universală, sufletele drepţilor şi ale sfinţilor vor fi strămutate din Rai în 
Împărăția lui Dumnezeu, iar cele ale păcătoşilor se vor chinui veşnic în muncile ladului. 


În prima perioadă de după moarte, locuitorii Raiului văd pe cei din iad şi invers. Cel 
imperfect îşi petrece timpul în iad. În categoria acestora intră cei care nu s-au îngrijit pe 
pământ de suflet şi pe care i-a prins sfârşitul nepocăiţi. Ei regretă amar că au mâniat pe 
Dumnezeu, iar rugăciunile celor vii le pot aduce uşurarea suferinţei şi chiar schimbarea 
locului de vieţuire cu cel din Rai. 


În iad, sufletul nefiind unit cu trupul, suferinţa este pur spirituală, de tristețe, de suspin. 
Totuşi, această muncă este îndulcită de speranța mântuirii. Intrarea în iad are loc după 
judecata particulară din a 40-a zi după moarte. 


În categoria celor osândiţi veşnic intră: împietriții, necredincioşii, hulitorii, deznădăjduiţii, 
urâtorii de oameni, ereticii, cei cruzi şi lipsiţi de orice conştiinţă. Cei osândiţi definitiv, care 
nu au nici un regret că şi-au petrecut viaţa în păcate, vor intra în starea de moarte veşnică 
în gheenă. Pentru aceştia, orice rugăciune este inutilă. 


“Legându-i picioarele şi mâinile, luaţi-l şi aruncaţi-l în întunericul cel mai dinafară”. Prin 
aceste cuvinte, Domnul nostru lisus Hristos ne spune că, dincolo de moarte, sufletul celui 
care s-a lepădat de botez şi a refuzat îndreptarea pe pământ nu mai are nici o posibilitate 
de schimbare (fiind legat), mergând direct în gheenă, pentru veşnicie. Acolo răul se 
dezvoltă din ce în ce mai mult, munca este neîncetată, viermele nu moare şi focul nu se 
stinge niciodată. Tot în gheenă vor ajunge şi sufletele din iad, pentru care nu se roagă 
nimeni pe pământ, neiertându-li-se nici un păcat. 


Dumnezeu este Duh şi toată creaţia Lui este materie, iar sufletul omului şi Îngerii sunt o 
materie eterată. Aşa e şi focul veşnic, eterat. 


Cei osândiţi la gheenă, în activitatea lor, vor fi veşnic plini de ură şi hulă contra lui 
Dumnezeu şi voinţa lor va fi veşnic contrară voinţei lui Dumnezeu. Ei vor fi veşnic sfâşiați 
de insatisfacția pasiunilor lor, iar deznădejdea şi dorința de a-şi nimici ființa îi va roade 
necontenit. Pasiunile sunt răni care, dacă nu s-au vindecat pe pământ, dincolo pricinuiesc 


scrâşnirea dinţilor şi vor lua proporţii imense, ducând la disperarea insatisfacției 

şi la exasperarea neputinței de potolire a lor, de unde şi ura şi hula împotriva lui 
Dumnezeu. 


Obişnuinţa păcatului pe pământ este începutul gheenei veşnice. De aceea, Sfântul Grigore 
de Nissa ne spune că: “Omul ce s-a cufundat cu sufletul său în cele trupeşti, chiar când nu 
va fi trup, nu va fi scăpat niciodată de dorinţele şi de ispitele trupului”. După Sfântul 
Atanasie cel Mare, osândiţii la gheenă n-au nici măcar satisfacția de a se vedea unii pe alţii 
şi de a suferi împreună, conviețuind doar cu duhurile rele. 


Concluzia este că ceea ce se poate schimba pe pământ, prin pocăință, dincolo este exclus să 
se poată face. Aşa că să avem grijă să extirpăm pasiunile la prima lor apariţie, căci orice 
amânare le dă posibilitatea dezvoltării, slăbind voința omului, fără de care acesta nu le mai 
poate suprima. 


5.3.2. Veacul viitor 


Dumnezeu a creat Universul, dându-i ca sens al existenței sale iubirea şi ascultarea. In 
acest elan spre desăvârşire, fiecare creatură şi ființă aspiră la îndeplinirea destinului său, 
care va avea loc în veacul viitor, marcat de viaţă şi fericire veşnică. 


In prima perioadă a creaţiunii “totul era foarte bun” ieşit din mâna lui Dumnezeu. 
Unitatea gândirii unea pe îngeri şi pe primii oameni, iar sufletul şi corpul omului erau în 
perfectă armonie unul cu altul. 


Neascultarea, urmată de dreapta pedeapsă, a marcat începutul perioadei a doua a 
Universului, în care răul a pătruns şi a stricat echilibrul şi armonia dintre om şi natură, 
între suflet şi corp, după cuvintele: “că duhul este sârguitor, dar trupul neputincios”. Viaţa, 
odată dată Universului, n-a fost retrasă, ci a fost schimbată de la starea de fericire, la cea de 
durere şi lacrimi. 


Din mila şi din dorinţa lui Dumnezeu, Universul va intra în a treia perioadă a sa. Ea va 
aparține veacului viitor, în care va fi “cer nou şi pământ nou”, totul schimbându-se prin 
foc. În această nouă perioadă, omul spiritualizat va trăi pentru eternitate în cu totul alte 
condiții, iar transfigurarea sa şi a întregii creaţii va aduce roadele renaşterii spirituale şi 
morale. Începutul veacului viitor va fi precedat de o nouă judecată. Necesitatea celei de-a 
doua judecăţi şi a vieţii viitoare se justifică prin faptul că atunci vom răspunde, nu numai 
de faptele şi propria noastră viaţă, ci şi de viaţa şi faptele celor ce-au preluat ideile noastre 
şi ne-au imitat. 


Momentul sosirii noii judecăți nu va însemna sfârşitul lumii, ci sfârşitul demonului 
(răului) şi venirii Împărăției lui Dumnezeu. Ziua şi ceasul celei de-a doua veniri a 
Domnului nostru lisus Hristos nu-l ştie nimeni, în afară de Dumnezeu. Însă, prevestit 
avem în Evanghelie că sfârşitul va fi la miezul nopții. “lată Mirele vine la miezul nopții şi 
fericită este sluga pe care o va afla priveghind, dar nevrednică este cea pe care o va afla 
lenevindu-se”. 


După acea noapte fatală, va veni dimineaţa fericirii sau suferinței veşnice. “Cei ce vor auzi 
glasul Fiului lui Dumnezeu şi cei ce-L vor asculta vor învia, iar cei ce au făcut răul vor 
învia pentru judecată”. 


Avem deci garanţia că: “cine ascultă cuvintele Mele şi crede în Cel ce M-a trimis pe Mine, 
are viață veşnică şi nu vine la judecată, căci a trecut din moarte la viață”. De aceea, 

Domnul nostru lisus Hristos ne porunceşte să fim gata în orice oră. Această oră 
cutremurătoare a sfârşitului şi a începutului unui nou veac trebuie să fie mereu prezentă 
în inima noastră. “Privegheaţi şi vă rugaţi, că nu ştiţi ceasul în care Domnul va veni!” 


Orice amânare, orice îndoială este riscantă. Pentru a fi gata oricând, se impune o viață 
permanent virtuoasă celui ce este creştin adevărat. 


Semnele ce vor preceda sfârşitul lumii acesteia, după învăţătura Domnului, sunt: 

1. Predicarea Evangheliei la toate neamurile. 

2. Micşorarea credinţei şi a milei între oameni. 

3. Sporirea nedreptățţilor şi a nefericirilor, ca urmare a necredinţei în Dumnezeu. 

4. Vor fi războaie mari, calamități grozave, foamete, ciumă şi alte nenorociri necunoscute. 
5. Venirea lui Antihrist. 


Antihristul, adversar al Domnului lisus Hristos, va încerca să răstoarne creştinismul. 
“Zilele nefericite ale lui Antihrist se vor scurta pentru cei aleşi. Atunci va veni o răsturnare 
mare a legilor naturii, o nouă ordine a Universului. Soarele se va întuneca şi nu va mai da 
lumina sa, stelele vor cădea din cer şi puterile cerului se vor clătina. Atunci se va arăta 
Semnul Fiului Omului pe cer (Sfânta Cruce) şi atunci vor plânge toate popoarele 
pământului şi vor vedea pe Fiul Omului venind pe norii cerului cu putere şi mărire multă”. 


Tot atunci, la judecata cea mare, fiecare suflet îşi reia trupul şi, aşa precum împreună au 
viețuit şi au păcătuit, aşa vor trebui să se prezinte împreună în fața Judecătorului, care le 
va cere socoteală de ce au făcut în viaţa lor şi cum au ascultat de glasul conştiinţei lor, care 
era Însuşi glasul lui Dumnezeu. 


Baza învierii oamenilor este Învierea Domnului nostru lisus Hristos, “Cel dintâi născut din 
morţi”. Vor învia toţi oamenii, indiferent de moartea lor, având toţi aceeaşi vârstă, aceeaşi 
stare, deosebindu-i doar faptele lor pământeşti. Cei care, în ceasul acela, vor fi încă vii pe 
pământ se vor schimba. După spusele Sf. Ap. Pavel ei se vor transfigura îndată în trupuri 
spiritualizate asemeni celorlalți. Toţi vor avea trupuri noi de diferite calități. 


Învierea trupurilor este indispensabilă, pentru ca omul să poată exista veşnic şi să devină 
nemuritor, în ambele sale elemente, trup şi suflet, care vor fi atunci într-o armonie perfectă. 
Trupurile ce au slujit lui Dumnezeu vor fi luminoase, iar, prin faptele lor cele bune, vor 
străluci ca luna şi stelele, după gradul de sfințenie al fiecăruia. Ca într-o oglindă se va 
răsfrânge, pe trupul omului, toată viața sa pământească, fără a-şi ascunde cea mai mică 
cugetare rea. 


Domnul lisus Hristos ne anunţă şi ne precizează foarte clar ce se va petrece în momentul 
supremei judecăţi şi nimeni nu va putea îndrăzni să spună că n-a ştiut, că n-a auzit şi 
vinovat va fi pentru indiferența față de cele anunţate de Domnul. 


“EI va trimite Îngerii Săi cu glas mare de trâmbiţă şi vor aduna pe cei aleşi ai Lui din cele 
patru vânturi, de la marginea cerurilor, iar pe cei ce fac fărădelegea îi vor depărta din 
mijlocul celor drepți şi atunci va răsplăti fiecăruia după faptele sale”. 


Apostolii Domnului lisus Hristos vor sta pe cele 12 scaune de judecată, ca să judece 
întreaga omenire. Alături de oameni, se vor prezenta la judecată şi demonii ce vor fi legaţi 
în lanţuri, după spusele Apostolilor. Va fi judecată atunci toată activitatea interioară şi 
exterioară a omului, gândită şi pusă în acţiune. 


Recompensa şi osânda vor fi deci de două feluri: morale (interioare) şi fizice (simţuri 

corporale). De aici rezultând concluzia necesităţii absolute a reîntrupării sufletelor pentru 
a-şi primi în trupurile în care au viețuit pedeapsa sau recompensa meritată. 


Nu va mai fi judecat tot ce s-a şters în timpul vieţii printr-o căinţă sinceră în faţa Preotului 
duhovnic, căruia Domnul i-a lăsat dreptul şi puterea să ierte păcatele. 


Întârzierea marii judecăţi este din mila lui Dumnezeu, care mai acordă încă timp pentru ca 
unii să mijlocească pentru alții. Prin naşterea fiecărui copil, avem încă speranţa că Domnul 
nu şi-a pierdut încrederea în om. Când însă va veni ceasul definitiv, orice ajutor reciproc 
între oameni, fie moral, fie exterior, va fi tardiv şi zadarnic. Necredinţa, atunci, va despărți 
pe părinte de fiu, pe mamă de fiică şi pe soţi între ei. Numai cei ce L-au iubit pe 
Dumnezeu vor fi alături. De aceea, toate raporturile între oameni trebuie să fie întemeiate 
mai mult pe iubirea lui Dumnezeu decât pe legătura de rudenie. “Oricine va face voia 
Tatălui Meu celui din ceruri, acela frate al Meu şi soră şi mamă Îmi este”, spune Domnul. 


Toată dragostea ce-o oferim oamenilor, materializată în fapte bune, în numele Domnului 
nostru lisus Hristos s-o oferim, gândindu-ne nu la interesele noastre, la plăcerea pe care o 
simţim, ci la ideea că orice om este fiu al lui Dumnezeu, deci fratele nostru, că Dumnezeu 
îl iubeşte la fel ca şi pe noi şi doreşte mântuirea lui. lar când simțim antipatie şi repulsie 
pentru cineva, tot aşa trebuie să gândim şi atunci orice aversiune va pieri; aceasta fiind 
dorinţa lui Dumnezeu pentru omenire: “Pace şi bunăvoire între oameni”. 


Cei ce au crezut şi au făcut voia lui Dumnezeu vor fi acuzarea vie pentru cei ce n-au crezut. 
Ei vor fi judecata şi condamnarea lor: “Ei vor fi judecătorii voştri”. Aceşti martori vor 
dovedi omenirii că au fost liberi să aleagă şi nimeni nu i-a împiedicat să creadă şi să-L 
slujească pe Dumnezeu. “Au nu ştiţi că Sfinţii vor judeca lumea?” spune Sf. Ap. Pavel. “De 
ce deci, se judecă între voi lumea?” 


Mântuitorul nostru lisus Hristos va judeca lumea după patru legi, pentru ca nimeni să nu 
poată scăpa de urgia şi dreptatea lui Dumnezeu. 


1. Legea firii sau legea conştiinţei este legea cea dintâi pe care a pus-o Dumnezeu în inima 
omului de la creaţie, după care s-a condus lumea până la Legea cea scrisă. Conştiinţa este 
glasul lui Dumnezeu în om şi ea pururea îl mustră când greşeşte: “Omule de ce ai făcut 
aceasta?” Conştiinţa este judecătorul cel drept pe care l-a pus Dumnezeu înlăuntrul nostru. 
Această lege a firii o au şi chinezii, o au şi creştinii, o au şi budiştii şi brahmanii şi 
mahomedanii. 


2. A doua lege, care stă în fața noastră veşnic, cum arată Sfântul Grigore de Nissa, este 
legea zidirii. Cine a făcut cerul, pământul şi toate câte sunt? Ca o trâmbiță din înaltul 
cerului această lege răsună pururea şi ne arată pe Dumnezeu Ziditorul lumii, care a pus 
rânduială în toate. 


“Cerurile spun slava lui Dumnezeu şi facerea mâinilor Lui o vesteşte tăria”(Ps 18,1). Deci, 
prin contemplaţia naturală în duh, noi ne suim de la raţiunile lucrurilor la Ziditorul lor. 
Dacă vom vedea o haină bună pe un om, trebuie să ştim că a fost bun şi croitorul, dacă 
vedem o clădire cu arhitectură frumoasă, să ştim că a fost construită de un arhitect 
priceput. Astfel, orice vom vedea, nu vom putea spune că s-au făcut singure. Deci, toate 
acestea ne arată că este un Făcător şi, dacă este, trebuie să ne temem şi să ascultăm de EI, 
ca să nu ne pedepsească după dreptate. 


Marele fizician englez Isaac Newton, care timp de treizeci de ani a fost ateu, iar la urmă, 

când a descoperit “legea gravitaţiei universale”, văzând că fiecare planetă o atrage pe cea 
mai mică şi nu o lasă să se depărteze, nici să se sfărâme sau să meargă în neregulă în 
lumea astrelor cereşti, a pus aparatele pe masă şi a zis: “Mare eşti Doamne şi minunate 
sunt lucrurile Tale şi nici un cuvânt nu este deajuns spre lauda minunilor Tale”. 


E bine să reținem că după aceste două legi amintite anterior, se vor judeca toate popoarele 
lumii, afară de creştini şi evrei. 


3. A treia lege este legea scrisă, dată de Dumnezeu lui Moise pe Muntele Sinai, adică cele 
zece porunci şi tot Vechiul Testament, după care va fi judecat poporul ales, adică evreii. 


4. A patra şi ultima lege este Legea Darului, Legea Desăvârşirii, Legea Dragostei lui lisus 
Hristos, adică Sfânta Evanghelie. După această lege dumnezeiască vor fi judecaţi toți 
creştinii, botezați în numele Preasfintei Treimi. Este mai desăvârşită decât toate celelalte 
legi, iar dacă o vom încălca sau lepăda, vom avea mai mare păcat şi mai mare muncă decât 
popoarele care n-au cunoscut Evanghelia şi au făcut cele vrednice de bătaie. 


După judecata universală, va avea loc sfârşitul lumii acesteia şi va începe domnia 
glorioasă a vieţii prea fericite a drepţilor şi a vieţii suferinței veşnice pentru cei păcătoşi. 
Însuşi Domnul nostru lisus Hristos spune: “Secerişul este sfârşitul veacului”, iar 
“secerătorii sunt îngerii”. 


Universul va fi schimbat în acelaşi chip ca şi omul, “va fi cer nou şi pământ nou”. Alte legi 
şi o nouă ordine va domni în Univers, care vor reda creaţiei puritatea de la început, iar 
viaţa veşnică a oamenilor va fi o veşnică activitate şi un veşnic progres, în bine sau în rău. 
În esenţă, va fi un Rai al celor drepţi, unde vor domni binele, dreptatea, bucuria, adevărul, 
şi un infern, unde va guverna răul şi în care se vor munci adepții lui plini de ură, minciună 
şi neadevăr. 


Pentru noi, cei din contemporaneitate, e bine să nu căutăm locul unde sunt aceste munci, 
ci să căutăm Împărăţia lui Dumnezeu în noi înşine, în afară de noi şi pretutindeni şi astfel 
vom evita şi vom scăpa de chinurile iadului. 

6. APRECIERI DESPRE LUCRARE 


Lucrarea Îndrumar pentru restabilirea sănătății cucereşte de la început cititorul prin lumina 
pe care o aruncă asupra bolilor sufleteşti şi trupeşti, cât şi prin calea pe care o 
propovăduieşte pentru a ieşi din gheena răului. 


Apreciez ca nouă, absolut originală, această cale pe care o propune autorul, aşezând ca 
unic agent al actului terapeutic pe preotul duhovnic, atribuindu-i un rol decisiv, ca 
purtător al Duhului Sfânt. Fără preotul duhovnic, nu poate avea loc Taina Spovedaniei şi 
fără Taina Spovedaniei, nici o tămăduire nu este posibilă. 


După părerea autorului, şi asta constituie teza fundamentală a lucrării, Taina Spovedaniei 
ar fi la noi, în cadrul Bisericii Ortodoxe, ceea ce este psihanaliza în Occident: o metodă 
terapeutică universal eficace. Părintele duhovnic este aici, în Răsăritul creştin-ortodox, ceea 
ce este dincolo psihanalistul, cu deosebirea că, prin mijlocirea preotului, acționează Duhul 
Sfânt, Harul Divin, pe când dincolo, la medicul psihanalist, este exclusă orice intervenţie 
supranaturală. 


Bine scrise şi clare sunt capitolele despre ascultare, post, rugăciune şi terapia bolilor 
mintale, ele fiind de fapt o sinteză superioară a tot ceea ce experiența milenară, biblică şi 
patristică, a acumulat în acest domeniu. Accentul pus pe post în tratamentul bolilor 
tumorale şi pe imunoterapie, este bine venit şi trebuie călduros salutat. 


Consider că acest evlavios îndrumar, care s-a plăsmuit sub învățătura Bisericii Ortodoxe 
Române, ar trebui să fie preluat de Biserică, editat fără întârziere şi difuzat la toate 
parohiile din ţara noastră, oriunde există suferinţă şi e nevoie de ajutorul celor care şi-au 
închinat viaţa slujirii Sfintelor Taine. 


PROFESOR IONEL BRANDABUR 
Membru al Uniunii Scriitorilor 

A. ANEXE 


A.1. SCHEMA PROCESULUI DE VINDECARE 
ÎN MEDICINA ROMÂNEASCĂ CRESTINĂ 


SFÂNTA TREIME 






TAINA BOTEZULUI 
TAINA MIRUNGIRII 
TAINA SPOVEDANIEI 
TAINA EUHARISTIEI 
TAINA MASLULUI 
TAINA NUNȚII 
TAINA PREOŢIEI 





EPISCOP 
PREOT 


I II III 
Omul botezat, Omul bolnav prin păcat, Omul vindecat, 
cu Harul Duhului Sfânt cu Harul Duhului Sfânt cu Harul Duhului Sfânt 
pătruns în inima sa. îndepărtat de corpul său. redobândit în inima sa. 
LEGENDĂ : 
AN. Dumnezeu TATĂL (ş) OMUL, constituit din TRUP ŞI SUFLET 
O Dumnezeu FIUL HARUL Duhului Sfânt, 


energie harică necreată, 


< Dumnezeu DUHUL SFÂNT ce izvorăşte din SFÂNTA TREIME 


Insănătoşirea în Hristos presupune atât lucrarea Harului, cât şi lucrarea omului. 

A.2. SCHEMA PROCESULUI DE VINDECARE 
PRIN RUGĂCIUNE ŞI POST SUB ASCULTARE 





SFÂNTA TREIME 
"Doamne, Dumnezeul meu, strigat-am 
către Tine şi m-ai vindecat” (Ps 29,2) 
"şi a înflorit trupul meu şi de bunăvoia 
mea îl voi lăuda pe EI" (Ps 27,10) 
"Doamne, întru voia Ta, dat-ai frumuseţii 
mele putere; ...” (Ps 29,6) 
75% "25 Sa 75% 
Fe ai a Mii PERI 
| II cu 
Omul la botez Omul bolnav sufleteşte Omul vindecat sufleteşte 


( sănătos) (şi trupeşte) (şi trupeşte) 





ALIMENTE 
LEGENDĂ : 
O Dumnezeu FIUL Energie harică 
A Necreată pe care o primeşte omul de la 
esa Dumnezeu DUHUL SFÂNT 
Dumnezeu 
Omul, constituit din = 
TRUP (TI) şi SUFLET (S) Energie fizică 


Creată în organismul uman, în urma 
metabolizării alimentelor 

Observaţii: Procentele energetice sunt date 
didactic, orientativ, pentru a înțelege clar 
necesitatea rugăciunii şi postului sub 
ascultare 

Coperta 3: Icoana Maicii Domnului - Impărăteasa Universului 


DESPRE SFÂNTA ICOANĂ A MAICII DOMNULUI - 
ÎMPĂRĂTEASA UNIVERSULUI 
(lavBavaca) 


Această Sfântă Icoană, numită 
“Împărăteasa a toate” sau 
“Împărăteasa Universului” este 
datată a fi din secolul al XVII-lea, 
deci aproximativ de la 1600. 


După mărturiile bătrânilor 
călugări ai Mănăstirii Vatoped, 
căreia îi aparține, această Sfântă 
Icoană posedă un har deosebit. Ea 
s-a  proslăvit în următoarea 
împrejurare: într-o zi, un bărbat 
tânăr, vizitator al Sfântului Munte, 
intrând în biserică, privea sfintele 
odoare cu care era împodobită şi 
s-a oprit în fața acestei sfinte 
Icoane. Deodată, faţa Sfintei 
Fecioare din Icoană s-a luminat 
orbitor, ca un fulger, şi o putere 
nevăzută l-a trântit la pământ, 
lăsându-l fără cunoştinţă. Când, 
mai târziu, şi-a revenit în fire, a 
mărturisit părinţilor din Vatoped 
că duce o viață departe de 
Dumnezeu, că se ocupă cu magia 





neagră. Această întâmplare este o 

dovadă evidentă a puterii rugăciunilor Maicii Domnului către Fiul ei şi Dumnezeu, care I- 
au smuls din ghearele întunericului şi de pe drumul iadului, pe care el apucase, şi l-au 
determinat să devină un creştin adevărat, care îşi trăieşte viața în credinţă. 


Această Sfântă Icoană are darul şi harul dat de milostivul Dumnezeu de a tămădui boli 
teribile, precum cancerul şi altele. Nenumărați bolnavi de cancer din zilele noastre şi-au 
aflat vindecarea după rugăciuni efectuate în fața Sfintei Icoane numite “Doamna noastră 
Împărăteasa Universului” (Pantanasa -IlavOavaca). Pentru ale cărei rugăciuni, Hristoase 
Dumnezeule, miluieşte-ne şi ne mântuieşte pe noi. Amin. 


Coperta 4: Icoana Maicii Domnului de la Poceaev 

